
"  A  measg  sgrìobhannan  lionmhor  Richard  Bhaxtair, 
is  e  *  Gairm  do  'n  t-sluagh  neo-iompaichte '  obair  is  ro 
fheumaile  ;  bha  sèathnar  bhràithrean  air  an  iompachadh 
còlath  leis.  Bha  fichead  mìle  leabhar  dheth  air  an  sgoil- 
eadh  ann  an  corr  beag  agus  bliadhna.  Chaidh  eadar- 
theangachadh  gu  Fraingis,  agus  gu  cànanaibh  eile  na 
Roinn-Eorpa :  agus  dh'  eadar-theangaich  Mr.  Elliot.  e 
chum  cainnt  nan  Innseanach.  Tha  Olla  Cotton 
Mather  ag  innse  gu'n  d'  rinn  a  leughadh  urrad  dhrhgh- 
adh  air  Prionns'  anns  na  h-Innsibh,  's  gu'n  do  shuidh 
e  sìos  ga  leughadh  a'  sileadh  dheur  gus  an  d'  eug  e  lH 


ROIMH-RADH. 


Do  OACH  NEACH  MI-NAOMH*  ALEUGHAS  AN  LEABHAR 
SO,  GU  H-ÀRAIDH  DO  M'  LUCHD-^ISDEACHD  ANN 
AN  SGÌREACHD  CHIDERMINST  ER. 

Air  bhith  do  'n  Dia  shìorruidh  a  chruthaich  sibh  chum 
beatha  bhith-bhuan,  agus  a  shaor  sibh  tre  aon  Mhac  a 
ghràidh,  an  uair  a  chaill  sibh  sibh-fèin,  agus  'ur  còir  air 
sonas,  cuimhneachadh  oirbh  'n  'ur  peacadh  agus  truaighe, 
dhealbh  e  an  soisgeul,  agus  naisg  se  e  le  'Spiorad,  agus 
dh'àithn  e  da  luchd-teagisg  a  shearmonachadh  do'n 
t-saoghal,  chum,  le  mathanas  a  bhi  air  a  thairgse  dhuibh 
gu  saor,  agus  nèamh  air  a  chuir  fa'r  comhair,  gu'm 
faodadh  e  'ur  gairm  o  bhur  toil-inntinnean  feòlmhor  agus 
o  leanmhainn  an  t-saoghail  mhealltaich  so,  agus  eòlas  a 
thoirt  dhuibh  air  a'  bheatha  chum  an  do  cruthaicheadh 
agus  an  do  shaoradh  sibh,  mu'm  bàsaich  sibh  gun  tear- 
mann.  Cha  do  chuir  e  d'  ar  n-ionnsaidh  fàidh  no  abstol, 
a  fhuair  an  teachdaireachd  o  Thaìsbeanadh  neo-ghnàth- 
ach,  ach  tha  e  'g  'ur  gairm  le  luchd-teagaisg  ghnàth- 
aichte,  aig  am  beil  barantas  uaith  fèin  an  soisgeul  sin 
a'  shearmonachadh,  a  chuireadh  air  tùs  an  cèill  le  Criosd 
agus  le  'chuid  abstol.  Tha'n  Tighearna  ri  freiceadan 
oirbh,  agus  's  lèir  dha  cho  dearmadach  'sa  tha  sibh  air 
agus  air  'ur  crìch  dheireannaich  fèin,  agus  cho  neo-chùram- 
ach  's  a  tha  sibh  mu  nithe  sìorruidh,  mar  dhaoine  nach  tuig 
ciod  a  tha  aca  r'a  dheanamh  no  r'a  fhulang.  'S  lèir  dha  cho 
dàn'  ann  am  peacadh,  cho  neo-sgàthach  roi'  bhagradh,  agns 
cho  neo-chùramach  'sa  tha  sibh  m'ur  n-anmaibh,  agus  gu'm 
beil  gnìomharran  nan  ana-creideach'n-ur  caithe-beatha  am 
feadh  a  tha  aidmheil  nan  Criosdaidhean  'n-ur  briathraibh 

Tha  e  fiosrach  gu'm  beil  an  latha  uabhasach  dlù  dhuibh, 
'san  tionnsgainn  'ur  sìor-dhòlas,  'ur  caoidh  agus  'urgearan 
gun  tairbh,  ann  an  dòrainn  agus  ann  an  ea-dòchas  ;  agus 
reubaidh  bhi  cuimhneachadh  air  'ur  n-amaideachd  na 
h-anmannan  asaibh,  mar  bac  sibh  e  le  fior-iompachadh.  'S 
aithne  do  'n  Tighearn  'ur  cor,  ni's  fearr  na's  aithne  dhuibh 
i'èin  e ;  agus  o  thiom-chridhe  d'ur  n-anmaibh  peacacha 
truagha,  dh'  earalaich  e  air  a  luchd-teagaisg  labhairt  ruibh 
'na  ainm  fèin,  chum  'ur  peacadh  agus  'ur  truaighe  fhoill- 
seachadh  dhuibh  gu  soilleir,  agus  cia  truagh  'ur  crìoch, 
agus  cia  brònach  an  t-atharrachadh  a  thig  oirbh  gu  h-aith- 
ghearr,  ma  thèid  sibh  beagan  ni's  faide  air  'ur  n-aghaidh. 
Leis  mar  cheannaich  e  sibh  le  luach  cho  daor,  le  fuil  a 
Mhic  Iosa  Criosd,  agus  a  thug  e  dhuibh  gealladh  cho 
coitcheann  saor  air  mathanas  peacaidh,  air  deagh-gean 
agus  air  glòir  shìorruidh,  dh'  iarr  e  air  a  luchd-teagaisg 
so  uile  a  thairgse  dhuibh  mar  thiodhlacan  Dè;  agus 
earalachadh  oirbh  smaointeachadh  air  mòr-luach  na 
tairgse,  agus  am  feum  a  th'  agaibh  oirre.  Is  truagh  leisa 
bhi  'g  amharc  oirbh  bàit'  ann  an  ro-chùram  saoghalta, 
agus  ann  an  ana-miannaibh  feòlmhor,  an  dian-thòir  air 
faoineachd  cloinne-bige,  agus  a  mi-bhuileachadh  'ur 
n-aimsir  ghoirid,  luachmhor,  air  nithibh  gun  seadh;  an 
aimsir'sam  buchòir  dhuibh  sibh-fèin  ullachadh  fa-chomh- 
air  na  beatha  sìorruidh  :  agus  air  an  aobhar  sin  sparr  e  air 
luchd-teagaisg  an  t-soisgeil  bhi  'g  èigheach  'n-ur  dèigh, 
agus  innse  dhuibhgu'm  beil  sibh  a'  call  'ur  saothair,  agus 
an  cunnart  'ur  n-anmaibh  a  chall  cuideachd,  agus  a 
nochdadh  dhuibh  cia  mòr  agus  math  na  nithe  sin  a  gheibh 
sibh  gun  teagamh,  ma  dh'  èisdeassibh  ris  a'  chuireadh  so. 
(Isa.lv-  1 — 3.)  Fhreagairan  luchd-teagaisgàithne  Dhè  : 
Thàinig  iad  d'  ar  n-ionnsaidh  leis  an  teachdaireachd  a 
dh'  earalaich  e  dhaibh  a  shearmonachadh  dhuibh  le 
dùrachd  an  àm,  agus  an  an-àm :  agus  thog  iad  an  guth 
mar  tròmpaid,  a  leigeil  'ur  seacharanaibh  peacach  ris 
duibh.  (Isa.  lviii.  I  ;  2  Tim.  i.  3.)  Ach  mo  thruaighe  ! 
chum  am  mulad-san,  agus  'ur  lèir-sgrios  fèin,  dhùin  sibh 
'ur  cluasan,  ragaich  sibh  'ur  muinealan ;  chruadhaioh 
sibh 'ur  cridbeachan,  agus  bhrist  sibh  an  cridhe-san ;  agus 
chuir  sibh  air  an  ais  iad  chum  Dhd  le  osnaich,  a  dh'  inn- 
seadh  dha  gu'n  do  reic  iad  a  theachdaireachd  ribh  ach 

nach  do  drìiigh  i  oirbh,  agus  gur  gann  a  f  huair  iad  èisd- 
eachd  iomchuidhuaibh.  Och  !  nach  bu  tobraichean  dheur 
sùilean  luchd-teagaisg,  chum  gu'n  guileadh  iad  air  son 
aineolais  am  pobuill,  aig  am  beil  Criosd,  mathanas,  beatha 
bhith-bhuan,  agus  flaitheas  na  glòire  'nan  tairgse ; 
gidheadh,  aig  nach  eil  cridhe  a'  ghabhail  eòlais  orra, 
no  g'am  meas  a  rèir  an  luach  !  aig  am  faodadh  Criosd, 
gras,  agus  glòir  a  bhith,  cho  math  's  aig  daoine  eile,  mar 
bhitbeadh  an  aineolas  agus  di-meas  toileil.  O  !  nach 
lionadh  an  Tighearn  ar  n-anmannan  le  tuilleadh  tiom- 
chridhe  dona  truaghannan  so,  chum  gu'n  tiJgeamaid  sinn- 
fèin  aig  an  casan  ;  gu'n  leanamaidh  iad  chum  an  ionadaibh- 
còmhnaidh,  agus  gu'n  labhramaid  riù  le  deuraibh  goirte. 
Shearmonaich  sinn  fada  do  mhòran  diù  gun  tairbh 
sam  bith,  dhealbhadh  briathran  soilleir  so-thuigsinn,  ach 
tha  àireamh  mòr  dhiù  nàch  tuig :  dhealbhadh  briathran 
guineach  drùighteach  a  thoirt  mothachaidh'dhaibh,  ach 
cha  mhothaich  iad.  Na'n  drùigheadh  an  iompaidh  is  cud- 
thromaich'  orra,  mhosglamaid  iad.  Na'n  oibhricheadh  na 
nithe  is  blast'  orra,  thàlaidheadh  an  luchd-teagaisg  riit 
fèin  iad.  Na'm  drùidheadh  am  bagradh  borb  is  ua- 
bhasaich  orra,  bhiodh  iad  fo  gheilt-chrith  air  son  an 
aingidheachd.  Nan  còrdadh  firinn  agus  treibhdhireas  riù, 
chuirt'  iompaidh  orra  gun  dàil.  Nan  è*isdeadh  iad  ris  an 
Dia  a  chruthaich  iad,  agus  ri  Criosd  a  cheannaich  iad, 
dh'atharraicht'  an  cor  air  ball.  Nan  èisdeadh  iad  ris  na 
sgriobturan  naomha,  cha  b'  f  hada  gus  an  tugte  buaidh 
orra.  Nan  e'isdeadh  iad  ri  reuson,  seadh,  ris  an  reuson  is 
treise,  agus  is  fearr,cha  teagamh  nach  cuirt'  iompaidh  orra 
gu  luath.  Nan  èisdeadh  iad  ri  'm  fiosrachadh  fèin,  agus 
ri  fiosrachadh  an  t-saoghail  gu  lèir,  Jeasaicht'  a'  chùis  : 
seadh,  na'n  èisdeadh  iad  r'an  cogaisibh  fèin,  bhiodh  an 
6taid  ni's  fearr  na  tha  i.  Ach  mar  èisdear  ri  gnè  air 
bith,  ciod  tuilleadh  a  nìthear  riù.  Ma  nìtear  di-meas  air 
Dia  nèimhe,  cò  a  bheirear  fainear?  Ma  nìtear  di-meas 
air  gràdh  luachmhor,  agus  fnil  rìoghail  an  Fhir-shaoraidh, 
ciod  e  air  am  bi  meas  ?  Mar  creid  iad  gu'm  beil  glòir 
ion-mhiannaicht'  anns  na  nèamhaibh,  agus  mas  neo-ni 
leo  gàirdeachas  sìorruidh;  ma  ni  iad  sgèig  air  ifrinn  agus 
dàmhsa  mu  bhruaich  an  t-sluic  gun  iochdar,  agus  sùgradb 
ri  teine  mìllteach,  'nuair  bhios  Dia  agus  daoine  a'  toim 

rabhaidh  dhaibh  a  bhi  air  am  faicill ;  ciod  a  nithear  ris  na 
h-anmaibhtruagha  sin  ? 

Aon  uair  eile,  ann  an  ainm  Dhè  nam  flaitheas,  reicidh 
mi  'n  teachdaireachd  a  sparr  e  orm,  agus  fàgaidh  mi 
agaibh  i  ann  an  sgrìobhadh  seasmhach,  buan,  g'  ur  n-iora- 
pachadh  no  g'  ur  dHeadh  chum  'ur  n-atharrachadh  no  dh' 
e*iridh  ann  am  breitheanas  'n-ur  n-aghaidh  ;  agus  gu  bhi 
mar  fhianais  'n-ur  n-aghaidh,  gu  'n  d'  f  huair  sibh  aon  uair 
cuireadh  dùrachach  gu  pilleadh.  Cluinnibh-sa  gu  lèira  ta 
'n-ur  tràillean  do  'n  diabhol,  do'n  t-saoghal,  agus  do 'n 
f  heòil ;  sibhse  tha  caitheamh  'ur  n-aimsir  an  tòir  air 
suaimhneas  talmhaidh ;  agus  a'  bàthadh  'ur  cogaisean  le 
misg,  le  craos,  le  diomhanas,  agus  macnus  amaideach, 
sibhse  d'an  lèir  am  peacadh,  gidheadh,  a  tha  'ga  chur  'an 
gnìomh,  mar  gu'n  cuireadh  sibh  an  Dia  Uile-chumhachd- 
ach  gu  dhùJan,  agus  mar  gu'n  abradh  sibh  ris  e  dhean- 
amh  n'as  urrainn  e,  agus  gun  bhur  caomhnadh  ? 
CJuinnibhV  uile  nach  cuimhnich  Dia,  agus  nach  eil  a 
gabhail  tlachd  ann  an  nithibh  naomh',  ann  am  facal  noann 
an  aoradh  an  Tighearn,  ann  an  smuaintibh  no  'n  iomradh 
air  beatha  shìorruidh ;  sibhse  tha  neo-chùramach  m'ur 
n-anmaibh  neo-bhàsmhor ;  agus  nach  builich  aon  uair  a 
dh'fhaicinn  ciod  an  staid  anns  am  beil  iad,  cò  dhiù  tha 
iad  mi-naomha  no  naomha  agus  deas  r'an  taisbean- 
adh  an  làthair  an  Tighearna !  Cluinnibhs'  uile,  a 
pheacaich  an  aghaidh  soluis,  a  thruaill  sibh  fèin  le  ain- 
diadhachd,  agus  as-chreideamh,  agus  nach  toir  creideas  do 
dh'  f  hacal  Dè.  An  tì  aig  am  beil  cluas  a  chum  èisdeachd, 
èisdeadh  e  gairm  ghràsmhor,  gidheadh,  uabhasach  Dhè  ! 
Tha  shùil  oirbh  rè  na  h-ùine  so,  tha  bhur  peacannan 
sgrìobht'  ann  an  leabhar  a  chuimhne,  agus  cluinnidh  sibh 
gu  deimhin  e  rithist  ;  tha'n  leabhar  ann  an  glèidhteachas 
Dhè  'san  àm  so,  agus  sgrìobhaidh  se  e  air 'ur  n-anmaibh  le 
uabhasaibh ;  agus  an  sin  gleidhidh  sibh-fe'in  e.  A 
dhaoine  peacach,  is  truagh  gun  fhios  agaibh  ciod  a  tha 
sibh  a'  deanamh  ;  agus  cò  dha  tha  sibh  a'  toirt  oilbheum 
fad  na  h-ùine  so.  Is  dòrachadas  a'  ghrian  fèin  an  làthair 
glòir  na  mòrachd  sin,  do'm  beil  sibh  a'  toirt  masladh  gach 
là,  agus  a  bhrosnaich  sibh  a  chum  fèirge  'n-ur  n-aghaidh 
fèin.  Cha  b'  urra'  na  h-ainglean  pheacach  seasamh  'na 
làthair,   ach  thilgeadh   sìos   iad   do   dhòrainn  shìorruidh 

agus  an  dàna  do  cnuimhibh  dìblidh  mar  tha  sibhse, 
oilbheum  a  thoirt  do  Dhia  gu  dùlanach,  agus  cuir  an 
aghaidh  an  Uile-chumbachdaich,  a  ghairm  sibh  o  neo- 
ni !  O  !  nach  robh  am  fios  is  lugha  agaibh  air  an  staid 
bhrònaich  anns  am  beil  na  h-anmannan  sin  a  bhrosnaich 
an  Dia  'nan  aghaidh  fèin.  Thè'id  aig  facal  De*  leis  an  do 
ghairmeadh  air  tùs  thu  bho  neo-ni,  air  do  ghairm  a  rithist 
gu  neo-ni.  Cuiridh  gruaim  a  ghnùis'  às  dut,  agus  tilgidh  e 
mach  thu  ann  an  iomall  dòrchadais.  Is  àit  leis  nadiabhoil 
a  bhuair  thu,  mar  rinn  thu,  cha  n-eil  a  dhì  orra  ach  cead 
o  'n  Tighearna,  do  ghlacadh  agus  do  ghnàthachad  mar  an 
cuid  fèin  !  's  an  sin  bithidh  tuann  an  ifrinn  gun  dàil.  Ma 
tha  Dia  'na  t'aghaidh,  tha  gach  ni  'na  t'aghaidh.  Cha  n-eil 
an  saoghal  so  ach  mar  ghainntir  dhut  ge  mòr  do  ghràdh 
air;  cha  n-eil  thu  ach  air  do  choimhid  ann  gu  latha  na 
fèirge.  (Iob  xxi.  30.)  Tha  'm  Breitheamh  a'  teachd  ! 
tha  t'anams  a'  triall  !  Seadh,  an  ùine  ghearr,  their  do 
chàirdean  fèin  gu'n  d'  eug  thu  ;  agus  chì  thu  'n  sin  na 
nithibh  air  am  beil  thu  'n  dràst'  a'  deanamh  dì-meas,  agus 
mothaichidh  tu  gur  fior  an  ni  nach  do  chreid  thu  roimhe. 
Bheir  am  bàs  na  h-urrad  dearbhaidh  dhut  air  a'  chùis, 
's  nach  faod  thu  cuir  'na  aghaidh ;  dearbhadh  a  thilgeas 
bun  os-ceann  gu  tìir  do  bhreisleach  f  hèin-spè'iseil,  agus  do 
chonnspaid  an  aghaidh  facail  agus  slighe  Dhè.  Agus  an 
sin  thig  grad  atharrachadh  air  t'inntinn  !  An  sin  bi 
'n  ad'  neo-chreideach  mas  urrainn  thu  :  seas  ris  gach  cainnt 
bu  ghnà  leat  a  labhairt  an  aghaidh  nan  sgriobturan,  agus 
an  aghaidh  beatha  nèamhaidh,  naomha.  Dean  a'  chùis 
sin  a  thagradh  an  làthair  an  Tighearna  bu  gnà  leat  a 
chonnsachadh  an  aghaidh  do  luchd-teagaisg,  agus  na 
h-aiteam  air  an  robh  eagal  De\  8eas  an  sin  ri  do 
sheana-bharailibh,  agus  ri  do  smuaintibh  tarchuiseach  air 
dìcheall  nan  naomh.  Deasaich  a  nise  do  reusan  is  treise, 
seas  suas  an  làthair  do  bhreitheimh,  agus  tagair  guduin- 
eil  cuis  do  bheatha  f  heòlmhoir,  shaoghalta,  agus  ain- 
diadhaidh.  Ach  biodh  fios  agad  gu'n  tagair  thu  ri  neach 
nach  faod  thu  a  bhagradh  uat,  mar  a  ni  thu  air  do  cho- 
chreutairean.  O !  anmain  thruaigh  mheallta  !  cha 
n-eil  ach  sgàile  tana  feòlmhor  eadar  thu  agus  an  sealladh 
uabhasach  sin  a  chuireas  tosd  ort  an  ùine  ghearr,  agus  a 
bheir  ceòl  agus  aigneadh  eile  dhut !   Cho  luath  'sa  thàirneaa 

am  bà8  an  sgàile  80,  chì  thu  na  dh'  f  hàgas  gun  smid  thu. 
Agus  is  ro  grad  a  thig  an  làtha  agus  an  uair  sin  !  Mu'n 
caith  thu  ach  beagan  tuilleadh  ùine  ri  sùgradh,mu'n  caith 
thu  ach  beagan  tuilleadh  do  lòn  blaeta  mu'm  meal  thu  ach 
beagan  tuilleadh  do  'n  urram  agus  do'n  t-saibhreas  shaogh- 
alta,  strùighear  do  chuibhrionn,  crlochnaichear  do  shòlas, 
triallaidh  gach  ni  air  an  do  shocraich  thu  t'inntinn,  gach 
ni  air  an  do  reic  thu  do  Shlànaighear  agus  do  shonas  ; 
agus  cha-n  fhàgar  agad  ach  an  cunntas  trom.  Mar 
raheirleach  ladorn'  a  shuidheas  gu  misgeach  ceòlmhor 
'san  taigh-òsda,  ag  òl  na  braide,  gus  am  bi  a  mhuineal 
an  sàs  acasan  a  tha  gu  dian  an  tòir  air ;  's  ionann  'ur 
cor-sa.  Am  feadh  a  tha  sibh  air  mhisg  le  ro-chùram  agus 
sòlas  feòlmhor,  agus  a'  deanamh  uaill  às  bhur  nàire, 
tha  'm  bàs  gu  dian  an  tòir  oirbh,  g'  ar  glacadh,  chum  na 
h-anmannan  a  spionadh  asaibh,  agus  an  iomain  do'n  àite 
air  am  beag  a  tha  sibh  'san  àm  a'  smuainteachadh.  Abraibh 
an  uair  bha  sibh  gu  gniomhach  dàna  ann  am  peacadh,  gun 
robh  maor  a'  teachd  le  cabhaig  g'ur  glacadh,  agus  g'ur 
cuir  gu  bàs,  ged  nach  faca  sibh  e,  gidheadh  nam  biodh 
rios  agaibh  gu'n  robh  e  ri  tighinn,  nach  cuireadh  so  stad 
air  'ur  sùgradh,  agus  nach  biodh  sibh  a'  sznuainteachadh 
air  cabhag  a  mhaoir,  agus  ag  eisdeachd  c'  uin'  a  bhuail- 
eadh  e  'n  dorus.  Is  truagh  nach  tuigeadh  sibh  cabhag 
a'  bhàis  ;  ged  nach  d'  rug  e  oirbh  f  hathast  !  cha  n-eil 
teachdair  cho  luath  ris  !  cha  n-eil  maor  cho  cinnteach  ris  ! 
cha  chinntiche  gu'n  toir  a'  ghrian  a*  solus  duibh  sa'  mhad- 
ainn,  na  gu'n  tig  am  bàs  gun  dàil  oirbh  ;  agus  c'  àit'  an 
sin  am  beil  'ur  sùgradh  agus  'ur  sòlas  ?  An  toir  sibh  a 
dhùlan  gu  fanaideach  ?  An  dean  sibh  ball-magaidh 
do  'n  dream  a  thug  rabhadh  dhuibh?  Am  fearr  an  sin 
a  bhi  cràbhach,  diadhaidh,  no  saoghalt'  agus  ana-miann- 
ach?  Agus  an  sin  cò  is  sealbhadair  air  na  nithibh  a  bha 
sibh  a'  càrnadh  suas  ?     Luc  xii.  19 — 21. 

O  !  dhaoine  peacach'  neo-chùramach,  is  truagh  nach 
eil  fior-eòlas  agaibh  air  mòr-luach  a  ghràidh  a  tha 
sibh  a'  dearmad,  agus  air  fuil  luachmhor  Chriosd,  air  am 
beil  sibh  a'  deanamh  tàir  !  O  nach  ann  a  bha  eòlas 
agaibh  air  saibhreas  slàinteil  an  t-soisgeil !  O  !  nach 
ann  a  bha  an  t-eòlas  is  lugha  agaibh  air  cinnt  agus  firinn, 
glòir  agus  sonas  na  beatha  sìorruidh,    air  nach  socraich 

sibh  ur  n-inntinneau,  agus  nach  gabh  sibh  os-làimh  iarr- 
aidh  os-ceann  gach  ni.  Nam  biodh  an  t-eòlas  is  lugha 
agaibh  air  a  bheatha  shìorruidh  an  làthair  Dhè,  a  bheatha 
a  tha  sibh  a  nis'  a'dearmad,  cia  grad  achuireadh  sibh  cùl 
ri  bhur  peacadh  ?  cia  grad  a  dh'  atharraicheadh  sibh  'ur 
n-inntinn  agus  'ur  beatha,  'ur  giùlan  agus  'ur  cuideachd, 
agus  a  philleadhsibh  'ur  cùram  agus  aomadh'ur  tograidh- 
ean  a  chum  sruth-chlais  eile  ? 

Seadh,  ceadaichibh  dhomh  innseadh  dhuibh,  gur  beag  'ur 
n-eòlas  air  an  eadar-dhealachadh  sin  a  th'  air  talamh  fèin, 
eadar  a  bheatha  sin  a  dhiùlt  sibh,  agns  a'  bheatha  do'n 
d'rinn  sibh  roghainn.  Tha  na  daoine naomh'  an  co-chainnt 
ri  Dia,  'nuair  is  gann  tha  chridhe  agaibhse  smaointeachadh 
air;  agus  an  uair  nach  eil  sibhs'  ach  an  co-chainnt  an 
t-saoghail  agus  nafeòla,tha  'n  comhluadair-san  airnèamh, 
am  feadh  a  tha  sibhse  'n-ur  coigrich  do'n  ionad  sin,  agus 
'ur  brù  agaibh  mar  Dhia,  agus  an  tòir  air  nithibh  saogh- 
alta.  Tha  iadsan  an  tòir  air  sealladh  do  ghnùis  ghlòr- 
mhor  an  Ard-rìgh,  'nuair  nach  eil  sibhs'  ag  iarraidh  aon 
ni  is  àirde  no  'n  talamh.  Tha  iadsan  ri  saothairfa-chomh- 
air  na  beathagun  chrìoch,  anns  am  bi  iad  mar  na  h-aing- 
lean,  'nuair  a  tha  sibhse  gu  h-iomaguineach  a'  ruagadh  nan 
samhla  mealltach,  's  a'  càrnadh  suas  nithibh  diombuan 
nachmeal  sibh  ach  gearr.  Ciadìblidh,  truagh,  a'  bheatha 
thalmhaidh,  f  heòlmhor,  pheacach,  agus  aindiadhaidh,  an 
coimeas  ri  beatha  spioradail,  luachmhor,  nan  creideach. 
'S  tric  bu  duilich  leam  a  bhi  'g  amharc  air  leithid  nan 
daoine  so,  le  dealas  an  t-saoghail,  a'  caitheadh  am  beatha 
le  cùram  agus  le  saothair,  gun  a  bheag  a  sholar,  ach  beagan 
lòin  agus  aodaich,  no  beagan  do  thoic  dhiombuain,  do 
shuaimhneas  feòlmhor,  no  do  dh'  urram  faoin,  mar  nach 
biodh  ni  bu  luachmhoire  aca  r'a  chuimhneachadh.  Ciod 
an  t-eadar-dhealachadh  a  ta  eadar  beatha  nan  daoine  sin, 
agus  beatha  nam  brùidean  a  gheibh  bàs,  a  chaitheas  an 
aimsir  ri  ithe,  agus  ri  saothair  r  Cha  bhlais  iad  an  sòlas 
nèamhaidh  sin  is  lòn  anma  do  'n  chreideach.  O  !  pheac- 
acha  truagha !  Dh'  fhaodadh  sibh  beath'  is  sòlasaiche  na 
60  a  chaitheadh,  nam  biodh  sibh  toileach,  da-rìreadh 
toileach,  èisdeachd  ri  Criosd  agus  teachd  a  dh'  ionnsaidh 
Dhè.  Dh'  fhaodadh  sibh  an  sin  tarruinn  dlù  do  Dhia 
le  dànadas,  ar  n-Athair  nèamhaidh  a  ràdh  ris,  agus  earhs' 
as    gu    muinghinneach.       Ma   dh'  amhairceas   sibh   air 

geallaidhean,  faodaidh  sibh  a  ràdh  is  leinn  fèin  iad  so 
uile.  Ma  dh'amhairceas  sibh  air  mallachd,  faodaidh 
sibh  a  ràdh,  shaoradh  uaithe  so  sinn.  An  uair  a 
leughas  sibh  an  lagh,  is  lèir  dhuibh  cò  uaith  a 
shaoradh  sibh ;  an  uair  a  leughas  sibh  an  soisgeul,  chì 
sibh  'ur  Fear-saoraidh,  chì  sibh  sruth-chlais  a  ghràidh,  a 
bheatha  naomha,  agus  fhulangas ;  faodaidh  sibh  a  lòrg- 
achadh  ann  an  obair  'ur  slàinte,  air  a  dheuchainn,  air  a 
dheuraibh  agus  air  fhuil.  Chì  sibh  am  bàs  làn-chlaoidhte, 
nèamh  fosgailte  gu  farsuinn  fiaì,  'ur  n-aiseirigh  agus  'ur 
glòrachadh  daighnicht'  ann  an  aiseirigh  agus  ann  an 
glòrachadh  *ur  Tighearna.  Ma  db/  amhairceas  sibh  air 
an  naomh-shluagh,  faodaidh  sibh  'ur  bràithrean  agus  'ur 
chòmpanaich  a  ràdh  riu.  Ma  dh'  amhairceas  sibh  air 
daoine  mi-naomha,  is  aobhar  gàirdeachais  leibh  gun  do 
shaoradh  sibh  o  'n  staid  anns  am  beil  iadsan.  Ma  dhearcas 
sibh  air  na  nèamhan  speur-ghlan,  air  a'  ghrè'in,  air  a' 
ghealaich,  agus  air  na  reulltan  fior-ghlan  gun  àireamh, 
nach  ion  duibh  a  ràdh,  is  glòrmhoire  gu  mòr  gnùis 
ar  n-Athar  ^  neamhaidh-ne  no  na  soilse  dhealrach  sin 
uile ;  agus  is  glòrmhoire  an  sonas  a  bheir  e  mar  òigli- 
reachd  shìorruidh  d'a  naomh-shluagh.  Cha-n  fhaca  sùil 
cha   chuala    cluas,  agus  cha   do   thuig  cridhe  duine   an 


faodaidh  sibh  a  chuimhneachadh  le  gàirdeachas  gu'm  beil 
'ur  n-Athair  nèamhaidh,'ur  Slànaighearbeannaichte,  agus 
an  Spiorad  glòrmhor,  cho  dlù  an  dàimh  d 'ur  luaithre,  as 
nach  faodar  a  dhi-chùimhneachadh  no  dhearmad  ;  ach 
ath-bheothaichear  e  ni's  cinntiche,  no  na  luibhean  agus 
blàithean  nan  raon  'san  earrach.  Do  bhrigh  gu'm  beil  an 
t-anam,freumh  a'  chuirp,  sìor  bheò  ;  agus  gu'm  beil  Criosd 
freumh  a'  chuirp  agus  an  anma  sìor  bheò.  Seadh,  faodar 
am  bàs  rìghnan  uabhasa  chuimhneachadh  legàirdeachas  ; 
do  brìgh  gu'n  robh  dùil  agaibh  ris,  d'ar  saoradh,  o  fhuigh- 
eal  peacaidh  agus  àmhghair;  agus  a  leigeadh  ris  duibh 
na  nithibh  sona  air  an  cuala  sibh  iomradh,  chum  is  gu'm 
mothaicheadh  sibh  o  'ur  fiosrachadh  fem  cia  luachmhor  a 
chuid  a  ròghoaich  sibh,  eadhon,  creideamh,  naomhachd, 
agus  fior  ionracas.  Leigear  a'  chùis  fo  bhur  breth 
fèin    a  chàirdean   gràdhach.     Nach  roghnaiche   leibh  gu 

mòr,  a  bhi  cinnteach  à*  sonas  sìorruidh,  agus  a  bhi  deas 
chum  an  saoghal  so  fhàgail  air  iarrtasbàis,  na  bhur  beath 
a  chaitheadh  mar  an  aiteam  aindiadhaidh,  aig  am  beil  an 
cridhe  trom-luchdaichte  le  misg  agus  ro-chùram  na  beatha 
so,  agus  air  an  tig  am  bàs  gu  h-obainn?  Luc.  xxi.  34, 
36. 

O  !  dhaoine  amaideacha  truagha  !  (Gal.  iii.  1,)  ciod  an 
drùidheachd  a  lion'ur  n-anmannan  leis  na  h-urraid  boile, 
agus  'ur  cridhe  leis  na  h-urraid  mharbhantais  is  gur 
nàimhdean  cho  bàs-mhor  sibh  dhuibh  fèin  !  an  ruith  sibh 
cho  crosta,  dian  a  chum  dòrainn  às  nach  faod  facal  Dè  no 
iompaidh  dhaoine  bhur  n-nntinnean  atharrachadh,  'ur 
làmhan  a  bhacadh,no  stad  a  chuir  oirbh  gus  am  fàg  sibh  àit 
'ur  teasairginn.  Seadh,  a  dhaoine  aingidh  cha  mhair  a' 
bheatha  so  gu  bràth  ;  cha-n  f  huirich  na  fhoighidean  so 
ruibh  gu  sìorruidh.  Na  saoilibh  gu'm  mi-ghnàthaich 
sibh  'ur  Cruithear  agus  'ur  Fear-saoraidh  ;  gu'n  toir  sibh 
gèill  d'a  nàimhdibh;  gu'n  truaill  sibh  'ur  n-anmannan 
fèin  ;  gu'n  cuir  sibh  dragh  air  an  t-saoghal ;  gu'n  dean 
sibh  eacoir  air  an  eaglais ;  gu'n  toir  sibh  oilbheum  do'n 
t-sluagh  dhiadhaidh  ;  gu'n  cuir  sibh  càmpar  air  'ur  luchd- 
teagaisg ;  no  gu'm  bac  sibh  ath-leasachadh  creidimh  ;  na 
saoilibh  gu  dean  sibh  so  uile,  gun  dìoladh  air  a  shon. 
Cha  n.eil  fios  agaibh  ciod  a  chosgas  so  dhuibh,  ach  gheibh 
sibh  fios  air  gu  goirid,  an  uair  a  ghabhas  an  Diacothrom- 
ach  cunntas  dibh,  agus  a  bhuineas  eruibh  air  mhodh  nach 
dobhuin'ur  n-uachdarannan  saoghalta  no'nr  n-aodhairean 
mi-chùranach  ruibh,  mur  gabh  sibh  roimh  dhòrainn 
shìorruidh  le  fior-iompachadh,  agus  le  grad  umhlachd  a 
thoirt  do  ghairm  Dhè\  An  tì  aig  am  beil  cluasan  a  chum 
èisdeachd  èisdeadh  e,  am  feadh  a  ta  àrd-ghuth  na  tròcair 
a'  toirt  cuireadh  dha. 

Is  lèir  dhomh  cunnuil  aingidh  a  ta  dlù-leanmhainn 
ri  cridheachan  mhòrain  do  dhaoine  aindiadhaidh.  Tha 
iad  am  barail  nach  eil  Dia  cho  cùramach  mu  smuaintean, 
bhriathran,  agus  ghniomharran  dhaoine,  'sa  tha  chlèir  a' 
cur  an  ctìll  daibh ;  agus  air  an  aobhar  sin,  is  ro  bheag 
an  cùram  fèin  diù.  Chum  an  aindiadhachd  so  a  leigeil 
ris  do  'n  dream  sin,  cuiridh  mi  orra  na  ceistean  so  a 
leanas. 

1.  An  saoil  thu  gur  coma   le  Dia  co  dhiù  a's  duine  no 

brùid  thu  ?  Mas  a  h-eadh,  cò  a  chruthaich  agus  a  ghlèidh 
thu  ?  Mur  h-eadh,  bìdh  cinnteach  gur  math  leis  do 
ghiùlan  a  bhi  mar  dhuine.  Cha  n-eil  neach  sam  bith 
cho  amaideach  's  gu  'n  dean  e  obair  ealanta,  gu  'n  tog  e 
taigh,  no  long,  gun  chùram  a  bhi  air  am  freagair  iad  am 
feum  àraid  fèin.  Na  leigeadh  'ur  nàire  dhuibh  amaideachd 
cho  mhòr  a  chur  às  leth  an  Dè  a  ta  neo-mhearachdach 
an  gliocas,  's  gu'n  cruthaicheadh  e  creatair  cho  luachmhor 
ris  an  duine,  sgeadaichte  le  ceudfath  cho  oirdheirc  gun 
tuilleadh  cùram  a  ghabhail  deth.  C'arson  a  thug  Dia 
dhut  anam  comasach  air  eòlas  a  ghabhail  air  fèin  ;  c'ar- 
son  a  thug  e  cridhe  dhut  comasach  air  lasadh  le  gràdh  dha, 
mas  a  co  ionnan  leis  thu  bith  eòlach  no  ain-eolach 
air ;  thu  gràdh  no  fuath  a  thoir  dha  ?  nach  faic  thu  ann 
an  obair  cruthachdaidh  an  t-saoghail,gach  nìair  a  dhealbh 
a  chum  f  heuma  fèin  !  tha  na  brùidean  aineolach  air  Dia  ; 
cha  n-urrainn  iad  gràdh  a  thoirt  da,  do  bhrìgh  nach  do 
dhealbhadh  iad  chum  na  crìche  sin  ;  ach  tha  do  chruth-s1 
a'  dearbhadh  gu'n  do  chruthaicheadh  tu  air  son  Dhè, 
agus  air  son  saoghail  eile. 

2.  An  saoil  thu  gu'm  beil  Dia  uile-làthaireach,  neo- 
chrìochnach,  agus  uile-dhiongmhalta  ?  Mur  saoil  thu  so, 
cha  n-eil  thu  creidsinn  gur  Dia  e  ;  agus  is  mi-reasonta  r'a 
smuainteachadh  gu'n  do  chruthaich  Dia  saoghal  a's  mò 
luach  na  e-fèin  !  oir  cha  chomhpàirtich  neach  sam  bith 
na's  mò  na  tha  aige  fèin.  Ach  mas  èig'm  dut  aideach- 
adh  gu'm  b'eil  Dia  uile-làthaireach,  agus  cho  freasdalach 
air  gach  neach  fa-leth,  is  ged  nach  biodh  creatair  air 
bith  eil  aige  r'a  thoirt  fainear,  is  eigin  dut  aideachadh 
nach  eil  e  neo-chùramach  mu  cridhe  agus  mu  ghiùlan 
chlann-daoine  :  oir  tha  iad  'na  shealladh  do  ghnà. 

3.  An  saoil  thu  gurcomaleDiaciod  a  thàrlasdo  d'  chorp? 
an  coma  leis  am  bi  thu  tinn  no  slàn  ?  beò  no  marbh  ? 
mas  a  coma,  cò  uaidh'  a  f  huair  thu  beatha,  slàint'  agus 
teachd-an-tìr  ?  ma  f  huair  thu  o  neach  eil  ach  oDhia  iad, 
innis  cò  e  ?  nach  eil  thu  a'  guidheadh  beath'  agus  slàint' 
o  Dhia  ?  am  beil  thu  cho  dàna  a's  gu  'n  abair  thu  ris, 
cha  dean  mi  bun  ds  do  chàirdeas,  cha  bhi  mi  a  d'  chomain 
air  son  beatha  no  lòin  latha  eile  ?  ma  tha  thu  cho  dàna 
'8  gu  'n  abair  thu  so,  is  duine  dall  aindiadhaidh  thu.  Ma 
•baoileas  tu  gu'm  beil  spèis  aig  Dia  do  d'  chorp,  an  saoil 

thu  nach  eil  spèis  aige  do  t'anam,  is  mò  luach  ?  ma  tha 
e  ga  t'àrach  le  saibhreas  a  mhathais  nach  trao^h,  bi 
cinnteach  nach  co-ionnan  leis  thu  gràdh  no  fuath  a  thoir 
dha  an  èirig  a  chàirdeis. 

4.  An  creid  thu  gur  e  Dia  Ard-fhear-riaghlaidh  an 
t-saoghail  ?  mur  e,  cha  n-eil  an  saoghail  fo  riaghailt  cho- 
thromaich  sam  bith.  Ach  ma's  èigin  dut  aideachadh  gur  e 
Dia  ard-fhear  riaghlaidh  an  t-saoghail,  cia  neo-ghlic  agus 
mi-chothromach  am  fear-riaghlaidh  a  b'  àill  leats'  a 
dheanamh  dheth,  ma  shaoileas  tu  gu'm  beil  e  suarach  mu 
rùin  agus  mu  ghiùlan  a  chuid  iochdaran  ?  cha  n-eil  an 
so  ach  a  bhi  'g  àicheadh  gur  Dia  e. 

5.  Mas  a  coma  le  Dia  ciod  a  tha  'n  ar  n-inntinnean 
agus  'n-ar  gniomharran.  C'arson  a  dhealbh  e  lagh 
d'ar  smuaintibh,  d'  ar  briathraibh,  agus  d'  ar  gniomh- 
arraibh  ?  an  sparradh  e  oirnn  an  ni  bu  choma  leis  ?  an 
toirmisgeadh  e  am  peacadh  cho  teann  n'am  bu  choma  leis 
ged'  chuireamaid  an  gniomh  e  ?  an  gealladh  e  beatha 
shìorruidh  do'n  ùmhlachd  naomha,  n'am  bu  choma  leis 
ged'  chaitheamaid  ar  beathagu  h-eas-umhal,  mi-naomha  ? 
Am  bagradh  e  daoine  aindiadhaidh  le  ifrinn  n'am  bu 
choma  leis  ged'  bhitheamaid  aindiadhaidh-  Am  beil  thu 
cho  ro  dhàna  's  gu'n  abair  thu,  gur  math  leis  an  Dia 
chumhachdach,  naomha,  an  saoghal  a  riaghladh  le  brè*ig, 
agus  daoine  'mhealladh  gu  ùmhlachd  ?  Tha  againn 
ann  an  lagh  nàduir,  cha  n-e  mhàin  comhairl'  ar  leas,  ach 
dòchas  an  t-sonais  shìorruidh,  agus  bagradh  na  dòrainn 
bhith-bhuan,  as  eugmhais  nach  faodar  an  saoghal  a 
riaghladh  ;  agus  gu  cinnteach  cha  n-ann  le  mealtair- 
eachd,  a  ta  gliocas  gun  mhearachd,  uile-chumhachd,  agus 
mathas  nach  traogh  a'  riaghladh  an  t-saoghail. 

6.  JMur  biodh  Dia  ro-chùramach  mu'r  cridhe  agus 
mu'r  giùlan,  c'arson  a  dheanadh  e  an  soaghal  freasdalach 
dhuinn  ?  Nach  tug  e  grian,  gealach  agus  reulltan  a 
dheanamh  an  iùil  duinn;  an  talamh  agus  a  luchd- 
àiteachaidh  a  fhreasdal  d'ar  feum,  le'm  brìgh  agus  le'm 
beatha;  agus  an  abair  thu  nach  eil  e  ro  chùramach  mu'r 
cridhe  agus  mu'r  giùlan  !  Tha  so  cho  amaideach  r'a  ràdh, 
is  ged'  abradh  tu  gu'n  do  cruthaich  Dia  an  saoghal  an 
diomhanas,  agus  nach  do  ghabh  e  cùram  sam  bith  dheth 
o'n  àm  sin. 

7.  Mur  biodh  Dia  cùramach  mu  leas  ar  n-anmannan 
cha  chuireadh  e  'Mhac  g'  arsaoradh  g'  ar  glanadh  o  aing- 
eachd,  agus  g'ar  naomhachdadh  mar  shluadh  sònraichte 
dha  fèin.  Tha  luach-saoraidh  nam  peacach,  agus  deagh-rùn 
iongantach  Dhè,  ann  an  obair  ar  saoraidh,  a'  taisbeanadh 
gu  soilleir  gu'm  beil  fuath  aig  air  a'  pheacadh,  agus  gur 
ro  mhòr  a  ghràdh  air  naomhachd. 

8.  Mur  tugadh  Dia  fainear  ar  n-anmannan  agus  ar 
beusan  cha  tugadh  e  mar  obair  d'a  mhinistearaibh  a  bhi 
'g  ar  cuireadh  gach  latha  chum  aithreachais  agus 
naomhachd  beatha,  cha  sparradh  e  orra  urrad  shaothair 
a  bhuileachadh  air  peacaich  a  chum  an  cosnadh  do  Dhia  ; 
ni  mò  a  dh'  òrduicheadh  e  chum  na  crìche  so,  gach  deagh 
ghnìomh  diomhair  agus  follaiseach.  Am  beil  Dia  a' 
sparradh  an  t-saothair  so  a  bhuileachadh  air  nì  mu'm 
beil  e  caoin-shuarach  ? 

9.  Ni  mò  a  chlaoidheadh  Dia  na  h-aingidh  ann  an  ifrinn 
na  dòrainn  an  taobh  thall  do'n  uaigh,  no  le  dioghaltas 
uabhaotich  a  bhos,  mar  tha  na  mìltean  a'  mothachadh : 
na'm  biodh  e  coma  mu'n  smuaintean  mu'm  briathran 
agus  mu'n  gnìomharran.  Shaoilinn  gu'n  tuigeadh  na 
h-aingidh  a  ta  'g  osnaich  fo  smachd  cho  tric,  gu'm  beil 
sùil  aig  Dia  air  an  cridhe  agus  air  an  giùlan. 

10.  Agus  cia  mar  dh'fhaodas  an  spiorad  naomha  'bhi 
mar  Fhear-naomhachaidh  againn,  mas  a  coma  le  Dia 
co-dhiù,  a  bios  sinn  glan  no  neo-ghlan  ?  am  beil  thu  cho 
ro  dhàna  a's  gu'n  abair,  no  gu'n  smuaintich  thu  gu'n  do 
ghabh  an  Spiorad  naomh'  obair  gu'n  fheum  os-làimh  ? 

11  Shaoilinn  gu'n  tuigeadh  sìbh,  omhi-rùn  a'  bhuair- 
eadair,  gu'm  beil  Dia  naomha,  agus  gur  fuathach  leis 
eacoir;  agus  gur  fior  fhacal-san,  a  ta  'toirt  fios  duinn  air 
dioghaltas  siorruidh  a'  pheacaidh.  Tha  'n  sgriobtur  a' 
toirt  fios  duinn  air  tuisleadh  nan  ainglean  agus  gu'n 
d'rinn  am  peacadh  diabhoil  do  mhòran  diù,  agus  gur  eas- 
cairdean  mi-rùnach  iad  do  shonas  an  duine.  Agus  nach 
soilleir  dhuibh  gur  fior  sin  ?  Cia  mar  eile  'bhiodh  iad 
a'  buaireadh  dhaoine  cho  dùrachdach,  mar  tha  sinn  a 
mothachadh  mo  thruaighe  bho  f hèin-fhiosrachadh  ? 

12.  Fa-dheòigh.  Ma  shaoileas  sibh  a-rìreadh,  gu'm 
beil  Dia  (an  t-ard  Fhear-riaghlaidh  sìorruidh,  uile- 
làthaireach,  a  tha   cumail   suas   an   t-saoghail   le   'uile- 

chumhachd,)  a'  ghabail  cho  beag  cùram  do  dhaoine  agus 
d'  an  gniomharraibh ;  is  gur  coma  leis  cò  dhiù  a  bhios 
iad  naomha  no  mi-naomha,  ùmhal  no  eas-ùmhal  d'a 
lagh  :  an  sin,  measaibh,  gur  co  beag  cùram  is  còir  dhuibhs' 
agus  d'  ur  bhràithrean  a  ghabhail  do  na  nithibh  sin  ? 

C'arson  a  cheilear  an  fhìrinn  !  Tha  na  h-aingidh  air 
tuiteam  cho  fad'  o  Dhia,  agus  cho  domhainn  annta  fèin, 
as  gu'm  beil  iad  mar  Dhè  'nam  barailibh  mearachdach 
feln,  agus  cha-n  aithne  dhaibh  Dia,  ach  iad  fèin  :  agus 
air  an  aobhar  sin,  b'  àill  leo  gu'n  tugte  faìnear  gach  eacoir 
a  nithear  orra  agus  math  a  bheirear  dhaibh.  Ach  b'  àill 
leo  nach  cuirt'  an  sùim  sam  bith,  an  eacoir  a  nithear  air 
Dia,  no'n  eas-umhlachd  a  bheirear  dha.  Tha  smuain- 
tean  cho  maslach  neo-urramach  aca  mu  Dhia,  (as  ged 
bu  chreutair  e  mar  iad  fe'in  nach  faod  a  bhi  ach  anns 
an  aon  àit'  aig  an  aon  àm,)  is  gu'm  beil  iad  a'  toirt  orra 
fèin  a  f  hreasdal  a  mhaslachadh,  a'  smuainteachadh  nach 
eil  sùim  aige  do  mhath  no  dh'  olc,  agus  naoh  toir  e  fain- 
ear  an  duine  diadhaidh,  agus  nach  smachdaich  e  an  duine 
aindiadhaidh,  agus  gu'm  beil  e  mar  iodhalaibh  nan  cinn- 
each,  aig  am  beil  sùilean  leis  nach  lèir  dhaibh,  cluasan  leis 
nach  cluinn  iad,  agus  làmhau  leis  nach  cuir  iad  cumhachd 
an  gnìomh.  Ach  an  uair  a  dh'  f  hosglas  Dia  leabhar  a 
chuimhne,  anns  am  beil  an  aiteam  sin  air  am  beil  eagal  fein 
agus  a  smuainticheas  air  ainm  sgrìobht' ;  agus  an  uair  a 
their  an  Triath  riù,  anns  an  latha  sin  anns  an  dean  e  suas 
a  sheudan, — Is  leams'  an  dream  so  ;  agus  coiglidh  se  iad 
mar  a  choigleas  duine  a  mhac  fèin  a  ta  deanamh  seirbheis 
da,  an  sin  thig  daoine  aindiadhaidh  chum  an  cèille,  agus 
saorar  daoine  diadhaidh  o'm  fulangas  agus  o  'n  eagal  gu 
sìorruidh,  aguseadar-dhealaichidh  am  breitheamh  luchd- 
deagh-bheus,  o  luchd-mi-bheus,  agus  an  dream  a  bheir 
geill  da,  o'n  dream  nach  tabhair.     Mal.  iii.  16 — 18. 

Tha  mi  cluinntinn  cunnuil  eile  ro  choitcheann  ann  am 
briathraibh  dhaoine  aindiadhaidh,  gu  h-àraidh  o  cheann 
ghoirid  :  their  iad,  "  Cha-n  urrainn  sinn  gnìomh  sam  bith 
a  dheanamh  as  eagmhais  Dè  ;  thasinn  gun  ghràsmur  toir 
e  dhuinn  e :  agus  ma  bheir,  pillidh  sinn  gu  grad  ;  mur 
do  roi-òrduich  e  sinn  a  chum  sonais,  agus  mur  pill  e-fe'in 
sinn,  am  faod  sinn  sinn-fèin  a  philleadh,  no  a  theasairginn  ? 
Cba-n  ann  anns  an  neach  a  mhiannaicheas  no  anns  an 

neach  a  ruitheas  ata  so."     Agus  an  sin  saoilidh  iad  gu'm 
beil  an  leithsgeul  gabhte. 

Fhreagair  mi  a'  chunnuil  so  cheana,  seadh,  anns  an 
leabhar  so  fèin ;  ach  ceadaichibh  dhomh  a  nis' an  urrad 
80  a  ràdh.  (1.)  Ged  nach  urrainn  dhuibh  sibh-fèin  atheas- 
airginn ;  is  urrainn  dhuibh  deoch  do  nimh  bàsmhor  òl  a 
chum  'ur  dochainn.  Is  e  Dia  a  mhàin  a  naomhaicheas 
ur  n-anmaibh;  ach  cò  a  thruaill  iad  ?  An  òl  sibh 
deoch  do  nimhbàsmhorgu  deònach,do  bhrìgh  nach  urrainn 
dhuibh  mearachd  a'  pheacaidh  a  leasachadh,  is  mò  bu 
chòir  dhuibh  sgur  dheth  agus  a  bhi  air  'ur  faicill  roimhe. 
(2.)  Ged'  nach  iompaichear  sibh  ach  le  gràs  sònraichte 
Dhè,  gidheadh  is  feumail  dhuibh  fios  a  bhi  agaibh  gu'n 
toir  an  Tighearn  a  ghràs,  ann  an  gnàthachadh  nam 
meadhonnan  naomh'  a  dheònaich  e-fèin  a  chum  na  crìche 
sin;  agus  faodaidh  an  gràs  coitcheann,  neart  a  thoirt 
dhuibh  a  chum  na  meadhonnan  sin  a  ghnàthachadh  ;  agus 
am  peacadh  millteach  a  chumail  o  bhriseadh  a  mach 
ann  an  gniomharraibh.  Am  faod  sibh  a  ràdh  le  firinn, 
^u'm  beil  sibh  a'  deanamh  urrad  sa  tha  'n-ur  comas  ?  Am 
faod  sibh  gabhail  seach  an  taigh-òsda,  no  deoch  bhuaireas- 
ach  a  sheachnadh  ?  no'n  co-chomunn  a  chruadhaicheas 
ann  am  peacadh  sibh  a  thrèigsinn  ?  Nach  eil  sibh  comasach 
dol  a  dh'  èiseachd  facail  De',  agus  smuainteachadh  air  an 
teagasg  a  chluinneas  sibh,  air  pilleadh  dhuibh  chum  'ur 
n-ionnadaibh  còmhnuidh  ?  Agus  smuainteachadh  an 
uaigneas,  air  'ur  staid  fèin,  agus  air  nithibh  sìorruidh  ? 
Nach  eil  sibh  comasach  leabhar  math  a  leughadh,  o  latha 
gu  latha,  gu  sònraicht'  air  latha  an  Tighearna,  agus  dol 
an  co-chainnt  luchd-eagail  Dè  ?  cha  n  fhaod  sibh  a  ràdh 
le  fìrinn,  gu'n  d'  rinn  sibh  do  rèir  bhur  comais.  (3.)  Agus 
air  an  aobhar  sin,  bithibh  cinnteach  gu'n  caiJl  sibh  còir 
air  gràs  agus  cuideachadh  Dhè,  le  'r  peacadh  toileach,  agus 
le'r  neo-chùram,  ged  nach  faod  sibh  gun  ghràs  pilleadh 
ri  Dia.  Mur  dean  sibh  na  dh'  fhaodas  sibh,  is  ceart  do 
Dhia  an  gràs  sin  a  dhiùltadh  dhuibh,  leis  am  faodadh 
sibh  mòran  a  dheanamh.  (4.)  Na  smuaintichibh  mu 
òrduchadh  Dhè  gu'n  do  sgàr  e  a'  chrìoch  o  na  meadhon- 
aibh,  ach  gu'n  do  cho-cheangail  e  gu  teann  ri  chèil'  iad. 
Cha  do  roi'-òrduich  Dia  sonas  sìorruidh  riamh,  ach  do  'n 
t-sluagh  naomha,  no  truaighe  bhith-bhuanachdo'n  t-sluagh 

mhi-naomha.  Roi'-òrduich  Dia  cho  cinnteach  o  shìor- 
ruidheachd,  am  bi  barr  'ur  fearainn  tarbhach  no  mi-tharbh- 
ach  am  bliadhan,  agus  a'  cheart  ùin'  a  bhios  sibh  beò 
air  thalamh  ;  a's  a  roi'  dh'  òrduich  e  an  sealbhaich  no  nach 
sealbhaich  sibh  sonas  bith-bhuan.  Mheasadh  sibh  mar 
amadan,  an  neach  a  sguireadh  do  threabhadh,  do  chur, 
agrus  do  chliathadh,  agràdh, — "  Ma  roi'-òrduicb  Dia  gu'm 
bi  barr  m'  f  hearainn  gu  tarbhach  trom,  tàrlaidh  sin,  ged 
nach  treabh,  nach  cuir,  agus  nach  cliath  mi.  Ma  roi'- 
òrduich  Dia  saoghal  fadadhomh,  mealaidh  mi  e,  ged  nach 
ith  agus  nach  òl  mi  ;  ach  mur  do  roi'-òrduich  e  so,  cha 
chùm  biadh  no  deoch  beò  mi."  An  aithne  dhuibh  am 
freagradh  a  bheir  sibh  air  a  leithid  so  do  dhuine  ?  ma  's 
aithne,  thugaibh  am  freagradh  ceudna  oirbh  fèin  ;  oir  is 
co-ionann  a' chùis  :  tha  òrduchadh  Dhe'  cho  cinnteach 
mu'r  cuirp  'sa  tha  e  mu'r  n-anmaibh.  Mur  aithne 
dhuibh  am  freagradh,  dearbhaibh  gach  co-dhùnadh  dhiù 
sin  air  'ur  cuirp,  mu'n  gabh  sibh  do  dhànadas  am  feuchainn 
air  'ur  n-anmaibh  :  feuchaibh  air  tùs  an  cùm  Dia  suas 
sibh  gun  bhiadh,  gun  deoch,  gun  aodach  ;  an  toir  e  barr 
tarbhach  dhuibh,  gun  treabhadh,  gun  saothair;  an 
treòraich  e  gu  ceann  'ur  n-uighe  sibh  gun  astar,  gun 
dìcheall ;  agus  ma  shoirbhicheas  sibh  an  so,  feuchaibh  an 
deigh  sin,  an  treòraich  Dia  sibh  chum  fhlaithes  na  glòire, 
guugnàthachadh  dìcheallach  a  dheanamh  air  meadhonnan 
nan  gràs  ;  agus  suidhibb  sìos,  agus  abraibh,  cha  n-urrainn 
duinn  sinn-fèin  a  naomhachadh. 

Seadh,  a  mhuinntir  ionmhuinn,  ceada'chibh  dhomh  trì 
achanaichean  iarraidh  oirbh,  agus  an  sin  sguiridh  mi. 

Anns  a  cheud  àite.  Leughaibh  an  leabhar  beag  so  gu 
dùrachdach  ;  agus  ma  dh'  f  heumas  neach  sam  bith  d'  ur 
teaghlaichibh  e,  leughaibh  a  rithist,  agus  a  rithist  e :  agus 
n'an  rachadh  luchd-eagail  Dè,  o  àm  gu  àm,  a  dh'  ionn- 
saidh  an  coimhearsnachaibh  ain-eolach,  agus  an  leabhar  so 
no  a  leithid  eil'  air  an  stèidh  cheudn'  a  leughadh  dhaibh, 
dh'  fhaodadh  gu'm  biodh  iad  'nam  meadhonnan  a 
chosnadh  anmannan.  Ma  bhios  sibh  cho  leisg  mu  'r 
saothair,  's  nach  leugh  sibh  air  m'  iompaidh  an  teagasg 
aithghearr  so,  chum  'ur  slàinte  fèin,cha  n-eil  ach  robheag 
speis  agaibh  d'  ur  n-anmaibh  ;  agus  is  ceart  an  ni  gu'n 
rachadh  sibh  am  mugha. 

Arnis  an  dara  h-àite.  An  deigh  dhuibh  an  leabhar  so 
a  leughadh  a  rithist,  agus  a  rithist,  sparram  oirbh  dol  an 
uaigneas,  agus  an  nì  sin  a  leugh  sibh  a  rannsachadh  càr 
tamaill,  agus  a  smuainteachadh  agaibh  fe"in  an  làthair  an 
Tighearna,  am  beil  e  fior,  am  beil  e  mosgladh  bhur  n-anm- 
annan  agus  am  mithich  leibh  amharc  mu  'r  timchioll. 
Guidheam  oirbh  mar  an  ceudna,  gu'n  iùbadh  sibh  'ur  glùn 
guh-urramach,  cràbhach,  agus  gu  'n  aslaicheadh  sibh  air 
an  Tighearn  'ur  sùilean  fhosgladh  a  chum  is  gu'm  bu  \è\r 
dhuibh  an  fhìrinn  ;  'ur  n-anmaibh  iompachadhah,  gràdh 
laiste  'thoirt  dha  fein ;  agus  gu'n  iarradh  sibh  uaithe 
gach  gràs  slàinteil  a  dhearmaid  sibh  cho  fad'  agus 
gnàthaichibh  an  obair  sin  o  latha  gu  latha,  gus  an  làn- 
iompaichear  bhur  nanmaibh.  Os  barr,  rachaibh  a  dh' 
ionnsaidh  'ur  n-aodhairean,  ris  an  d'  earb  Criosd  'ur 
treòrachadh  chum  ionaltradh  na  slàinte  sìorruidh,  agus  a 
tha  'gabhail  cùram  d'  ur  slàinte,  agus  d'  ur  tearmann 
spioradail,  mar  a  ghabhas  lèigh  cùram  d'  ur  slàinte  chorp- 
orra,  agus  iarraibh  orra  an  t-slighe  air  an  còir  dhuibh 
imeachd  a  sheòladh  dhuibh;  agus  thugaibh  fios  daibh 
air  staid  'ur  n-anmannan  chum  's  gu'm  bi  an  comhairle 
agus  an  còmhnadh  agaibh  mar  chuideachadh.  No  mur  eil 
fear-teagaisg  dìleas  agaibh,  'n-'ur  sgìreachd  fèin,  rachaibh 
a  dh'  ionnsaidh  fir  eil'  a  chuidicheas  leibh  ann  bhur  feum 
anabarrach. 

Anns  an  treas  àite.  Cho  luath  's  a  gheibh  sibh,  le  leugh- 
adh,  smuainteachadh,  agus  comhairle  fir-teagaisg,  moth- 
achadh  air  bhur  peacadh  agus  air  bhur  truaighe  ;  agus  eòlas 
'ur  dleasanais,  ur  sonais,  agus  'ur  n-ìoc  shlaint ;  nadean- 
aibh  maille  ach  trèigibh  'ur  comunn  agus  'ur  giùlan  peacach 
gun  dàil ;  agus  pillibh  ri  Dia,  agus  freagraibh  a  ghairm. 
Ma  's  ionmhuinn  leibh  'ur  n-anmaibh  f^in,  thugaibh  fain- 
ear  nach  diùlt  sibh  gairm  ard-ghuthach  Dhè,  agus  nach 
mùch  sibh  'ur  cogais  ;  chum  's  nach  measa  dhuibh  ann 
an  latha  'bhretheanais,  na  do  Shodom  agus  do  Ghomorah. 
Iarraibh  o  Dhia  eòlas  na  f  ìrinn  ;  mar  a  b'  àit  leibh  agaibh 
e  :  agus  na  meallaibh  'ur  n-anmannan,  fèin  gu  toileach. 
Rannsaichibh  an  sgriobtur  naomha  gach  latha,  agus 
feuchaibh  am  beil  a'  chùis  mar  a  cheuala  sibh  o  'r  luchd- 
teagaisg ;  feuchaibh  am  fearr  dhuibh  sibhfèin  earbsa  ri 
nèamh  no  ri  talamh  ;  am  fearr  dhuibh  Dia  a  leanmhainn 

na  duine  ;  reason  a  leanmhainn  na  ana-miann  ;  am  fearr 
dhuibh  'ur  beath'  a  chaitheadh  ann  an  naomhachd  gun 
smal,  no  ann  am  peacadh  gràneil ;  agus  an  tearuinte 
dhuibh  buanachadh  ann  an  staid  mhì-naomh'  aon  latha 
ni's  faide  ;  agusan  dèigh  dhuibh  amas  air  an  nì  a's  fearr 
togaibh  e  mar  roghainn  gu'n  dàil.  N'am  b'  àill  leibh 
a  bhi  dìleas  d'  ur  n-anmaibh  fèin  ;  agus  mur  ionmh- 
uinn  leibh  dòrainn  shìorruidh,  guidheam  oirbh,  an  ainm 
an  Tighearna  gabhaibh  a'  chomhairle  reasonta  so.  O  ! 
nach  bu  shona  an  rìoghachd  so,  agus  nach  bu  shona 
gach  baile  ay;us  dùthaich  innte  n'am  b'  urrainn  duinn 
iompaidh  a  chuir  airar  coimhearsnachaibh  aontachadh  leis 
an  earail  fheumail  so  ?  nach  b'àit  leis  gach  aodhaire 
dìleas  amharc  air  a  threud  a'  f  às  naomha,  ne'amhaidh,  da- 
rìreadh  ?  B'e  so  co-re'ite,  sìth,  tearmann,  agus  uaill  ar 
n-eaglaisean  ;  sonas  ar  coimhearsnach,  agus  comh-fhurt- 
achd  ar  n-anmannan.  An  sin,  cia  inntinneach  a  shear- 
monaicheamaid  sìth  agus  fuasgladh  dhuibh  ;  agus  a  f  hrith- 
ealamaid  dhuibh  baisteadh  agus  Suipeir  an  Tighearna  ; 
na  deas-ghnàthan  sin  a  thaciallachadh  nasgadh  na  sithe? 
agus  cia  mòr  an  gràdh  agus  an  gàirdeachas  leis  an 
caitheamaid  ar  beatha  'n-'ur  cuideachd  ?  Air  leabaidh 
'ur  bàis,  cia  dòchasach  a  bhefreamaid  misneach  d'  ur 
n-anmaibh  an  uair  a  thrialladh  iad  a  chum  soaghail  eile  ? 
agus  an  àm  'ur  n-adhlaicidh,  cìa  sòlasach  a  ghabhamaid 
cead  dibh  ag  an  uaigh,  an  dùil  'ur  n-anmaibh  a  choinn- 
eachadh  ann  an  rìoghachd  nam  flaitheas;  agus  an  dòchas 
'ur  cuirp  fhaicinn,  àrdaichte  chum  an  ionaid  ghlormhor 
sin. 

Ach  ma  bhuanaicheas  sibh  ann  an  giùlan  neo-chùram- 
ach,  aineolach,  feòlmhor,  saoghalta,  agus  mi-naomha ; 
agus  mur  faod  ar  guidhe  dhùrachdach  agus  ar  saothair, 
iompaidh  a  chuir  oìrbh  gun  sibh-fèin a  sgrios  gu  toileach ;  an 
sin  leanamaid  eiseamplair  ar  Tighearn'  a  tha  spèiseil  mu'n 
bheagan  sheud'  a  tha  aige,  agus  mu'n  treud  bhig  a  ghabhas 
an  rìoghachd  nèamhaidh  mar  òighreachd,  an  uair  a  shealbh- 
aicheas  na  h-aingidh  lionmhor  an  dòrainn  a  thoill  iad. 

A  leughadair  sguiridh  mi  dhiot,  an  uair  a  leughas  tu 
an  leabhar  so  ;  ach  cha  do  sguir  am  peacadh  dhiot,  seadh, 
am  peacadh  sina  shaoil  thu  a  dhì-chuimhnicheadh  o  cheann 
fhada.     Cha  do  sguir  an  diabhol  diot,  ged  nach  faic  thu 

e  ann8  an  àm  bo.  Cha  do  sguir  Dia  dhiot,  do-bhrìgh  nach 
àill  leatsa  gu'n  sguir  thu  air  iompaidh-san  do'n  pheacadh 
mhillteach  a  fhuair  làmh  an-uachdar  ort.  Sgrìobh  mi 
an  iompaidh  so  dhut,  mar  neach  aig  am  beil  fios  gu'm 
beil  e  dol  a  chum  saoghail  eile  ann  an  ùine  ghearr,  saogh- 
al,  anns  am  faicear  na  nithe  sin  mu'n  do  labhair  mi. 
Mas  a  h-àill  leat  mis'  a  choinneachadh  am  feasd  le  gàird- 
eachas  an  làthair  an  Tighearn'  a  cruthaich  sinn  le  chèile  ; 
mas  a  h-àill  leat  tearnadh  o'n  phlàigh  shìorruidh  a  dheas- 
aicheadh  do  gach  neach  a  ni  dìmeas  air  sonas  ;  gach  neach 
nach  do  naomhaicheadh  le  Spiorad  nan  gràs ;  agus  leis 
nach  ionmhuinn  co-chomunn  nan  naomh  mar  bhall  do'n 
eaglais  naoimhe  choitcheann ;  ma  tha  dùil  agad  gu'm 
faic  thu  gnùis  Chriosd  am  breitheamh,  agus  mòrachd 
Dhè*  an  Athar  ann  an  sìth  shòlasaich  ;  agus  gu'n  gabhar 
thu  gu  fàlteach  a  chum  rìoghachd  na  glòire  'nuair  a 
ghiùlanair  thu  lom-nochd  à  tir  nam  beò ;  .guidheam  ort, 
cluinn  gairm  Dhè,  agus  freagair  i ;  pill  le  rùn  seasmhach 
anma,  chum  'sgu'nsealohaich  thu  beatha  shìorruidh.  Ach 
mar  a  gabh  thu  ri  cuireadh  Dhè,  agus  gun  f  hìr  aobhar 
agad  a  dhiùltadh,  ach  do  toil  aingidh  fèin  ;  tha  mi  toirt 
teann  bhairlinn  dhut  freagradh  air  son  so,  ann  an  làthair 
an  Tighearn,  agus  a'  sparradh  ort,  fianais  a  thogail  leamsa, 
gu'n  tug  mi  rabhadh  dhut,  gu'm  beil  thu  mar  chobh- 
artach  aig  an  diabhol,  cha  n-ann  do-brìgh  nach  d'fhuair 
thu  cuireadh  gu  pilleadh  a  chum  beatha  shona,  ach  do 
bhrìgh  nach  tug  thu  creideas  no  gèill  do'n  chuireadh ;  mar 
a  dhearbhar  le  fianais  do  chomhairlich'  dùrachdach, 

Abair  riut  mar  is  beò  mise,  deir  an  Tìghearna 
Dia,  cha  n-eil  tlachd  air  bith  agam-sa  ann  am 
bàs  an  aingidh  ;  ach  gum  pilleadh  an  t-aingidh  o 
'shlighe,  agus  gum  biodh  e  beò  ;  pillibh,  pillibh  : 
o  'ur  droch  shlighibh,  carson  a  bhàsaicheas 
sibh,  0  thigh  Israeilt — Esec.  xxxiii.  11. 

B'iongantas  uabhasach  le  mòran  eile  cho  math 
a's  leamsa,  bhi  a'  leughadh  anns  an  sgriobtur 
naomha,  cho  tearc  sa  tha  'n  dream  a  thearnar  ; 
agus  gu'm bi  a'  chuid  is  mò  dhiùbhsan a  ghairmear, 
air  an  dùnadh  gu  sìorruidh  a  mach  à  rìoghachd 
nèimh,  agus  air  an  claoidh  maille  ris  na  deamh- 
naibh  ann  an  teine  bith-bhuan.  Cha  chreid  na 
h-as-creidich  so  'nuair  a  leughas  iad  e,  air  an 
aobhar  sin,  's  èigin  gu'm  mothaich  iad  e  gu  trom  ; 
tha  iadsan  a  tha  ga  chreidsinn  air  an  co-èigneach- 
adh  gu  ghlaodhaich  le  Pòl,  "  O  doimhne  saoibhris 
araon  gliocais  agus  èolais  Dè  !  Cia  do-ranns- 
achaidh  a  bhreitheanais,  agus  do-lòrgachaidh  a 
shlighean  !  "  (Rom.  xi.  33.)  Ach  tha  reuson 
fèin  a'  teagasg  dhuinn  coire  na  droch-bheirt 
f  hàgail  orra-san  a  chuireas  an  gnìomh  i.  Uime 
sin  'nuair  a  chì  sinn   droch  ghnìomh  sam  bith, 

brosnaichidh  fonn  ceartais  sinn  a  rannsachadh  a 
mach  an  tì  a  rinn  e,  chum  gu'n  giùlaineadh  e 
dochair  mhaslach  a  ghnìomha,  mar  a  mhi-chliìi 
fèin.  Na'm  faiceamaid  duine  air  a  mhàrbhadh, 
agus  air  a  ghearradh  'na  bhloidibh  às  a'  chèile  air 
an  t-slighe,  dh'f  heòraicheamaid  air  ball :  O  !  cò 
a  rinn  an  t-an-iochd  so  ?  Ma  chuirear  baile  gu 
deònach  ri  theine,  feòraichidh  sibh  gu  grad,  Cò  an 
duine  mi-chneast'  a  rinn  e  ?  Fòs  'nuair  tha  sinn 
a'  leugadh  gu'm  bi  mòran  mar  aithinnean  teine 
ann  an  grìosaich  ifrinn  gu  sìorruidh ;  nach  èigin 
chiinn  a  smaointeach'  cia  mar  thàrlas  so  !  Cò  e  an 
coireach  ?  Còis  aobhar  an-iochdar  do'n  truaighe 
so  ?  agus  's  tearc  neach  a  dh'aidicheas  an  chionta. 
Aidichidh  gach  neach  gur  h-e  an  droch- 
spiorad  an  coireach  ;  ach  cha  fhreagradh  so  do'n 
cheist,  do  bhrìgh  nach  e  am  fìor  aobhar.  Cha-n 
èignich,  ach  brosnaichidh  e  daoine  gu  peacadh, 
agus  fàgaidh  e  gu'n  roghainn  fèin  a  chur  an 
gnìomh,  no  gun  a  chur.  Cha  ghiùlain  e  daoine 
chum  an  taigh-òsda ;  cha-n  fhosgail  e  'm  beòil  le 
foirneart,  gu  deoch  bhuaireasach  a  thaomadh 
annta  ;  cha  mhò  a  ghlacas  e  cho  teann  iad,  's  nach 
faod  iad  dol  a  thoirt  ùmhlachd  do  Dhia  ;  cha  mhò 
a  dh'  èignicheas  e  an  anmaibh  o  smuaintibh 
naomha.  Uime  sin  tha  'choire  ri  fàgail  eadar 
Dia  fèin,  agus  am  peacach ;  is  èigin  gur  e  'n  dara 
neach  dhiù  fior  aobhar  na  truaighe  so  uile,  cò 
air  bith  e;  oir  cha  n  eil  neach  eile  richoireachadh: 
(Miltaidh  Dia  a'  choire  so,  agus  cha  ghabh  e  air 
fèin  i ;  agus  's  tric  leis  a'  pheacach  aingidh  a 
ìiùltadh  cuideachd  ;  s  i  so  a'  chonnspaid  a  tha 
ri  rèiteachadh  ann  am  cheann-teagaisg. 

Tha  'n  Tighearn  a'  gearan  air  an  t-sluagh,  agus 
tha  'n  sluagh  a'  cur  iomchair  air  an  Tighearna. 
Tha  'n  chonnspaid  so  air  a  co-reusonachadh  ann 
an  Caib.  xviii.  25,  far  am  beiì  an  sluagh  gu  soilleir, 
agus  gu  h-andàna  ag  ràdh,  "  nach  eil  slighe  an 
Tighearna  cothromach.',  A  dear  Dia,  "  's  i  an 
slighe-sa  nach  eil  cothromach  "  Ars'  an  sluagh  : 
"  Ma  bhios  ar  ciontan,  agus  ar  lochdan  oirnn,  agus 
gun  searg  sinn  annta,  cionnas  a  dh'  fhaodas  sinn 
mar  sin  a  bhibeò?"  (xxxiii.  10.)  Margu'nabradh 
iad,  ma  bhàsaicheas  sinn  gutruagh,am  faod  sinn  a 
leasachadh  ?  mar  nach  b'i  so  an  coire-san,  ach 
coireDhè.  AchthaDiaann  ambriathranmochinn- 
teagaisg  ga  shaoradh  fèin  uaithe,  agus  ag  innse 
dhaibh  mar  dh'  fhaodas  iad  an  truaighe  so  a 
bhacadh  ma  bhios  iad  deònach  a  dheanamh : 
agus  a'  cur  iompaidh  orra  meadhonnan  feumail 
a  ghnàthachadh  chum  na  crìche  sin  ;  agus  mur 
gabh  iad  r'a  iompaidh,  tha  e  toirt  fios  daibh  gu'm 
beil  coire  na  truaighe  aca  fèin  ;  agus  mar  toilich 
so  iad,  cha  sguir  e  ga'n  smachdachadh.  Is  easan 
am  breitheamh,  agus  bheir  e  breth  orra  do  rèir  an 
gnìomharran  ;  cha  bhreitheannan  iad  air  Dia,  no 
orra  fèin  a  dhìobhail  ùghdarrais,  gliocais,  agus 
neo-chlaon-bhreth ;  cha  trod  agus  cha  chonns- 
achadh  ri  Dia  a  ni  'n  gnothach,  no  a  shaoras  iad 
o'n  cheartas  sin  air  am  beil  iad  a'  gearan  a'  chur 
an  gnìomh  'nan  aghaidh. 

(1.)  Tha  'n  rann  so  a'  ciallachadh,  gu'm  beil 
Dia  ga  shaoradh  fèin  o  choire  lèir-sgrios  nan 
aingidh  nach  iompaich.  Cha  dean  e  so  leis  an 
lagh  àicheadh  chum  na  h-aingidh  a'  chuir  gu 
bàs  sìorruidh  ;  no  leis  a  bhreitheanais  a  chuireas 

e  an  gnìomh  a  rèir  an  lngha  sin  àicheadh  ; 
ach  le  fior  aidmheil,  nach  taitneach  leis  am  bàs, 
ach  gu'n  iompaicheadh  iad,  chum  gu'm  maireadh 
iad  beò;  agus  dhaighnich  e  so  le  mhionnan  fèin. 
—  (2.)  Earail  dhùrachdach  do  na  h-aingidh 
iompachadh  ;  earailleis  am  beilDia,  cha  n-e  mhàin 
asparradhan  leas  orra,  ach  a'cur  iompaidh  chàird- 
eil  orra  gabhail  ris,  agus  ag  aontachadh  a'  chùis 
a  reusonachadh  riù,  c'arson  a  bhàsaicheas  sibh  ? 
'S  e  crìoch  àraidh  na  h-earail  so,  gu'm  pill,  agus 
gu'm  mair  iad  beò  :  Agus  's  e  an  dara  crìochan 
(mar  pill  iad)  an  dà  ni  so  a  leanas. — (1.)  E 
'thoirt  mothachadh  dhaibh  tre  nam  meadhonnan 
a  ghnàthaich  e,  nach  i  coire-san,  ach  an  coire 
f'èin  ma  thèid  iad  am  mugha. — (2.)  E  dhearbh- 
adh  dhaibh  o'n  toil  shoilleir  fèin,  le  cùl  a  chuir 
ri  ùile  àintean  agus  iompaidh  an  Tighearna, 
gur  i  an  coire  fèin  ma  sgriosar  iad;  agus  gu'm 
bàsaich  iad,  a  chionn  nach  àill  leo  ach  bàs. 

Tha  brìgha'chinn-teagaisg  so  a  co-sheasamh 
anns  na  nithibh  so  a  leanas. 

I.  Is  e  lagh  neo-chaochlaidheach  Dhè,  gur 
èigin  do  na  h-aingidh  pilleadh,  no  bàsachadh. 

II.  Is  e  gealladh  Dhè  gu  mair  na  h-aingidfi 
beò  ma  philleas  iad. 

III.  Tha  Dia  a'  gabhail  tlachd  ann  an  Lompach- 
adh  agus  ann  an  slàinte  dhaoine  ;  ach  is  neo-thait- 
neach  leis  am  bàs  agus  an  lèir-sgrios  :  is  rògh- 
naiche  ìeis  gu'm  pilleadh  agus  gu^m  bitheadh  iad 
beò,  na  gu'n  gabhadh  iad  air  an  aghaidh  agus 
gu'm  bàsaicheadh  iad. 

IV.  Is  dearbh-f hìrinn  so,  agus  do-bhrìgh  nach 

b'àill  le  Dia  gu'n   cuireadh  daoine  an  teagamh  i 
dhaìghnich  e  dhaibh  i,  le  'bhòid  follaisich  fèin. 

V.  Tha'n  Tighearn  ag  aslachadh  agus  ag 
earalachadh  air  na  h-aingidh  pilleadh. 

VI.  Tha  'n  Tighearn  ag  aontachadh  a'  chùis 
a  cho-reusonachadh  ri  peacaich  neo-iompaichte, 
agus  a'  feòraich  dhiù  ;  c'arson  a  bhàsaicheas  iad  ? 

VII.  Mar  iompaich  na  h-aingidh  an  dèigh  so 
uile,  cha  n-i  coire  Dhè  ach  an  coire  fèin  gu'm 
bàsaich  iad  ;  's  i  an  toil  fèin  fìor  aobhar  an  lèir- 
sgrios  ;  oir  bàsaicliidh  iad  a  chionn  nach  àill  leo 
ach  bàs. 

Mar  a  leigeadh  ris  duibh  gach  teagasg  dhiù  so, 
ann  am  briathran  soilleir,  a  nise  labhrar  gu 
h-aithghearr  an  dhèigh  a'  chèile. 

Teagasg  I,  Is  e  lagh  neo-chaochlaidheach  Dhè, 
gur  èigin  do  'na  h.aingidh  pilleadh,  no  bàsachadh. 

Ma  chreideas  sibh  Dia3  creidibh  so :  cha  n-eil 
ach  iompachadh  no  dol  a  mugha  aig  gach  duine 
aingidh  fa-chomhair.  Tba  dearbh-bheachd  agam 
gur  gann  a  chuirear  mar  f  hiachaibh  air  luchd- 
do-bheirt  gur  fior  no  cothromach  so.  Cha-n 
iongantach  ged  chuireas  na  ciontaich  cunnuilair 
an  lagh.  Is  tearc  an  dream  a  chreideas  a  nìnach 
bu  mhath  leo  a  bhi  fior :  agus  is  tearc'  iad  gu 
mòr  leis  bu  mhath  a  nì  sin  a  bhi  fior,  a  shaoiìeas 
iad  a  bhi  'nan  aghaidh  fèin.  Ach  cha  ghearan 
air  an  lagh,  no  air  a'  bhreitheamh  a  theasairgeas 
fear  mi-ghniomha.  Dh/  f  haodadh  creideas  agus 
gèill  a  thoirt  do  'n  lagh  a  bhàs  a  bhacadh  ;  ach 
cha  dean  a  bhi  ga  àicheadh  agus  a'  faighinn  coire 
dha  ach  a  bhàs  a  luathachadh.  Mar  biodh  a' 
chùis  mar  sin,  dhìteadh  ceud  an  lagh  mu  'n  aon 
duine  a  dh-aidicheadh  a  mhòr-luach  :    agus  bu 

ròghnaiehe  leis  na  h-aingidh  a  bhi  tagradh  nach 
bu  chòir  an  smachdachad,  na  bhi  'g  èisdeachd 
àintean  agus  aobharan  an  cuid  uachdaran  a 
dh'iarras  ùmhlachd'  uatha.  Cha  d'  rinneadh  an 
lagh  a  chum  's  gu'n  tugadh  tusa  breth  air;  ach  a 
chum  do  riaghladh,  agus  a  thoirt  breth  ort,  a  rèir 
t'ùmhlachd,  no  t'eas-ùmhlachd  dha. 

Ach  ma  tha  neach  sam  bith  cho  dall  's  gu'n  cuir 
e  firinn  agus  ceartas  lagha  Dhè*  an  teagamh ; 
bheir  mi  dha  dearbhadh  aithghearr  orra  le  chèile, 
dearbhadh,  a  làn-thoilicheas,  mar  a  shaoileas  mi, 
gach  duine  reusonta  sam  bith. 

Air  tùs,  ma  chuireas  sibh  an  teagamh  gur  e  so 
facal  Dè  ;  an  àite  ceud  teagasg  eile,  toilicheadh 
am  beagan  so  sibh.  "  Gu  fìrinneach  tha  mi  'g 
ràdh  ribh,  mur  iompaichear  sibh,  agus  mur  bi 
sibh  mar  leanabanan,  nach  tèid  sibh  a  steach  do 
rìoghachd  nèimh."  (Mat.  xviii.  3.)  "  Gu  deimhin, 
deimhin,  a  deirimriut,  mar  beirear  duine  rithist  nach 
faod  e  rìoghachd  Dhè  fhaicinn."  (Eoin.  iii.  3.) 
"  Ma  iha  neach  sam  bith  ann  an  Criosd,  is  creatair 
nuadh  e,  chaidh  na  seann  nithe  seach,  feuch,  rinn- 
eadh  na  h-uile  nithe  nuadh."  (2  Cor.  v.  17.) 
"  Chuir  sibh  dhibh  an  seann  duine  maille  r'a 
ghnìomharraibh,  agus  chuirsibhumaibh  andhuine 
nuadh,  a  ta  air  ath-nuadhachndh  ann  an  eòlas,  a 
rèirìomhaigh  an  tìachruthaiche"  (Col.iii.9 — 10.) 
4<  As  eugmhais  naomhachd  cha-n  f  haic  neach  air 
bithanTighearn."  (Eabh.xii.14.)  uCha-n  urrainn 
iadsan  a  tha  'san  f  heòil  Dia  a  thoileachadh. — Mar 
eil  spiorad  Chriosd  aig  neach,  cha  bhuin  e  dha." 
(Rom.  viii.  8 — 9.)  u  Ann  an  Iosa  Criosd,  cha  n-eil 
èifeachd  air  bith  ann  an  timchioll-ghearradh,  no  ann 
an  neo-thimchioll-ghearradh,  ach  ann  an  cruth- 

achadh  nuadh.'"  (Gal.  vi.  15.)  "  A  rèir  a  mhòr-thrò- 
cair,  a  dh'  ath-ghin  sinne  gu  beò-dhòchas.  Air 
dhuibh  bhi  air'urn-ath-ghineamhuin,  cha  n-ann  o 
shìol  truaillidh,  ach  neo-thruaillidh,  le  facal  an  Dè 
bheò,  agus  a  mhaireas  gu  sìorruidh."  (1  Pead.  i. 
3 — 23).  "  A'  cur  uaibh  gach  uile  mhì-ruin,  agus 
gach  uile  mealtaireachd,  agus  chealg,  agus 
fharmadan,  agus  gach  uile  ana-cainnt;  mar 
naoidheanan  air  au  ùr-bhreith,  iarraibh  bainne 
fior-ghlan  an  fhacail,  chum  as  gu'm  fàs  sibh  leis.'' 
(1  Pead.  ii.  1,  2.)  "  Cuirear  na  h-aingidh  gu 
h-ifrinn,  na  cinnich  uile  nach  cuimhnich  Dia.* 
(Sal.  ix.  17.)  "Rannsaichidh  an  Tighearn'  am 
fìrean  ach  ant-aingidh  is  fuath  le  anam.,,  Salm 
xi.  5. 

Mar  nach  feum  mi  stad,  a  mhìneachadh  nam 
briatharan  leòir-shoilleir  so,  shaoilinn  nach  mò  na 
sin  a  dh'  f  heumas  mi  tuilleadh  a'  chur  riu  do  'n 
mhòran  a  dhearbhas  an  ni  ceudna,  mas  duine 
thu  a  chreideas  facal  Dè,  chual'  thu  cheana  ni's 
leòir  a  dhearbhadh  gur  èigin  do  'n  aingidh 
iompachadh  no  dol  am  mugha,  Thugadh  cho 
f  had  air  t'  aghaidh  thu  cheana,  's  gur  èigin  dut 
aideachadh  gur  fior  so,  no  a  ràdh  gu  dìreach 
nach  creid  thu  facal  Dè.  Agus  mur  creid  thu 
Dia,  thug  mi  dùil  diot ;  thoir  thu-fèin  fainear 
mar  is  fearr  a  dh'  fhaodas  tu  ;  oir  is  coltach  gur 
goirid  gus  am  bi  tbu  ann  an  ifrinn.  B'  ealamh  a 
dh'eireadh  tu  suas  an  aghaidh  an  duin'  a  bheireadh 
a  bhreug  dhut ;  agus  am  beil  thusa  cho  dàna 
's  gun  cuir  thu  breug  air  Dia  ;  Ma  dh'  innis  thu 
do  Dhia  gu  saor  nach  creid  thu  ;  na  coirich  e 
ged  nach  toir  e  tuilleadh  rabhaidh  dhut ,  no  ged  a 
thrèigeas  e  thu  :  no  ged  a  bheir  e  thairis  thu  mar 

dhuine  gun  dòchas  :  oir  c'arson  a  bheir  e  rabhadh 
dhut,  mur  creid  thu  e  ?  Ged  chuireadh  e  aingeal 
o  nèamh  ga  t'  ionnsaidh,  is  coltach  nach  creideadh 
tu  e  ;  Oir  ciod  a  labhras  aingeal  ach  briathran 
Dhè  :  agus  n'an  tugadh  aingeal  soisgeul  air  bith 
eile  at'  ionnsaidh,  cha  b'  ion  dut  a  chreidsinn  ; 
ach  a  mheas  mar  theachdaire  mallaichte,  (Gal.  i. 
8.)  Agus  gu  deimhin  cha  cho  mhath  an  airidh 
aircreideas  aingeal  sam  bith  ri  Mac  Dhe,  a  thàinig 
o'n  Athair  a  thoirt  an  teagaisg  so  dhuinn ; 
mur  airidh  easan  air  creideas,  cha-n  airidh  air 
creideas  uill'  aiglean  nam  fìaitheas.  Ma  sheasas 
tu  air  na  cùmhnantaibh  so  ri  Dia,  sguiridh  mi 
dhiot,  gus  am  buin  e-fein  riut,  air  mhodh  a's 
fearr  a  leigeas  ris  dut  do  chionta.  Bheir  àrd- 
ghuth  Dhè  ort  gu'n  cluinn  thu  e.  Ged  dh' 
earalaicheas  e  ort  gu  sèimh  èisdeachd  ri  gutb  a 
shoisgeil,  bheir  e  ort  gu  'n  cluinn  thu  guth  labhar 
na  binne  leis  an  dìtear  thu  'nuair  nach  cluinnear 
do  ghearan.  Cha  n-urra'  sinn  a  thoirt  ort  gu'n 
creid  thu  an  aghaidh  do  thoile  ;  ach  bheir  Dia 
ort  gu  'm  mothaich  thu  an  aghaidh  do  thoile. 

Ach  cluinneamaid  do  leith-sgeul  ?  C'arson 
nach  creid  thu  facal  Dè  ?  An  e  gu  'n  abair  e  gur 
èigin  do  na  h-aingidh  iompachadh  no  dol  am 
mugha  ?  Is  aithne  dhomh  do  leith-sgeul ;  meas- 
aidh  tu  nach  coltach  gu  'm  bi  Dia  cho  an- 
iochdmhor ;  saoilidh  tu  gur  an-iochd  daoine  a 
dhìteadh  gu  sìorruidh  air  son  coire  cho  beag  ri 
giùlan  peacach. 

An  uair  a  chì  sibh  ann  am  facal  Dè  gu'm  beil  e 
air  an  dòigh  so,  agus  gu'm  bi  e  air  an  dòigh  so, 
an  saoil  sibh  gur  ion  duibh  cur  an  aghaidh  an 
fhacail    sin?     An  gairm  sibh    ur  Cruithear   an 

làthair  catbair  breitheanais  ;  agus  an  toir  sibh 
breth  air  f  hacal  do  rèir  casaid  na  brèige  ?  An 
suidh  sibh  a  thoirt  breth  air,  a  rèir  lagh  'ur 
smuaintean  fèin  ?  An  glice,  am  fearr,  agus  an 
ionraice  sibh  na  Dia ;  an  èigin  do  Dhia  nam 
flaitheas  agus  na  talmhuinn  gliocas  fhòghlum 
uaibhse  ?  An  èigin  do  ghliocas  gun  mhearachd 
fòghlum  a  ghabhail  o  amaideachd  ?  An  èigin  do 
fhior-ghlaine  gun  smàl  gabhail  ri  smachd  o 
pheacach  salach,  brèin,  nach  urrainn  e  fèin  a 
chumail  glan  car  aon  uair  t  An  èigin  do  'n 
uile-chumhachdach  seasamh  an  làthair  cathair 
breitheanais  chnuimhe  dìblidh.  O  dànadas 
uabhasach  na  luaithre  gun  tuigse  !  An  cuir 
am  famh,  agus  an  t-òtrach  dorchadas  às  leth  na 
grèine,  agus  an  gabh  iad  os-Iàimh  an  saoghal  a 
shoillseachadh  ?  Ciod  an  t  àit  anns  an  robh  thu 
'nuair  a  dhealbh  an  t-uile  chumhachdach  a  lagh, 
agus  nach  d'  iarr  e  do  chomhairle  ?  Gu  deimhin 
dhealbh  e  a  lagh  mu'n  do  ghineadh  tu,  gun  do 
chomhairr  iarraidh,  agus  bha  thu  ro  f  hada  gun 
teachd  a  dh'  ionnsaidh  an  t-saoghail  gu  thilg- 
eadh  bun  os-ceann  :  ma  bha  thu  cho  chomas- 
ach,c'arson  nach  do  mhosgail  thu  bho  neo-ni,agus 
nach  do  chuir  thu  an  aghaidh  Mhaois  agus 
Chriosd  an  uair  a  bha  iad  air  thalamh,  agus  nach 
do  theasairg  thu  Adhamh  agus  a  shliochd 
peacach,  o  'n  bhàs  bhagarrach,  chum  's  nach 
biodh  feum  air  Criosd !  Agus  ciod  e  ma 
chumas  Dia  fhoighidinn  agus  a  thearmann  uat, 
agus  ma  cheadaicheas  e  dhut  tuiteam  ann  an 
Ifrinn  am  feadh  a  tha  thu  a'  connsachadh  an 
aghaidh  a  reachd,  an  creid  thu  'n  sin  gu'm  beil 
Ifrinn  ann  ? — Mas  olc  cho  mòr  am  peacadh,  as 

gu'm  feum  e  bàs  Chriosd  mar  ìobairt-glanaidh, 
cha  'n  iongantach  ged  thoilleadh  e  ar  truaighe 
shìorruidh-ne. — Ma  thoill  pacadh  nan  deamhnan 
claoidh  sìorruidh,  c'  arson  nach  toilleadh  peacadh 
dhaoine  e  mar  an  ceudna  ? — Shaoilinn  gu'n  tuig- 
eadh  sibh  nach  faod  na  daoine  a's  fearr,  agus  na's 
lugha  na  sin  gu  mòr,  luchd-aingidheachd,  breth 
chothromach  a  thoirt  air  droch-thoillteannas 
peacaidh.  Mo  thruaigh!  tha  sibh  dall  agus  claon- 
bhretheach.  Cha-n  f  haod  sibh  a  bhi  làn-eolach 
air  droch-thoillteannas  a'  pheacaidh,  gus  am  bi 
sibh  làn-eolach  air  olc  a'  pheacaidh ;  agus  cha-n 
fhaod  sibh  bhi  làn-eòlach  air  olc  a'  pheacaidh  gu 
bràth,  gus  am  bi  sibh  làn-eòlach,  (1.)  Air  raòr- 
luach  an  anma  air  an  do  chuir  e  mi-dhreadh. 
(2.)  Air  mòr-luach  na  naomhachd  a  chuir  e  à 
cuimhne.  (3.)  Air  reusan  agus  mòr-luach  an 
reachd  a  bhriseadh  leis.  (4.)  Air  mòr-luach  na 
glòire  air  an  d'  rinn  e  dimeas.  (5.)  Airfeum  agus 
mòr-luach  an  reusoin  air  an  do  shaltair  e  gu  trom. 
(6.)  Seadh,  no  gus  am  bi  sibh  eòlach,  air  mòr- 
luach  neo-chrìochnach,  oirdheirceas  uile-chumh- 
achd  agus  naomhachd  an  Dè  mhòir,  air  an 
d'rinn  am  peacach  urrad  cheannairc !  An  uair  is 
aithne  dhuibh  iad  sin  uile,  is  aithne  dhuibh  droch- 
thoillteannas  peacaidh.  Os-barr  tha  fios  agaibh 
gu'm  beil  an  ceannairceach  ro-chlaon,achum  breth 
cothromach  a  thoirt  air  naomh-reachd  agus  air 
gniomharradh  an  àrd  fhir-riaghlaidh.  Bheir  sinn 
breth  le  mothachadh  a  chòmhdaicheas  ar  reuson. 
Chì  sinn  an  gnothaichibh  coitcheann  saoghalta, 
gum  meas  mòran  gur  ceart  an  cùis  fèin  agus 
gur  mi-cheart  gach  cùis  a  ta  'nan  aghaidh:  agus 
is  diomhain  d'an  càirdibh  glic'  agus  neo-chlaon- 

bhretbeach  atharrach  so  a  chuir  mar  fhiachaibh 
orra.  Is  tearc  clann  as-umhal,  nach  abair  gur 
athair  gun  iochd  a  bhuaileas  iad.  Is  tearc  duine 
rag-mhuinealach,  neo-ghlan,  nach  cuir  euceart  às 
leth  na  clèire,  ma  dh'  fhògras  iad  o  chomunn 
nan  naomh  e,  gus  am  pill  e  r'a  Dhia  le  nuadh 
ùmhlachd.  Is  tearc  meirleach  no  mortair  a 
chrochar,  nach  cuireadh  euceart  às  leth  an  reachd 
agus  a'  bhreitheimh  ;  nam  fuasgladh  sin  o  'n 
chroich  iad.  (7-)  An  saoil  sibh  gu'm  beil  na 
h-anmannan  neo-ghlan  iomchuidh  air  nèamh;  an 
t-ionad  naeh  fosglar  gu  bràth  do  thruailleachd  ? 
Mo  thruaigh  !  cha  n-urrainn  iad  cuspair  an  gràidh 
a  dheanamh  do  Dhia  air  thalamh,  no  obair  sam 
bith  a  dheanamh  is  taitneach  leis.  Tha  iad 
an  aghaidh  Dhè,  is  fuath  leo  an  ni  sin  is  ionmh- 
uinne  leis  ;  cha-n  urrainn  iad  an  co-chomunn 
iomlan  sin  ri  Dia  a  mhealtainn  a  tha  a'  chuid 
naomh  a'  sealbhachadh  air  tbalamh.  Uime  sin, 
cia  mar  dh'  fhaodas  iad  teas-ghràdh  iomlan  a 
thoirt  da,  agus  co-chomunn  sòlasach  a  shealbh- 
achadh  leis,  seadh  sonas  sìorruidh  nam  flaitheas  «* 
Cha  chuir  sibh  an-iochd  as  'urleth  fèin,  ged  nach 
fàiltich  sibh'ur  nàmhaidann  an  glacaibh'ur  gràidh, 
mar  fhear-comhairle  dìleas ;  agus  ged  nach  toir 
sibh  cuid  d'ur  bòrd  agus  d'ur  leabaidh  do  mhuc 
bhreun  an  òtraich  :  gidheadh,  an  coirich  sibh  Ard- 
thighearna,  agus  Fear-riaghlaidh  glic,  cothrom- 
ach,  agus  gràsmhor  an  t-saoghail ;  ma  dh'f  hòg- 
ras  e'n  sluagh  neo-iompaichte  chum  dòrainn 
shìorruidh. 

Guidheam  oirbhs'  a  nis'  uile,  le  'n  ionmhuinn 
'ur  n-anmaibh  fèin,  an  àite  connsachadh  ri  Dia, 
gèillibh     dha  gu  grad  :  agus  an  àite  teagamh  a 

chuir  'na  fhacal,  gabhaibh  ris  gun  dàil,  agus 
gluaisibh  d'a  rèir  chum  'ur  leas.  Gabhaibh*' 
uìl'  a  tha  neo-iompaicht  anns  a'  cho-thional-s', 
ri  so  mar  dhearbh-f  hìrinn  Dè  ;  eadhon,  gur  èigin 
duibh  gu  goirid,  iompachadh  no  dol  am  mugha  ; 
cha  n-eil  duibh  ach  an  dara  cuid  pilleadh  no 
bàsachadh.  An  uair  a  dh'innis  an  Dia  nach 
breugaichear  so  dhuibh  ;  'nuair  a  chuala  sibh  e  bho 
Chruithear  agus  bho  bhreitheamh  cothromacli  na 
talmhuinn:  is  mithich,seadh,  istuilleadh  'smithich, 
do  neach  aig  am  beil  cluas  a  dh'  èisdeas  ;  oir 
chì  sibh  a  nis,'  an  ni  às  an  ion  duibh  earbs'  a 
dheanamh.  Is  daoine  marbha  agus  air  dol  am 
mugha  sibh  mur  pill  sibh.  N'an  insinn  atharrach 
so  dhuibh  mheallainn  le  brèig  sibh.  N'an  ceilinn 
so  oirbh  mhillinn  sibh,  agus  bhithinn  ciontach  d'ur 
fuil :  mar  a  dhearbhas  an  sgriobtur  so.  "'Nuair 
a  their  mi  ris  an  aingidh,  O  dhuine  aingidh 
gheibh  tha  gu  deimhin  bàs  ;  mur  labhair  thusa  a 
chum  an  t-aingidh  a  thoirmeasg  o  'shlighe  gheibh 
an  duin'aingidh  sin  bàs  'na  aingidheachd  ach  air 
do  làimh-sa  iarraidh  mise  f  huil."  (Esec.  xxxiii.  8.) 
Chì  sibh  a  nise,ged  is  teagasg  garbh  agus  mi-thait- 
neach  so,  gidheadh,  is  e  leithid  a  's  èigin  duinn'  a 
shearmonachadh  agus  a's  èigin  duibhs'  èisdeachd. 
Isfearr  dhuibh  iomradh  a  chluintinn  air  ifrinn,  no 
a  dòrainn  fhulang.  Mur  feumadh  sibh  e,  cha 
chuireamaid  searbhadas  air  bhurcluasaibh  le  firinn 
a  tha  cho  neo-bhinn  leibh  r'a  cluintinn*  Cha 
bhiodh  ifrinn  cho  làn,  nam  bu  toil  le  siol 
Adhaimh  eòlas  a  ghabhail  air  an  staid  fèin,  a 
h-iomradhachluinntinn,agussmuainteachadhoirre 
le  dùrachd.  'S  e  an  t-aobhar  gur  tearc  an  dream 
a  theasairgir  o  ifrinn,  nach  cuir  daoine  do  dhradh 

orra  fèin  dol  a  steach  le  spàirn  air  doras  cumh- 
ann  an  iompachaidh  ;  no  triall  air  slighe  aimh- 
leathann  na  naomhachd  am  feadh  ata  ùin'  aca; 
agus  cha  chuir  iad  spàirn  orra  fein,  do  bhrìgh 
nach  do  ml  òsgladh  iad  gu  beò-mhothachadhdo'n 
ghàbhadh  i  *hòr  anns  am  beil  iad  ;  agus  cha  do 
mhosgladb  ad,  do  bhrìgh  gur  leisg  leo  an 
cunnart  a  «  hluinntinn,  agus  roi-smuainteachada 
air;  agus  tàrlaidh  so,do  bhrìgh  nach  math  a  chreid- 
eas  iad  am  facal  a  bhagras  an  dòrainn.  Mur  làn- 
chreidsibh  an  fhìrinn  so,  shaoilinn  gun  tugadh  a 
cudthrom  oirbh  a  cuimhneachadh,  agus  leantainn 
ri  gun  fhois  a  thoirt  du'r  n-anmaibh,  gus  au 
iompaichear  sibh.  Na'n  cluinneadh  tu  an  guth  so 
ach  aon  uair,  o  bheul  Aingil,  "  Is  èigin  dut 
ìompachadh  no  dol  am  mugha :  piileadh  n<> 
bàsachadh  !"  Nach  leanadh  e  ri  t'  anam  gu 
teann;  agus  nach  taghaicheadh  e  thu  gachòidhch' 
aguslà?  Nach  cuimhnicheadh  tu  air  ann  an 
gniomh  a'  pheacaidh  ?  Nach  cluinneadh  tu  gu 
ìabhar  ann  ad  chluasaibh  do  ghnà  (i  Pill  no 
bàsaich  !"  O,  nach  bu  shona  bhur  n-anmaibh  na'n 
oibricheadh  e  orra  mar  so  ;  agus  mur  di-chuimh- 
nichte  gu  bràth  e  :  agus  mur  tugadh  e  fois  duibh, 
gus  an  iomaineadh  e  dh'  ionnsaidh  Dhè  sibh1. 
Ach  ma  dh'  fhògras  sibh  uaibh  e,  le  di-chuimhne, 
agus  le  mi-chreideamh,  cia  mar  dh'oibricheas  e 
chum  slàint'  agus  iompachaidh  dhuibh  ?  Ach 
thugaibh  so  leibh  mar  aobhar  dù-bhròin,  ged' 
dh'fhògras  sibh  an  guth  so  às  'ur  cuimhne  cha-n 
urrainn  sibh  d'a  f  hògradh  as  'ur  Bìobaill :  ach 
seasaidh  e  annta  mar  fhìrinn  naisgte,  a  thoirt 
sanais  duibh  gu  bràth,  nach  eil  duibh  ach  Pilleadh 
no  bàsachadh. 

O  c'arson  a  nise  nach  eil  cridhe  gach  peacaich 
air  a  bhioradh  leis  an  dearbh.fhìrinn  so  ?  Shaoil- 
eadh  neach  a  nise,  gu'm  biodh  gach  anam  neo- 
iompaicht'  a  chluinneas  na  briathran  so,  air  a 
bhioradh  a  dh'  ionnsaidh  a'  chridhe ;  agus  gu'n 
smuainticheadh  iad  annta  fèin,  agus  gu  'n  abradh 
gach  neach,  "  Is  e  so  mo  chor-sa,"  agus  cha 
ghabhadh  e  fois  gu  bràth,  gus  am  mothaicheadh 
e  iompachadh  fèin.  Creidibh  a  dhaoine,  nach 
mair  am  fonn  suaimhneach  neo-chùramach  so 
ach  gearr.  Is  dà  ni,  mhosglach,  iompachadh,  agus 
sgrios  :  agus  cha-n  f  hada  gus  am  mothaich  sibh  a 
h-aon  .  diù.  Faodaidh  mi  a  ghealltainn,  cho 
cinnteach  's  ged'  chithinn  le  m'  shùilibh  e,  gu'n 
toir  gràs  no  ifrinn  oirbh  a  ràdh,  gu  goirid,  (an 
uair  a  bheir  iad  dhuibh  beò-mhothachadh  air  na 
nithibh  sin)  "Ciodarinn  sinn  ?  Cia  amaideach 
aingidh  a  ghluais  sinn  ?"  Cha  mhair  staid  sgeigeil 
nam  peacach  gun  umhail  ach  tamall  beag.  Cho 
luath  'sa  philleas  no  bhàsaicheas  iad,  tèid  crìoch 
air  am  breislich  dhàna,  agus  pillidh  an  ciall 
agus  am  mothachadh  riu. 

Ach  tha  dà  ni  agam  's  an  amharc  a  ta  cruadh- 
achadh  an  duine  neo-iompaicht'  agus  air  am  beil 
a  choltas  mo  shaothairs'  a  chuir  an  neo-brìgh 
mur  gabhar  rompa ;  agus  is  iad  sin  an  dà  f  hacal 
so,an  t-aingidk,  agus  iompachadk,  an  uair  athuig- 
ear  ann  an  seadh  mearachdach  iad.  Ars'  aon 
neach  ris  -fèin,  "  Is  fior  gur  èigin  do'n  aingidh 
iompachadh  no  bàsachadh :  ach  ciod  e  sin 
domhsa?,>  Cha  n-eil  mi  aingidh  ged  a'  tha  m' 
peacach  mar  gach  duine  eile  do'n  t-sluagh.  Arsa 
neach  eile  ris-fèin,  Is  fior  gur  èigin  domh 
pilleadh  o  m'  dhroch  shlighe;  ach  tha  dùil  agam 

nach  eil  sin  gun  deanamh  gus  a  nis/  oir  phill  mi 
o  cheann  f  hada.  Agus  mar  so,  'nuair  a  shaoileas 
daoine  aingidh  nach  eil  iad  aingidh,  ach  iom- 
paichte  ;  chaill  sinn  ar  saothair,  ann  an  iompidh  a 
chuir  orra  gu  pilleadh.  Air  an  aobhar  sin,  mu'n 
gabh  mi  ni's  faid'  air  m'  aghaidh,  innsidh  mi 
dhuibh  cò  iad  na  daoine  aingidh  d'  an  èigin 
pilleadh  no  bàsachadh  ;  agus  maran  ceudna,  ciod 
is  ciall  do'n  iompachadh  ;  agus  cò  tha  làn- 
iompaichte ;  agus  chuir  mi  romham  gun  so 
innseadh  dhuibh  gus  a  nise  :  oir  is  i  so  riaghailt 
is  fearr  a  f  hreagras  do'm  ghnothach. 

Agus  tha  e  agaibh  r'a  thoirt  fainear  ann  an  so, 
ann  am  briathraibh  an  teagaisg,  nach  ionann 
duine  aingidh  agus  duine  iompaichte  ;  oir  cha 
n-eil  duine  aingidh  iompaichte,agus  chan-eilduine 
iompaicht'  aingidh  ;  agus  mar  so  's  ionann  a  bhi 
aingidh  agus  a  bhi  neo-iompaichte.  Air  an  aobhar 
sin,  ann  an  leigeil  a  h-aon  diù  ris,  leigear  ris  iad 
le  chèile. 

Mu'ra  faod  mi  nàdur  aingidheachd  no  iom- 
pachaidh  innseadh  dhuibh  ;  's  èigin  domh  tòis- 
eachadh  o  'n  ceud  toiseach. 

B'  iomchuidh  le  Cruithear  cumhachdach  an 
t-saoghail,  trì  seòrsachan  chreatairean  beò  a 
ghairm  o  neo-ni;  dhealbh  e  na h-ainglean,  spioradan 
fiorghlan,  reasonta,  neo-bhàsmhor,  agus  neo- 
cheangailte  ri  cuirp  ;  agus  air  an  aobhar  sin  iom- 
chuidh  a  dh'  àiteachadh  nam  Flaitheas.  Dhealbh  e 
na  brùidean,  gun  anam  reusonta  ;  agus  air  an 
aobhar  sin  iomchuidh  a  dh'  àiteachadh  na  talmh- 
uinn.  Thug  e  do'n  duine  nàdur  meadhonacK 
eadar  ainglean  agus  brùidean  ;  dhealbh  e  a  chorp 
gu    h-iongantach    innleachdach,    agus   chuir    e 

spiorad  reusont'  agus  neo-bhàsmhor  ann,  d'a  àit- 
eachadh,  agus  d'a  riaghladh  ;  agus  uime  sin,  iom- 
chuidh  a  dh'  àiteachadh  nèimhagus  na  talmhuinn. 
Ach  mar  thugadh  corp  do'n  duine  mar  iochdaran 
ùmhal  d'a  anam  ;  cha  d'  f  huair  e  an  talamh  so 
mar  bhuan-chòmhnaidh  shona  :  ach  mar  shlighe 
air  an  triall  e  dh'ionnsaidh  nam  flaitheas. 
Chruthaicheadhan  duineannanstaidbheannaicht/ 
a  dhearcadh  air  mòrachd  ghlòrmhor  an  Tigh- 
earn',  a  seinn  haleluiah  dhà  leis  na  h-ainglibh 
naomha ;  agus  a  dheanamh  àrd-chuspair  a 
ghràidh  dheth  gu  sìorruidh.  Agus  mar  a 
chruthaicheadh  an  duine  chum  na  crìche  so, 
dheònaich  Dia  dha  meadhonnan  iomchuidh  a 
ruigheachd  oirre  :  Do  na  meadhonaibh  sin,  tha 
dà  ghnè.  A  cheud  ghnè  a  riaghladh  fonn  anma 
an  duine.  An  dara  gnè,  a  riaghladh  a  bheatha 
agus  a  ghniomhharran.  Mar  a  bhuineas  do'n 
cheud  ghnè,  chuimisich  Dia  fonn  anma  an  duine 
r'a  chrìch  ;  a'  toirt  dha  urrad  eòlais  air  fèin  's  a 
bha  iomchuidh  air  a  staid,  agus  cridhe  ag  aomadh 
d'a  ionnsaidh  fèin  le  gràdh  naomha.  Gidheadh 
cha  do  dhaingnich  Dia  an  duine  gu  neo-chaoch- 
laidheach  anns  an  staid  sin  ;  ach  air  a  dhealbh 
'na  dhuine  saor,  dh'f  hàg  e  gu  comhairl'  a  shaor- 
thoile  fèin  e.  Mar  a  bhuineas  do  'n  dara  gnè, 
thug  Dia  mar  a  f  hreagradh  dha  fèin  lagh  iomlan 
do'n  duine,  a'  sparradh  air  buanachadh  ann  an 
teas-ghràdh  nach  fuaraich  gu  bràth,  agus  ann  an 
ùmhlachdgun  mhearachd  a  thoirt  dha  fèin.  Ach 
le  bristeadh  toileil  an  reachd  sin,  cha  do  chai  1  an 
duine,  còir,  a  mhain  air  muinghinn  na  beatha 
sìorruidh  ;  ach  mar  an  ceudna,  thionndadh  e 
anam  o  Dhia,  shocraich  e  a  smuaintean  air  nithibh 

dìblidh  feòlmhor,  agus  mar  so,  is  beag  nach  do 
thilg  e  dheth  dreach  na  diadhachd  gu  h-iomlan. 
Air  an  doigh  so  dhearmaid  an  duine  glòir  Dhè, 
agus  gèill  d'a  reachd,  a'  chrìoch  chum  an  do 
dhealbhadh  e  ;  agus  chaidh  e  air  seacharan  cian 
o  'n  t-sligb'  a  threòraicheas  da  h-ionnsaidh  ;  agus 
sin  an  smuaintibh  anma,  agus  an  gniomharraibh 
a  bheatha.  Chaill  an  duine  am  fonn  naomha  sin, 
spèis  an  anma  do  Dhia  agus  da  lagh ;  agus  f  huair 
e  'n  àite  sin,  fèin-spèis  fheòlmhor,  a  shàsaicheas 
e  le  nithibh  talmhaidh  I  Air  dha  fàs  aineolach  air 
Dia,  agus  eòlach  air  a'  chreatair :  tha  cuairt  na 
beatha  so  a  co-f  hreagradh  do  thogradh  claon  a' 
chridhe ;  cha  n  eil  e  beò  do  rèir  naomh  reachd 
Dhè,  ach  do  rèir  an-mhiann  fèin :  dh'  iarr  e  an 
creatair  a  thoileachadh,  a  chiocrais  feòlmhor, 
an  àit'  a  bhi  ag  iarraidh  an  Tighearn'  a  riarachach. 
Thàinig  sinn  uile  chum  an  t-saoghail  leis  an 
nàdur,  no  leis  a  chlaon-thogradh  thruaillidh  so : 
6'  Oir  cò  bheir  glan  à  neo-ghlan  ?"  (Iob.  xiv,  4.) 
Mar  a  ta  gnè  fuileachdach  bhorb  ann  an  leòghan, 
mu'n  cosgair  e  'n  t-sealg,  agus  gnè  nimheil  anns 
an  nathair,  rau'n  lot  i  le  gath ;  mar  an  ceudna, 
tha  'n  gnè  peacach,no  'n  togradh  millteach  so  'n  ar 
leanbachd  mu'n  smuaintich,  rau'n  labhair, 
agus  mu'n  dean  sinn.  Agus  uaithe  so  sruthaidh 
uile  pheacadh  ar  beatha.  Cha  n-e  so  a  mhàin, 
ach  an  uair  a  sholair  an  Dia  tròcaireach  cungaidh- 
leighis  duinn,  eadhon  an  Tighearn  Iosa  Criosd, 
mar  leigh  d'  ar  n-anmaibh,  agus  mar  cheannard 
g'ar  treòrachadh  gu  Dia ;  is  ionmhuinn  le'r  gnè 
an  cor  anns  am  beil  sinn,  agus  is  leisg  leinn 
fhàgail,  agus  uime  sin  tha  sinn  an  aghaidh  uile 
mheadhonnan    ar     saoraidh :    ged    a     theagaisg 


36  GAIRM  DO*N  T-SLUAGH 

cleachdadh  duinn  buidheachas  athoirt  do  Chriosd 
air  son  a  chàirdeis,  gidheadh,  tha  fèin-spèis 
fheòlmhor  a  cuir  ìompaidh  oirnn  a  chungaidh- 
leighis  a  thairgeas  e  a  dhiùltadh,  agus  a'  sparradh 
oirnn  ar  leth-sgeul  fèin  a  ghabhail  an  uair  a  dh' 
earalaichear  oirnn  an  leigheas  a  thairgeas  Criosd 
duinn  a  ghabhail,  agus  a  ghairmear  sinn  a  chum 
gach  ni  saoghalt'  a  thrèigsinn,  agus  esan  a  lean- 
mhainn  a  chum  Dhè  agus  glòire. 

Guidheam  oirbh,  leughaibh  an  duilleag  so  a 
rithist,  agus  comharraichibh  i ;  oir  anns  na  briath- 
raibh  so  tha  fior-chunntas  agaibh  air  staid  'ur 
nàduir  truaillidh  ;  agus  air  an  duine  aingidh. 
Oir  is  duine  aingidh,  agus  buailteach  do  bhàs 
sìorruidh,  gach  neach  a  th'  anns  a  chòr  thruaill- 
idh  so. 

Mar  an  ceudna,  dh'  ullaicheadh  sibh  leis  a  so, 
a  thuigsinn  an  iompachaidh,  chum  na  crìche  so, 
tuigibh  a  thaobh  nach  àill  le  Dia,  gu  'm  bàs- 
aicheadh  daoine  ann  am  peacadh  ;  gu'n  do  sholair 
e  cungaidh-leighis  duinn  gu  tròcaireach,  mar  a 
thug  e  air  a  Mhac  ar  nàdur  aghabhail,  chum  air  bhi 
dha  'na  Dhia  agus  'na  dhuine  ann  an  aon  phearsa, 
gu'm  bitheadh  e  'na  Eadar-mheadhonar  eadar  Dia 
agus  duine;  agus  air  fulang  bàs  maslach  na  croise 
air  son  ar  peacaidh,  gu'n  saoradh  e  sinn  o  mhali- 
achd  Dhè  agus  o  chumhachd  an  droch-spioraid ; 
agus  mar  a  shaor  e  sinn  air  an  dòigh  so,  thug  an 
t-Athair  dha  sinn  mar  a  chòir  fèin.  Dhealbh  an 
t-Athair  agus  an  t-Eadar-mheadhonair  lagh 
agus  co-cheangal  nuadh  do  'n  duine  :  cha  n-ann 
mar  an  ceud  chocheangal,  nach  tugadh  beatha 
ach  do  'n  neach  a  bheireadh  ùmhlachd  iomlan  da, 
agus  a  dhìteadh  an  duine  gu  dòrainn  air  son  gach 

peacaidh  :  ach  dhealbh  Criosd  lagh  gràis,  gheall 
e  mathanas  peacaidh,  agus  beatha  shìorruidh,  do 
gach  neach  a  dh'  iompaichear  chum  Dhè,  le  fior- 
chreideamh,  aithreachas  neo-chealgach,  agus 
leasachadh  beatha  dùrachdach  :  Mar  reachd  di- 
chuimhne  no  mar  dhioladh  a  bheir  Rìgh  do 
ceannaircich  ma  leagas  iad  an  armaibh,  ma 
philleas  iad  ris  le  nuadh-ùmhlachd,  agus  ma 
bhuanaicheas  iad  mar  iochdarannan  freagarrach 
dha  'san  àm  ri  teachd. 

Ach  mar  is  aithne  do  'n  Tighearna  gu'n  d'  f  hàs 
anam  an  duine  cho  aingidh  's  nach  gabh  e  a 
chungaidh-leighis,  ma  dh'  fhàgar  dha  fèin  e ; 
uime  sin,  ròghnaich  an  Spiorad  Naomha  mar 
obair,  gach  abstol  a  theagasg  diadhachd  an 
sgrioptuir  a  sheuladh  le  miorbhuilibh  iongantach  ; 
agus  na  h-anmannan  taght'  a  shoillseachadh  agus 
iompachadh. 

Chì  sibh  o  'n  urrad  so,  mar  a  ta  triùir  phearsaibh 
'san  Diadhachd,  an  t-Athair,  am  Mac,  agus  an 
Spiorad  Naomha,  gu'm  beil  obair  shònraichte  fèin 
ainmicht'  air  gach  pearsa  fa  leth  dhiù. 

B'e  obair  ar  Athar  ar  cruthachadh,  agus  ar 
riaghladh  mar  a  chlann  reusonta,  le  lagh  nàduir; 
agus  breth  a  thoirt  oirnn  da  rèir  :  agus  Fear- 
saoraidh  a  sholar  dhuinn  gu  tròcaireach,  'nuair  a 
bha  sinn  an  cunnart  doì  am  mugha  ;  agus  a  Mhac 
a  chuir  g'ar  teasairginn,  agus  gabhail  r'a  èirig. 

Is  i  obair  a  Mhic  air  ar  son  :  ar  saoradh  le 
f hulangas  agus  le  fhìreantachd  ;  lagh  no  gealladh 
gràsmhor  a  thoirt  d'ar  n-anmaibh  ;  sinn  a 
riaghladh  agus  breth  a  thoirt  oirnn  mar  ar  Fear- 
saoraidh,  air  mhodh  gràsmhor;  eadargliuidh'    a 

E 


38  oairm  do'n  t-sluagh 

dheanarnh  air  ar  son,  chum  's  gu  'n  co-pàirtichear 
ruinn  sochairean  a  bhàis :  agus  an  Spiorad 
Naomh'  achur  d'ar  n-ionnsaidh,  an  Spiorad  a  tha 
'n  t-Athair  mar  an  ceudn'  a'  cur  leis  a'  Mhac. 

Is  i  obair  an  Spioraid  Naoimh'  air  ar  son  :  an 
sgrioptur  naomh'  a  dheachdadh  do  na  faidhibh 
agus  do  na  h-abstolaibh,  agus  seòl'  a  thoirt  dhaibh 
g'a  chuir  an  cèill ;  cinnt  agus  firinn  an  fhacail  a 
sheuladh  le  miorbhuilibh,  tiodhlacaibh,  agus 
gniomharraibh  iongantach  slàinteil ;  luchd-teag- 
aisg  ghnàthaicht'  an  t-soisgeil  a  shoillseachadh 
agus  a  bhrosnachadh  ;  cuideachadh  leo  ann  an 
teagasg,  agus  ann  an  craobh-sgaoileadh  an  f  hacail ; 
agus  leis  an  f  hacal  cheudna,  a'  soillseachadh  agus 
ag  iompachadh  anmannan  dhaoine.  A  nise,  mar 
nach  bu  chreatairean  reusonta  sibh  mur  cruth- 
aicheadh  an  t-Athair  mar  sin  sibh ;  agus  mar 
nach  faodadh  sibh  dol  a  dh'  ionnsaidh  an  Athar 
mur  saoradh  am  Mac  sibh  ;  cha  mhò  na  sin  a 
bhiodh  còir  agaibh  air  Criosd,  no  air  tearmann 
uaithe  mur  naomhaicheadh  an  Spiorad  sibh. 

Chì  sibh  a  nis'  aobhair  fa  leth  na  h-oibreach  so. 
An  t-Athair  a'  cur  a  Mhic  ga'r  saoradh  ;  am  Mac 
ga'r  saoradh,  agus  a'  toirt  tairgse  nan  gràs  duibh; 
an  Spiorad  Naomh'  a'  deachdadh  agus  a'  seuladh 
an  t-soisgeil  ;  na  h-abstoil  mar  luchd-cogair  an 
Spioraid  'ga  sgrìobhadh ;  luchd-teagaisg  9ga 
fhoillseachadh,  agus  a'  cur  iompaidh  air  daoine 
gabhail  ris ;  agus  tha  'n  Spiorad  Naomha,  chum 
an  teagasg  a  dheanamh  diongmhàlt'  a'  fosgladh 
cridheachan  dhaoine  a  thoirt  aoidheachd  dha  ; 
a^us  so  uile  dh'  ath-nuadhachadh  dreach  na 
di.dhachd  air  ar  n-anmaibh  ;  a  shocrachadh  na 

n-iiitinn  air  Dia  a  rithist ;  a  thogail  an  anma  os- 
ceann  a'  chreatair  agus  fèin-spèis  fheòlmhor,  chum 
an  do  theich  e  bho  Dhia  ;  agus  mar  so,  a  thoirt  air 
gniomharraibh  na  beatha,  a  chleachd  ruith  ann  an 
sruth-chlais  thalmhaidh,  ruith  ann  an  sruth-chlais 
nèamhaidh  ;  agus  so  uiie  le  aoidheachd  a  thoirt 
tre  chreidimh  do  Chriosd  Lèigh  an  anma. 

Uaithe  so  a  labhradh  ruibh,  faodaidh  sibh 
fhaicinn,  cò  e  an  duine  aingidh,  agus  cò  e  an 
duine  iompaichte.  Agus  tuigidh  sibh  so  ni's 
fearr,  ma  gheibh  sibh  mion.chunntas  air  am 
buaidhibh  agus  air  an  giùlan  fa-leth  :  agus  mar 
a  bhuineas  do  'n  duine  aingidh,  aithnichear  e  air 
na  trì  nithibh  so. 

Anns  a  cheud  àite.  Is  neach  e  a  tha  làn-thoilichte 
le  nithibh  talmhaidh  ;  is  fearr  leis  an  creatair 
na'n  Cruithear ;  agus  suaimhneas  feòlmhor  na 
sonas  neamhaidh :  tha  gaol  aige  do  nithibh 
feòlmhor  air  am  beil  e  eòlach,  agus  fuath  do 
nithibh  spioradail  air  am  beii  e  ain  eolach  :  ged 
their  e,  gur  fearr  nèamh  na  talamh,  cha  mheas  e 
sin  aige  fèin  da-rìreadh.  Na'm  b'  òighreachd 
chinnteach  leis  an  talamh,  cha  ghabhadh  e  nèamh 
mar  roghainn  air ;  b'  fhearr  leis  fuireach  an  so, 
na  dol  air  imirich  do  na  flaitheas.  Bu  ròghnaiche 
leis  beatha  shlàn  thòiceil,  àrd-inbheach  air  thal- 
amh;  na  beatha  naomha,  shona  an  làthair  Dliè 
anns  na  nèamhaibh  ;  seadh,  na  bhi  a'  gràdhach- 
adh  agus  a'  sìor  mholadh  na  diadhachd.  Ge  d 
aidich  e  gu  cealgach,  gur  ionmhuinn  leis  Dia 
thar  gach  neach,  gidheadh,  cha  do  mhothaich 
anam  riamh  cumhachd  a'  ghràidh  dhiadhaidh  da- 
rìreadh,  ach  tha  inntinn  ni's  suidhicht'  air  an 
t-Saogha1,agus  air  suaimhneas  feòlmhor  na  air  Dia 

An  aon  fhacal,  ge  b'e  neach  le  'm  docha  talamh 
na  nèamh,  suaimhneas  feòlmhor  na  Dia,  is  duine 
aingidh  neo-iompaicht'  e. 

Air  an  làimh  eile,  tha  'n  duine  iompaichte 
soillsichte  a'  dearcadh  air  ionmhuinneachd  na 
diadhachd:  is  lèir  dha  urrad  mhòr-luach  anns 
a'  ghlòir  a  tha  r'a  faighinn  o  Dhia,  is  gun  do 
shocraich  e  'chridhe  oirre,  ni's  mò  gu  mòr  na  air 
aon  ni  saoghalta.  B'  fhearr  leis  sealladh  do 
ghnùis  Dè,  agus  a  bheatha  a  chaitheadh  'na 
ghràdh-sìorruidh,  a'  seinn  a  chliù  gu  bith-bhuan,, 
na  gach  saibhreas  agus  suaimhneas  saoghalta.  Is 
leir  dha  gur  diomhanas  gach  aon  ni  eile,  agus 
nach  sàsaichear  an  t-anam  ach  le  Dia  a  mhàin  : 
agus  air  an  aobhar  sin,  rachadh  an  saoghal  an 
taobh  a  thogras  e,  taisgidh  an  duine  iompaicht'  a 
shaibhreas  agus  a  mhuinghinn  anns  na  nèamh- 
aibh  ;  agus  air  son  sin  bheir  e  thairis  gach  ni,  gu 
deònach.  Cha  làn-shàsaich  aon  ni  eil'  e ;  cha 
n-eil  toilleachas-inntinn  no  fois  aig'  ach  ann  an 
gràdh  an  Tighearna.  An  aon  fhacal,  tha  meas 
agus  gràdh  aig  gach  duine  iompaicht'  air  Dia, 
ni's  mò  gu  mòr  na  tha  ac'  air  an  t-saoghal  gu 
Jèir  ;  agus  is  ròghnaiche  leo  sonas  nèamhaidh,  na 
suaimhneas  feòlmhor.  Gheibh  sibh  dearbhadh  an 
teagaisg  so  anns  na  sgriopturaibh  a  ìeanas.  Phil. 
iii.  18,  21.  Mat.  vi.  19,  20,  21.  Col.  iii.  1,  4. 
Romh.  viii.  5,  9.  xviii.  22.  Salm  lxxiii.  25,  26. 

Anns  an  dara  h-àite.  Is  priomh-obair  do'n 
duine  aingidh  a  bhi  cothachadh  saibhreas  saoghalt' 
a  shàsachadh  ana-mhiann  feòlmhor  fèin.  Ged  a 
leughas,  ged  dh'èisdeas,  ged'  ni  e  mòran  do 
ghniomharraibh  cràbhach  o  'n  leth  a  muigh,  agus 
ged'    sheachnas    e   peacadh    maslach ;    gidheadh 

cha  n-eil  an  so  uil'  ach  leth-obair ;  cha  phriomh- 
obair  dha  idir  Dia  a  thoileachadh,  chum  sonas 
bith-bhuan  a  shealbhachadh  *  cuiridh  e  Dia 
seachad  le  fuighleach  an  t-saoghail,  agus  cha  toir 
e  dha  do  gheill  ach  am  beagan  a  sheachnas  an 
fheòil,  oir  cha  chuir  e  a'  chuid  de  'n  t-saoghal  an 
geall  nèamha  gu  deònach. 

Air  an  làimh  eile,  is  priomh-obairdo'nduin'iom- 
paieht'  a  bhi  toileachadh  Dhe  gu  cùramach,  agus 
a'  saoithreachadh  chum  e-fèin  a  thearnadh  ;  cha 
ghabh  e  sòlas  na  beatha  so  ach  mar  lòn  goireasach 
a  thurais  tre  'n  t-saoghail  so,  chum  saoghal  a's 
fearr;  gnàthaichidh  e  goireas  na  beatha  so  do 
rèiròrdugh  Dhè;  is  toigh  leis  beatha  naomha,  agus 
is  fada  leis  gus  am  bi  e-fèin  ni's  naomha  gu  mòr; 
is  beag  air  gach  peacadh  a  ta  r'a  agradh  air ;  tha 
e  guidhe  agus  a'  cathachadh  'na  aghaidh  gu 
spàirneil,  agus  is  bliadhna  leis  gach  là  gus  am  bi 
e  saor  dheth.  Tha  rùn  agus  togradh  anma'  an 
geail  air  Dia  :  ma  thuiteas  e  ann  am  peacadh  cha-n 
ann  gu  deònach,  aeh  an  aghaidh  rùin  shuidhicht* 
a  chridhe ;  agus  air  an  aobhar  sin,  èiridh  e 
rithist  le  bròn  air  sou  a  neo-chùram,  agus  cha 
n-eil  e  cho  dàna  's  gu'n  cuir  e  peacadh  air 
bith  an  gniomh  le  fhios.  Cuiridh  e  an  saoghal 
gu  lèir  an  gealì  Dhè*  agus  muinghinn  an 
tsonais  shiorruidh,  le  uile  chridhe  bheir  e  suas 
do  Dhia  gu  deònach  gach  tiodhlac  saoghalt'  a 
fhuair  e  uaithe,  le  cliù  air  son  an  iasaid.  Chì 
sibh  so  uile,  ann  an  Col.  iii.  1,  5.  Mat.  vi.  20. 
23.  Luc  xviii.  22,  29,  xii.  2],  xiv.  18.  27.  Rom. 
viii.  13.   Gal.  v.  24y  &c. 

Anns  an  treas  àite.  Cha  do  ghabh  anara  an 
aingidh  riamh  fior-eolas  air  obair  na  saorsa,  ach 

iha  i  dha  mar  dhiomhaireachd,  agus  cha  n-eil 
gpèis  aige  dh'i  ;  cha  do  ghabh  e  le  buidheachas  ri 
tairgs  an  t-Slànaighear,  agus  cha  do  làs  a  chridhe 
le  gràdh  do  'n  Fhear-shaoraidh  ;  ni  mò  is  toileach 
leis  a  bhi  air  a  riaghladh  le  Lèigh  ananma,  chum 
's  gun  teasairgear  do  Dhia  e,  bho  chionta,  agus 
bho  chumhachd  peacaidh;  ach  tha  'chridhe  neo- 
mhothachail  air  an  tiodhlac  do-labhairt  so,  agus 
gu  tùr  an  aghaidh  nam  meadhonnan  slainteil, 
leis  an  teasairgt'  e  na'n  gabhadh  e  riu.  Abair  gur 
taitneach  leis  a  bhi  cràbhach  air  mhodh 
feòlmhor^  gidheadh  cha  tug  e  riamh  suas  anam 
do  Chriosd,  no  do  chomhairr  a  Spioraid  agus 
fhacail. 

Air  an  làimh  eile,  air  mothachadh  do'n  anam 
iompaichte  gu'n  robh  e  millte  le  peacadh  ;  gu'n 
do  chàill  e  'shìth  ri  Dia,  agus  a  mhuinghinn 
nèamhaidh  ;  agus  gu'n  robh  e  an  cunnart  dòrainn 
shìorruidh,  ghabh  e  le  buidheachas  ri  teachdair- 
eachd  na  saorsa  ;  chreid  e  anns  an  Tighearn'  Iosa, 
mar  aon  Slànaighear,  agus  choisrig  se  dha  e 
fèin,  chum  gliocais,  ceartais,  naomhachaidh,  agus 
saoraidh.  Ghabh  e  Criosd  mar  bheatha  d'a  Anam 
agus  mar  Lèigh  slàinteil  da  chreuchdaibh  ;  tha 
meas  mòr  agus  urramach  aige  air  gliocas  agus 
gràdh  Dhè  obair  iongantach  so  ar  saoraidh. 
Ann  an  aon  fhacal,  tha  còmhnaidh  Chriosd  'na 
anam  tre  chreidimh,  agus  tha  'bheatha  so  a  tha 
làthair  aige  tre  chreidimh  ann  am  Mac  Dhè,  a 
ghràdhaich  e  agus  athug  e-fèinair  ashon.  Seadii 
cha-n  easan  a  tha  beò,  ach  Criosd  a  tha  beò  ann. 
A  dearbhadh  so,  faic,  Eoin.  i.  11,  12  ;  iii.  19,  20, 
xv.  2—4.  Rom.  viii.  1.  Phil.  iii.  7—10.  Gal.ii. 
20    l.Cor.  ii.  2. 

Chì  sibh  a  nis'  am  briathraibh  soilleir  o  f  hacal 
Dè\  cò  iad  na  daoine  aingidh,  agus  cò  iad  na 
daoine  iompaichte.  Saoilidh  luchd-ain  eolais  mur 
bi  daoine  a'  cuir  ri  mionnaibh,  no  ri  mallachadk, 
ri  ana-cainnt,  ri  misg,  no  ri  neo-ghlaine,  ri 
foirneart,  no  ri  eacoir  an  gnothaichibh,  agus  ma 
thig  iad  do'n  Eaglais,  agus  ma  ni  iad  ùrnaigh 
nach  faodar  am  meas  mar  dhaoine  aingidh.  No 
ma  bha  neach  ciontach  am  misg,  am  mionnachadh, 
an  iomairt-thoirmisgte,  no  an  leithid  sin  do  mhi- 
bheusaibh,  ach  ma  sguireas  e  dhiù  anns  an  àm 
ri  teachd,  saoilidh  na  h-ain  eolaich  gur  duine 
iompaicht'  e  so.  Saoilidh  dream  eile,  gur  duine 
iompaichte  gun  amharas,  an  neach  a  bha  nàimh- 
deil  do'n  diadhachd,  agus  a'  deanamh  fanaid  oirre, 
ma  tha  e  a'  gabhail  tlachd  dh'i  nis'  a'  dol  an 
cuideachd  dhaoine  matha,  agus  uime  sin,  mar 
chuspair  fuath  aig  luchd-aingeachd  mar  a  tha 
ria  dhaoine  matha.  Tha  cuid  do  dhaoine  cho 
amaideach  's  gu'n  saoil  iad  gu'm  beil  iad  iom- 
paichte,  ma  thogas  iad  nuadh-bharail  mhearachd- 
ach  ;  agus  ma  thuiteas  iad  ann  an  cuideachd 
eigin  a  sgarras  iad-fèin  o'n  t-sluagh,  mar  tha 
baistich,  crith-chreidich,  pàpanaich,  no  leithid 
sin.  Saoilidh  daoine  eile,  gur  fìor-iompachadh, 
ma  chuir  eagal  ifrinn  uabhas  orra,  ma  leigeadh 
ris  daibh  an  cionta  agus  ma  bhioradh  an  cridhe 
le  agartas-cogais  air  a  son,  agus  ma  chuir  iad 
rompa  agus  ma  gheall  iad  leasachadh  beatha;  agus 
ma  ròghnaich  iad  giùlan  cràbhach,  beusach  o'n 
leth  a  muigh.  Is  iad  sin  na  h-anmannan  meallta 
truagha,  d'  an  coltach  tairbh'  ar  n-iompaidhne 
chall  gu  tur:  an  uair  a  chluinneas  iad  gur  èigin 
do  'n  duìne  aingidh  iompachadh  no    basachadh ; 

saoilidh  iad  nach  do  labhradh  so  riù  fèin  :  oir 
cha  n-eil  iad  aingidh  ach  lan-iompaichte  ma  's  fior 
iad-fèin.  Is  e  so  an  t-aobhar  a  thug  air  Criosd 
innseadh  do  chuid  do  na  h-uachdarannan  Iudhach 
a  b'àrd  inbhiche  agus  bu  shuairce  no  'n  sluagh 
coitcheann ;  gu'n  rachadh  Cìs-mhaoir,  agus 
strìopaichean  do  rìoghachd  Dhè  air  thoiseach 
orrasan.     Mat.  xxi.  31. 

A  dhaoine,  is  obairnacheilsibhabreathnachadh 
an  t-iompachad*  ;  cha  ghnothach  faoin  anduineris 
nach  taitinn  ach  nithe  talmhaidh  thoirt  do  nèamh, 
agus  mòr-luach  na  diadhachd  a  leigeil  ris  dà,  gus 
an  toir  e  do  Dhia  teas-ghràdh  nach  fuaraich  gu 
bràth,  teas-ghràdh  a  leaghas  a  chridhe  cruaidh 
gu  aithreachas  air  son  peacaidh,  agus  a  bheir  air 
teicheadh  chum  Chriosd,ga  ghabhail  d'a  ionnsaidh 
mar  lèigh  anma  le  buidheachas ;  gus  an  iom- 
paichear  miann  agus  togradh  a  chridhe,  chum  an 
truaigh  sin  a  sheachnadh  a  ghabh  e  ann  an  riochd 
a  shonais,  agus  an  sonas  sin  a  ròghnachadh,  a 
sheachainn  e  ann  an  riochd  a  thruaighe  ;  agus 
gus  an  trèig  e  gach  crìoch  agus  gnothach  a  bha 
aige  roimhe  sin  :  an  aon  fhacal,  "  Ma  tha  neach 
sam  bith  ann  an  Criosd,  is  creutair  nuadh  e : 
Chaidh  na  seann  nithe  seach.  feuch  rinneadh  na 
h-uile  nithe  nuadh."  (2.  Cor.  v.  17.)  Tha  aige 
nuadh-eòlas,  nuadh-thoil  agus  nuadh.rùin  ;  nuadh- 
bhròn,  nuadh-mhianna,  nuadh-ghràdh  agus 
nuadh-shòlas ;  nuadh-smuaintean^  nuadh-chainnt, 
nuadh-chuideachd  (agus  ma's  urrainn  e)  nuadh- 
ìompachadh.  Tha  am  peacadh  a  bha  aige  mar 
aobhar  macnuis  anns  an  aimsir  a  chaidh  seachad, 
air  fàs  a  nise  cho  sgreataidh  uabhasach  d'ashùilean 
's  gun  teich  e  uaithe  mar   o'n   bhàs.      Cha  n-eil 

an  saoghal  a  bha  cho  luachmhor  'na  shealbh,  ach 
càmparach  diomhain  a  nise ;  is  e  an  Dia  air  an 
d'  rinn  e  dearmad,  aon  sonas  anama  ;  Roimhe  so 
leig  e  Dia  air  di-chuimhn',  agus  bu  ròghnaiche 
leis  gach  ana-mhiann  na  e  :  ach  a  nise  tha  cathair 
àrd-inbheach  a'  chridh'  aige,  agus  tha  na  mianna 
gu  lèir  fo  cheannsal ;  is  prìomh-obair  do'n  anam, 
a  bhi  toirt  aire  agus  gèillda:  is  aobhar  dù-bhròin 
leis  gruaim  a  Thriath,  agus  cha  lèir  dha  sonas  às 
eagmhuis.  Is  e  Criosd  air  an  do  chleachd  e 
smuainteachadh  le  neo-chùram  a  mhuinghinn 
agus  a  thearmann  a  mhàin  :  tha  e  d'a  anam  mar 
an  t-aran  lathail  d'a  chorp  ;  cha-n  f  haod  e  ùrnaigh 
a  dheanamh  às  eugmhais,  cha  dean  e  gàirdeach- 
as,  cha  smuaintich,  cha  labhair  agus  cha  bhi  e 
beò  às  eagmhais.  Roimhe  so  cha  d'  amhairc  e 
air  nèamh  ach  mar  thearmann  o  f  hulang  a  bha 
dùil  aige  b'  fhearr  a  chòrdadh  ris  na  ifrinn,  an 
uair  nach  faodadh  e  fuireach  ni  b'  fhaide  air 
thalamh  ;  ach  a  nise  ròghnaich  e  na  flaitheas  mar 
cheann-uidhe  agus  mar  chòmhnuidh,  mar  ionad 
a  làn-mhuinghinn,  agus  a  shuaimhneis,  anns  am 
faic,  anns  an  gràdhaich,  agus  anns  an  cliùthaich 
e  an  Dia  g'an  do  choisrig  e  anam  gu  h-iomlan. 
Roimhe  so  cha  d'  amhairc  e  air  ifrinn  ach  mar 
bhòchdan  a  chuir  eagal  peacaidh  air  daoine ;  ach 
a  nise  criothnaichidh  e  roimpe  mar  ionad  na 
fior-dhòrainn  ;  is  eagal  leis  dol  'na  dàil,  agus 
cha  sùgradh  leis  fanaid  a  dheanamh  oirre. 
Roimhe  so  bha  e  sgìth  do  dh'  obair  na  naomliachd, 
agus  mheas  e  mar  anabharr  gun  fheum  i  ;  ach  a 
nise,  cha  suaimhneas,  cha-n  obair,  agus  cha-n 
eaìain  beathachaidh  leis  ach  i.  Roimhe  so,  is 
beag  nach  do  mheas  e  am   Bìoball   mar  leabhar 

coitcheann  ;  acL  ^gi'heas  e  nis'  e  mar  naomh-lagh 
Dhè,  mar  litir  a  sgrìobhadh  d'a  ionnsaidh  o 
nèamh  le  làimh  na  Mòrachd  sìorruidh,  agus 
ghabh  e  rithe  mar  riaghailt  d'a  smuaintibh,  d'a 
bhriathraibh  agus  d'a  ghniomharraibh  ;  litir  a  tha 
le  iarrtas  'g  a  cheangal  le  bagradh  'g  a  oilteach- 
adh,  agus  le  gealladh  a'  labhairt  briathran  na 
beatha  r'a  anam.  Cha  bu  mhò  air  daoine 
diadhaidh  na  daoine  eile  anns  an  àm  a  chaidh 
seachad ;  ach  a  nise  cha  lèir  dha  air  thalamh 
daoine  sona  luach-mhor  ach  iad.  Roimhe  so 
b'iad  na  h-aingidh  a  luchd-sùgraidh  ;  ach  a  nis' 
is  iad  a  luchd-càmpair,  agus  ge  b'  àrd  a  chluinnt' 
a  ghàir  gàirdeachais  mu'm  peacadh  ;  cò  nis  is  mò 
a  ghuileas  air  son  am  peacaidh  ;  agus  andòrainn, 
na  e-san  ?  (Salm  xvi.  3  ;  xv.  4.  Phil.  iii.  18.) 
Am  briathraibh  aith-ghearr,  tha  crìoch  nuadh 
aige  d'a  smuaintibh,  agus  slighe  nuadh  d'a 
shaothair ;  agus  air  an  aobhar  sin,  tha  chridhe 
agus  a  bheatha  nuadh.  Roimhe  so  bu  chrìoch 
dha  ana-miannafeòlmhor  fèin:  agus  bushlighe  dha 
a  shuaimhneas,  a  bhuannachd  agus  a  chreideas 
saoghalta ;  ach  a  nis'  is  crìoch  dha  Dia  agus  glòir 
shìorruidh  :  agus  is  shlighe  dha  Criosd,  an 
Spiorad,  an  soisgeul,  an  t-òrdudh  diadhaidh, 
naomhachd  a  thaobh  Dhè,  ceartas  agus  tròcair  a 
thaobh  dhaoine.  Roimhe  so,  thoilich  e  Dia  cho 
fad  's  a  fhreagradh  sin  d'a  fhèin-spèis,  agus  d'a 
shuaimhneas  feòlmhor  ;  gun  mhòran  mi-thlachd 
a  chuir  orra.  Ach  a  nise  toilichidh  e  Dia,  cia 
mòr  air  bith  am  mi-thlachd  a  chuireas  so  air  f hèin- 
spèis  agus  air  a  shuaimhneas  feòlmhor.  Is  e  so 
an  t  atharrachadh  mòr  a  ni  Dia  air  an  dream  sin 
uil'  a  theasairgear. 

Faodaidh  sibh  a  ràdh  gu'm  beil  spiorad  De 
g'ur  naomhachadh,  ach  am  beil  fios  agaibh  ciod 
is  ciall  do  naomhachadh  ?  Is  e  so  a  thaisbein  mi 
dhuibh  a  nise  ;  agus  is  èigin  do  gach  duine  air 
thalamh  bhi  naomhaichte  no  dol  am  mugha  gu 
sìorruidh.     Is  èigin  daibh  pilleadh  no  bàsachadh. 

A  dhaoine,  an  creid  sibh  so  uile  ?  Is  cinnteach 
mi  nach  eil  do  dhànadas  agaibh  aràdhnach  creid; 
oir  is  cùis  gun  teagamh  so,  agus  cha-n  f  haodar 
àicheadh  ;  cha  chonnspaid  so  mu'm  beil  daoine 
fòghlumte  diadhaidh  an  agaidh  a  chèiìe  ;  mu'n 
abair  aon  dream  so  agus  dream  eile  sud  ;  tha 
gach  dream  agus  aiteam  'n  'ur  measg,  is  airidh 
air  ainm  criosdaidh  a'  co-aontacadh  r'a  chèile, 
ann  am  barail  mu  na  nithibh  sin  a  labhair 
mi,  agus  mur  creid  sibh  Dia  na  firinn,  anns  an  ni 
sin  a  tha  gach  dream  agus  aiteam  a'  creidsinn,  cha 
'n  f  haodar  'ur  leth-sgeul  a  ghabhail. 

Ach  ma  chreideas  sibh  so  c'arson  a  tha  sibh 
cho  sàmhach  'n 'ur  staid  neo-iompaichte?  Am 
beil  cinnt  agaibh  gu'n  d'iompaicheadh  sibb  ?  An 
do  mhothaich  sibh  an  t-atharrachadh  iongantach 
so  air  'ur  n-anmaibh?  An  d'ath-ghineadh  no  'n 
do  nuadh-chruthaicheadh  mar  so  sibh  ?  nach 
iongantach  an  ni  so  le  mòran  agaibh  ?  An  do 
mhothaich  sibh  riamh  a  leithid  annaibh  fèin? 
Mur  faod  sibh  là  no  seachduin  ar  n-atharrachaidh, 
no  an  t-searmoin  leis  an  d'  iompaicheadh  sibh 
innseadh,  am  faod  sibh  a  ràdh  gu'm  beil  an  obair 
deante  ;  gu'n  d'  atharraicheadh  sibh  da-rìreadh  ; 
agus  gu'm  beil  na  h-intinneann  sin  annaibh  a 
nochd  mi  cheana  dhuibh  ?  Mo  thruaigh  I  leanaidh 
mòran  na  gnothaichean  saoghalta,  agus  cha 
chuir     ad     ach    ro  bheag    dragha    orra    fèin  le 


48  GAIRM   DO'N  TSLUAGH 

smuaintean  air  an  atharrachadh  so.  Agus  ma 
dh'  fhanas  neach  o  pheacaibh  maslach,  agus 
ma  dh'  f haodas  e  ràdh,  "  Cha-n  fhear  neo- 
ghloine,  no  gadaiche,  cha-n  f  hear  mallachaidh 
no  mionnachaidh  cha-n  fhear  misg  no  foir- 
neart  mi,  thèid  mi  do  'n  Eaglais  agus  ni  mi 
ùrnaigh.''  Ma  dh'  fhaodas  neach  so  a  ràdh, 
saoilidh  e  gu'm  beil  e  làn-iompaichte,  agus  gu'n 
tearnar  e  cho  luath  ri  neach  eile.  Ach  mo 
thruaighe !  tha  e  'g  a  mhealladh  fèin  gu  h-amaid- 
each :  oir  is  dimeas  anabarrach  so  air  glòir 
shìorruidh,  agus  dearmad  eagalach  air  an  anam 
nach  bàsaich.  Am  faod  sibh  bhi  cho  caoin- 
shuarrach  mu  f  hlaitheas  na  glòire  agus  mu  ifrinn 
na  dòrainn  ?  Is  goirid  gus  an  taisgear  'ur  cuirp 
anns  an  uaigh,  agus  gus  an  glac  ainglean  caomha 
no  deamhain  bhorb  'ur  n-anmaibh.  Is  goirid 
gus  am  bi  gach  fear  agus  bean  agaibh,  ann  an 
cuideachd,  agus  ann  an  saoghal  eile. — Cha.n 
fhad  a  dh'  àiticheas  sibh  'ur  taighean. — Cha.n 
fhada  shaothraicheas  sibh  'uv  fearann. — Cha-n 
fhad  is  ionad  còmhnaidh  dhuibh  an  talanih — 
Cha-n  fhada  chì  sibh  leis  na  sùilibh  sin,  a  chluinn- 
eas  sibh  leis  na  cluasaibh  sin,,  agus  a  labhras  sibh 
leis  na  teangaibh  sin. — Cha-n  fhada  gus  am 
fàg  saighead  a'  bhàis  sibh  gun  fhradharc,  gun 
chlaisdeachd,  gun  chainnt ;  agus  bithidh  sibh 
mar  sin  gus  an  co-cheanglar  'ur  nanmannan  agus 
'ur  cuirp  r'a  chèile,  ann  an  là  na  h-ais-èirigh  ;  agus 
ciod  è  an  seòl'  air  am  faod  sibh  na  nithe  so  a 
dhearmad  ?  O  !  ciod  e  an  tionad  aoibhnis,  no 
dòrainn,  anns  am  bi  sibh  gu  goirid!  O  !  ciod 
an  sealladh  a  chì  sibh  gu  goirid  anns  na  nèamhaidh 
shuaSj  no  ann  an  ifrinn  shios  !     O  !  na  smuaintean 

sin  a  lionas  'ur  cridhe  gu  goirid,  le  sòlas  do-labh- 
airt,  no  le  àmhghar  uabhasach  !  Ciod  is 
obair  dhuibh  anns  an  t-saoghal  sin  eile  an  taobh 
thall  do  'n  uaigh  ?  Am  bi  sibh  a'  cliùthachadh 
Dhè  leis  na  h-ainglibh,  agus  leis  na  naomhaibh, 
no  a'  sgreadail  gu  gairisinneach  ann  am  measg  nan 
deamhan,  anns  an  teine  nach  mùchar  gu  bràth  ? 
Bithidh  na  nithe  so  uile  gun  chrìoch,  agus 
daingnaichte  le  reachd  neo-chaochlaideach.  Is  i 
an  t-sìorruidheachd,  an  t-sìorruidheachd,  leis  an 
toimhsear  'ur  sòlas  agus  'ur  dòlas,  agus  am  faodar 
so  a  dhearmad  ?  Is  fìor  so,  a  dhaoine,  is  fior 
gach  smid  dheth  ;  an  dèigh  dhuibh  triali  sìos  agus 
suas  beagan  ni's  faide  ;  agus  an  dèigh  dhuibh 
cadal  agus  mosgladh  tamall  beag  eile  ;  spionar  à 
tìr  nam  beò  sibh,  agus  an  sin  chì  sibh  gur  fìor 
gach  ni  a  dh'  innis  mi  dhuibh  anns  an  àm  so, 
agus  an  ceadaich  sibh  a  nise  dhuibh  fèin  an  di- 
chuimhneachadh  !  Cuimhnichidh  sibh  an  saoghal 
eile  gu'n  cuala  sibh  an  t-searmoin  so,  agus  gu'n 
do  chuireadh  na  nithe  so  'n  'ur  cuimhne  anns  an 
àm  agus  anns  an  àite  so!  agus  chì  sibh  an  sin, 
gur  mò  na  nithe  so  mìle  uair  na  aon  ni  a  dh' 
fhaodas  sibhse  no  mis'  a  thuigsinn  an  taobh  a 
bhos  do  'n  uaigh  ;  agus  an  deanar  dearmad  cho 
mòr  air  na  nithe  so  a  nise  ? 

A  chàirdean  caomha,  na'm  bàsaichinn  am 
màireach,  agus  na'm  b'  urra'  mi  pilleadh  o  'n 
t-saoghal  eile  a  dh'  innseadh  dhuibh  ciod  a 
chunnaic  mi,  nach  èisdeadh  sibh  riumgu  deònach? 
Nach  tugadh  sibh  faìnear,  agus  nach  creideadb 
sibh  mo  sgeul?  Na'n  ceadaichte  dhomh  aon 
searmoin  a  thoirt  duibh  an  deigh  mo  bhàis,  agus 
an    deigh    dhomh     obair     luchd-àiteachaidh    an 

t-saoghail  a  tha  ri  teachd  fhaicinn,  nach  b'  àill 
leibh  gu  'n  innsinn  an  fhìrinn  duibh  gu  soilleir 
saor,  agus  nach  cruinnicheadh  sibh  mu  m'  thim- 
chioll  gu  m'  èisdeachd  ?  Agus  nach  taisgeadh 
sibh  no  theagasg  ?n  'ur  cuimhne  ?  Ach  cha-n 
fhaod  so  tachairt ;  tha  dòigh  shuidhicht'  aig  Dia, 
d'  ar  teagasg  le  'sgriobtur  agus  le  'Mhinistear- 
aibh  ;  agus  cha  toir  e  urrad  d'  an  toil  do  dh'  as- 
chreidich  's  gu'n  cuir  e  luchd-teagaisg  o  na 
mairbh  d'  an  ionnsaidh,  no  gu  'n  atharraich  e  a 
sheòl  suidhichte  fèin  ,  ma  ni  neach  sam  bith 
gearan  air  dòrchadas  na  grèine,  cha  toir  Dia 
urrad  da  thoil  da  's  gu'n  làs  e  dha  solas  is  deal- 
raiche.  Guidheam  oirbh  a  chàirdean  gaolach, 
thugaibh  an  aire  dhomh  a  nise  cho  math  's  ged  a 
thiginn  le  teachdaireachd  d'ur  n-ionnsaidh  o  na 
mairbh  ;  oir  faodaidh  mi  làn-dearbhadh  a  thoirt 
duibh  air  cinnt  agus  firinn  nan  nithe  sin  a  theag- 
aisg  mi  dhuibh  cho  math  's  ge  d'  fhaicinn  le  m' 
shùilean  iad  ann  an  saoghal  eile  ;  oir  faodaidh 
teachdair'  o  na  mairbh  'ur  mealladh ;  ach  cha  n 
f  haod  losa  Criosd  'ur  mealladh  gu  bràth  ;  cha-n 
fhaod  facal  Dè  a  chuireadh  an  cèill  anns  an 
sgriobtur,  agus  a  sheuladh  le  miorbhuilibh  an 
Spioraid  Naoimh  'ur  mealladh  gu  bràth.  Creidibh 
so  ma  chreideas  sibh  a  bheag  idir.  Creidibh 
agus  gèillibh,  no  thèid  sibh  am  mugha.  A  nise  ma 
chreideas  sibh  facal  Dè,  agus  ma  ghabhas  sibh 
cùram  do  leas  'ur  n-anma  gu  bràth,  ceadaichibh 
dhomh  an  achanaich  reasonta  so  iarraidh  oirbh, 
agus  guidheam  oirbh  na  diùltaibh  mi  cuimhnich- 
ibh  gun  dàil  na  chuala  sibh,  rannsaichibh  'ur 
n-intinnean  gu  dùrachdach,  agus  abraibh  ruibh 
fèin.     (i  Am  beil    a'  chùis    mar  so?     An    èigin 

domh  pilleadh  no  bàsachadh  :  Iompachadh  no 
dolam  mugha?  Is  mithich  dhomh  a  nis'  amharc 
mu  m'  thimchioll,  mu'n  tig  orm  oidhche  tinnis 
agus  bàis.  Och  !  c'arson  nach  robh  sùil  agam  air 
na  nithe  sogus  a  nis  ?  C'arson  a  chuir  mi  dàil 
anns  a'  ghnothach  mhòr  so  gu  dàna  ;  agus  a 
chaidil  mi  cho  fad  ?  An  robh  mi  a'  m'  f  hair- 
eachadh  ?  An  robh  mo  chiall  agam?  A  Dhè  uile- 
bheannaicht',  is  ann  do  d'  thròcair  nach  do  spìonadh 
à  tìrnam  beò  mi,  rriu'n  robh  dùil  chinnteach  agam 
ri  beatha  shìorruidh  do  m'  anam?  Ach  na 
leigeadh  Dia  gu'n  dearmaid  mi  'n  obair  so  tuilleadh 
gu  bràth.  Ciod  an  staid  anns  am  beil  m'  anam  ? 
Am  beil  mi  iompaichte,  no  neo-iompaichte  ?  An 
d'  oibricheadh  an  t-atharrachadh  mòr  so  air  m' 
anam  riamh?  An  do  shoillsicheadh  mi  le  Spior- 
ad  an  Tighearn,  a  thoirt  fainear  gràinealachd 
peacaidh,  feum  Slànaighear,  gràdh  Chriosd,  agus 
àrd-mhor-luach  Dhè  na  glòire.  Am  beil  mo 
chridhe  briste,  brùite,  ann  am  chòm,  air  son  na 
ciont  a  tha  r'a  h-agradh  orm  ?  An  tug  mi 
aoidheachd  chàirdeil  do  m'  Thighearn'  agus  do 
m'  Shlànaighear  a  thairg  e-fèin  domh  le  mathan- 
as  agus  beatha  do  m'  anam  ?  Am  beag  orm  mo 
bheatha  chiontach  a  chaidh  seachad,  agus  fuigh. 
eall  gach  peacaidh  a  th'  ann  am  nàdur?  Am 
beil  mi  a'  teicheadh  uatha  mar  o  nàimhdibh 
millteach  ?  Am  beil  mi  'gam  thoirt  fèin  suas  do 
ghiùlan  naomha  ?  Am  beil  mi  ùmhal  do  Dhia? 
An  taitneach  leam  an  ùmhlachd?  Am  faod  mi 
a  ràdh  do-rìreadh  gu'm  beil  mi  marbh  do  'n 
t-saoghal  agus  do'n  fhèin-spèis  fheòlmhoir  ? 
Agus  am  beil  mi  beò  do  Dhia,  agus  do  'n  glòir  a 
gheall  e  dhomh  ?     Am  mò  a  tha  do  m'  spèis  agus 

do  'm  rùin  air  nèamh,  na  air  Talamh  ?  Àn  e 
Dia  roghainn  m'  anma  thar  gach  neach  ?  An 
tug  mi  'n  t-àit  a's  inbhich'  ann  am  anam  dha  ?  Is 
cinnteach  mi  gu'n  robh  mi  roimhe  so  beò  do  n 
t-saoghal  agus  do  'n  f  heòil  gu  h-àraidh,  agus  nach 
tug  mi  do  Dhia  ach  ùmhlachd  neo-chridheil, 
seadh,  an  sprùileach  truagh  nach  b'  f  hiù.  leis  an 
t-sannt  anabharrach  shaoghalta  fheòìmhor.  An 
do  phill  m'  anam  a  nise  chum  slighe  eile  ?  Am 
beil  nuadh-rùn,  nuadh-cheudfath  naomh',  agus 
nuadh-chrìoch  agam  ?  Am  beil  m'  anam  agus 
mo  dhòchas  a'  plosgartaich  andèigh  nam  flaitheas, 
le  cìocras  nach  diolar  gu  bràth  ach  leo  fèin  ? 
Nach  i  crìoch  mo  bheatha,  làn-rùn  agus  dian 
thogra  m'  anma,  ruigheachd  air  nèamh,  agus  air 
sealladh  do  ghnùis  ghlòrmhoir  mo  Thigbearn', 
agus  a  bhi  beò  'na  ghràdh  agus  'na  chliù  shìor- 
ruidh?  Am  beil  am  peacadh  an  aghaidh  rùin  agus 
tograidh  ghnàthaichte  mo  chridhe  ?  Am  beil  mi 
a'  claoidh  gach  peacadh  gràineil  ?  am  beil  mi 
sgìth  dheth  ;  agus  am  bu  mhath  leam  a  bhi  saor 
dheth  ?  so  staid  anma  iompaichte.  Is  èìgin 
domhsa  bhi  mar  so  no  bàsachadh.  An  i  so  m© 
staid  da-rìreadh  ?  Is  mithich  dhomh  freagairt 
fhaighinn  do  'n  cheist  so,  mu'ro  freagair  am 
breitheamh  neo-chlaon  i  gu  h-uabhasach.  Cha-n 
eil  mi  ann  am  choigreach  cho  mòr  air  m'  anam, 
agus  air  mo  ghiùlan,  as  nach  tuig  mi  air  dòigh 
eigin  am  beil,  no  nach  eil  mi  iompaichte  :  agus  mur 
eil,  cha  n-eil  feum  dhomh  m'  anam  a  bhreugadh 
le  dòchas  meallta.  Is  i  mo  rùn  gun  mi-fèin  a 
mhealladh  ni's  mò:  ach  a  chuir  às  an  teagamh 
am  beil  no  nach  eil  mi  iompaichte ;  chum  's  ma 
tha,  gu'n  gabh  mi  air  m'  aghaidh  gu  sunntach  àit, 

a'  cliùthachadh  mo  Dhia  glòrrnhor,  gus  an  ruig  mi 
air  a'  chrùn  a  tha  dèalrach  mar  a'  ghrian  agus  buan 
mar  m'  anam  neo-bhàsmhor ;  agus  mur  eil  mi 
iompaichte  mosglaidh  mi  o  m'  neo-chùram, 
iarraidh  agus  guidhidh  mi  'n  gràs,  a  dh'  fhaodas 
mo  philleadh,  agus  iompaichidh  mi  gun  dàil  sam 
bith :  agus  ma  mhothaicheas  mi  tràt.h  gu'n  do 
chaill  mi  slighe  na  beatha,  faodaidh  mi  pilleadh 
Ie  còmhnadh  Chriosd,  agus  gabhar  rium  gu  fàilt- 
each  ;  ach  ma  stadas  mi  gus  am  fàg  Dia  m' 
anam  an  dòrchadas,  agus  an  cruathas,  no  gus  am 
fuadaich  bàs  mi  à  tìr  nam  beò ;  is  ro  anamoch 
dhomh  pilleadh  an  sin.  Cha  ghabhar  an  sin  ri 
aithreachas  agus  iompachadh  ;  tha  fìos  agam  gur 
èigin  domh  iompachadh  a  nis'  ann  an  latha  tairgse 
nan  gràs,  no  dol  am  mugha  gu  sìorruidh." 

A  dhaoine,  is  i  so  m'  achanaich,  gu'n  gabhadh 
sibh  cunntas  d  'ur  n-anmaibh  agus  gu'n  ceasnaich- 
eadh  sibh  iad  air  an  dòigh  so,  gus  am  faic  sibh, 
ma's  urrainn  dhuibh  ;  am  beil  no  nach  eil  sibh 
iompaichte  ;  agus  mur  faod  sibh  so  a  rannsachadh 
a  mach  le'r  dìcheall  fèin,  ruigibh  'ur  luchd-teag- 
aisg,  ma's  daoine  fiosrach  dìleas  iad,  agus 
iarraibh  an  còmhnadh.  Tha  'n  gnothach  so  mòr, 
agus  uime  sin  na  bacadh  nàire,  no  neo-chùram 
sibh.  Tha  e  cuir  às  do  mhìltibh,  gu'n  saoil  iad 
a  bhi  air  slighe  na  slàinte,  'nuair  nach  eil  iad  ach 
air  slighe  a'  bhàis  :  agus  gu'n  saoil  iad  gu'm 
beil  iad  iompaicht'  an  uair  nach  eil,  agus  tha  dùil 
aca  gur  leòir-cheart  an  t-sligh'  air  am  beil  iad,  ma 
ròghnaicheas  iad  an  ceum  is  glaine,  agus  ma 
sheachnas  iad  an  ceum  is  ro  shailiche  ;  'nuair 
nach  eil  iad  fad  na  h-ùine  so,  ach  beò  do'n 
t-saoghal  agus  do'n  feòil  gu  truagh,  agus   ain- 

eolach  air  Dia  agus  air  beatha  shìorruidh  ;  agus 
air  seacharan  cian  o  'n  t-slighe  do  'n  ceann-uighe 
flaitheas  na  glòire.  Agus  tàrlaidh  mòran  deth 
so  uile  do  bhrìgh  nach  faodar  iompaidh  a  chuir  orra 
cuid  d'an  ùin'  a  bhuileachadh  a'  smuainteachadh 
gu  dùrachdach  air  an  staid,  agus  a  rannsachadh 
le  cùram.  Nach  iomadh  truaghan  fèin-mheallta 
a  tha  'g  am  èisdeachd,  nach  do  bhuilich  riamh  an 
ùin'  is  lugha  d'  am  beatha  a'  ceasnachadh  an 
anma,  agus  a'  feuchainn  an  robh  iad  da-rìreadh 
iompaichte  no  nach  robh?  Na'm  b'  aithne  do  'n 
dream  a  th'  air  an  t-slighe  gu  ifrinn,  agus  buail- 
teach  do  lèir-sgrios,  an  cunnart  anns  am  beil  iad, 
philleadh  iad  gu  grad  le  oillt  agus  le  uabhas. 
Ma  cheadaicheas  sibh  do  'n  diabhol  'ur  dalladh  le 
ain-eolas  mu  'r  staid,agus  a  thoirt  oirbh  gu'n  creid 
sibh  gur  làncheart  'ur  slighe,  bheir  so  an  dòchas 
is  mò  dhà  gu'm  faod  e  'ur  treòrachadh  gun  spàirn 
chum  lèir-sgrios  gun  tearmann.  Na'm  bu  lèir 
dhuibh  nach  eil  sibh  air  an  t-slighe  gu  nèamh, 
agus  gu'n  tèid  sibh  am  mugha  gu  sìorruidh,  ma 
bhàsaicheassibh  anns  an  staid  anns  am  beil  sibh,an 
leigeadh  oillt  agus  eagal  leibh  cadal  aon  oidhche, 
no  fuireach  aon  là  innte  ?  An  deanadh  sibh 
gàire  cridheil  no  sùgradh  anns  an  staid  sin  ?  Àn 
deanadh  ?  agus  gun  fhios  agaibh  nach  tilgear 
sibh  air  a'  cheart  uair  so  ann  an  teas-meadhon 
ifrinn  !  Shaoilinn  gu'n  tugadh  so  oirbh  cùl  a  chuir 
ri  bhur  droch  cuideachd  agus  ri  bhur  mi-bheusa- 
ìbh  gnàthaichte ;  agus  teicheadh  chum  slighe  na 
naomhachd,  agus  co  chomunn  nan  naomh. 
Shaoilinn,  gu  'n  iomaineadh  so  sibh  a  dh'iarraidh 
cridhe  nuadh  o  Dhia,  agus  comhairle  mar  chòmh. 
nadh  o  'n   dream  aig  am   beil  i  r'a  sheachnadh. 

Guidheam  oirbh,  rannsaichibh  'ur  n-anmaibhgun 
dàil,  agus  na  tugaibh  fois  daibh,  gus  an  lèir 
dhuibh  'ur  staid  ;  chum  's  ma  tha  i  math  gu'n 
gabh  sibh  air  'ur  n-aghaidh  innte  le  gàirdeachas  : 
agus  ma  tha  i  olc,  gu  'n  amhairc  sibh  mu  'r 
timchioll  gu  grad  ag  iarraidh  tearmainn  mar 
dhaoine  a  chreideas  gur  èigin  daibh  pilleadh  no 
bàsachadh. 

Ach  faodaidh  e  bhith,  gu  'n  abair  sibh,  ma 
chì  sinn  gu'm  beil  sinn  neo-iompaichte,  ciod  a  ni 
sinn  an  sin  ?  Treòraichidh  so  mi  chum  mo 
dhara  teagaisg  ;  anns  am  beil  fuasgladh  na  ceiste 
so,  agus  gabhaidh  mi  a  nis'  air  m'  aghaidh  d'  a 
ionnsaidh. 

Teagasg  II.  Is  e  gealladh  Dhè  gu'm  bi  na 
h-aingidh  beò  ma  philleas  iad,  gu  h-iomlan  neo- 
chealgach. 

Tha  'n  Tighearn'  an  so  ag  aideachadh  gur 
taitneach  leis,  gu'm  pilleadh  na  h-aingidh  agus 
gu'm  bitheadh  iad  beò.  Tha  nèamh  cho  cinnt- 
each  do'n  duine  iompaichte,  's  a  tha  ifrinn  do'n 
duine  neo-iompaichte.  Is  fìrinn  cho  cinnteach, 
"  Pill  agus  bi  beò,"  ri  "  Pill  no  bàsaichidh  tu."  Cha 
do  chuir  ni  air  bith  ach  a  dheagh-rùn  athaireii 
mar  f  hiachaibh  air  Dia  Slànaighear  a  sholar, 
doras  na  neo-bhàsmhorachd  fhosgladh  dar 
muinghinn,  agus  cuireadh  a  thoirt  duinn  pilleadh 
le  aithreachas  an  uair  a  chuir  sinn  às  duinn  fèin  le 
peacadh.  Shruth  so  uile  gu  saor  o  chaomh-thròcair 
ar  Tighearna.  A  dhaoine  peacach,  cha  n-eilaobhar 
aig  neach  agaibh  dol  d'a  thaìgh,  agus  a  radh, 
gu'm  beil  mi  a'  teagasg  an-dòchais  duibh.  An 
gnà  leinn  doras  na  tròcair  a  dhùnadh  oirbh  ?  O  ! 
b' f hearr  nach  dùnadh  sibh   fèin   oirbh  e!     An 

gnàleinn  innseadh  dhuibh  nach  dean  Dia  tròcair 
oirbh,  ged  a  philleas,  agus  ged  a  naomhaichear 
sibh  ?  An  cuala  sibh  riamh  fear-teagaisg  a'  cur 
a  leithid  so  an  cèill  ?  càinidh  cuid  agaibh  luchd- 
teagaisg  an  t-soisgeil  air  son  a  bhi  g'  iarraidh  'ur 
cumail  o  ifrinn,  agus  cuiridh  sibh  as  an  leth  gu'n 
do  shearmonaich  iad  an-dòchas  ;  ach  innsibh 
dhomh,  ma's  urrainn  dhuibh.  C'uin  a  chuala  sibh 
duine  glice  'g  ràdh,  nach  eil  aobhar  dòchaisagaibh, 
ma  philleadh  sibh  le  aithreachas  air  son  pea- 
caidh  ?  Cha-n  urrainn  sibh  innseadh  :  oir  is  e 
cheart  atharrach  sin,  a  tha  sinn  a'  cur  an  cèill 
duibh  o'n  Tighearna  gach  là.  Agus  cia  be  neach 
a  tha  ath-ghinte,  agus  a  dh'  fhàs  mar  chreatair 
nuadh  le  creideamh  agus  aithreachas  teasairgear  e 
gun  teagamh  ;  agus  is  co  fad  a  ghabh  e  uainne 
iompaidh  an-dòchais  a  chuir  oirbh  mu'n  chùis  so, 
's  gu'm  beil  sinn  ag  earaìachadh  oirbh  gun  acuir 
an  teagamh.  Is  beatha  agus  cha  bhàs  ceud 
chuid  na  teachdaireachd  a  tha  sinn  a'  cuir  an  cèill 
duibh ;  is  e  ar  barantas-ne  tairgse  na  slàinte 
chinntich,  shìorruidh,  ghlòrmhoir  a  thoirt  do 
gaoh  aon  agaibh  ;  do'n  diol-dèirce  dhiblidh, 
bhochd,  cho  mhath  's  do'n  mhorair  is  inbhich  ; 
do'n  dream  is  meas  agaibh,  do  luchd-misg  agus 
mhionn,  do  luchd-sainnt  agus  braide,  seadh,  agus 
do'n  dream  a  ni  dimeas  agus  fanaid  air  slighe 
naomha  'na  slàinte.  Tha  iarrtas  againn  o'n  Triath 
d'  an  gèill  sinn,  mathanas  gach  peacaidh  a  chaidh 
seachad  a  chuir  'n  'ur  tairgse,  ma  philleas  sibh  a 
nis'  agus  mas  àill  leibh  beatha ;  tha  iarrtas 
againn  a  bhi  'g  earalachadh  agus  ag  aslachadh 
oirbh  gabhail  ris  an  tairgse  so,  agus  pilleadh  a 
thoirt  fìos  duibh,  ciod  e  an  t.ullachadh  sin  a  rinn 

Criosd  duibh,  ciod  an  tròcair  agus  an  fhoighidinn, 
agus  ciod  an  càirdeas  a  tha  feitheamh  oirbh  o 
Dhia  ;  agus  O  !  cia  sona  a  bhitheas  sibh  gu  cinnt- 
each  ma's  àill  leibh  sonas.  Tha  againn  gu 
deimhin,  mar  an  ceadna,  teachdaireachd  fèirg 
agus  bàis,  seadh  dà  ghnè  fèirg  agus  bàis  :  ach  cha 
ghnothach  àraid  dhuinne  a  h-aon  diù  :  is  èigin 
duinn  an  fhearg  agus  am  bàs  d'  an  d'  fhàg  bris- 
eadh  lagha  nan  gniomh  buailteach  sibh  innseadh 
dhuibh.  ach  cha-n  eil  so,  ach  a'  taisbeanadh 
dhuibh  am  feum  a  ta  agaibh  air  tròcair,  agus  d' 
'ur  brosnachadh  chum  meas  urramachabhiagaibh 
air  gràs  an  Fhir-shaoraidh.  Agus  cha-n  innis 
sinn  duibh  ach  an  fhìrinn  a  mhàin,  air  an  èigin 
duibh  fèin  eòlas  a  ghabhail :  oir  cò  a  dh'  iarras 
cungaidh-leighis,  aig  nach  eil  mothachadh  gu'm 
beil  e  tinn  ?  Cha  dean  mothachadh  'ur  truaighe, 
truagh  sibh,  ach  iomainidh  e  sibh  a  dh'  iarraidh 
tròcair,  Is  sibh-fèin  a  tharruinn  am  bàs  so  oirbh. 
A  ta  sinne  toirt  fios  duibh  air  bàs  eile  mar  an 
ceudna,  seadh  bàs  guntearmann,  agus  dòrainn  is 
ro  mhò,  d'  m  beil  an  sluagh  nach  iompaìch 
buailteach.  Ach  mar  is  firinn  so  's  èigin  innseadh 
dhuibh.  Air  tùs  tha  sinn  ri  tròcair  a  chuir  'n-'ur 
tairgse,  ma  philleas  sibh  :  agus  is  iad  an  aiteam 
sin  a  mhàin,  a  gheibh  cuireadh  tròcaireach  agus 
nach  pill,  is  èigin  duinn  am  bagradh  le  truaighe. 
Cuiribh  cùl  ri  bhur  seacharnaibh,  air  iarrtas 
Chriosd,  gun  tuilleadh  maille,  fàsaibh  mar 
chreatairean  nuadha,  thigibh  agus  pillibh,  agus 
cha  bhagrar  sibh  le  fèirg  mhìlltich,  no  le  bàs. 
Tha  mis'  an  so,,  an  ainm  Thriath  na  beatha  a' 
gealltainn  tròcair  agus  sonais  dhuibhs'  uile,  a 
ta  'g  am  èisdeachd,  do'n  dream  is   measa,  do'n 

peacach  is  mò,  agus  is  sine  'n  'ur  measg,  ma 
philleas  sibh.  Tha  tròcair  ann  an  Dia,  tha  mòr- 
luach  anns  an  làn-dioladh  sin  a  thug  Criosd  do 
cheartas  Dè  air  ur  son,  tha  'n  gealladh  saor, 
iomlan,  agus  uile-choitcheann  ;  agus  gheibh  sibh 
beatha  ma  philleas  sibh.  Ach  ma's  ionmhuinn 
leibh  'ur  n-anmaibh  fèin,  cuimhnichibh  ciod  e  'n 
t-iompachadh,  a  tha  'n  sgriobtur  ag  iarraidh. 
Cha  n-e  an  seann  taigh  a  leasachadh,  ach  a  leag- 
adh  gu  làr,  agus  a  thogail  às  ùr  air  Criosd,  an 
stèidh  shocrach  nach  fàillinn  gu  bràth.  Cha-n 
e  rud-eigin  do  'n  bheatha  f  heòlmhoir  a  leasach- 
adh,  ach  na  h-ana-mianna  feòlmhor  a  chlaoidh, 
agus  gluasad  a  rèir  comhairr  an  Spioraid.  Is  e 
so  an  t-atharrachadh  fo  'n  èigin  duibh  dol  mas 
àill  leibh  beatha. 

Ma  chuireas  sibh  mar  cheist  oirnne  ciod  an 
t-ùghdarras  leis  am  beil  sinn  a'  toirt  na  tairgse  so 
dhuibh  ?  ann  am  measg  cheud  teagasg  sgriobtuir, 
nochdaibh  mi  dhuibh  am  beagan  so. 

Air  tùs,  chì  sibh  ann  sa  cheann-teagaisg,  agus 
anns  na  rannaibh  a  leanas,  agus  ann  an  Esec. 
xviii.  cho  shoilleir  's  is  urrainn  briathran  g'a 
dhearbhadh,  agus  ann  an  2  Cor.  v.  17 — 21. 
Tha  suim  ar  barandais  agaibh  ;  mar  an  ceudna, 
ann  am  Marc.  xvi.  15,  16.  agus  an  ann  Gniomh. 
xiii.  38.  Agus  a  chum'snach  saoileadh  sibh  gu'n 
tugadh  an  tàirgse  so  do'n  f  hinne  Iudhach  a  mhàin, 
faicibh.     Gal.  vi.  15;  Luc.  xiv.  17—23,  24. 

Chì  sibh  a  nise,  gun  do  sparradh  oirnne  tairgse 
na  beatha  thoirt  duibh  uile,  agus  innseadh  dhuibh 
o  Dhia,  ma  philleas  sibh  gu'm  bi  sibh  beò. 

Is  tearuinte  dhuibh  ?ur  n-anmannan  earbsa  ris 
an  tairgse  so  ;  oir  shruth  ibho  ghràdh  Dhè,  agus 

cboisinn  fuil  luach-mhor  Mhic  Dhè*  i ;  chuir  firinn 
agus  dìlseachd  Dhè  mar  f  hiachaibh  air  aghealladh 
fèin  a  co-lionadh  :  sheuladh  firinn  a'  gheallaidh 
so  gu  tric  le  miorbhuillibh  :  chuireadh  luchd- 
teagaisg  air  feadh  an  t-saoghail  ga  f  hoilseachadh 
dhaibhsan  a  ghabas  ris.  Mar  so  is  firinn  gun 
teagamh  gu'n  tearnar  sibh  uile  eadar  mhath  a's 
olc  ma  bhios  sibh  air  bhur  n-iompachadh. 

Gudeimhin,  ma  chreideas  sibh  gu'n  tearnar  sibh 
gun  iompachadh,  creididh  sibh  breug  :  agus  na'n 
teagaisginn  sin  duibh  theagaisginn  breug  :  cha 
n-e  so  creidsinn  ann  an  Dia,  ach  anns  an  droch- 
spiorad,  agus  n'  ur  n'  inntinnibh  ccalgach  fèin. 
Tha  'ghealladh  beatha  fèin  aig  Dia,  agus  a 
ghealladh  beatha  fèin  aig  an  diabhol.  Is  e 
gealladh  Dhè,  ''  Pill  agus  bi  beò ;"  ach  is  e 
gealladh  an  diabhoil,  (i  Bithidh  tu  beò  ged  nach 
pill  thu  gu  bràth."  Tha  briathran  Dhè  mar  dh' 
innis  mi  dhuibh,  "  Mar  iompaichear  sibh  agus 
mur  bi  sibh  mar  leanbanan,  cha  tèid  sibh  asteach 
do  rìoghachdnèimh."  (Mat.  xviii.  3.)  "Mur  beir- 
ear  duine  a  rithist  cha-n  f  haod  e  rìoghachd  Dhè 
fhaicinn."  (Eoin.  iii.  3.)  "  Gun  naomhachd  cha-n 
fhaic  aon  neach  an  Tighearna"  (Eabh.  xii.  14.) 
Is  e  briathar  an  droch  spioraid :  "  Teasairgir 
sibh,  agus  bithidh  sibh  làn-cheart,  gun  ath- 
ghineamhuinn,  gun  iompachadh  agus  gun  naomh- 
achadh  ;  cha  n-eil  Dia  ach  a'  cur  eagail  oirbh, 
tha  e  ni's  tròcairich  na  gu'n  dean  e  mar  a  bhag- 
ras  e  ;  bithidh  e  ni's  fear  na  'ghealladh  dhuibh." 
Agus  mo  thruaighel  creididh  cuid  mhòr  do'n 
t-saoghal  facal  an  diabhoil  roimh  fhacal  Dè  ; 
ceartmar  athàinig  ar  ceud  pheacadhagus  truaighe 
ehumant-saoghail.  Arsa  Dia  ri  bhur  ceud  sinnsir, 

<fMa  dh'    itheas  sibh  bàsaichidh  sibh  ;"   ars'  an 
dìabhol  an  aghaidh   Dhè,   "  Ge  d'  ith  sibh  cha 
bhàsaich  sibh  ;"  agus  chreid   Eubh   an  deamhan 
roimh  Dhia.     Mar  so  a  nis'  ars'  an   Tighearna, 
"  Pill  no  bàsaich  ;"  ach   ars'   an  diabhol,   ''  Ged 
nach  pill  cha  bhàsaich,  ma  dh'iarras   sibh  tròcair 
o  Dhia    anns    an    uair    dheireannaich,    agus    ma 
sguireas  sibh  do  'n  pheacadh  an  uair  nach  urrainn 
sibh  g'  a  chuir  an  gniomh."     Agus  is  i  so  cainnt 
a  chreidear  leis  an  t-saoghal.     O  !  aingidheachd 
uabhasach  !  an  diabhol  a  chreidsinn  roimh  Dhia. 
Agus  cha    n-e  so    cuid    is    measa ;  ach    their 
na  h-aingidh  ris  a  so,  gu  taibheumach,  creidsinn 
ann    an    Dia   agus  a   bhi    earbsach    às,  'nuair   a 
chuireas    iad  an  riochd    Shàtain   e,  athair  nam 
breug  o  thoiseach  ;  agus  an  uair  a  chuireas    iad 
mar    fhiachaibh    orra  fèin  gur   breug   facal   Dè, 
their  iad  ris  a  so,  creideamh  ann  an  Dia,  agus 
earbs'    a  dheanamh    às  a    chum   slàinte.       Ach 
c'àit  an  tuirt  Dia  riamh   gu'n  tearnar  daoine  gun 
ath-ghineamhuinn,    gun  iompachadh,    agus    gun 
naomhachadh  ?     Dearbhaibh  aon  smid  de  so  o'n 
sgriobtur,     ma's    urrainn    sibh.      Bheir  mi    'ur 
dùbhlan.     Oir  is  i  so  cainnt  an  droch  spioraid, 
agus  ge  b'e  neach  a  chreideas  i,  creididh  e  na 
deamhain,  agus  is  i  so   a   chionta   ris  an  abrar 
peacadh    dànadais.      Agus  an  abair  sibh  ris   a 
so,  creideamh  ann  an  Dia,  agus  earbs'  a  dhean- 
amh    às  ?     Tha  facal   Dè   ìàn-f  hogainteach   gu 
neart  agus  comhf  urtachd  a  thoirt  do  dh'anmaibh 
an  t-sluaigh  naomhaichte  ;  ach  cha  n-eil  iomradh 
sam  bith  airlàmhan  dhaoineaingidhaneartachadh, 
no  air  dòchas  an  tearmainn  is  lugha  a  thoirt  do 
dhuinegun  iompachadh  gun  naomhachadh. 

Ach  ma  philleas  sibh  ri  slighe  na  tròcair,  tha 
tròcair  an  Tighearn'  ullamh  gu  gabhail  ruibh. 
An  sin  is  tearainte  dhuibh  'ur  sonas  earbsadh  ri 
Dia  le  muinighinn  agus  le  dànadas ;  oir  ghabh  e 
'ur  teasairgion  air  fièin  'na  f  hacal.  Cha-n  athair 
caomh  e  ach  d'a  chloinn  dhìleas,  cha  teasairg  e 
ach  dream  a  chuireas  cùl  ris  an  diabhol,  ri  sannt 
saoghalt'  agus  ri  ana-miannaibh  feòlmhor,  agus 
a  thig  chum  a  theaghlaich,  agus  a  dh'  ionnsaidh 
co-chomuinn  nan  naomh,  chum  a  bhi  mar 
iochdarannan  freagarrach  d'a  Mhac.  Ach  mur  tig 
iad  a  steach  is  i  so  an  coire  fèin :  oir  tha  dorus  na 
tròcair  sìor-fhosgailte  do  'n  t-sluagh  iompaichte, 
agus  cha  dùnair  gu  bràth  e  air  duine  dhiù.  Cha 
do  chuir  e  riamh  leithid  na  teachdaireachd  so  a 
dh'ionnsaidh  aon  neach  agaìbh  :  "  Tha  e  ro  an- 
moch  a  nise  ;  cha-n  fhosgail,  agus  cha  toir  mi 
aoidheachd  dhut,  seadh  ged  atha  thu  iompaichte 
fè'in."  Tha  e  do  ghnà  ullamh  gu  ghabhail  ruibh, 
nam  biodh  sibhs'  ullamh  gu  pilleadh  le  cridhe 
neo-cheaìgach.  Agus  foillsichear  iomlanachd  na 
firinn  so  ni's  soilleire  o'n  dà  theagasg  a  leanas, 
agus  air  an  aobhar  sin,  gabhaidh  mi  air  m'  aghaidh 
d'  an  ionnsaidh,  mu'n  dean  mi  tuille  feum  do'n 
teagasg  so. 

Teagasg  III.  Tha  Dia  a'  gabhail  tlachd  ann 
an  iompachadh  agus  ann  an  slàinte  dhaoine,  ach 
is  neo-thaitneach  leis  am  bàs  agus  an  lèirsgrios  ; 
is  ròghnaiche  leis  gu'm  pilleadh  agus  gu'm 
bitheadh  iad  beò,  na  gu'n  gabhadh  iad  airan  agh- 
aidh  agus  gu'm  bàsaicheadh  iad. 

Nochdaibh  mi  dhuibh  air  tùs  cia  mar  a  thuigear 
an  teagasg  so  ;  agus  a  rithist  soilleirichidh  mi 
dhuibh  a  chinnt  agus  f  hìrinn. 

G 

1.  Is  ann  an  sgàthan  an  fhacail  agus  a' 
chruthachaidh  a  dh'  fheumas  sinn  eòlas  a  chuir 
air  Dia  anns  an  t-saoghal  so  :  agus  mar  sin^dorèir 
mòr-luach  nàduir  an  duine,  cuiridh  sin  às  leth  Dhè\ 
mathas,  eòlas,  gliocas,  cumhachd,  a'  toirt  uaithe 
gach  neo-iomlanachd,  agus  a'  toirt  dha  ard-iom- 
lanachd  gach  buaidh  luachmhor,  do  bhrìgh  nach 
eil  dòigh  is  fearr  againn  ehum  eòlasa  ghabhail  air. 

2.  Mar  an  ceudna,  leis  an  sgriobtur,  eadar- 
dhealaichidh  sinn  gniomharran  Dhè,  do  rèir  an 
cuspairean  eadar-dhealaichte,  ged  a  tha  iad  uile 
mar  aon  ghniomh,  ann  am  bith  na  diadhachd. 

3.  Agus  le  tuille  dànadais,  an  uair  a  labhras 
sinn  air  Criosd  do  bhrìgh  gu'm  beil  tuille 
aobhair  againn  o  'nàdur  mar  dhuine. 

4.  Mar  so  their  sinn,  gu'm  beil  toil,  tlachd,  no 
spèis  aig  Dia,  do  gaeh  neach  a  tha  math,  air 
mhodh  nàdurra  no  beusach,  do  rèir  gnè  agus 
tomhais  am  mathais.  Agus  mar  an  ceudna  gur 
taitneach  leis  iompachadh  agus  sonas  nan  uile 
chreutairean  reusonta,  ged  nach  tachair  so  gu 
bràth. 

5.  Tha  toil  Dhè,  marf  hear-riaghlaidh  agus  mar 
ìagh-thabhartair  an  t-saoghail  cho  gniomhach 
chum  sonais  dhaoine  's  gu'n  do  thairg  e  dhaibh 
Criosdagusbeatha  marthiodhlaca  saor.  Dhealbh 
e  reachd  dearmaid  peacaidh  do  'n  dream  nach 
diùlt  an  tìodhlac  so  gu  neo-urramach,  ach  a 
ghabhas  ris  gu  deònach.  Thug  e  iarrtas  teann 
da  theachdairibh  an  tiodhlac  so  a  chuir an  tairgs' 
an  t-saoghail  uile  agus  a  ghuidhe  orra  gabhail  ris 
gu  fàilteach.  Rinn  e  so  uile  chum  sonas  dhaoine, 
mar  lagh-thabhartair  agus  mar  bu  chòir  dha  ann 
an  lòrg  a  gheallaidh. 

6.  Ach  gidheadh,  is  toileach  leis  mar  lagh- 
thabhartair,  gu'n  tèid  an  dream  nach  pill  am 
mugha :  agus  mar  bhreitheamh,  an  uair  a  thèid 
latha  tairgse  nan  gràs  seachad,  cuiridh  e  'n 
t-òrdugh  so  an  gnìomh. 

7.  Mar  so  is  fior-thoileach  le  Dia  gu  'n  iom 
paicheadh  an  dream  nach  iompaich  gu  bràth,  ach 
cha  n-àill  leis  a  làn-toil  uil'-f  hòghainteach  agus  a 
mhòr-chumhachd  a  chuir  an  gniomh  mar  Ard- 
thighearna  d'an  iompachadh,  gu'n  teagamh  cha'n 
eadh.  Tha  comas  aig  rìgh  freiceadan  a  chuirair 
mortair  gu  chumail  o  'n  chroich  a  thoiltinn  dha 
fein  :  Ach  ma  bhios  deagh  aobhar  aig  rìgh 
gun  an  ro-chùram  so  a  ghabhail  do  mortairean, 
ach  fios,  agus  rabhadh  a  thoirt  d'a  iochdranaibh, 
agus  a  ghuidhe  orra  gun  iad  a  bhi  ciontach  ann 
am  mort,  tha  dùil  agam  gu'm  faod  e  a  ràdh 
nach  bu  mhath  leis  gu'n  crocht'  air  son  mort  iad  ; 
oir  cha  taitneach  leis  so,  ach  gu'm  bitheadh  iad 
neo-choireach,  agus  gu'm  maireadh  iad  beò.  Agus 
ma  ni  e  tuille  air  son  cuid  do  dhaoine,  air 
aobhar  sònraicht'  eigin,  am  beil  e  mar  f  hiachaibh 
air  sin  a  dheanamh  air  son  an  iomìain  ?  Is  ceart 
do  'n  Rìgh  a  ràdh  ri  uile  mortairean  agus 
shlaightearan  a  rìoghachd,  "  Cha  n.eil  tlachd  sam 
bith  agamsa  'n-ur  bàs,  ach  bu  roghnaiche  leam  gu 
mòr  sibh  a  thoirt  gèill  do  m'  reachd,  agus  a  bhi 
beò ;  ach  mur  gèill  sibh,  is  i  mo  bhreth  gu  'n 
fuilig  sibh  bàs."  Is  ceart  do  'n  bhreitheamh  a 
ràdh  ri  meirleach,  no  ri  mortair  Mo  thruaigh  !  a 
dhuine,  cha  taitneach  leamsa  do  bhàs  ;  b'  f  hearr 
leam  gu  mòr  gu'n  coimhideadh  tu  an  lagh,  agus 
gun  tearnadh  tu  t'  anam  fèin  ;  ach  o  nach  do  chùm 
thu  'n  lagh,  is  eigin  domh  do  dhìteadh   gu  bas 

oir  bu  bhreitheamh  claon  rai  mur  deanainn  sin." 
Mar  an  ceadna,  ged'  nach  eil  tlachd  sam  bith  aig 
Dia  'n-ur  lèir-sgrios,  agus  air  an  aobhar  sin,  ged 
tha  e  toirt  gairm  dhuibh  pilleadh  agus  a  bhi  beò, 
gidheadh,  is  taitneach  leis  a  cheartas  fèin  a 
dhearbhadh  agus  a  reachd  a  chur  an  gnìomh,  agus 
air  an  aobhar  sin,  is  e  rùn  suidhichte,  mur  pill  sibh 
gu'n  tèid  sibh  am  mugha.  Na'm  biodh  Dia 
cho  mòr  an  aghaidh  bàs  nan  aingidh,  ?s  gu'n 
cuireadh  e  a  mhòr-chumhachd  an  gniomh  da 
bhacadh,  an  sin  cha  rachadh  duine  do  'n  t-sluagh 
am  mugha.  Ach  tha  Dia  cho  mòr  an  aghaidh 
'ur  lèirsgrios  's  gu'm  beil  e  a'  toirt  teagaisg  agus 
rabhaidh  dhuibh,  agus  a'  cur  bàis  agus  beatha 
fa'r  comhair,  agus  a'  sparradh  air  a  mhinistearaibh 
earalachadhoirbh,  gu'n  sibh-fèin  achuram  mugha, 
ach  gabhail  ri  tròcair  gu  deònach,  agus  mar  so, 
dh'f  hàg  e  gu'n  leth-sgeul  sibh  ;  ach  mar  iompaich 
so  sibh,  gheall  e  gur  e  a  run  suidhichte  bhur 
sgrios  gun  teagamh ;  agus  sparr  e  oirnn  a  ràdh 
ruibh  'na  ainm  fèin, — A  dhuin'  aingidh,  gheibh 
thu  bàs  gu  deimhin  !"  Agus  is  beag  nach  do 
mhionnaich  Criosd  a  rithist,  agus  a  rìthist,  ag  ràdh, 
Gu  fìrinneach  tha  mi  'g  radh  ribh,  mar  iompaich- 
ear  agus  mar  bi  sibh  mar  leanaban  nach  tèid  sibh  a 
steach  do  rìoghachd  nèimh/,  (Mat.  xviii.  3. 
Eoin.  iii.  3.)  Thugaibb  fainear  gu'n  tubhairt  e 
"  Nach  tèid  sibh."  Is  bruadar  diomhain  dùil  a 
bhi  agaibh  ris  an  rìoghachd  so  gun  iompachadh  : 
oir  cha  sealbhaich  daoine  neo-iompaichte  gu 
bràth  i. 

Chì  sibh  a  nise  brìgh  an  teagaisg  so,  chì  sibh 
nach  eil  Dia,  lagh-thabhartair  an  t-saoghail  gu 
lèir,  a'  gabhail  tlachd  sam  bith  ann  am  bàs  nan 

aingidh,  ach  gur  ròghnaiche  leis  gu'm  piileadh, 
agus  gu'm  biodh  iad  beò :  ged'  naeh  e  'rùn  gidh- 
eadh,  gu'm  bi  beatha  ach  aigan  dream  a  philleas; 
agus  mar  bhreitheamh,  is  taitneach  leis  ceartas, 
agus  foillseachadh  a  dhiomb  an  aghaidh  peac- 
aidh,  ged'  nach  taitneach  leis  truaighe  mar  a  tha 
i  innte  fèin,  an  truaighe  sin  a  tharruinn  daoine 
aingidh  air  an  anmaibh. 

Mar  a  bhuineas  do  dhearbhadh  an  teagaisg  so, 
gheibh  sibh  sin  am  briathraibh  aithghearr  do 
bhrìgh  mar  a  shaoileas  mi,  gur  furasd  leibh  a 
chreidsinn  cheana. 

1.  Tha  nàdur  gràsmhor  an  Thighearna  foill- 
sichte  ann  an  :  Ecsod.  xxxiv.  6.  xx.  6.  agu* 
gu  tric  an  ionadaibh  eile3  a'  dearbhadh  dhuibh 
nach  eil  tlachd  sam  bith  aige  'n-'ur  bàs. 

2.  Nam  bu  taitniche  le  Dia  do  bhàs,  na 
t'iompachadh  agus  do  bheatha,  cha  sparradh  e  ort 
cho  tric  pilleadh  'na  f  hacal ;  cha  tugadh  e  dhut 
cho  liugha  gealladh  air  beatha  na'm  piiieadh  tu  ; 
agus  cha  chuireadh  e  iompaidh  ort  gu  pilleadh, 
le  urrad  reusoin  ;  mar  a  dhearbhas  an  soisgeul. 

3.  Tha  'm  barandas  a  thug  Dia  do  mhinistear- 
aibh  an  t-soisgeil  a'  làn-dearbhadh  an  teagaisgso. 
Na'm  bu  taitniche  le  Dia  do  dhìteadh  agus  do 
sgrios,  na  t'  iompachadh  agus  do  shonas,  cha 
sparradh  e  riamh  oirnne  tròcair  a  thairgse  dhut; 
an  t-slighe  chum  na  beatha  sìorruidh  a  theagasg 
dhut  gu  diomhair  agus  gu  follaiseach  ;  a'  guidhe 
ort  pilleadh  agus  a  bhi  beò  ;  fios  gràinealachd  agus 
cunnairt  peacaidh  a  thoirt  dut ;  urrad  'sa  tha  'n-ar 
comas  a  dheanamh  chum  t'  iompachaidh  ;  agus 
buanachadh  ie  foighidean  anns  an  obair  so,  ged  a 
bheireadh  tu  fuath  agus  mi-ghnàthachadhdhuinn 

air  son  ar  saothair.  An  deanadh  Dia  so  air  'ur 
son,  agus  am  foillsicheadh  e  dhuibh  a  reachd 
chum  'ur  leas,  nam  biodh  tlachd  aige  'n.ur  bàs  ? 
4.  Mar  an  ceudna,  tha  so  soilleir  o  riaghailt 
ghnàthaichte  freasgail  an  Tighearna.  Na'm  bu 
ròghnaiche  le  Dia'ur  lèir-sgrios  agus  'ur  dòrainn, 
na  bhur  n-iompachadh,  agus  'ur  tearmann,  cha 
cho-shìneadh  a  ghniomharran  r'a  ghealladh  ;  cha 
tàthlaidheadh  e  ris  fèin  sibh  le  caomhalachd  gach 
latha  ;  cha  bhuilicheadh  e  oirbh  nithibh  mathana 
beatha  so,  ni  is  e  na  meadhonnan  sin  a  ta  g  'ur 
treòrachadh  a  chum  aithreachais,  (Rom.  ii.  4.)  cha 
leagadh  e  'n  t-slat-smachdachaidh  oirbh  cho  tric, 
a  chuir  cèill  annaibh,  agus  a  thoirt  mothachadh 
cunnairt  duibh,  cha  tugadh  e  dhuibh  cho  liugha 
eiseamplair,  agus  cha  ghiùlanadh  e  leibh  cho- 
f  hoighidneach  's  a  rinn  e  bho  latha  gu  latha  agus 
bho  bhliadhna  gu  bliadhna.  Chachomharraso  gu'm 
beil  tlachd  aige  'n  'ur  bàs  ;  oir  na'm  bu  taitneach 
leis  'ur  dòrainn,  nach  b'  fhurasda  dha  bhur 
n-iomain  do  dh'  ifrinn  o  cheann  f  hada  ?  Nach 
faodadh  e  gu  tric  roi  so,  bhur  spìonadh  a  tìr 
nam  beò  am  meadhon  'ur  peacaidh,  'ur  n-ain- 
eolais,  'ur  n-uaill,  agus  ur  n-ana-mianna,  an  uair 
bu  mhallachadh,  mionnan-eithich  no  breugan  bu 
chainnt  duibh  ;  an  uair  a  bha  sibh  gun  chiall  le 
misg,  no  fanaid  air  naomh-reachd  Dhè  ?  Nach 
b'  fhurasda  dha  bhur  beòil  a  dhùnadh  agus,  bhur 
claoidh  le  plàigh,  anns  an  t-saoghal  so,  agus  bhur 
làn-cheansachadh  le  dòrainn  anns  an  t-saoghal 
eile  ?  An  spàirn  leis  an  uile-chumhachdach  an 
teangadh  is  mo  ana-cainnt  agus  minaomhachd  a 
riaghladh ;  glàs-làmh  a  chuir  air  luchd-dian- 
ruagaidh  is  mò  mi.rùn  ;  buaireas  nan  eas-cairdean 

is  fulleachdaiche  rùn  a  chiùineachadh  ;  agus  a 
dhearbhadh  dhaibh  gur  cnuimhibh  dìblidh  so- 
chlaoidheach  iad?  Na'n  amhairceadh  e  oirbh  le 
gruaim,  thuiteadh  sibh  bun  os  ceann  anns  an 
uaigh.  Na'n  tugadh  e  barandas  do  dh'  aon  d'a 
anigHbhdol  a  sgrios  deich  mìlepeacach,  nach  grad 
a  rachadh  an  t-iarrtas  sin  an  gnìomh  ?  Nach 
furasda  dhabhurleagail  air  leabaidh  na  heaslainte, 
gus  am  bi  sibh  ag  èigheach  le  cràdh  ?  an  deacair 
dha  a  thoirt  oirbh  gu  'n  ith  sibh  an  ana-cainnt  a 
thug  sibh  d'a  luchd-muintir,  d'a  f  hacal,  d'a  aoradh, 
agus  d'a  slighe  naomha  ?  an  cruaidh  air  a  thoirt 
oirbh  cuir  a  shireadh  còmhnadh  eadar-ghuidhe 
na  h-aiteam  air  an  d'  rinn  sibh  dìmeas  dhàna  ? 
Nach  fhurasda  dha  t-fheòil  uaibhreach  a  chlaoidh 
le  saighdibh  agus  le  osnaibh,  gus  am  bi  i 
gràineil  mar  anabas  na  talmhuinn,  agus  mar  ionad 
còmhnuidh  neo-iomchuidhdot'anam?  anfheòilsin 
isèigin  duibhanis'  a  thoileachadh  leisna  nithibh  is 
fearrachòrdasrithe,agusnachfaod  thua  mhi-thoil- 
eachadh.  An  f  heòil  sin  is  èigin  dut  a  riarachadh 
le  biadh  le  deoch,  agus  le  aodach,  ge  b'  e  ni  a  their 
Dia  na  aghaidh  ;  cia  grad  a  chuireadh  gruaim  an 
uile-chumhachdaich  às  d'i  ?  'Nuair  a  bha  thu  a' 
tagradh  cùis  do  pheacaidh  gu  dian  ;  a'  connsach- 
adh  ris  an  dream  leis  am  b'  àill  do  tharruinn 
uaithe  ;  a' taisbeanadh  tJ  an-iochd  an  aghaidh 
d©  luchd-achmhasain,  agus  a'  gabhail  leith-sgeil 
obair  an  dorchadais  ;  nach  b'  f  hurasda  do  Dhia 
t'  fhuadachadh  leis,  agns  do  chuirann  an  làthair 
a  Mhòrachd  uabhasaich ;  anns  am  faiceadh  tu 
deich  mìle  do  mhìltibh  aingeal  glòrmhor  a' 
feitheamh  air  cathair  a'  bhreitheanais  ;  agus  am 
breitheamh  a'  toirt  gairm  dhut,  do  chùis  a  thag- 

radh,  agus  a  cheist  so  a  f  hrengairt, 
a  ta  agadsa  ri  ràdh  an  aghaidh  do  Chruthadair 
an  aghaidh  f  hìrinn  ;  an  aghaidh  a  luchd-muinntir  ; 
agus  an  aghaidh  a  naomh-reachd  ;  Tagair  a  nise 
do  chùis  mar  is  fearr  is  urrainn  thu.  Cia  mar  a 
ghabhas  tu  leith-sgeul  do  pheacaidh  ?  freagair 
air  son  do  shaoghaltachd  anabarrach  ;  do  bheatha 
f  heòlmhor ;  t-aimsir  agus  gach  tròcair  a  mhi- 
bhuilich  thu."  O  !  nach  lenghadh  do  chridhe 
cruaidh ;  nach  ìslicheadh  do  shealladh  bòrb ; 
nach  uainicheadh  do  ghnùis  le  uamhann  ; 
nach  iompaicheadh  do  bhriathran  maslach  gu 
tosd,no  gu  sgreadail  ghairisnneach  ;  na'n  cuireadh 
Dia  mar  sin  thu  an  làthair  cathair  a  bhreitheanais, 
agus  na'n  tagradh  e  riut  a  chùis  fèin,  a'  chùis  sin  a 
dhìt  thusa  cho  mi-runach  air  thalamh  ?  mar  bu 
rèidh  do  Dhia  a  ràdh  ri  t'  anam  ciontach,  "  Imich, 
na  bi  tuilleadh  anns  an  f  heòil  sin  gu  latha  na 
h-ais-èirigh,"  am  faodadh  tu  cuir  an  aghaidh  so  ? 
sgaoilidh  facal  a  chumhachd  co-cheangal  t'  anma 
agus  do  chuirp,  agus  an  sin  bithidh  gach  cumh- 
achd  chorporra  tha  agad  gun  èifeachd,  agus  gach 
ball  gu'n  mhothachadh.  Na'n  abradh  Dia  riut, 
"  Na  bi  beò  ni's  faide  ;'*  no,  triall  gu  ifrinn  ;" 
Am  faodadh  tu  gun  ghèill  a  thoirt  da  ? 

Ach  cha  d'rinn  Dia  so  fathast ;  ach  chaomh- 
ainn  e  beò  thu  gu  foighidneach  ;  chum  e  suas  thu 
gu  tròcaireach  ;  f  huair  thu  uaithe  an  anail  leis  an 
tug  thu  ana-cainnt  dha ;  gach  tiodhlac  a  thug 
thu  mar  ìobairt  do'n  f  heòil ;  gach  tiodhlac  leis  an 
do  shàsaich  thu  do  shlùgan  cìocrach  ;  agus  gach 
uair  do  'n  aimsir  sin  a  mhi-bhuilich  thu  air 
dìomhanas,  misg  agus  saoghaltachd ;  agus 
nach  eil  an  fhoighidean  agus  an  tròcair  so  gu  lèir 

a  dearbhadh  dhut  nach  taitneach  le  Diadosgrios  ? 
Am  faod  lòchrann  lasadh  gun  ola  ?  an  seas  do 
thaigh  gun  an  talamh  g'a  ghiùlan  ?  cha  mhò  na 
sin  a  sheasas  tusa  aon  uair  ann  an  tìr  nam  beò  gun 
chòmhnadh  Dhè.  C'arson  a  chùme  cho  fhada  beò 
thu  ach  a  chum  's  gu'n  smuainticheadh  tu  air  am- 
aideachd  do  shlighe,  agus  gu  'n  iompaich- 
eadh  tu  chum  a  bhi  sona  beò  gu  sìorruidh  ?  An 
cuir  neach  air  bith  arm  gu  deònach  ann  an  làimh  a 
nàmhaid  a  chur  cath  ris  fèin  ?  no  'n  cùm  duine 
glic  solas  ri  mortair  a  chum  a  chlann  fèin  a 
mharbhadh  ;  no  ri  fear-tuarasdail  diamhanach 
chum  's  gu'm  bu  lèir  dha  aimsira  mhi-bhuileach- 
adh  ri  baoth-shùgradh?  Is  ni  cinnteach  gu'n  do 
ghiùlain  Dia  leatsa  cho  fada,  a  dh'feuch  am 
pilleadh  tu  agus  gu'm  bitheadh  tu  beò. 

5.  Gs-barr,  tha  bàs  a  Mhic  a'  dearbhadh, 
nach  taitneach  le  Dia  bàs  nan  aingidh.  An 
saoradh  e  bho  bhàs  iad  le  luach  cho  daor  ?  An 
cuireadh  e  iongantas  cho  mor  air  aingìean,  agus 
air  daoine,  le  aontachadh  ro  ghràsmhor?  An 
tigeadh  Dia  an  riochd  sèirbhisich  a  ghabhail 
còmhnaidh  ann  am  feòil,  agus  an  gabhadh  e 
irisleach  ann  an  aon  phearsa  leis  an  Diadhachd  ? 
Am  fuiligeadh  Criosd  urrad  do  dhòlas  'na  bheatha, 
is  gu'n  rachadh  e  fo  bhàs  malaichte  air  son 
pheacach ;  nam  bu  taitniche  leis  am  bàs  nam 
beatha?  Na'm  faiceadh  sibh  e  gu  dùrachdach  a' 
teagasg  slighe  na  beatha,  agus  a'  leigheas 
creuchdan  luchd  ea-slainte,  marann  am  Marc.  iii. 
•23.  Na'm  faiceadh  sibh  e  a'  trasgadh  mar  ann  am 
Mat.  iv.  Na'm  faiceadh  sibh  e  fad  òidhche  ri 
ùrnaigh,  mar  ann  an  Luc.  vi.  12.  Na'm  faiceadh 
sibh  e  fo  dhrùchd  fallais  fhala,  mar  ann  an,   Luc. 

xxii.  24.  Agus  na'm  faiceadh  sibh  e  a'fulangbàs 
mallaichte  air  a'  chrann,  agus  a'  dortadh  a  mach 
anma  mar  iobairt  air  son 'ur  peacaidh.  An  saoil- 
eadh  sibh  gu'm  bu  taitneach  leis  bàs  nan  aingidh? 
Na  smuaintichibh  mòr  luach  a  bhàis  a  lùgh- 
dachadh,  le  ràdh,  gu'n  do  bhàsaich  e  air  son  nan 
daoine  taght'  a  mhàin.  Oir  is  e  do  pheacadhs' 
agus  peacadh  an  t.saoghail  gu  lèir  an  t-uallach  a 
bha  air  'ur  Fear-saoraidh ;  agus  thug  e  làn- 
dioladh  annt'  uile,  leis  an  ìobairt  a  thug  e  do 
cheartas  Dè  air  an  son  ;  agus  thairgeadh  toradh 
na  h-ìobairt  so  do  gach  duine  fa  leth  do  'n 
t-sluagh  ;  ach  is  fior  nach  b'  e  rùn  Chriosd  riamh 
mathanas  agus  tearmann  a  dheònachadh  do'ri 
dream  nach  pill  le  creideamh  agus  le  aithreachas. 
Na'm  faiceadh  agus  na'n  cluinneadh  sibh  e  a' 
caoidh  agus  ag  osnaich  air  son  staid  an  t-sluaigh 
as-umhail  gun  aithreachas,  (Luc.  xix.  41,  42.) 
No  a'  gearan  air  an  as-urram  mar  ann  am  Mat. 
xxiii.  37.  •<  A  lerusalem,  a  lerusalem,  cia  minig  a 
b' àill  leamdo  chlann  a  chruinneachadh,  r'achèile 
mar  a  chruinnicheas  cearc  a  h-eoinfo  a  sgiathaibh, 
agus  cha  b'  àill  leibh  V  No  na'm  faiceadh  agus 
na'n  cluinneadh  sibh  e  air  a'  chrann-cheusaidh, 
ag  eadarghuidhe  air  son  luchd-dian-ruagaidh, 
''  Athair  thoir  mathanas  dhaibh,  oir  cha  n-eil  fios 
aca  ciod  a  tha  iad  a'  deanamh."  Na'n  cluinneadh 
sibh  so,  an  cuireadh  sibh  an  umhail  gu'n  robh 
tlachd  aige  ann  am  bàs  nan  aingidh ;  seadh  ann 
am  bàs  na  h-aiteam  sin  iein  a  chaidh  am  mugha 
le  aschreideamh  toileil  ?  An  uair  a  ghràdhaich 
Dia  an  saoghal  cho  mòr,  's  gu'n  tug  e  aon-ghin 
Mhic  fèin,  chum  's  ge  b'  e  neach  a  chreideadh 
ann,  nach  rachadh  e  am  mugha,  ach  gu'm  faigh- 

eadh  e  beatha  shìorruidh :  shaoilinn  gu'n  do 
dhearbh  e  air  an  dòigh  so  an  aghaidh  mi-ruin 
dhaoin'  agus  dhiabhol,  nach  eil  tlachd  air  bith  aig' 
ann  am  bàs  nan  aingidh,  ach  gur  ròghnaiche  leis 
gu'm  pilleadh  iad  agus  gu'm  bitheadh  iad  beò. 

6.  Fa-dheòigh,  mur  creid  sibh  so  uile,  agus 
mur  toilich  e  sibh,  creidibh  facal  Chriosd  fèin  ; 
oir  is  aithne  dha  a  rùn  fèin,  ni  's  fearr  na's  aithne 
dhuinn  e.  No  air  a'  chuid*  is  lugha  creidibh  a 
mhionnan :  ach  treòraichidh  so  mi  chum  a* 
cheathramh  teagaisg. 

Teagasg  IV.  Dhainghnich  an  Tighearna  dhuinn 
le  bhòidean,  nach  eil  tlachd  sam  bith  aige  ann  am 
bàs  an  aingidh,  ach  gur  ròghnaiche  leis  gu'm 
piileadh  e  agus  gu'm  bitheadh  e  beò ;  chum  's 
nach  biodh  aobhar  aig  duine  do  'n  t-sluagh  an 
fhìrinn  so  a  chuir  an  teagamh. 

Ma  chuireas  sibh  facal  an  Tighearn,  an  teag- 
amh  gu  dàna,  tha  dùil  agam  nach  cuir  sibh 
ceist  dhàn'  air  a  bhòid.  Mar  a  mhionnaich 
Criosd  gu  follaiseach,  nach  faod  an  dream  nach 
eil  air  an  ath-bhreith  agus  iompaichte  dol  gu 
bràth  do  rìoghachd  nèimh  (Mat.  xviii.  3.  Eoin. 
iii.  3.)  Mar  an  ceudna,  mhionnaich  Dia  nach 
taitneach  leis  bàs  nan  aingidh,  ach  an  iompachadh 
agus  am  beatha  ;  agus  mu'n  tuird'  an  t'  Abstol. 
(i  Do  bhrìgh  nach  faodadh  e  mionnan  a  thoirt  air 
neach  bu  mhò,  thug  e  mionnan  air  fèin,"  thubhairt 
e,  i(  Mar  is  beò  mi'  &c. — uOir  gu  deimhin  bheir 
daoine  mionnan  air  an  neach  a's  mò :  agus 
dhaibhsan  is  crìoch  air  gach  uile  chonnsachadh 
mionnan  chum  daingneachaidh  :  uirne  sin  air  bhi 
Dhia  toilleach  air  neo-chaochlaidheachd  a 
chomhairle    fheuchainn    ni's  pailte  do  dhoigh- 


72  GAIRM  DO'N  T-SLUAGH 

reachdaidh  a'  gheallaidh.,  dhaingnaich  e  le 
mhionnaibh  e:  chum  tre  dha  ni  neo-chaoch- 
laidheach,  anns  an  robh  e  eu-comasach  gu'n 
deanadh  Dia  breug,  gu'm  biodh  againn  comh- 
fhurtachd  laidir  a  theich  chum  dìdein  gu  grèim 
a  dheanamh  air  an  dòchas  a  chuireadb  romh- 
ainn."  Eabh.  vi.  13— 16— ]8. 

Ma  tha  duine  sam  bith  nach  urrainn  so  a  reit« 
eachadh  ri  teagasg  roi-òrduchaidh,  no  fior- 
dhìteadh  nan  aingidh,  is  e  aineolais  fèin  is  coireach 
cha  n-eil  aobhar  sam  bith  aige  an  f  hìrinn  so  aich- 
eadh  no  a  chuir  an  teagamh  :  oir  dhaighniche- 
adh  i  le  bòid  Dhè,  agus  air  an  aobhar  sin 
cha-n  fhaodar  a  cho-shìneadh  ri  barailibh 
mearachdach,  ach  barailean  neo-chinnteach  a 
lùbadh  da  h-ionnsaidh,  agus  is  èigin  a  chreidsinn 
gu'm  beil  firinnean  àraid  d'a  rèir,  ged  is  cruaidh 
oirnne  cùisean  mar  sin  a  thuigsinn  air  chòir. 

Guidheam  ort,  ma  's  peacach  neo-iompaichte 
thu,  smuaintich  rè  tamall  beag  air  na  teagasgan  sin 
a  chuala  tu,  agus  amuaintich  cò  leis  an  taitneach 
do  pheacadh,  agus  do  dhòrainn  ?  Is  cinnteach 
nach  taitneach  le  Dia  iad  :  oir  mhionnaich  e  mar 
is  beò  e  nach  eil  tlachd  sam  bith  aig'  annta.  Agus 
is  deimhin  leam  nach  rùnach  leat  Dia  a  thoileach- 
adh  le  peacadh.  An  abair  thu  gu  dàna,  gu'n 
d'  òb,  gu'n  do  mhionnaich,  gun  do  dhearmaid  thu 
dleasanas  naomha,  agus  gun  do  mhùch  thu 
comhairl'  an  spioraid  a  thoileachadh  Dhè  ? 
Mar  gu-n  tugadh  tu  ana-cainnt  do'n  rìgh  as- 
ùmhlachd  d'a  reachd,  agus  ionnsaidh  mhill- 
teach  air  fèin  ;  agus  gu  'n  abradh  tu,  rinn  mi  so 
uile  g'a  thoileachadh. 

Cò  eile  leis  an  taitneach  do  pheacadh  agus  do 

bhàs  ?  Cha  taitneaeh  le  dream  6am  bith  air  am 
beil  iomhaigh  Dhè,  oir  is  èigingur  ionann  inntinn 
dhaihhsan  agus  do  Dhia  fèin.  Tha  fios  aig  Dia, 
gur  miothlachd  le  d'  luchd-teagaisg  dìleas,  amharc 
ort  a'  toirt  gèill  do  d'  nàmhaid  millteach,  gu 
mi-chèillidh  a'  cuir  do  shonais  sìorruidh  an 
cunnart,  agus  ged'  thilgeadh  fèin  ann  an  lasair 
'frinn.  Is  aobhar  bròin  leo  bhi  'g  amharc  air  an 
dòrainn  a  rinneadh  air  t'  anam,  le  ain-eolas, 
cruas-cridhe,  an-toil,  leisg  agus  neo-chùram, 
mu  thriall  trìd  an  t-saoghail  so  air  slighe  na 
beatha  agus  na  sìthe  ;  is  aithne  dhaibh,  gur 
comharran  bàis,  agus  fèirge  Dhè  iad  sin  ;  is 
aithne  dhaibh  o  fhacal  Dè  ciod  is  coltach  a  bhi 
'na  chrìch  dhaibh :  agus  air  an  aobhar  sin,  cha 
taitniche  leo  iad,  na  le  lèigh  tiom-chridheach 
neasgaidean  plàighe  f  haicinn  air  daoine  tinne.  Ij« 
truagh  a  bhi  faicinn  'ur  dòrainn  shìorruidh 
roi-làimh,  agus  gun  seòl  againn  air  gabhail 
roimpe!  A  bhi  faicinn cho  dlù  sa  thasibh  air  ifrinn 
agus  gun  seòl  againn  a  thoirt  oirbh  sin  a  chreid- 
sinn agus  a  thoirt  fainear ;  a bhi  faicinn  gu'm  b'f  hur- 
asta  dhuibh  tearnadh  ;  gu  cinnteach,  nam  b'aith- 
ne  dhuinn  'ur  deanamh  toileach,agus  nam  meadh- 
onnan  a  ghnàthachadh  I  cia  dlù  sibh  do  shonas 
bith-bhuan,nam  pilleadhsibh,  gu  cùramach,saoth- 
reachail,  agus  le  uile  dhìcheall  rur  beatha !  ach 
cha  phill  sibh.  Ge  do  chuireamaid  ar  nanmann- 
an  ann  geall,  cha  'n-urra  sinn  ìompaidh  a  chuir 
oirbh  so  a  dheanamh.  Tha  sinn  a'  dealbh  gach 
oidhch  agus  là,  ciod  a  theagaisgeas  sin  duibh  a 
chuir  iompaidh  oirbh,  ach  chàill  sinn  ar  saothair. 
Tha  sinn  a'  dearbhadh  dhuibh  o  fhacal  Dè,  nach 
teasairgir  sibh  mur  pill  sibh  ;  ach  is  èigin  duinn 

cuid  mhòr  agaibh  fhàgail  neo-iompaichte  mar  a 
fhuair  sinnsibh.  Tha  dùil  againn  gun  creid  sibh 
facal  Dè\  ged  nach  creid  sibh  sinne,  agus  gu'n  toir 
sibh  fainear  e  'nuair  a  chì  sibh  sgrìobht'  e  ; 
ach  is  diamhain  ar  dùil,  agus  is  diamhain  ar 
saothair  mu  atharrachadh  slàinteil'ur  n-anmaibh. 
Agus  an  saoii  sibh  gur  taitneach  leinn  so? 
is  tric  bu  mhath  leinn  cruaths  'ur  cridhe 
a  ghearan  ri  Dia  ann  an  ùrnaigh  dhiomhair  le 
dubhachas  anma,  'g  ràdh,  "  Och  mo  thruaighe  ! 
Thighearna,  labhair  sinn  riu  ann  a  t'  ainm-sa, 
ach  is  beag  a  thug  iad  fainear  sinn  ;  dh'innis 
sinn  daibh  na  dh'iarr  thu  oirnn  mu  chunnart 
an  staid  neo-iompaichte,  ach  cha  do  chreid  iad 
sinn  ;  dh'innis  sinn  daibh  gun  do  mhionnaich 
thu  nach  eil  sìth  do'n  aingidh  ;  ach  's  gann  a 
chreideas  an  dream  a's  measa  dhiù  gu'm  beil  iad 
aingidh ;  thaisbein  sinn  daibh  t'  fhacal,  anns  an 
tubhairt  thu,  ma  chaitheas  iad  am  beatha  do  rèir 
na  feòla  gu'm  bàsaich  iad  ;  (Rom,  viii.  13.)  ach 
is  cainnt  daibh  gu'n  creid  iad  thu,  ged  nach  creid  ; 
xgus  gu'n  earb  iad  asad,  an  uair  nach  creid  iad 
smid  do  t'  f  hacal,  an  duil  gu'm  beil  do  bhagradh 
breugach  ;  agus  their  iad  gur  dòchas  diadhaidh 
so  ;  agus  ged  a  nochdas  sinn  daibh  an  t-àit'  anns 
an  tubhairt  thu  gu'm  bàsaich  uile  dhòchas  an 
aingidh,  an  uair  a  bhàsaicheas  e  fèin  ;  gidheadh 
cha-n  urra  sinn  an  iompachadh  o'u  dòchae 
mealltach  ;  (Gnà.  xi.  7.)  Dh'  innis  sinn  daibh,  cho 
sgreataidh  mi-tharbhach  sa  tha  'm  peacadh,  ach 
's  ionmhuinn  leo  e  ;  agus  uime  sin  cha  trèig  iad  e. 
Thoirmisg  sinn  daibh  gun  an  sonas  sìorruidh  a 
eliur  gu  dàna  an  geall  sòlasan  diombuain  peacach, 
d'  an   crìoch  dòrainn  bhith-bhuan  ;  agus  sheun, 

a's  choisrig  siad  iad  fèin,  agus  cha  tug  iad 
fainear  ar  toirmeasg  ;  ach  ni  iad  mar  a  ni  am 
mòr-shluagh  peacach  ;  do  bhrìgh  gu'm  beil  Dia 
tròcaireach,  cha  chreid  iad  a  bhagradh,  ach 
euiridh  iad  an  anam  an  cunnart,  ciod  air  bith  a 
thachras.  Dh'  innis  sinn  daibh  gu'm  beil  Dia 
deònach  gabhail  riù  ma  philleas  iad ;  agus  cha 
tug  so  orra  ach  dàil  a  chur  ann  an  aithreachas, 
agus  peacachadh  le  tuilleadh  dànadais.  Is 
cainnt  do  chuid  diù  gu'm  beil  aithreachas  ann  an 
rùn  an  anma,  ach  tha  iad  do  ghnà  air  aon  dòigh  ; 
arsa  cuid  eile  dhiù,  ghabh  sinne  aithreachas 
cheana  }  gidheadh  tha  iad  neo-iompaicht'  o  'm 
peacaibh.  Ghuidh  sinn  orra  pilleadh,  agus  thairg 
sinncuideachadhleo,  ach  cha  b'urra'sinn  iompaidh 
a  chuir  orra ;  ach  an  dream  a  bha  misgeach  tha 
iad  misgeach  ;  an  dream  a  bha  àilleasach  feM- 
mhor,  tha  iad  àilleasach  feòlmhor  ;  an  dream  a 
bha  saoghalta,  tha  iad  saoghalta  ;  agus  an  dream 
a  bha  aineolach  borb,  agus  fèin-spèiseil,  tha  iad 
mar  sin  gun  atharrachadh.  Is  tearc  iad  a  chì  agus 
a  dh'aidicheas  am  peacadh  ;  agus  is  ro  theirc  iad  a 
thrèigeas  e,  ach  is  aobhar  misnich  leo  gu'm  beil 
na  h-uile  duine  peacach  ;  mar  nach  biodh  peacach 
iompaichte  agus  peacach  neo-iompaichte  eadar- 
dhealaichte.  Cha  tig  cuid  diù  am  fagus  dhuinn, 
ged  a  bhios  sinn  toileach  an  teagasg,  ach  saoilidh 
iad  gu'm  beil  iad~fèin  làn-fhòghlumte  cheana, 
gun  fheum  air  tuilleadh.  Eisdidh  cuid  eile 
ruinn,  ach  ni  iad  an  toil  fèin.  Tha  cuid  mhòr 
dhiù  mar  dhaoine  marbha  gun  mhothachadh  ; 
cha-n  urrainn  sinn  a  thoirt  air  teagasg  an  t  sonais 
shìorruidh  gu'n  drùidh  smiddheth  air  an  anmaibh, 
no  gu'm  faicear  a  dhreach  air  an  giùlan       Mur 

gèi!l  sinn  daibh,  mur  freagair  sinn  an  iarrtas,  mur 
baist  siiin  clann  dhaoin'  £/.ngidh  dho-lùbaidh,  mur 
toir  sinn  dhaibh  Suipeir  an  Tighearna,  agus  mur 
dean  sinn  gach  aon  ni  is  àill  leo,  seadh  ann  an 
aghaidh  facail  Dè,  bheir  iad  fuath  agus  ana- 
cainnt  duinn  ;  ach  ma  ghuidheas  sinn  orra  am 
peacadh  aideachadh,  agus  a  thrèigsinn,  agus  an 
anmaibh  a  theasairginn  ;  cha  dean  iad  sin.  Dh' 
innis  sinn  daibh,  ma  philleas  iad,  nach  diùlt  sinn 
baisteadh  d'an  cloinn,  no  suipier  an  Tighearna 
dhaibh  fèin ;  ach  cha  n-èisd  iad  ruinn  :  b'  àill 
leo  gu'n  tugamaid  eas-umhlachd  do  Dhia,  agus 
gun  lèir-sgriosamaid  ar  'n-anmannan  fèin  air  an 
iarrtas-san ;  gidheadh  cha  phill  agus  cha  teasairg 
iad  an  anmannan  fèin  air  iarrtas  Dè.  Is  glic  iad 
'nan  sùilibh  fèin  no  'n  luchd-teagaig  uile  ;  tha 
iad  airmhire  le  buaireas  agus  ro-earbsach  às  an 
slighe  fèin  ;  ged  a  chuireamaid  ar  n-anmannan 
an  geall,  cha  b'  urra  sinn  an  atharrachadh.  A 
Thighearna,  is  i  so  staid  ar  treudan  truagha,  agus 
cha  n-urra  sinn  a  leasachadh  ;  chì  sinn  iad  an 
cunnart  tuiteam  an  ifrinn  na  dòrainn  agus  cha 
n-urra  dhuinn  am  bacadh :  tha  fìos  againn  ma 
philleas  iad  gu  neo-chealgach,  gu'n  teasairgir  iad  ; 
dch  cha-n  urra  sinn  an  iompaidh  sin  a  chuir  orra  ; 
ge  do  ghuidheamaid  orra  air  ar  glùnaibh  pilleadh, 
chadrùidh  ar  n-iompaidh  orra,  ge  do  ghuidheam- 
aid  orra  le  deuraibh,  chaill  sinn  ar  saothair : 
agus  am  beil  tuilleadh  'n-ar  comas  ?,J 

Is  e  so  an  gearan  diomhair,  is  èigin  d'ur  luchd- 
teagaisg  a  dheanamh  le  osnaibh  mhuladach, 
agus  an  saoil  sibh  gur  taitneach  leo  aobhar  an 
gearain  ?  An  taitneach  leo  'ur  trialls'  ann  an  slighe 
peacaidh    chum  ifrinn   agus  dòrainn,  agus   cun 

seòT  air  'ur  bacadh?  abhi  g'  amharc  oirbh  ann  am 
meadhon  truaighe  gun  chomas  ac'  air  mothacli- 
adh  thoirt  dhuibh  air  'ur  cunnart?  a  bhi  g'  amharc 
oirbh  ri  sùgradh,  agus  gun  fhios  agaibh  am  beil 
uair  eadar  sibh  agus  ifrinn?  a  bhi  smuainteachadh 
ciod  is  èigin  duibh  f  hulang  gu  sìorruidh,  do  bhrìgh 
nach  do  phill  sibh  ann  an  latha  tairgse  nan  gràs  ? 
a  bhi  smuainteachadh  ciod  a'  bheatha  shìorruidh 
ghlòrmhor  a  thilg  sibh  uaibh  le  dìmeas  toileil ; 
an  urrainn  sibh  ni  sam  bith  a  dhealbh  a  chuireas 
tuille  càmpair  air  luchd-teagaisg  na  so  ? 

Cò  nis'  a  ta  sibh  a'  toileachadh  le  'r  peacadh 
agus  le  'r  bàs  ?  cha  taitneach  le  'r  deagh  chàirdibh 
tuigseach  e.  Och.mo  dhunaidh !  is  càmpar  inntinn 
leo  bhi  'g  amharc  air  'ur  truaigh  ;  is  tric  a  ghuileas 
iad  air  'ur  son,  an  uair  nach  toir  sibh  dhaibh  ach 
ro  bheagan  buidheachais,  agus  an  uair  nach  eil 
mothachadh  agaibh  gu  bhur  staidfèin  a  chaoidh. 

Cò  nise  leis  an  taitneach  'ur  peacadh  ?  C5 
ach  trì  nàimhdean  mòr'  an  Tighearna  Dia  ;  na 
nàimhdean  sin  a  thrèig  sibh  'n  'ur  baisteadh,  agus 
ris  an  do  phill  sibh  a  nis,  a  thoirt  lan-ghèill  daibh. 

1.  Gu  deimhin  is  taitneach  leis  an  diabhol  \ir 
peacadh  agus  'ur  bàs  :  oir  is  e  so  fior-chrìoch  uile 
bhuairidh,  agus  f  hurachais  oirbh  gach  oidhch' 
agus  latha.  Cha-n  urrainn  sibh  ni  a  dhealbh  a's 
taitniche  leis  an  droch-spiorad  na  sìor-ghiùlan 
peacach.  Nach  ait  leis  'nuair  s  chì  e  sibh  a'  dol 
chum  taigh  na  misge,  no  peacaidheile  ?  am  beil 
ceòl  a's  binne  leis  na  bhi  'g  èisdeachd  do 
mhionnachaidb,  do  mhallachaidh,  agus  t-a;ia- 
cainnt?  Cia  taitneach  leis  a  bhi  'ga  t'  èisdeachd 
a'  toirt  ana-cainnt  do  t'fhear-teagaisg,  leis  an  àill 
do  philleadh  o  shlighe  peacaidh   a  threòraict>eas 

a'  chum  ifrinn,  agus  do  stiùireadh  air  slighe  an 
t-soisgeil  chum  f hlaitheis  na  glòire  ?  'S  iad  sin 
sòlas  an  diabhoil 

2.  Is  sòlas  le  na  h-aingidh  do  pheacadh  agus 
do  thruaigh ;  oir  is  ionmhuinn  leis  gach  neach  a 
choltas. 

3.  Ach  gidheadh,  tha  fios  agam  nach  e  do  rùn 
an  diabhol  a  thoileachadh,  seadh  an  uair  a 
thoilicheas  tu  e  :  ach  is  e  do  rùn  t'  fheòil  fèin,  an 
nàmhaid  is  mò  agus  is  cunnartaich'  a  th'  agad,  a 
thoileachadh.  Is  taitneach  leis  an  fheòil  a  diol 
do  bhiadh,  do  dheoch,  agus  do  dh'aodach,  gu 
deanamh  tlachdmhor  an  cuideachd,  agus  eir- 
eachdail  àluinn  an  sùilibh  an  t-saoghail.  Is  tait- 
neach  leis  an  fheòil  sùgradh,  ana-miann,  agus 
diomhanas ;  so  am  poli  annns  am  bàthar  na 
h-aingidh  nach  iompaich  ;  agus  an  Dia  d'an  gèill 
iad  ;  oir  is  e  am  brù  an  Dia.     Phil.  iii.  ]8. 

Ach  guidheam  oirbh  fanaibh  tamall  beag  agus 
smuaintichibh  air  na  nithibh  so. 

Ceisi  I.  An  còir  dhuibh  'ur  feòil  a  thoileachadh 
roi  bhur  Cruithear  ?  am  mi-thoilich  sibh  an  Tigh- 
earna,  'ur  luchd-teagaisg,  'ur  càirdean  diadhaidh, 
agus  gach  duine,  chum  'ur  n-ana-miannaibh 
brùideil  a  shàsachadh  ?  Am  fiù  leibh  Dia  a 
riaghladh  'ur  feòla  ?  mur  riall  e  i,  na  biodh  dùil 
agaibh  gun  teasairg  e  i. 

Ceist  II.  Is  taitneach  le  'r  feòil  peacadh  ;  ach 
an  taitneach  le  'r  cogais  e?  Nach  eil  i  gearan 
air  bhur  staid,  agus  gu  tric  ag  innseadh  dhuibh, 
nach  eil  sibh  cho  tearainte  's  a  shaoileas  sibh  ? 
agus  nach  còir  dhuibh  ur  n-anmaibh  agus  'ur 
cogaisibh  a  thoileachadh  roi  'r  feòil  ? 

Ceist  III.  Ach  nach  solair  'ur  feòil  a  sòlas  fèin? 

is  ionmhuinn  leis  a'  chorp  am  biadh,  ach  an 
ionmhuinn  leis  an  dubhan  ?  Is  ionmhuinn  leis 
deoch  laidir,  greim  bjasda,  socair,  cluich,  agus 
sùgradh  :  is  ionmhuinn  leis  saibhreas,  deagh 
chliù,  agus  àrd  inbh  shaoghalta ;  ach  an  ionmh- 
uinn  leis  mallachd  Dhè  ?  an  ionmhuinn  leis 
seasamh  le  geilt-chrith  an  làthair  cathair  a' 
bhreitheanais,  gus  an  toirear  breth  a  thilgeil  anns 
an  teine  shìorruidh  ?  An  ionmhuinn  leis  a  bhi 
air  a  chlaoidh  leis  na  deamhnaibh  gu  bràth  ? 
Gabhaibh  iad  so  uile  le  chèile  ;  oir  cha  sgarar 
ifrinn  o  pheacadh,  ach  le  fior-chreidimh  agus 
iompachadh  a  mhàin  ;  ma  leanas  sibh  'ur  peacadh, 
is  leibh  ifrinn  gu  cinnteach.  Ma  's  sòias  leibh 
bàs  agus  ifrinn,  cha-n  iongantach  ged  a  thriallas 
sibh  ann  an  slighe  peacaidh  :  ach  mur  sòlas  leibh 
iad,  mar  is  cinnteach  leam  nach  eadh,adh'aindeoin 
cho  taitneach  sa  tha  'm  peacadh,  an  dean  e  suas 
call  an  t-sonais  shìorruidh  ?  Am  beil  biadh,  no 
deoch,  no  socair  ;  am  beil  deagh  alla  o  pheacach- 
aibh,  no  saibhreas  saoghalta  ni  's  luachmhoire  na 
sòlas  nèamhaidh  ?  no  am  fiùgh  iad  claoidh  an 
teine  shìorruidh  ?  A  dhaoine !  nach  còir  do 
gach  neach  aig  am  beil  reuson  a  chreidsinn  gu'm 
beil  anam  aige  r'a  chall  no  r'a  chosnadh,  smuain- 
teachadh  air  na  ceistean  so,  mun  tèid  e  ni's  faide  ? 
Seadh  a  nis,  mhionnaich  an  Tighearn  ann  an  so, 
nach  sòlas  leis  'ur  bàs,  ach  gur  ròghnaiche  leis 
gu'm  pilleadh  agus  gu'm  bitheadh  sibh  beò.  Gidh- 
eadh,  ma  thriallas  sibh  a  chum  bàis,  a  roghainn 
air  pilleadh;  cuimhnichibh  nach  ann  athoileachadh 
Dhè,  ach  g'  ar  toileachadh  fèin  agus  an  t-saoghail, 
a  rinn  sibh  sin.  Ach  ma  chuireas  sibh  am 
mugha   sibh   fèin,    g'   ar   toileachadh,  agus   ma 

ruitheas  sibh  chum  claoidh  sìorruidh  ag  iarraidh 
sòlais,  agus  mur  eil  do  chiall,  do  chridhe,  no  do 
ghràs  agaibh  eisdeachd  ri  Dia,  no  ri  daoine  leis 
an  àill  'ur  pilleadh ,  na  biodh  dùil  agaibh  ri 
tearmann,  ach  mealaibh  duais  'ur  thoilteanais, 
agus  gabhaibh  aithreachas  air  mhodh  eile,  an  uair 
a  bhios  e  ro  anamoch.  Mu'n  gabh  mi  ni  's  faid' 
air  m'  aghaidh  chum  tuille  feum  a  dheanamh  do 
na  nithibh  sin  a  chuala  sibh,  thig  mi  chum 
an  ath  theagaisg  ;  agus  bheir  sin  tuille  cothrom 
dhomh  air  labhairt  nis  soilleire  rau'n  timchioll. 

Teagasg  V.  Tha  Dia  cho  dùrachdach  mu 
iompachadh  dhaoin'  aingidh,  's  gu'n  d'  àithn  agus 
gun  d'  earalaich  e  gu  dian,  "  Pillibh,  pillibh, 
c'arson  a  bhàsaicheas  sibh  ?'' 

Tha  'n  teagasg  so  ag  earalachadh  oirbh,  feum 
iomchuidh  a  dheanamh  do  'n  teagasg  a  chuala 
sibh  fa  dheireadh,  agus  làimhsichear  e  dorèirsin. 
Am  beil  peacach  neo-iompaichte  sam  bith  a' 
cluinntinn  bhriathran  dùrachdach  so  an  Tighearna 
Dia  ?  Am  beil  fear  no  bean  anns  a'  cho- 
thional  so  a  nis'  a  tha  aineolach  air  obair  an 
Spioraid  Naoimh'  a  nuadhaicheas  agus  a  naomh- 
aicheas?  (is  co-thional  sona  e,  mur  eil  cuid 
mhòr  dheth  neoiompaichte  !)  Cluinnibh  guth  'ur 
Cruthadair,  agus  pillibh  ris  tre  Chriosd  gun  dàil. 
An  àill  leibh  eòlas  air  toil  Dè  !  Is  i  so  a  thoil 
gu'm  pill  sibh  air  ball.  An  cuir  an  Dia  beò 
teachdaireachd  cho  dùrachdach  chum  a  chreut- 
airean  ;  agus  nach  còir  dhaibh  gèill  a  thoirt  d'i  ? 
Cluinnibhs'  uile  a  tha  beò  do  'n  fheòil;  chuir  an 
Tighearn'  a  thug  dhuibh  'ur  bith  agus  'ur  beatha, 
teachdaireachd  o  nèamh  d'  ar  n-ionnsaidh  ;  agus 
is  i  so  a  theachdaireachd  "  Pillibh,  pillibh,  c'arson 

a  bhàsaicheas  sibh  ?  Àn  tì  ag  am  beil  cluasan 
chum  èisdeachd  èisdeadh  e.  An  deanar  dimeas 
air  guth  na  mòrachd  shìorruidh  ?  Ma  labhras  e 
le  guth  an  tàirneanaich  uabhasaich,  tha  geilt- 
chrith  oirbh.  Ach  is  còir  dhuibh  tuille  suim 
a  ghabhail  do  ghuth  a  theachdaireachd.  Na'n 
innseadh  e  dhuiTbh  gu'm  bàsaich  sibh  am  mair- 
each,  an  cuireadh  sibh  so  an  neo-brìgh  ?  ach  is 
àithne  agus  earail  an  teachdaireachd  so,  anns  am 
beil  do  bhàs  no  do  bheatha  shìorruidh.  Mar  gu'n 
abradh  e  ris  gach  duine  fa  leth,  "  Sparram  ort, 
air  sgàth  na  h-ùmhlachd  mhionnaicht'  a  dhligheas 
tu  dhomhsa  do  Chruthadair  agus  t'Fhear-saoraidh, 
sparram  ort,  cùl  a  chuir  ris  an  diabhol,  ris  an 
t-saoghal,  agus  ris  an  fheòil,  agus  pilleadh 
riumsa,  chum  's  gu'm  bi  thu  beò  gu  teàruinte. 
Aontaicheam  a  ghuidhe  ort,  ma  tha  gràdh  agad 
air  an  Dia  a  chruthaich  thu,  no  eagal  ort  roimhe  ; 
ma  tha  gràdh  agad  air  t'  anam  fèin,  agus  air 
beatha,  seadh  beatha  shìorruidh,  pill  agus  bi  beò  ; 
mar  a  b'  àill  leat  tearnadh  o  dhòrainn  bhith- 
bhuan,  Pill,  pill,  c'arson  a  bhàsaicheas  tu  ?*' 
Am  beil  cridhe  ann  an  duine,  ann  an  creatair 
reusont',  is  urrainn  an  cuireadh,  an  t-iarrtas,  agus 
an  earail  dhùrachdach  so  a  dhiùltadh  ?  ma  tha, 
nach  gàbhaidh  cruaidh  e  ! 

Eisdibhs'  uile  leis  an  ionmhuinn  sibh  fèin  agus 
'ur  sonas  :  so  an  teachdaireachd  is  mò  sòlas,  a 
thàinig  riamh  chum  cluasaibh  dhaoine,  "  Pillibh, 
pillibh,  c'arson  a  bàsaicheas  sibh  ?"  cha  do 
ghlasadh  fo  an-dòchas  sibh.  So  tròcair  'n  ur 
tairgse  ;  pillibh  agus  gheibh  sibh  i.  A  dhaoine, 
cia  mòr  an  gàirdeachas  anma  leis  an  còir  dhuibh 
gabbail  ris  an  teachdaireachd  so !     Tha  fios  agam 

nach  e  so  an  ceud  àm  a  chuala  sibh  i :  ach  cia 
mar  a  thug,  no  cia  mar  a  bheir  sibh  a  nise  fainear 
i  ?  A  pheacachaibh  aineolach  neo-chùramach, 
cluinnibh  facal  an  Tighearna!  Cluinnibhs'  uil'  a 
dhaoinesaoghalt'a  shàsaicheas'ur  n.ana-miannaibh 
feòlmhor  ;  sibhs'  a  luchd-craois  agus  misge,  a 
luchd  neo-ghloin  agus  mhionnan  ;  sibhs'  a  luchd- 
cùl-chainnt,  maslaidh,  anacainnt  agus  bhreugan  ; 
"Pillibh,  pillibh,  carson  abhàsaicheas  sibh?" 

Cluinnibhs'  uil'  a  luchd  an  fhuar.chràbhaidh 
o'n  leth  a  muigh,  a  tha  aineolach  air  beatha 
Chriosd  nach  do  ghabh  eòlas  riamh  air  cumh- 
achd  a  cheusaidh  agus  ais-eiridh,  nach  do  mhoth 
aich  riamh  'ur  n-anmaibh  laiste  le  gràdh  dha, 
agus  nach  do  ghabh  beatha  uaith-san,  neart  'ur 
n-anmaibh;  "Pillibh,  pillibh,  c'  arson  a  bhàs- 
aicheas  sibh  ?" 

Cluinnibhs'  uile  aig  am  beil  intinnean  gun  gràdh 
do  Dhia,  gun  togra  'na  dhèigh,  agus  gun  tlachd 
ann  am  muinghinn  glòire  ;  ach  a  tha  ni's 
dèidheile  gu  mòr  air  suaimhneas  agus  air  soirbh- 
eachadh  saoghalta,  na  mu  shòlas  nèamhaidh  ? 
Sibhs'  uile  nach  eil  ach  leth-chràbhach,  agus  nach 
toir  do  Dhia  ach  an  ùmhlachd  a  sheachnas  an 
fheòil ;  agus  nach  do  chuir  cùl  ri  fèin-spèis 
fheòlmhor,  agus  nach  do  thrèig  gach  ni  a  th' 
agaibh  air  son  Chriosd  le  làn-run  suidhicht'  anma, 
ach  aig  am  beil  ni  saoghalt'  eigin  cho  luachmhor 
'n  ur  barail  's  nach  dealaich  sibh  ris  air  son 
Chriosd  fèin,  ged  a  dh'  iarras  e  oirbh  e,  ach  leis 
an  ròghnaiche  dol  an  cunnart  a  dhiomaidh,  na 
cùl  a  chuir  ris  an  ni  thoirmisgte  sin,  "  Pillibh, 
pillibh,  c'arson  a  bhàsaicheas  sibh  ?'' 

Mur  cuala  agus  mur  tug  sibh  roimhe  so  fainear 

e,  euimhnichibh  gun  d'  innseadh  dhuibh  a  nis'  e 
bho  f  hacal  Dè,  ma  philleas  sibh,  gu'm  bi  sibh  beò, 
ach  mur  pill  sibh,  gu'm  bàsaich  sibh  gun  teagamh. 

Ciod  a  nis  a  ni  sibh  a  dhaoine?  Ciod  a  tha 
'n-ur  rùn  ?  Am  pill  no  nach  pill  sibh  ?  Na 
stadaibh  ni  's  faid'  eadar  dha  bharail :  ma  's  e  'n 
Tighearn  urDia  leanaibh  e:  ach  raa's  i  'n  fheòil 
'ur  Dia,  thugaibh  tuille  gèill  d'i.  Ma  's  fearr 
leibh  nèamh,  na  talamh  agus  sòlas  feòlmhor, 
thigibh  agus  iarraibh  dùthaich  is  fearr,  agus 
taisgibh  'ur  n-ionmhas  far  nach  truaill  meirg  no 
leòghan,  agus  far  nach  cladhaich  agus  nach  goid 
meirleach,  agus  mosglaibh  a  nise  le  'r  n'  uile 
neart,  a  dh'  iarraidh  rìoghachd  nach  gluaisear, 
(Eabh.  xii.  28.)  Builichibh  'ur  n-aimsir  air 
gnothach  is  àirde,  agus  pillibh  sruth  ur  cùram 
agus  'ur  saothair  chum  sruthchlais  eile,  anns 
nach  b'  àbhaist  leo  ruith.  Ach  ma  's  fearr  agus 
ma  's  buaine  leibh  talamh  na  nèamh  ;  cumaibh 
agaibh  e,  deanaibh  am  feum  a's  fearr  leibh  dheth 
agus  leanaibh  ris.  A  dhaoin'  an  do  smuaintich 
sibh  ciod  a  ni  sibh  ?  Mur  do  smuaintich,  bheir 
mi  earail  no  dha  eile  dhuibh,  a  dh'fheuchainn 
an  toir  reuson  oirbh  socrachadh  air  leis  'ur 
n-anmaibh. 

I.  Faicibh  air  tùs,  ciod  an  sonas  a  dheasaich 
an  Dia  tròcaireach  dhuibh  :  agus  cia  truagh  an 
gnothach  gu'n  rachadh  aon  duine  am  mugha  an 
deigh  so  uile.  Bha  àm  anns  an  robh  claidheamh 
lasarach  air  an  t-slighe,  agus  chumadh  mallaclid 
lagh  Dhè  air  t'  ais  thu,  a  dhaindeoin  cho  toileach 
sa  bhiodh  tu  air  pilleadh  ri  Dia :  bha  àm  ann, 
anns  nach  b'  urrainn  thu-fèin  agus  t'  uile  chàird- 
ean  saoghalta,  mathanas  do  pheacaidh  a  chaidh 

seachad  a  chosnadb  dhut,  seadh  ged  a  bhioh  tu 
'g  a  chaoineadh  agus  'g  a  leasachadh  gu  latha  do 
bhàis.  Ach  thug  Criosd  an  ceap-tuislidh  so  às 
an  t-slighe,  le  dortadh  f  hala  mar  ar  luach-saoraidh. 
Bha  £m  ann  anns  an  robh  Dia  an  gruaim  riut,  do 
bhrìgh  nach  d'  fhuair  e  dìoladh  ann  am  bristeadh 
a  reachd;  ach  a  nis'  tha  e  co-diolt'  ann  an  so,  agus 
co-rèidh  riut,  air  chor  's  nach  cuimhnich  e  do 
pheacadh  dhut  ni's  mò,  ma  ghabhas  tu  ri  Criosd 
agus  ri  sonas  air  cùmhnant  an  t-soisgeil,  mar  a  tha 
e  'g  an  tairgseadh  dhut,  agus  'g  an  cuireadh  ort 
gu  saor,  a'  dearbhadh  dhut,  gur  leat  iad  ma  's  àill 
leat.  Oir,  bha  e  "  ann  an  Criosd.  a'  deanamh  an 
t.saoghail  rèidh  ris  fèin, — agus  dh'earb  e  ruinne 
facal  na  rèite"  (2  Cor.  v.  18,  19.)  A  luchd- 
ceannairc,  tha  iarrtas  againn  an  teachdaireachd 
so  a  reic  ruibh  uile,  mar  o  Dhia.  "  Thigibh  oir 
tha  na  h-uile  nithe  a  nis'  ullamh,"  (Luc.  xiv.  17.) 
Am  beil  na  h-uile  nithe  ullamh,  agus  sibhse  neo- 
ullamh  ?  Tha  Dia  ullamh  a  thoirt  aoidheachd 
dhuibh,  le  mathanas  gach  peacaidh  a  chuir  sibh 
an  gnìomh  'na  aghaidh,  ma  thig  sibh.  A 
dh'aindeoin  cho  toileil,  no  cho  uabhasach  's  a 
pheacaich  sibh,  tha  Dia  ullamh  gu  so  ujP  a  chur  air 
cùl  ma  thig  sibh.  Ge  do  theich  sibh  o  Dhia,  mar  a 
theich  am  Mac  strùidheil  o  Athair,  agus  ge  d' 
fhan  sibh  cho  fhad  uaithe,  tha  e  uliamh  gu  ruith 
'n-ar  còdhail,  chum  'ur  fàilteachadh  ann  an 
glacaibh  a  ghràidh,  le  gàirdeachas  mu  'r  n-iom- 
pachadh,  ma  philleas  sibh.  Gheibh  an  duine 
saoghalt'  agus  am  misgear  buaireasach,  Dia 
ullamh  a  chuir  fàilt'  orra  ma  philleas  iad.  Nach 
iompaich  so  do  chridhe  a  pheacaich,  mas 
cridhe  feòla,  agus  nach  cridhe  cloich'  a  th*  agad  ? 

6haoilinn gu'n  leaghadh  so  e.  Am  fuirich  Ard-rìgh 
nèimhe  ri  d'  philleadh,  agus  am  beil  e  ullamh  a 
ghabhail  riuts'  a  thug  mi-ghnàthachadh  dha,  agus 
a  dhearmaid  cho  fad' e  ?  An  gabh  e  tlachd 
'na  t'  iompachadh,  agus  gu'm  b'  fhurasda  dha  a 
cheartas  a  ghlòrachadh  ann  ad  lèir-sgrios  ?  agus 
nach  leagh  so  do  chridhe  cruaidh,  agus  nach  eil 
thu  ullamh  gu  pilleadh  ?  Nach  eil  urradaobhair 
agadsa  'bhi  ullamh  gu  teachd,  'sa  th'  aig  Dia  a 
thoirt  cuireadh  fàilteach  dhut  ? 

Ach  cha  n-e  so  an  t-iomlan  ;  rinn  Criosd  a 
chuid  fèin  air  a'  chrann-cheusaidh,  rinn  e  an 
t-slighe  cho  rèidh  dhut  chum  an  Athar,  's  gur 
furasda  dhut  triall  oirre,  agus  's  e  do  bheatha  air 
a  sgàth-san  ma  thig  thu.  Agus  am  beil  thu 
fhathast  ullamh. 

Dheònaicheadh,  agus  thairgeadh  dhut  math- 
anas  anns  an  t-soisgeul.  Agus  am  beil  thu 
fathast  ullamh  ? 

Tha  luchd-teagaisg  an  t-soisgeil  ullamh  gu 
cuideachadh  leat,  gu  d'  theagasg  agus  a  labhairt 
briathran  sìth-chainnteach  an  fhuasglaidh  ri 
t'anam,  tha  iad  ullamh  a  dheanamh  ùrnaigh  air  do 
shon,  agus  a  sheuladh  do  mhathanais  le  frithealadh 
Suipeir  naomh'  an  Tighearn' ;  agus  nach  eil  thu 
f  hathast  ullamh  ? 

Tha  uile  luchd-eagail  De  mu  d'  thimchioll 
uìlamh  gu  gàirdeachais  a  dheanamh  mu  t'  iomp- 
achadh,  agus  gabhail  riut  ann  an  comunn  nan 
naomh  agus  a  thoirt  deas-lamh  a  cho-chomuinn 
dhut,  seadh,  ged  a  thilgeadh  roimh  a  mach  o'n 
cuideachd  thu  :  cha  n-eil  a  dhànadas  aca  gun 
mhathanas  a  thoirt  dhut,  an  uair  a  chì  iad  o 
t'aidmheil  aguso  t'iompachadh  gu'n  tng  Dia  math- 
i 

anas  dut :  cha  n-eil  a  dhànadas  aca,  do  pheac- 
adh  a  chaidh  seachad  a  chuir  'na  t'  aghaidh  do 
bhrìgh  gu'm  beil  cinnt  aca  nach  cuir  Dia  às  do 
leth  iad.  Cia  be  air  bith  cho  maslach  's  da'n 
robh  do  ghiùlan  'san  àm  a  chaidh  seachad,  ma 
philleas  tu  gu  toileach  agus  ma  thig  thu  steach, 
cha  diùlt  iad  thu,  abradh  an  saoghal  na  's  àill  leis. 
Agus  am  beil  iad  sin  gu  lèir  ullamh  gu  gabhail 
riut  agus  nach  eil  thusa  fathast  ullamh  gu  tighinu 
a  steach  ? 

Seadh.  tha  nèamh  fèin  ullamh :  gabhaidh  an 
Tighearna  riut  a  chum  glòir  a  chuid  naomh,  ge 
bu  ghràineil  a'  chnuimh  thu,  mas  àill  leat  do 
ghlanadh  ;  agus  gheibh  thu  àit'  inbheach  ann  an 
làthair  cathair  a  mhòrachd :  bithidh  na  h-aing- 
lean  mar  chùl-choimhid  a'  threòrachadh  t'  anma 
chum  ionadancòmhnaidh  a'  ghàirdeachais,mathig 
thu  steach  gu  neo-chealgach.  Agus  am  beil  Dia, 
am  beil  ìobairt  Chriosd,  am  beil  an  gealladh,  agus 
mathanas  ullamh  ?  Am  beil  luchd-teagaisg,  am 
beil  pobull  Dè,  am  beil  nèamh  agus  ainglean 
ullamh,  agus  iàd  sin  uile  a'  feitheamh  air  t-iomp- 
achadh  :  agus  nach  eil  thu-fèin  ullamh  ?  Ciod 
e  ?  nach  àill  leats'  a  bha  marbh  o  cheann  f  hada, 
gabhail  ri  beatha?  nacb  àill  leats'  a  bha  cho  fad 
às  do  bheachd,  teachd  gu  d'  chèill  mar  am  mac 
strùigheil?  Nach  àili  leats'  a  tha  ?n  cunnart  dol 
am  mugha,  gabhail  ri  teasairginn  ?  Nach  eil  thu 
ullamh  gugrèim  a  dheanamh  air  Criosda  shaoras 
tu  'nuair  a  tha  thu  gu  dol  fodha  ann  an  doimhne 
dòrainn  ?  nach  àill  leat  do  shaoradh  o  ifrinn, 
'nuair  a  tha  thu  abaich  ri  d'  thilgeil  innte  gun 
tearmann  ?  Och  a  dhuine  !  am  beil  fios  agad 
ciod  a  tha  thu  a'   deanamh  ?  ma  bhàsa'cheas  tu 

neo-iompaichte,  thèid  tha  dhìth  gun  teagamh : 
agus  cha  n-eil  cinnt  agad  am  bi  thu  beògu  ceann 
uaire  :  gidheadh  cha  n-eil  thu  ullamh  gu  pilleadh 
agus  teachd  a  stigh.  Och,  a  dhuine  thruaigh ! 
nach  tug  thu  gèill  làn-fhada  do'n  diabhol  agus 
do'n  f  heòil  ?  nach  eil  do  dhìol  peacaidh  agad  ? 
Am  beil  am  peacadh  cho-math  agus  cho-tarbhach 
dhut  's  a  shaoil  thu  ?  am  beil  dùil  agad  gun  dean 
e  tuille  buannachd  dhut  ?  An  robh  cho  liugha 
cuireadh  cho  liugha  tròcair,  cho  liugha  buille 
agus  cho  liugha  eiseamplair  agad  ;  agus  am  faca 
tu  cho  liugha  duine  taisgt'anns  an  uaigh,agusnach 
eil  thu  sgìth  do  pheacadh,  toileach  ciìl  a'  chur  ris, 
agus  teicheadh  uaithe  chum  Chriosd?  Ciod  e! 
an  deigh  do  d'  bharailibh  mearachdachabhi  air  an 
leigeil  ris  dutcho  tric,an  deigh  cho  liugha  tagradh 
cogais,  cho  liugha  rùn  agus  gealladh,  nach  eil  thu 
ullamh  gu  pilleadh  agus  a  bhi  beò  ?  O,  nach  eil 
do  chridhe  agus  do  shùilean  fosgailt'  a  dh'f  haicinn 
mòr  luach  na  tairgse  so  !  agus  cho  sòlasach  sa 
tha  an  teachdaireachd  air  an  do  chuireadh  sinn, 
seadh,  a  thoirt  cuireadh  dhut,  a  chionn  gu'm  beil 
na  h-uile  nithe  ullamh  ? 

2.  Thoir  fainear  rnar  an  ceudna,  gach  gairm  a 
bh'  agad  pilleadh  agus  a  bhi  beò.  Cuimhnich 
cia  lionmhor,  cia  àrd  ghuthach,  cia  dùrachdach, 
cia  uabhasach,  seadh,  agus  cia  solasach  mòr 
mhisneachail  do  ghairm. 

Oir  's  e  Dia  fèin  do  phriomh-fhear-cuiridh,  's  e 
an  Triath  a  riaghlas  nèamh  agus  talamh  a  tha 
sparradh  ort  pilleadh  ;  pilleadh  air  ball  a^us  gun 
dàil.  Bheir  e  iarrtas  do'n  ghrèin  a  cuairt  h  ruith, 
agus  èirigh  ortsa  gach  madainn,  ged'  a  tha  i  'na  ni 
cho  ghlòrmhor  agus    ni's  mò    gu  ro  mhòr  'nan 

talamh,  gidheadh,  bheir  i  gèill  da,  agus  cha  mhi- 
bhuilich  i  a  bheag  d'a  h-aimsir  suidhichte.  Riagh- 
laidh  Dia  na  reulltan  seachranach  uile,  agus  na 
speuran  nèamhaidh,  agus  bheir  iad  gèill  da. 
Bheir  e  aithne  do'n  fhàirge  tràghadh  agus 
ììonadh,  agus  do'n  chruthachadh  gu  lèir  fuireach 
'na  riaghailt  fèin,  agus  gèillidh  iad  uile.  Bheir 
na  h-ainglean  nèamhaidh  ùmhlachd  da  thoil,  an 
uair  a  chuirease  iad  afhrithealadh  do  chnuimh- 
ibh  dìblidh  talmhaidii  mar  sinne.  (Eabh.  xi.  14.) 
Gidheadh,  ma  dh'  iarras  e  air  peacach  pilleadh 
cha  toir  e  gèili  da :  saoilidh  e  gur  glic  e-fèin  na 
Dia,  tagraidh  e  cùis  peacaidh  agus  cha  ghèill  e. 
Ma  labhras  an  Triath  uile-chumhachdach  am 
facal,  gèillidh  nèamh  agus  a  luchd-aiteachaidh 
uile  dha  :  ach  ma  ghairmeas  e  geòcach  o  thaigh 
na  misge,  cha  ghèill  e  ;  no  ma  bheir  e  gairm  do 
pheacach  saoghalta,  feòlmhor,  f hèin-spèis  fheòl- 
mhor  a  sheachnadh  agus  a  chlaoidh,  agus  inntinn 
a  shocrachadh  air  oigbreachd  is  fearr,  cha  ghèill  e. 
Na'm  b'  aithne  dhut  Dia,  agus  na'm  b'  ionmh- 
uinn  leat  e,  thuigeadh  tu  a  ghuth,  agus  ghlaodh- 
adh  tu,  'g  ràdh,  Ci  Js  i  so  gairm  m'  athar,  agus  an 
ceadaich  mo  chridhe  dhomh  gun  a  fhreagairt  ?'* 
Is  aithne  do  threud  Chriosd  a  ghuth,  èisdidh  iad 
ris,  leanaidh  iad  e,  agus  bheir  e  dhaibh  beatha 
shìorruidh.  (Eoin.  x.  4.)  Nam  biodh  beothalachd 
spioradail,  agus  mothachadh  agad,  nach  abradh 
tu  nis,  "is  i  so  gairm  uabhasach  mo  Thighearna, 
cò  nach  freagradh  i  ?"  oir  ars'  am  fàidh,  Amos. 
iii.  8.  ti  Bheuc  an  leòghan  ;  cò  air  nach  bi  eagal  ?'' 
cha  duine  Dia,  gun  deanadh  tu  maille,  no  gun 
deanadh  tu  sùgradh  ris.  Cuimhnich  na  labhair 
e  ri   Pòl  ann  an  àm  iompachaidh,   "  Is  cruaidh 

dhutsa  breabadh  an  aghaidh  nan  dealg,"  (Grnomh 
ix.  5.)  An  dean  thu  tuille  di-meis  air  guth  an 
Tighearna  ?  an  cuir  thu  an  aghaidh  a  Spioraid? 
an  dùiu  thu  do  chluas'  an  uair  a  chluinueas  tu  a 
ghairm  ?  Cò  is  mò  a  dhiolas  air  son  sin  ?  Am 
beil  fhios  agad  cò  dha  tha  thu  'toirt  as-umhlachd, 
cò  ris  a  tha  do  chonnspaid,  agus  ciod  a  tha  thu  a' 
deanamh  ?  Bi  ghlic,  b'  usa'  dhut,  gu  mòr 
connspaid  a'  chur  air  an  sgitheach  dheilgneach, 
agus  a  bhreabadh  cas-rùisgte,  no  a  phronnadh 
làmh-rùisgte,  no  do  cheann  a  sparradh  ann  an 
griasaich  lasarach.  Na  meallar  sibh,  cha  ghabh 
Dia  ri  fanaid,  (Gal.  vi.  7.)  Cia  be  air  bith  a 
ghabhas  ri  fanaid,  cha  ghabh  Dia  rithe  :  b'  f  hearr 
dhut  sùgradh  riteineannan  tudhadhdothaighe,  na 
ri  teine  fhèirge-san.  "  Oir  tha  ar  Dia  ne'na  theine 
dian-loisgeach."  (Eabh.  xii.  29.)  O!  nach  neo- 
iomchuidh  an  seise  còmhraig  do  Dhia  thu  !  oir  is 
eagalach  tuiteam  ann  an  làmhaibh  an  Dè  bheò" 
(Eabh.  x.  31.)  Air  an  aobhar  sin,  's  uabhasach 
an  gnothach  connspaid  a  dheanamh  ri  Dia,  no 
cathachadh  ris !  Mar  is  ionmhuinn  leibh  'ur 
n-anmaibh,  thugaibh  fainear  ciod  a  ni  sibh.  Ciod 
a  th'  agaibh  ri  ràdh  ma  thòisicheas  e  ri  'r  tagradh 
ann  am  fèirg?  Ciod  a  ni  sibh,  ma  leagas  e  a 
làmh  oirbh  ?  An  cathaich  sibh  an  aghaidh  a 
bhreitheanais  an  sin,  mar  a  chuireas  sibh  a  nis'  an 
aghaidh  a  ghràis  ?  "  Annarasa  cha  n-eil  dian 
chorraich/'  Deir  an-Tighearna  Dia.  'S  e  sin,  cha 
n.eil  tlachd  agam  an  lèir-sgrios ;  cuiream  'an 
gniomh  e  le  m'  an-toil  :  gidheadh.  "  Cò  chuir- 
eadh  an  droighionn  agus  an  dreas  a'  m'  aghaidhs' 
anns  a'  chath  ?    rachainn  trompa,  loisginn  iad  le 

chèiie.,,  (Isa.  xxvii.  4,  5.)  Cha  chòmhrag  cothrom- 
ach,  còmhrag  teine  ri  crion-dhrisibh. 

Mar  so  chì  sibh  cò  a  tha  'g  'ur  gairm,  agus 
aomadh  sin  sibh  chum  èisdeachd  agus  pilleadh  air 
iarrtas :  thugaibh  fainear  mar  an  ceudna,  ciod  an 
dòigh,  agus  cia  tric,  agus  cia  dùrachdach  a  tha  e 
'g  'ur  gairm. 

1.  Tha  gach  duilleag  do  leabhar  beannaichte 
Dhè,  mar  gu'm  b'  ann,  a'  glaodhaich  riut  gu  h-àrd- 
ghuthach,  pill  agus  bi  beò  ;  pill  no  bàsaichidh  tu. 
Am  faod  tliu  so  a  leughadh,  no  a  chluinntinn, 
gun  a  thoirt  fainear  gu'm  beil  Dia  a'  toirt  gairm 
pillidhdhut? 

2.  Is  e  so  iarrtas  gach  searmoin  a  chuaìa  tu : 
oir  ciod  eil  is  crìoch  do  gach  teagasg  diadhaidh, 
ach  a  bhi  toirt  cuiridh  dhut,  ag  earralachadh,  agus 
a'  cur  iompaidh  ort  gu  pilleadh. 

3  Is  i  so  comhairl'  an  spioraid  a  chuireas  an 
ìompaidh  sin  ort  a  rithist,  agus  a  rithist,  gu 
h-uaigneach  a'  sparradh  ort  pilleadh. 

4.  Is  coltach  gur  e  so  iarrtas  do  chogais  fèin 
air  uairibh.  Nach  do  leigeadh  ris  dut  air  uairibh, 
gu'm  beil  fonn  t'  anma  agus  gniomharran  do 
bheatha  mi-cheart  ?  Nach  innis  do  chogais  gur 
èigin  dut  a  bhi  mar  nuadh-dhuine,  agus  nuadh- 
rùn  altrum  ann  a  t'  inntinn  ;  agus  nach  tric  a 
ghlaodh  i  riut  pilleadh  ? 

5.  Is  e  so  iarrtas  eiseamplair  luachmhor  nan 
deagh-dhaoine.  An  uair  a  chì  thu  an  giùlan 
nèamhaidh,  'nuair  a  chì  thu  iad  a'  teicheadh  o'n 
pheapadh  sin  anns  am  beil  do  thlachd-sa,  nach 
glaodh  so  riut  pilleadh. 

6.  Is  e  so  iarrtas  uil'  oibre  Dhè.      Oir  is   iad 

sin  mar  an  ceudna  leabhar  Dhè  a  theagaisgeas 
so  dhut,  le  'm  mòrachd,  an  gliocas,  agus  am 
mathas,  agus  a  ghlaodhas  riut  an  Cruithear  agus 
iad  fèinathoirt  fainearle  mòr-iongnadh.  "Cuiridh 
na  nèamhan  an  cèill  glòir  Dhè,  agus  nochdaidh  na 
speurangniomh  a  làmh."  (Sal.xix.  1.)  Glaodhaidh 
a'  ghrian  riut  pilleadh,  gich  uair  a  dhealras  i  ort, 
mar  gu  'n  abradh  i,  "C'arsona  shoillsicheasmis' an 
saoghal,  acha  chum  glòira'  Chruithear  a  leigeil  ris 
do'n  t'  sluagh,  agus  a  thoirt  solas  iùil  daibh  chum 
obair-sanadheanamh:  agusamfaicmithusVdean- 
amh  obair  peacaidh  gach  latha,  agus  a'  caitheadh 
dobheathaann  an  trom-chadalanneo-churam?" — 
"  Mosgail,  thus'  a  tha  a'd'  chadal,  agus  èirich  o  na 
mairbh,  agus  bheir  Criosd  solus  dqt."  (Ephes.  v. 
14.)  Is  <fmithich  dhuinna  nise  mosgladho  chadal : 
Tha'  cuid  mhòr  do'n  oidhche  air  dol  seachad, 
tha  an  latha  am  fagus  :  uime  sin  cuireamaiddhinn 
oibre  an  dòrchadais,  agus  cuireamaid  umainn 
armachd  an  t-soluis:  Gluaiseamaid  gu  cubhaidh 
mar  anns  an  latha;  cha-n  ann  an  ruitearachd  agus 
am  misg,  no  an.seòmradaireachd  agus  am  macnas, 
no  an  aisith  agus  am  farmad  ;  ach  cuiribh  umaibii 
an  Tighearna  Iosa  Criosd,  .agus  na  deanaibh 
ullachadh,airsonnafeòla,  chumah-ana-miannaibh 
acho-lionadh."  (Rom.xiii.  11 — 14.)  B'e 'nceanu- 
teagaisg  so  meadhon  iompachaidh  Augustine. 

7.  Is  e  so  iarrtas  gach  tròcair  a  sheaìbhaicheas 
tu.  Na'n  cluinneadh  agus  na'n  tuigeadh  tu  iad, 
glaodhaidh  iad  uile  riut  pilleadh  :  ciod  uim'  a' 
ghiùlaineas  an  talamh  thu,  ach  a  chum  's  gu'n 
iarradh  tu  an  Tighearna,  agus  gu'n  tugadh  tu  gèill 
da?  Ciod  uim'  a  thilgeas  an  talamh  do  lòn 
niar  thoradh,  ach  a  ehuni  's  gun  deanadh  tu,  toil 

an  Tighearna?  Ciod  uim'  a  bheiran  t'  àile  anail 
dut,  ach  a  chum  's  gun  moladh  tu  do  Chruithear? 
Ciod  uim'  a  rinn  na  brùidean  seirbheis  dut  le'n, 
gniomh  agus  le'm  beatha;  ach  a  chum  's  gu'n 
riaraicheadh  tus'  an  Tighearna  leo-san  agus  leat 
fèin  ?  Ciod  uim'  a  bheir  e  dhut  ùin'  agus 
slàinte,  neart  agus  reuson,  ach  gu  thoil  a  dhean- 
amh  ?  C'arson  a  ta  biadh,  deoch  agus  aodach 
agad  ach  a  chum  geill  a  thoirt  do  d'  Dhia  ? 
Am  beil  ni  sam  bith  agad  nach  d'  f  huair  thu  ? 
Ma  fhuair  thu  iad,  nach  reusonta  dhut  a 
smuainteachadh,  cò  uaith'  agus  c'arson  a  fhuair 
thu  iad,  agus  ciod  am  feum  is  còir  dhut  a  dhean- 
amh  dhiù  ?  An  do  ghlaodh  thu  riamh  air 
còmhnadh  o  Dhia  ann  a  t'  èigin  ?  agus  nach  do 
thuig  thu  an  sin  gu'm  b'  e  do  ghnothach  pilleadh 
agus  gèili  a  thoirt  do  t'  fhear-cuideachaidh,  nan 
saoradh  e  thu  !  Rinn  Dia  a  chuid  fèin,  choigil  e 
tamall  beag  eile  thu,  agus  dhearbh  e  rhu  o 
bhliadhna  gu  bliadhna  ;  gidheadh,  nach  pill  thu  ? 
Is  aithne  dhut  coimens  a'  chrionn  fhìge  neo- 
thorraich.  'Nuairthubhairt  an  Tighearna,  "Gearr 
siosec'arsonathaefàsachadh  antalmhuinn?"  (Luc. 
xiii.  6 — 9.)  Chuireadh  iompaidh  air,  a  dhearbh- 
adh  fad  bliadhn'  eile,  agus  an  sin  mur  giiìlanadh 
e  toradh  a  ghearradh.  Rinn  Criosd  fèin  feum 
iomchuidh  do  'n  choimeas  so,  a  rithist  agus  a 
rithist,  anns  an  treas  agus  anns  an  t-se-amh  rann. 
"  Mur  dean  sibh  aithreachas,  sgriosar  sibh  uile 
mar  an  ceudna.',  Cia  iomadh  bliadhn'  a 
bha  dùil  aig  Dia  ri  toradh  gràidh  agus  naomhachd 
uatsa,  ach  an  d'  f  huair  e  so  ?  gidheadh  chaomh- 
ainn  e  beò  thu.  Nach  tric,  le  t'  aineolas,  do 
neo-chùram  agus   t'eas-umhlachd,  a  bhrosnaich 

thu  'nDia  cothromach  guràdh, (i  gearr  sios  e  c'ar. 
son  a  tha  e  fàsachadh  an  talmhuinn  ?"  gidheadh, 
chuir  tròcair  iompaidh  air  ceartas,  agus  chum 
foighid  a'  bhuille  mhillteach  uat  gus  a  nis  ;  Na'm 
biodh  tuigse  duine  agad,  chluinneadh  tu  so  uiT  a' 
glaodhaich  riut  pilleadh.  "  Agus,  an  saoil  thusa 
so,  O  a  dhuine,  a  tha  toirt  breth  orrasan  a  ni  an 
leithid  sin,  agus  a  ta  'ga'n  deanamh  thu-fèin, 
gu'n  tèid  thu  às  o  bhreitheanas  Dè?  no'n  dean 
thutarcuis  air  saibhreasa  mhathais,  agus'fhoighid- 
ean,  agus  'fhad-fhulangais,  gun  fhios  a  bhi  agad 
gu'm  beil  mathanas  Dè  ga  d'  threòrachadh  chum 
aithreachais,  ?  agus  a  rèir  do  chruais  agus  do 
chridhe  neo-aithreachail,  a  ta  thu  càrnadh  suas 
fèirge  dhut  fèìn  fa-chomhair  latha  na  fèirge,  agus 
foiìlseachaidh  ceart-bhreitheanais  De  ;  a  beir  do 
gach  aon  a  rèir  a  ghnìomharra."  Rom.  ii.  3—6. 

8.  Os-barr,  is  e  iarrtas  gach  àmhghair  gu'm 
pilleadh  tu  gun  dàil.  Glaodhaidh'  tinneas  agus 
claoidh  riut  pilleadh  :  tha  bochdainn,  caìl 
chàirdean,  agus  am  meangan  is  caoile  de  n  t-slait- 
smachdachaidh,  a'  glaodhaich  riul  pilleadh  ;  gidh- 
eadh  an  toir  thu  cluas  bhodhar  don  ghairm  ? 
Thàinig  iad  so  dlù  dhut,  lot  iad  thu,  agus 
tharrainn  iad  osna  ghearanach  uat ;  gidheadb,  an 
toir  iad  ort  gèilleadh. 

9.  Tha  do  bhith,  agus  cruitheachd  do  nàduir, 
ag  iarraidh  ort  pilleadh.  C'arson  ata  reuson 
agad  ach  a  chum  thu-fèin  a  riaghladh,  agus  toil  an 
Tighearn.  a'  dheanamh  ?  C'arson  a  tha  cridhe 
eagalach,  miannach,  gràdhach  agad,  ach  a  chum's 
gum  biodh  eagal  an  Tighearn'  ort,  agus  gu'n 
giàdhaicheadh  tu  e. 

10.  Seadh,  tha  do   bhòid   agus  do   ghealladh 

fèin  do'n  Tighearn',  a'  gìaodhaich  riut  pilleadh 
ris  agus  gèill  a  thoirt  da.  Naisg  thu  thu-fèin 
ris  le  co-cheangal  baistidh,  thrèig  thu'n  diabhol, 
sannt  saoghalt'  agus  t'  ana-mianna  feòlmhor : 
agus  dhaingnich  thu  do  cho  cheangal  le  aid- 
mheil  an  t-soisgeil  chriosdail  dh'  ath-nuadhaich 
thu  e  aig  bòrd  Suipeir  an  Tighearn',  agus  aig  àm 
do  thinnis  iarganaich  ;  agus  an  geall,  agus  am 
mionnaich  thu  an  ni  nach  co-lion  thu  gu  bràth  ; 
an  geall  thu  pilleadh  ri  Dia  agus  nach  pill  thu  ? 

A  nise  cuir  iad  sin  uile  r'a  chèile,  agus  faic  an 
crìoch.  Tha  'n  sgriobtur  naomh',  agus  luchd- 
teagaisg  soisgeil  Chriosd,  agus  an  Spiorad 
naomh'  a'  glaodhaich  riut  pilleadh  :  tha  do 
chogais  fèin,  tha  eiseamplair  agus  iompaidh  nan 
deagh  dhaoin'  a'  glaodhaich  riut  pilleadh  :  tha'n 
saoghal  gu  hiomlan,  agus  gach  creatair  a  tha 
thu  faicinn,  a'  glaodhaich  riut  pilleadh:  Tha 
foighidean  fhad-fhulangach  Dhè,  a'  glaodhaich 
pill :  tha  gach  tròcair  a  fhuair  thu,  a'  glaodhaich 
pill :  tha  slat-smachdachaidh  Dhè,  a'  glaodhaich 
pill :  tha  do  reuson,  agus  cruitheachd  do  nàduir 
ag  iarraidh  ort  pilleadh  :  agus  mar  an  ceudna, 
tha  gach  gealladh  agus  bòid  a  thug  thu  do 
Dhia,  gu  h-aon-sgeulach  a*  glaodhaich  riut  pill: 
agus  am  beil  thu  cuir  romhad  an  deigh  sin  nach 
piìl  thut  ? 

3.  Os-barr,  a'  pheacaich  chruaidh-chridhich 
thruaigh  !  an  do  smuaintich  thu  riamh  ciod  i  do 
dhàimh  ris  an  Dia  a  tha  fad  na  h-ùine  so  ag 
glaodhaich  riut  pilleadh  ?  Is  leis  thu-fèin  agus 
gach  ni  a  tha  agad,  agus  nach  faod  e  a  chòir  fein 
iarraidh  ort?  Is  tu  òglach,  agus  aige-san  a 
mhain  tha  còir  air  do  sheirbhis.  Tha  thu  fo 
chomraich  a  thròcair,  tha  do  bheatha  'na  làimh 

agus  cha-n  àill  leis  do  thearnadh  air  chùmha 
sam  bith  eìle,  ach  cùmhnant  a  shoisgeil :  is 
lionmhor  do  nàimhdean  mi-runach  spioradail  leis 
am  b'  ait  gu'n  trèigeadh  Dia  thu  :  gu'n  leigeadh  e 
eadar  iad  fèin  agus  tusa,  agus  gu'm  fàgadh  e  thu 
fo  chomraich  an  toile  :  chum  gu'n  lèirsgriosadh 
iad  thu  gu  grad.  Agus  cha-n  fhaodar  do 
shaoradh  uatha,  mur  pill  tiiu  ri  Dia.  Thuit  thu 
cheana  fo  f  hèirg-san  le  d'  pheacaibh  :  agus  cha-n 
aithne  dhut  cia  f  had  a  ghiùlanas  f  hoighidean  leat. 
Cò  aig  tha  fios  nachi  so  do  bhliadhn,  agus  do  latha 
deireannach  air  thalamh  ?  Tha  claidheamh  Dhè  ri 
d'  chridh'  am  feadh  a  ta  fhacal  ann  a'  d'  chluais ; 
agus  mur  pill  thu,  is  duine  marbh  thu.  Na'm 
biodh  do  shùilean  cho  fhosgailte  's  gu'm  bu 
lèir  dhut  ciod  an  t-àit  air  am  beil  thu  ad  sheasamh 
eadhon  air  bruaich  ifrinn,  agus  na'm  bu  lèirdhut 
cia  lion  mì!e  peacach  a  th'  ann  an  sin,  nach  do 
phill  ann  an  latha  tairgse  nan  gràs ;  nach  bu 
mhithich  dhut  amharc  mu  d'  thimchioll  ?  O 
nach  b'  ait  an  sgeula  leis  an  dream  a  tha  cheana, 
ann  an  ifrinn,  na'm  biodh  an  teachdaireachd  so 
aca  o  Dhia !  nach  b'  ait  leo  gu  'n  cainte  riu, 
"  Pillibh  agus  bithibh  beò  ?"  Seadh,  nach  bu 
shòlasach  an  sgeula  leat  fèin,  nam  biodh  tu 
claoidhte  le  fèirg  Dhè  car  aon  uair;  no  an  deigh 
cìaoidh  mìle  no  deich  mìle  bliadhna  nan  cluinn- 
eadh  tu  'u  cuireadh  so  o  Dhia,  pill,  agus  bi  beò  ? 
Gidheadh,  an  dean  thu  dimeas  air  an  teachdair- 
eachd  so,  agus  an  leig  thu  do  luchd-teagaisg  uat 
gun  an  gnothach  ? 

Feuch,  a  pheacacha,  chuireadh  sinn  air 
theachdaireachd  o  'n  Tighearn',  a'  chuir  bàs  agus 
beatha  'n  'ur  tairgse ;  cluinneamaid  cò  dhiù   is 

roghnaiche  leibh  ?  Tha  Criosd  an  so  agus 
flaitheas  na  glòire  aig'  anns  an  aon  làimh,  agns 
ifrinn  na  dòrainn  anns  an  làimh  eile,  a'  tairgse 
bhur  roghainn  duibh  ;  ach  cò  dhiù  is  àill  leibh  ? 
Criothnaichidh  guth  an  Tighearna  na  creagan, 
agus  nach  bi  geilt  chrith  orts'  an  uair  a  chluinn- 
eas  tu  'n  Tighearn  a'  bagradh,  mur  pill  gu'm 
bàsaich  thu  ?  Nach  cluinn,  agus  nach  tuig  thu 
an  guth  so,  <;  Pillibh,  pillibh,  c'arson  a  bhàsaicheas 
sibh  ?"  Is  guth  gràidh  so,  guth  teas-ghràidh  nach 
fuaraich  gu  bràth,  guth  do  charaid  a's  fearr,  agus 
a's  caoimhe,  guth  an  tiom-chridhe  agus  na 
tròcair,  mar  is  furasda  dhut  aithneachadh  air 
fhuaim,  agus  am  faod  thu  dimeas  a  dheanamh 
air?  Is  lèir  do'n  Tighearna  do  thriall,  agus 
ceann  t'  uighe,  ni's  fearr  gu  mòr  na  's  lèir  dhut 
fèin,  agus  uime  sin,  glaodhaidh  e  as  do  dhèigh, 
"  Pill  pill."  Is  lèir  dha  do  lèir-sgrios  mur  pill  thu  : 
Ars'  an  Tighearna  ris  fèin  ;  "  Och !  tilgidh  am 
peacach  truagh  so  e  fèin  ann  an  dòrainn  shìor- 
ruidh  mur  pill  e  ;  is  èigin  domhs'  ann  an  ceartas 
buntainn  ris  do  rèir  mo  reachd  cothromach.', 
Agus  air  an  aobhar  sin  glaodhaidh  e  às  do 
dheigh,  "  Pili,  a  pheacaich,  pill  P  Nam  b'  aithne 
dhuts  am  mìle  cuid,  cho  mhath  's  is  aithne  do 
Dhia,  an  cunnart  d'  am  beil  thu  buailteach, 
agus  an  truaigh  is  ceann-uighe  do  d'  ghiùlan, 
cha-n  fheumadh  luchd-teagaisg  tuille  iompaidh 
a  chuir  ort  gu  pilleadh. 

Os-barr,  is  e  an  guth  sin  a  tha  'glaodhaich  riuts', 
a  chuir  iompaidh  air  na  mìltean  cheana,  agus  a 
ghairm  gu  nèamh  na  h-anmannan  sin  uil'  a  tha 
'ga  àiteach :  agus  cha  b'  àiil  leo  nis'  air  mìle 
saoghal,  n;ich  freagradh  iad,  agus  nach   pilleadh 

iad  ri  Dia.  Ciod  a  nis  a  tha  'n  dream  siu 
a  phill  air  iompaidh  Dhè  a'  seaìbhachadh  ?  Is 
lèir  dhaibh  a  nise  gu'm  b'  iompaidh  ghràdhach  a 
ghairmsinn,agus  nach  robhi  bàsmhorach  slàinteil. 
Agus  ma  fhreagras  tus'  a'  ghairm  sin,  sealbh- 
aichidh  tu  'n  sonas  ceudna.  Is  èigin  do  na 
mìltibh  ifrionnach  a  bhi  'caoidh  gu  sìorruidh 
nach  do  phill  iad,  ach  cha  n.-eil  anam  air  nèamh 
leis  an  duilich  gun  d'  iompaicheadh  e. 

Seadh  a  dhaoine,  an  àill  no  nach  àill  leibh  pill- 
eadh  ?  Am  feum  mi  tuilleadh  a  labhairt  ruibh  ? 
Ciod  a  ni  sibh  ?  Am  pill  no  nach  pill  sibh  ?  A 
dhuine  labhair  ri  Dia  o  d'  chridhe,  ged  nach 
labhair  thu  riumsa;  labhair  air  eagal  gu'n  gabh  e 
do  thosd  mar  dhiùltadh.  Labhair  air  ball,  air 
eagal  nach  toir  e  'n  tairgse  cheudna  dhut 
tùilleadh  ni's  mò.  Labhair  do  rùn  gu  neo- 
chealgach  ;  oir  cha-n  àill  le  Dia  luchd-leanmh- 
ainn  mealta.  Abair  a  nis'  o  d'  chridhe,  gun 
tuilleadh  fuirich,  agus  mu'n  gluais  thu  às  an  àite 
so,  i(  Le  gràs  Dhè  is  e  mo  rùn  pilleadh  air  ball, 
Agus  do  bhrìgh  gur  aithne  dhomh  mo  neo- 
fhoghainteachd  fèin,  roghnaich  mi  fuireach  ri 
gràs  Dhè,  agus  easan  a  leanamhainn  'na  shlighe 
fèin,  mo  ghiùlan  agus  mo  chuideachd  ghnàth- 
aichte  fèin  a  thrèigsinn,  agus  mi-fèin  a  thoirt  suas 
do  chomhairl'  an  Tighearna  Dia. 

A  dhaoine,  cha  do  dhruideadh  suas  sibh  ann 
an  dorchadas  Chinneach,  no  ann  an  ea-dòchasna 
h-aiteam  a  chaidh  am  mugha  ;  tha  beatha  'n  'ur 
tàirgse  agus  gheibh  sibh  i  air  chùmhnanta 
reusonta,  ma  's  àill  leibh  i ;  seadh,  air  chùmh- 
nanta  saor  agus  gun  luach,  ma  ghabhas  sibh  i. 
Tha  slighe    Dhè   gu   còmhnard   rèidh   ann   da 

K 

Jàthair,  fosglaidh  an  Eaglais  dhut,  agus  gheibh 
thu  Criosd,  mathanas,  agus  naomhachd  ma  's  àill 
leat  iad.  Ciod  a  tha  agad  ri  ràdh  ?  an  àill  no 
nach  àill  leat  iad  ?  mur  àill  no  mur  abair  thu  smid, 
ach  gun  gabh  thu  air  t'  aghaidh  gun  tàmh,  is 
Fianais  Dia,  an  co-thional  so,  agus  do  choguis 
fèin,  cia  math  an  tairgs'  a  f  huair  thu  'n  diugh  ! 
Cùimhnich  gun  robh  Criosd  ann  ad'  thairgs'  agus 
nach  b'  àill  leat  e.  Cùimhnich  an  deigh  dhut 
beatha  shìorruidh  a  chall,  gun  robh  i  ad'  thairgse, 
cho  mhath  's  a  bha  i  ann  an  tairgse  dhaoin'  eile, 
agus  nach  b'  àill  leat  i  :  agus  cha  d'  fhuair  thu  i, 
do  bhrìgh  nach  pilleadh  tu !  Ach  thigeamaid 
chum  an  teagaisg  a's  faigse,  agus  cluinneamaid  do 
leith-sgeul. 

Teagasg  VI.  Tha  Jn  Tighearn  ag  aontachadh 
a  chùis  a  cho-reusonachadh  ri  peacachaibh  neo- 
iompaichte,  agus  a'  feoraich  dhiù  c'arson  a 
bhàsaicheas  iad  ? 

Is  cùis-chonnspaid  iongantach  so,  mar  a 
bhuineas  do  'n  chonnspaid  agus  do  'n  luchd- 
connspaid. 

I.  Is  i  a  cheist  a  tha  r'a  connsachadh,  c'arson 
18  taitneach  leis  na  h-aingidh  iad  fèin  a  sgrios  ? 
no  c'  arson  is  fearr  leo  bàsachadh  na  pilleadh  ? 
agus  am  beil  deagh  aobhar  aca  chum  so  a  dhean- 
amh  ? 

II.  Is  iad  an  luchd-connspaid  Dia  agus 
Daoine;  an  Dia  a's  ronaomha,  agus  peacaich 
aingidh  neo  iompaichte. 

Nach  iongantach  an  ni,  gu'm  beil  aobhar  aig 
Dia  a  mheas,  gur  taitneach  le  duine  sam  bith 
bàsachadh  agus  dol  am  mugha  gu  sìorruidh  ? 
seadh,  gur  i  so  roghainn  nan  aingidh  gu  lèir ;  no 

a'  chuid  a's  mo  do  'n  t  saoghal  ?  ach  arsa  sibhse, 
"  cha-n  f  haod  sin  a  bith  !  oir  is  nàdurra  do  gach 
npach  gur  ionmhuinn  leis  a  thearmann  agus  a 
shonas  fèin  ;  agus  is  fèin-spèiseile  na  h-aingidh 
na  daoine  eile,  mar  is  tric  ;  air  an  aobhar  sin,  an 
taitneach  le  neach  air  bith  dol  am  mugha?,> 

Is  e  mo  cheud  f  hreagra  da  so,  gur  cinnteach 
nach  taitneach  le  neach  sam  bith  olc  mar  olc, 
gidheadh  is  taitneach  le  neach  an  t-olc  a  ghabhas 
e-fèin  an  riochd  a'  mhatha  ;  cha  mhò  na  sin  is 
taitneach  le  neach  dòrainn  shìorruidh*  Cha 
taitneach  leis  trtiaigh'mar  thruaighe.  Ach  gidh- 
eadh,  is  ro  fhior  an  ni  sin  atheagaisg  Diadhuinn 
an  so,  gu'm  bàsaich  agus  gu'n  tèid  daoin'  aingidh 
am  mugha,  do  bhrìgh  nach  àill  leo  ach  bàs  agus 
dòrainn.     Agus  tha  so  soilleir  air  iomadh  dòigh. 

1.  Do  bhrìgh  gu'n  triall  iad  air  an  t-slighe  gu 
ifrinn,  ged  innis  Dia  agus  daoine  dhaibh  an 
crìoch  agus  ceann  an  uighe:  agus  ged  a  gheall 
Dia  cho  tric  'na  f  hacal,  ma  ghabhas  iad  air  an 
aghaidh  anns  an  t-slighe  sin,  gu'n  tèid  iad  am 
mugha;  agus  nach  tearnair  iad  mur  pill  iad, 
"  Cha  n-eil  sìth,  deir  an  Tighearna,  do'n  aingidh. 
slighe  na  sìthe  cha-n  aithne  dhaibh  ;  ni  mò  tha 
ceart-bhreth  nan  ròidibh  ;  rinn  iad  dhaibh  fèin 
ceuman  cama ;  cò  air  bith  a  shiubhlas  annta, 
cha-n  aithne  dha  sìth."  (Isa.  xlviii.  22.  lvii.  21. 
lix.  8.)  Tha  facal  agus  mionnan  an  Dè  bheò 
aca,  mur  piu  iad,  nach  tèid  iad  a  steach  gu  bràth 
da  shuaimhnis.  Gidheadh,  tha,  agus  bithidh  iad 
aingidh,  abradh  Dia  agus  daoine  an  toil !  tha  agus 
bithidh  iad  feòlmhor  saoghalta,  ged  dh'innis 
Dia  dhaibh,  gur  nàimhdeas  an  aghaidh  Dhè 
càirdeas  an  t-saoghail,  cia  b'e  air  bith  neach  uime 

sin  leis  an  àill  a  bhi  'na  charaid  do  'n  t-saoghal, 
tha  e  'na  nàmhaid  do  Dhia.  (Seumas  iv.  4.) 
Mar  so  's  toileach  leis  na  daoine  sin  dol  am  mugha, 
ged  nach  ann  gu  dìreach  :  is  taitneach  leo  an 
t-slighe  gu  ifrinn,  agus  is  taitneach  leo  fior-aobhar 
an  claoidhe,  ged  nach  taitneach  leo  ifrinn  fèin, 
agus  ged  nach  taitneach  leo  an  dòrainn  is 
èigin  daibh  fhulang. 

Nach  e  so  bhur  ceart  staid  a  dhaoine  ?  Cha  bu 
mhath  leibh  a  bhi  'g  ur  losgadh  ann  an  grios 
aich  ifrinn  gu  sìorruidh,  ach  lasaidh  sibh  teine  ua 
dòrainn  le  'r  peacaibh,  agus  tilgidh  sibh  sibh- 
lèin  'na  mheadhon  ;  cha  bu  math  leibh  a  bhi  'g 
'ui  claoidh  leis  na  deamhnaibh  gu  sìorruidh,  ach 
ni  sibh  am  mi-ghniomh  a  thoilleas  sin  duibh,  an 
aghaidh  gach  iompaidh.  Mar  gu  'n  abradh  tu, 
"  òlaidh  mi  deoch  do  nimh  bhàs.mhor,  gidheadh 
cha  bhàsaich  mi  tilgidh  mi  mi  fèin  fa  chomhair 
mo  chinn  o  mhullach  stìobaill,  gidheadh  cha 
bhàsaich  mi,  sàthaidh  mi  a'  bhiodag  so  ann  am 
chridhe,  gidheadh  cha  mharbh  sin  mi  ;  cuiridh  mi 
sop  teine  ri  m'  thaigh,  gidheadh  cha  loisg  mi  e." 
Is  ionann  a  thachair  do  na  h-aingidh  :  bithidh  iad 
aingidh  agus  triallaidh  iad  a  rèir  an  t-saoghail  agus 
na  feòla,  gidheadh  cha-n  àill  leo  gu'n  tèid  iad  am 
mugha.  Ach  nach  aithne  dhaibh  gun  treòraich 
na  meadhonnan  a  chum  na  crìche  ?  agus  gu'n  do 
chuir  Dia  roimhe  'n  a  lagh  cothromach  gur 
èigin  daibh  pilleadh  no  bàsachadh  ?  Ma  dh' 
òlas  neach  deoch  do  nimh  bàsmhor  is  ionann 
sin  a's  fèin-mhort  ;  oir  cha  tachair  ni's  fearr  na 
sin  da  fri-dheireadh  :  ged  bu  bhlasta  leis  i,  arson 
milsead  an  t-siùcair  leis  an  do  cho-measgadh 
i,  agus  ged  nach   b'   urrainn    neach  sam    bith    a 

chuir  an  cèil!  da  gu'm  bu  nimh  bhàsmhor  i,  agus 
nach  faodadh  e  a  h-òl  gu  tearainte  ;  ach  cha  n-e 
a  bharail  agus  a  mhisneach  fèin  a  theasairgeas 
anam.  Mar  so,  ma's  taitneach  lèibh  misg',  neo- 
ghloin'  agus  saoghaltachd,  is  ionann  so  's  mar 
gu  'n  abradh  sibh  gu  soilleir,  thèid  sinn  am 
mugha  ;  oir  gun  teagamh  sam  bith,  thèid  sibh  am 
mugha  gu  sìorruidh  mur  pill  sibh.  Nach  tugadh 
sibh  achmhasan  do'n  mheirleach  amaideach,  no 
do 'n  mhortair,  nan  abradh  e,  "cuiridh  mi  slad 
agus  mort  an  gniomh,  ach  cha  chrochar  mi,"  an 
uair  is  lèir  dha  ma  chuireas  e-fèin  an  ciont' 
an  gniomh,  gun  cuir  am  bhreitheamh  cothromach 
an  dioghaltas  an  gniomh  mar  an  ceudna.  Na'n 
abradh  e,  ni  mi  slad  agus  mort,  is  ionnan  sin  as 
mar  gu  'n  abradh  e,  crochar  mi  ;  agus  ma 
ghabhas  sibhs'  air  bhur  n-aghaidh  ann  an  slighe 
na  neo-gloin',  is  ionann  sin,  a's triall a  chum ifrinn, 

2.  Os-barr,  cha  ghnàthaich  na  h-aingidh  na 
meadhonnan  ris  an  do  cho^cheangail  Dia  gu  neo- 
sgarail  fior-dhòchas  an  t-sonais  shìorruidh.  Ma 
dhiùltas  neach  biadh,  is  ionann  sin,  as  cùl  a  chuir 
ri  beatha,  mur  eil  seòl  aige  air  a  bhi  beò  gun 
bhiadh.  Ma  dhiùltas  neach  dol  air  asdar,  is 
ionann  sin  's  a  ràdh  nach  ruig  e  ceann  uighe. 
Air  tuiteam  do  neach  ann  an  uisge,  ma  dhiùltas 
e  teachd  às,  agus  mur  ceadaich  e  do  neach  eile 
cuideachadh  leis,  nochd  e  gur  àill  leis  e-fèin  a 
bhàthadh  da-rìreadh.  Mar  an  ceudna,  mur  àill 
leibhs'  atha  neo-ghlan  agus  mi  dhiadhaidh,  iomp- 
achadh,  no  na  meadhonnan  sin  a  ghnàthachadh 
leis  an  iompaichir  sibh,  agus  ma  smuainticheas 
sibh  gur  anabharr  neo-f  heumail  so  r'a  dheanamh, 
dhearbh  sibh   gux  àiil  leibh  dol  am  mugha  da- 

•JliIBBARXr- 

rìreadh.  Oir  ma  tha  seòl  agaibh  air  sibh  fèin  a 
thearnadh  gun  iompachadh  f  huair  sibh  seòì  nach 
robh  aig  neach  eile  riamh. 

3.  Seadh,  cha  n-e  so  uile,  ach  cha-n  àill  leis 
na  h-aingidh  sonas  sìorruidh  fèin,  ged  bu  mhath 
leo  ni-eigin  ris  an  abair  iad  nèamh,  gidheadh 
cha-n  àill  leo  nèamh  mar  ata  i  innte  fèin  :  is  fuath 
le  'n  anmaibh  i.  Is  iad  na  nèamhan  ionadan 
còmhnaidh  na  fìor-naomhachd  gun  smal,  an  teas- 
ghràidh  nach  fuaraich  gu  bràth,  agus  na  h-aleluia 
cheolmhoir ;  agus  cha  taitneach  le  iuchd-aing- 
eachd  iad  sin.  Cha  taitneach  leo,  an  gràdh, 
an  cliù,  agus  an  naomhachd  neo-iomlan  a  tha  ri'm 
faighinn  anns  an  t-saoghal  so  fèin  ;  agus  ni's 
lugha  na  sin,  an  iomlanachd  nèamhaidh :  tha  'n 
sòlas  nèamhaidh  cho  fhior-ghlan  spioradail,  's 
nach  faod  na  h-aingidh  fhior-mhiannachadh. 

Mar  so  chì  sibh  a  nis'  an  t-aobhar  a  bha  aig 
Dia  a  mheas,  gu'm  bu  taitneach  leis  na  h-aingidh 
an  lèir-sgrios  fèin  :  cha  phill  iad  ge  d'  is  èigin 
daibh  pilleadh  no  bàsachadh  :  is  fearr  leo  dol  an 
cunnarttruaigheshìorruidh  naiompachadh  ;  agus 
a  chum  suaimhneas  a  thoirt  daibh  fèin  ann  am 
peacadh,  cuiridh  iad  mar  fhiachaibh  orr  fèin  gu'n 
tearainn  iad  gu'n  iompachadh. 

2.  Mar  is  aobhar  iongantais  a  chonnspaid,  is 
aobhar  iongantais  an  luchd-connspaid  mar  an 
ceudna.  Is  cùis  iongantais  gu  'n  ìslicheadh  Dia 
e-fèin  cho  mòr,  's  gun  tagradh  e  a'  chùis  ri  duine  ; 
agus  gum  biodh  an  duine  cho  ro-chrosda  dall, 
's  gu'm  feumeadh  e  so  ull'  ann  an  ciiis  cho 
shoiileir,  seadh,  agus  gun  cuireadh  e  an  aghaidh 
^gnothaich  ris  am  beil  a  shonas  an  earbsa. 

Cha-n  iongantach  ged  nach  èisd  na  haingidh 

r'an  luchd-teagaisg,  agus  nach  eil  annta  aeh 
daoine  mar  iad  fèin,  an  uair  nach  eisd  iad  ris  an 
Tighearn,  arsa  Dia,  an  uair  a  chuir  e  am  Fàidh 
adh'ionnsaidhsiollsraeil;  "cha-n  èisd  taigh  Israeil 
riut ;  oir  cha-n  èisd  iad  riumsa  ;  oir  tha  taigh 
Israeil  uile  mi-nàrach,  agus  cruaidh-chridheach.'' 
(Esec.  iii.  70  Cha-n  iongantach  machonnsaich- 
eas  iad  an  aghaidh  an  luchd-teagaisg,  an  uair  a 
chonnsaicheas  iad  an  aghaidh  an  Tighearna  fèin, 
seadh,  an  aghaidh  an  fhacail  a  's  soilleir'  a  labhair 
e,  agus  a  shaoileas  iad  gur  ann  aca  fèin  a  tha 
chòir;  an  uair  a  sgìthicheas  iad  an  Tighearna  le 
briathraibh,  is  cainnt  daibh,  <4  Cò  anns  an  do 
sgìthich  sinn  e.  (Mal.  ii.  17?  )  Dh' fhiosraich 
na  sagairtsin  a  rinn  dimeas  air  ainm  an  Tighearn', 
a  cheist  an-dàna  so  ;  "  Ciod  anns  an  d'  rinn  sinn 
tàir  air  t'ainm  ?"  agus  an  uair  a  thruaill  iad 
Altair,  agus  a  tharruinn  iad  dìmeas  air  bòrd  an 
Tighearna,  dh'  f  hiosraich  iad  gu  mi-nàrach  ; 
"  Ciod  anns  an  d'  rinn  sinne  do  thruailleadh  ?" 
(Mal.  i.  6.  7.)  Ach  ars'  an  Tighearn',  <;  Is  an- 
aoibhinn  dhàsan  a  ni  strì  ris  an  fhear  a  rinn  e! 
an  t-slighe  chreadha  ri  fear  deilbh  na  creadha, 
an  abair  a  chria  ris-an  a  chumas  i,  Ciod  a  tha  tliu 
a'  deanamh,"  Isa.  xlv.  9  ? 

Ceist.  Ach  c'arson  a  reusonaicheas  Dia  cùis 
ri  duine? 

Freag-  Mar  is  creatair  reusont'  an  duine, 
buinear  ris  a  rèir  sin  ;  agus  cuirear  ìompaidh 
reusont'  air :  a  chum  na  crìche  so  thug  Dia 
reuson  d'a  r'a  ghnàthachadh  do  rèir  iarrtais  fèin. 
Shaoileadh  neach  nach  bu  chòir  do  chreatair 
reusonta  cuir  an  aghaidh  an  aobhair  a's  feair 
air  domhan,  an  uair  a  nochdar-dha  e. 

2.   Air  a'  chuid  is  lugha,  chì  daoine  nachd'  iarr 

Dia  orra  ach  ni  reusont',  agus  nach  do  thoirmisg 
e  dhaibh  ach  ni  mi-iomchuidh,  agus  air  an  aobhar 
sin  gur  iomchuidh  dhaibh  gèill  a  thoirt  da,  agus 
gur  mi-iomchuidh  dhaibn  bhi  eas-umhal.  Mar 
so,  's  èigin  do  'n  dream  a  thèid  am  mugha  ceartas 
Dè  aideachadh,  's  èigin  daibh  aideachadh  gu'm  bu 
reusonta  dhaibh  pilleadh  ris  ;  is  èigin  daibh  iad- 
fèin  a  dhìteadh,  agus  aideachadh  nach  bu 
reusonta  dhaibh  iad-fèin  a  sgrios  le  dearmad  a 
dheanamh  air  Gràs  Dè,  ann  an  latha  tairgse  na 
slàinte. 

A  luchd  aingìdheachd,  feuchaibh  an  dean  sibh 
an  t-iùl  duibh  fèin  leis  an  reuson  a's  fearr  a 
tha  agaibh ;  chì  sibh  a  nise  cò  ris  a  tha  bhur 
gnothach.  A  thruaghain  ana-miannaich  neo- 
iompaichte,  ciod  a  th'  agatsa  ri  radh  ?  am  beii  do 
dhànadas  agad  dol  a  chuir  connspaid  ri  Dia  ?  an 
urrainn  thu  a  reusoin-san  a  thilgeil  bun  os-ceann  ? 
Am  beil  thu  deas  a  dhol  'na  dhàil  ?  Chuir  Dia 
mar  cheist  ort,  c'arson  a  bhàsaicheas  tu  ?  am 
beil  freagra  deas  na  ceiste  so  agad  ?  An  gabh 
thu  os-làimh  a  dhearbhadh  gur  e  Dia  an  coireach, 
agus  nach  tusa?  Nach  truagh  an  ionnsaidh  so ! 
An  dara  cuid,  tha  'n  eacoir  aig  Dia  a  tha  'g 
iarraidh  t-iompachaidh,  no  agads'  a  tha  diùltadh 
iompachaidh  :  Ghlaodh  e  riut  pilleadh,  ach  cha 
phill  thu  ;  tha  e  'g  iarraidh  ort  pilleadh  air  ball, 
am  fad  sa  mhaireas  latha  tairgse  nan  gràs,  agus 
tha  thu  'ga  chuir  air  ath-latha,  an  dùil  gur  leòir 
dhut  pilleadh  an  dheigh  so.  Is  àili  leis  do  làn- 
iompachadh,  agus  gu'm  bi  thu  mar  nuadh- 
chreatair  naomh'  agus  aith-ghinte :  agus  saoilidh 
tusa  gun  dean  na's  lugha  na  sin  an  gnothach, 
agus  gur  leòir  an  seann-duin'  a  leasachadh^  gu'n 
fhàs  mar  nuadh-dhuine.     C^  nis'  aig   am  beil  a' 

ehoire,  aig  Dia  no  ugarìsa  ?  Tha  Dia  a'  giaqrìh- 
aich  riut  pilleadh  ri  heatha  naomh',  agus  cha  phill 
thu  ;  is  ni  solleir  o  d'  ghiùlan  eas-umhal,  nach 
pill  thu.  Na'm  b'  àiìl  leat  pilleadh,  c'arson  nach 
do  phill  thu  cheana?  agus  c'arson  nach  tòis- 
ich  thu  'nis  ?  Tha  do  ghiùlan  fo  cheannsal  do 
thoile  fèin.  Faodaidh  sinn  a  mheas  air  chinnt 
nach  àill  leat  pilleadh,  o  nach  eil  thu  a'  pilleadh. 
Agus  c'  ur  son  na^u  »«l  thu  a'  pilleadh  ?  am  beil 
leith-sgeul  agau  ns  aòi  faodar  leith-sgeul  a  ràdh; 

Ged  nach  eil  annams'  ach  cnuimh,  agus  do 
cho  chreatair  ea-coinasach,  bheir  mi  dùbhlan 
do'n  fhear  is  glice  do  na  h-aingidh,  an  uair  a 
thagras  mi  cùis  mo  Chruthadair  ;  agus  is  mòide 
mo  mhisneach  gu'm  beil  fios  agam  nach  tagair  mi 
ach  a'  chùis  a  tha  Dia  a'  tagradh,  agus  nach  eil 
mi  a'  connsachadh  ach  cùis  fm  Tì  aig  am  bi  a 
chuid  is  fearr  fa-dheireadh.  Nam  biodh  an  da 
aobhar  choitcheann  so  agam  'na  t'  aghaidh,  is 
cinnteach  leam  nach  bi  aobhar  math  sam  bith 
agads'  air  do  thaobh  fèin. 

1.  Is  cinnteach  mi  nach  aon  aobhar  math  a  tha 
'n  aghairìh  Dhè  na  firinn  agus  a'  ghliocais  ;  oir 
cha  solus  a  tha  'n  aghaidh  na  grèine.  Cha  n-eil 
eòlas  ann  an  creatair  air  bith,  ach  eòlas  a  fhuair 
e  bho  Dhia  ;  agus  air  an  aobhar  sin  cha-n  f  haod 
neach  a  bhi  ni's  gliae  na  Dia :  is  dànadas  a 
thoilleas  chlaoidh  sìorruidh  do  'n  aingeil  is  àirde, 
bhi  'g  a  choimeas  fèin  r'a  Chruithear  ;  agus  nach 
ro  ladorn  an  ni  do  mheall  salachair,  no  do  'n 
ùmaidh  a  ta  aineolach  air  fèin  agus  air  gach 
aon  ni  a  chì  e,  agus  a  tha  ni's  aineolaiche  gu 
mòr  na  daoin'  eile,  cuir  an    aghaidh   gliocais  an 

Tighearna?  Is  làn-fhoillseachadh  air  aingidh- 
eachd  uabhasach  agus  àrd-chuthach  dhaoìn' 
ana.meineach  peacach,  gu'n  deanadh  famh  cho 
dìblidh  connspaid  ra  Chruithear,  no  teagamh 
chur  'na  f  hacal :  Seadh,  tha  sluagh  'n  ar  sgìr- 
eachdaibh  a  tha  cho  aineolach  brùideil,  's  nach 
urrainn  iad  freagradh  iomchuidh  thoirt  air  ceist 
sam  bith  a  chuirear  orra  mu  cheud-thùs  a  chràbh- 
aidh,  gidheadh,  a  tha  cho  ghlic  'n  am  barailibh 
fèin,  's  gu'n  cuir  iad  gu  h-an-dana  dearbh-fhìrinn 
Dè  an  teagamh  agus  cha  chreid  iad  i,  ni's  faide 
na  chòrdas  i  r'  an  ghliocas  amaideaeh  fèin. 

2.  Mar  a  ta  làn-chinntagam  gu'm  beil  a'  chòir 
aig  Dia ;  mar  an  ceudna,  is  lèir  dhomh  gu 
soilleir,  gu'm  beil  a'  chùis  a  tha  e  a'  dìteadh,  cho 
gràineil,  's  nach  iomchuidh  do  dhuine  air  bith  a 
tagradh.  Am  faod  deagh  aobhar  bhi  ag  duine 
do  'n  t-sluagh  lagh  an  Tighearn'  a  bhriseadh ; 
anTriath  glòrmhor  a  cheannaich  e,  a  mhaslachadh 
agus  amhi-ghnàthachadh  ?  Am  faod  deaghaobh- 
ar  a  bhi  aig  neach  sam  bith,  anam  neo-bhàsmhor 
fèin  a  chuir  am  mugha  ?  Cluinnibh,  agus  comh- 
arraichibh  ceist  anTighearna,uPillibh,  pillibh,  c'ar- 
son  a  bhàsaicheas  sibh  ?  an  ion  duibh  bàs  siorr- 
uidh  a  mhiannachadh  ?  am  beil  tròm-ghaol  agaibh 
air  ifrinn  ?  Ciod  an  t-aobhar  a  tha  agaibh  sibh 
fèin  a  mhilleadh  gu  deònach  ?"  Ma  shaoileas  sibh 
gu'm  beil  rud-eigin  aobhair  agaibh  peacadh  a 
chuir  an  gnìomh,  nach  ion  duibh  achùimhneach- 
adh  gur  duais  do  'n  pheacadh  am  bàs  ?  (Rom. 
vi.  23.)  Agus  smuaintichibh  am  beil  aobhar 
agaibh  sibh-fèin  a  sgrios  eadar  anam  agus  chorp 
gu  sìorruidh.     Cha  chòir  dhuibh  a  mhàin  a'  chur 

mar  cheist  oirbh  fèin,  an  ionmhuinn  leibh  an 
nathair-nimhe,  ach  an  ionmhuinn  leibh  a  gath. 
Is  ni  co  oillteil  do  neach  sonas  sìorruidh  a  thilg- 
eil  uaithe,  agus  peacachadh  an  aghaidh  Dhè,  's 
nach  faodar  deagh  aobhar  a  thoirt  air  son  sin  a 
dheanamh  ;  ach  mar  is  mòid  a  ghabhas  e  a  leith- 
sgeul  fèin,  is  mòid  a  nochdas  e  do  chuthach. 
Ged  a  bhiodh  moraireachd  na  rloghachd  ann  ad 
thairgse  air  son  gach  peacadh  a  chuireadh  tu  'n 
gniomh,  cha  dioladh  an  duais  do  chall,  agus  bu 
chuthach  dhut  a  cosnadh  :  bu  ro  shuarrach  an 
tuarusdal,  r'a  choimeas  ris  an  t-sonas  a  chailleadh 
tu  ;  ged  f  haigheadh  tu  air  son  gach  aingidheachd 
an  ni  is  lnachmhoir'  agus  is  fearr  leat  air  thalamh, 
chum  do  lùbadh  gu  peacadh.  Ged  a  thoilich- 
eadh  tu  an  caraid  is  mò  agus  is  fearr  a  th'  agad ; 
ged  a  bheireadh  tu  gèill  do  'n  Rìgh  is  àird  inbh 
air  thalamh  ;  ged  theasairgeadh  tu  thu-fèin  o 
'n  truaigh  shaoghalta  is  dòrainniche,  le  peacadh  ; 
cha  bu  chòir  dhut  gu'm  bu  leòir  leat  sin  uile 
'chuir  iompaidh  ort  a  chum  am  peacadh  a  chuir  an 
gniomh.  Nam  bacadh  do  lamh  no  do  shùil-dheas 
do  shonas  ;  b'  f hearr  dhut  an  tilgeil  uat  na  dol 
do  dh'  ifrinn  g'  an  teàrnadh.  Oir  cha  teàrnar 
bloidh  dhiot  ma  chaillir  thu  fèin  gu  h-iomlan. 
Tha  sìorruidheachd  shona  cho  luachmhor  's  nach 
coimeas  ni  saoghalt*  air  bith  dh'i.  Cha  dean 
beatha,  crùn  rioghail,  no  rìoghachd,  suas  a  call. 
Cha-n  fhaod  fior-aobhar,  no  leith-sgeul  bhi  aig 
duine  do  'n  t-sluagh,  a  shonas  sìorruidh  a  chuir 
an  cunnart.  Ma  chailleas  tu  flaitheas  na  glòire, 
ciod  a  ni  suas  do  chail  ?  Ma  thilgeas  tu  thu-fèin 
ann  an  ifrinn  na  dòrainn,  ciod  a  lughdaicheas  do 
thruaighe,  no  a  bheir  fuasgladh  no  co-fnurtachd 

ahut  gu  bràth  ;  Air  an  aobhar  sin,  cha-n  eil  mòr 
luach  ni's  leòir,  ann  an  ni  sam  bitlr,  a  ghabhais 
do  leith-sgeil,  ma  dhearmaideas  tu  do  shonas 
bith-bhuan  :  oir  ars'  ar  Slànaighear,  "  Ciod  e  an 
iairbhe  do  dhuine,  ge  do  choisneadh  e  an 
sa"*ghal  gu  h-iomlan,  agus  'anam  a  chall  ?"  Marc. 
viii.  36. 

A  dhaoine,  's  truagh  nach  aithne  dhuibh  mòr- 
luach  nan  nithe  sin  air  am  beil  sinn  a  nis'  a' 
labhairt  ruibh  !  Cha-n  i  bhur  barails'  a  tha  aig 
naomh-shluagh  nam  flaitheas  orra.  Nam  faodadh 
an  diabhol  dol  far  am  beil  iad  sin  an  làthair  Dhè 
air  lasadh  le  teas-ghràdh  d'  an  Triath,  agus  le 
ùmhlachd  d'a  naomhreachd,  agus  nan  tairgeadh 
an  nàmhaid  so  dhaibh  deoch  bhuaireasach  bhlasta, 
no  strìopach,  no  cuideachd  mhacnasach  d'  am 
mealladh  o  Dhia  na  glòire :  guidheam  oirbh 
innsibh  dhomh,  cia  mar  a  shaoileas  sibh  a  chòrd- 
adh  sin  riù?  Seadh,  ged  a  thairgeadh  am 
buaireadair  dhaibh  inbh  agus  cumhachd  rìoghail 
air  thalamh,  an  saoil  sibh  gu'm  mealladh  so  iad 
a  nuas  o  nèimh  ?  O  cia  mòr  leis  an  deanadh 
iad  dimeas  air  an  tairgse,  agus  leis  an  diùltadh 
iad  i !  Agus  c'arson  nach  deanadh  sibhs'  an  ni 
ceudna,  sibh'  aig  am  beil  nèamh  fosgailte  d'  ur 
creideamh,  nam  biodh  creideamh  agaibh  chum  so 
a  thoirt  fainear  ?  Cha  n-eil  anam  ann  an  ifrinn, 
do  nach  lèir  a  nise  gur  mi-chiallach  nèamh  a  reic 
air  son  sòlasaibh  feòlmhor;  oir  cha  bheagan 
macnais  no  sòlais,  cha  bheagan  saibhris  saoghalta 
no  urram,  agus  cha  bheagan  deagh-ghean  no 
gealltanais  dhaoin',  a  mhùchas  tein'  ifrinn,  no  a 
bheir  co-leasachadh  do  'n  neach  a  chailleas  anam. 
O !  na'm  faiceadh  agus  na'n  cluinneadh  sibh   iia 

nithe  sin  a  chreideas  daoin'  eile  bho  fhacal  Dè, 
dh'  aidicheadh  sibh  nach  eil  aobhar  no  barantas 
iomchuidh'  aig  duine  do 'n  t-sluagh  anam  fèin  a 
lèir-sgrios,  agus  cha  leigeadh  an  t-eagal  duibh 
tàmh  aon  òidhch'  eil'  a  ghabhail  gus  an  rùnaich- 
eadh  sibh  pilleadh  agus  a  bhi  beò. 

Ma  chì  sibh  neach  a'  sparradh  a  làimh'  anns 
an  te.ine  gus  an  loisgear  dheth  i,  is  iongantach 
leibh  so  ;  ach  faodaidh  gnè  de  dh'  aobhair  a 
bhi  aig  neach  a  chum  so  a  dheanamh  ;  mar  a  bha 
aig  Easbuig  Cranmer  a  loisg  dheth  an  làmh  leis 
do  chuir  e  a  làmh-sgrìobhaidh  ris  a'  phàpanachd. 
Ma  chì  sibh  neach  a'  sgathadh  cois  no  gàirdean 
deth  fèin,  is  sealladh  dèistinneach  sin;  ach 
faodaidh  deagh  aobhar  a  bhi  aige  chum  so  a 
dheanamh,  eadhon  a  thearmann  fèin.  Ma  chì 
sibh  neach  a  bheir  a  chorp  a  chum  a  losiradh  gu 
luaithre,  no  g'a  chlaoidh  le  h-innealaibh  dòrainn, 
agus  an  neach  sin  fèin  a'  diùltadh  tearmainn  ;  is 
ro-chruaidh  so  air  fuil  agus  feòil.  Ach  faod- 
aidh  sàr  aobhar  a  bhi  aige  air  so  a  dheanamh, 
mar  a  rinn  iomadh  fianais  no  Mairtireach  criosd- 
aidh.  (Eabh.  xi.  35,  36.)  Ach  duine  a  chuir  cùl 
ris  an  Dia  a  chruthaich  e,  agus  a  ruith  chum 
teine  ifrinn,  agus  fios  aig'  air  a  chunnart,  agus 
cuireadh  aige  gu  pilleadh  a  chum  's  gu'm  bi  e 
tearuinte  ;  is  giùlan  so  nach  gabh  aobhar  sam 
bith  a  leithsgeul.  Oir  diolaidh  nèamh  gach  ni  a 
chaillear  'g  a  cosnadh,  agus  gach  saothair  a 
bhuilichear  oirre.  Ach  cha  diol  ni  sam  bith  call 
nèimhe. 

Guidheam  oirbh  a  nis'  fosglaibh  'ur  n-anmaibh 
do  'n  teagasg  so.  Mar  a  leigeadh  ris  duibh  nach 
eil  aobhar  agaibh  sibh  fèin  a  mhilleadh,   innsibh 

dhomh  c'arson  a  dhiùltas  sibh  pilleadh  ri  Dia 
ehum  a  bhi  sona  beò  ?  C'arson  nach  bi  sibhs'  a 
shaoghaltaichean  mhisgeach  aineolach  agus  mhi- 
chùramach,  cho  naomha  agus  cho  cùramach  m  'ur 
n-anmaibh  ris  gach  dream  eile  is  aithne  dhurbh  ? 
Nach  bi  ifrinn  cho  loisgeach  dhuibhs'  is  do'n 
chuid  eile  do  'n  t-sluagh  pheacach  ?  Nach  còir 
d'  ur  n-anmaibh  a  bhi  cho  luachmhor  agaibh  'sa 
tha  an  anmannan  fèin  aig  daoine  eile  ?  Nach  eil 
urrad  ùghdarais  aig  Dia  os  ur  ceann,  'sa  tha  aige 
os  an  ceann-san  ?  air  an  aobhar  sin,  c'arson  nach 
sluagh  naomhaichte  sibh  cho  mhath  riu-san  ? 

A  dhaoine,  reusonaich  Dia  ruibh  o  nàdur  na 
cùise  fèin,  agus  nochd  e  dhuibh  gu  soilleir,  nach 
mò  tha  do  dh'  aobhar  agaibh  a  bhi  mi-naomha, 
na  tha  agaibh  'ur  n-anmaibh  fèin  a  sgrios;  agus 
mur  tuig  sibh  so,  agus  mur  pill  sibh,  is  coltach 
gu'm  beil  sibh  ann  an  staid  an-dòchais. 

Agus  a  nise,  an  dara  cuid  tha  aobhar  agaibh 
air  son  ar  deanadais,  no  cha  n-eil.  Mur  eil  an 
cuir  sibh  an  aghaidhreusòin  ?  An  dean  sibh  ni 
gun  aobhar  agaibh  air  a  shon  ?  Ach  ma 
shaoileassibhgu'm  beilaobhar  agaibh,  taisbeanaibh 
'-e.  Reasonaichibh  a'  chùis  riumsa  ar  co-chreatair, 
car  tamall  beag,  oir  is  usa  dhuibh  «o  gu  mòr  no 
a  reusonachadh  ri  Dia.  A  dhuine,  innis  domh  a 
nis'  an  làthair  an  Tighearna  margirm  biodh  tu 
ri  bàsachadh  air  ball,  c'arson  nach  rùnaich  thu 
pilleadh  an  diugh,  seadh,  mu'n  gluais  thuàionad 
do  bhonn  ?  Am  beil  aobhar  agad  so  a  dhiùltadh 
no  a  dhearmad  ?  Am  beil  aobhar  agad  a  thoii- 
Scheas  do  chogais  fèin  ?  Am  beil  aobhar  agad  a 
thagras  tu  gu  dàna  mar  do  leithsgeul  an  làthair 
«,^athair  breitheanais   Dhè* ;  ma  tha  aobhar  agad 

eluinneamaid  e,  cuir  an  cèill  agus  dearbh  e.  Ach 
ino  thruaighe,  is  ana-cainnt  gun  seadh  an  àite 
reusoin  a  tha  sinn  a'  cluinntinn  gach  latha,  o.  'n' 
t-sluagh  aindiadhaidh.  Bu  nàr  leam  a  h-ainm« 
eaehadh  mur  b'  èigin  domh. 

1.  Ars'  a  neach  eigin,  mur  saorar  ach  na  daoine 
iompaichte,  naomhaichte,  mar  a  ta  tusa  'g  ràdh, 
cha  bhi  nèamh  achfalamh,  agus  gu'n  cuidicheadh 
Dia  leis  a'  chuid  is  lionmhoire. 

Freag.  Ciod  e  1  is  coltach,  gun saoil  sibh  nach 
eil  eòlas  aig  Dia,  no  nach  ion  a  chreidsinn  !  Na 
measaibh  gur  sibh  fèin  an  t-iomlan,  oir  tha 
naomh-shluagh  gun  àireamh  aig  Dia.  Ach  is 
fearr  dhuibh  am  feum  sin  a  theagaisg  Criosd  a 
dheanamh  do'n  f  hìrinn  so  :  "  Imichibh  a  steach 
air  an  dorus  chumhann  ;  oir  is  farsuinn  an  dorus, 
agus  is  leathan  an  t-slighe  a  ta  treòrachadh  chum 
sgrios,  agus  is  lionmhor  iad  a  ta  dol  a  steach 
oìrre  ;  agus  is  cumhann;  an  dorus,  agus  is  aimh- 
leathan  an  t-slighe  a  ta  treòrachadh  chum  na 
beatha,  agus  is  tearc  iad  a  ta  ?g  amas  oirre." 
(Mat.  vii.  13,  14.)  "  Na  biodh  eagal  orts,  a  threud 
bhig,"  arsa  Criosd  r  a  naoimh,  "  oir  is  e  deagh- 
thoil  bhur  n-Athar  an  rìoghachd  a  thoirt  dhuibh.,, 
Luc.  xii.  32. 

Cun.  2.  iS  Is  cinnteach  mi  ma  thèid  mo  leithid-sa 
do  dh'  ifrinn,  nach  bi  gainne  cuideachd  orm. 

Freag.  Àgus  am  fois  no  co-f  hurtachd  dhutsa 
sin  ?  no  an  saoil  thu  nach  faigh  thu  ni's  leòir  do 
chuideachd  air  nèamh?  An  caillear  le  cion 
cuideachd  thu  ?  No  'n  creid  thu  nach  cuir  Dia 
a  bhagradh  an  gniomh,  do  bhrìgh  gu'm  beil  na 
h-uibhir  ciontach  ?  Is  barailean  mealltach  iad  sin 
uile. 

Cun.  3.  Ach  tha  na  h-uile  duine  peacach, 
seadh  an  dream  is  fearr. 

Freag.  Ach  cha  sluagh  peacach  neo-iompaichte 
na  h-uile.  Tha  naomh-shluagh  Dhè  saor  o 
pheacadh  gràineil ;  is  uallach  trom  agus  aobhar 
bròin  leo  an  laigse  ;  is  e  an  guidhe  dhùrachdach 
gach  àm  gu'n  lùghdaicheadh  Dia  i ;  cathaichidh 
iad  gu  spàirneil  'na  h-aghaidh  a  ghnà  agus  is 
bliadhna  leo  gach  là  gus  am  bi  iad  saor  dh'r. 
Cha  n-eil  iad  fo  cheannas  peacaidh. 

Cun.  4.  Cha  lèir  dhomh  gur  fearr  luchd-aid- 
mheil  a'  chreidimh  na  daoine  eile  :  tha  iad  cho 
sanntach  cealgach,  foirneartach  ri  sluagh  sam 
bith. 

Frectg.  Cha-n  ionann  do  dheanadas  chealgairean 
agus  do  ghniomharraibh  dhaoine  riaomha.  Tha 
sluagh  gun  àireamh  aig  Dia :  ge  do  chuireas  atn 
saoghal  mi-runach  iomadh  ciont'  às  an  leth  air' 
nach  do  smuaintich  iad  riamh,  agus  nach  dearbh- 
ar  gu  bràth.  Js  tric  leis  na  h-aingidh  an  naomh- 
shluagh  a  dhìteadh  air  son  peacaidh  cridhe,  nach 
lèir  do  neach  ach  do  Dhia  fèin  ;  gun  aobhar  sam 
bith,  ach  do  bhrìgh  nach  urrainn  iad  a  dhearbh- 
adh  'nan  aghaidh,  gach  010^1'  a  tha  soilleir  'nan 
gniomharraibh  fèin. 

Cun.5.  Ach  cha  duine  neo-ghlan,  misgeach? 
no  foirneartach  mise  ;  agus  uime  sin  carson  a 
ghlaodhas  tu  rium  iompachadh. 

Freag.  ò.  Mar  nach  gint'  thu  agus  pòr  nan 
ana-mianna  feòìmhor  ann  ad  nàdur,  agus  mar  nach 
gluaiseadh  tu  d'  an  rèir  cho  mhath  ri  daoine  eile  ! 
nach  peacadh  cho  mòr  riu  sin,  inntinn  thalmhaidh 
gun  chreideamh  gun  ùmhiachd  a  bhi  ann  an  duine, 
agus  an  gràdh  a  dhlighear  do  Dhia  a   thoirt  do'n 

t-saoghal  ?  Seadh,  ceadaichibh  dhomh  innseadh 
dhuibh,  gu'm  beil  mòran  a  sheachnas  peacadh 
maslach,  cho  dlù  ris  an  t-saoghal,  nan  tràillean 
do'n  fheòil,  aineolach  air  Dia  agus  air  nèamh 
cho  neo-lochdach  'nan  giùlan,  's  a  tha  daoine 
eile  'nan  gniomharraibh  peacach  a  tha  gu  nàr 
follaiseach. 

Cun.  6.  Cha  n-eil  mi  mi-runach,  no  cronail  do 
neach  sam  bith  ;  agus  c'arson  a  sgriosas  Dia  mi  ? 

Freag.  An  ciont  leat  di-meas  a  dheanamh  air 
an  Dia  a  chruthaich  thu,  agus  a  chuir  a  chum  an 
t-saoghail  thu  ga  d'  stiùradh  gu  sonas  Ie  facal  a 
chumhachd  ?  an  ciont  leat  barrachd  spèis  a 
thoirt  do  'n  chreatair  na  bheir  thu  do  'n  Chruith- 
ear:  agus  a  thairgse  ghràsmhor  a  dhiùltadh  gu 
tàireil  gach  latha  ?  I s  e  doimhne  do  pheacaidh  a 
bhi  gun  mhothachadh  air  :  cha  mhothaich  am 
màrbh  gu'm  beil  e  màrbh  !  Na'n  ath-bheothaichte 
thu,  chitheadh  tu  tuille  do  mheara,chd  annad 
fèin,  agus  b'  iongantas  leat  gu'n  robh  thu  cho  neo*- 
mothachail  air  do  chunnart. 

Cun.  7.  Is  meallta  mi,  mur  cuir  thu  daoineair 
boile  an  àit  an  ionpachadh  ?  is  leòir  a  chuir 
siuagh  bochd  'nam  breislich,  a  bhi  smaointeach 
air  gnothach  a  tha  cho  àrd  os-ceann  an  tuigse. 

Freag.  1.  Am  faod  thusa  bhi  ni's  mo  air  boile 
na  tha  thu  ?  air  a'  chuid  is  lugha,  am  beil  cuthach 
is  cunnartaiche  na  dimeas  a  dheanamh  air  do 
shonas  sìorruidh,  agus  thu-fein  a  mhilleadh  gu 
deònach  ì 

2.  Cha-n  eil  duine  fior-shocrach  an  cèill  gus 
an  iompaichear  e:  cha-n  aithne  dha  Dia,  no 
Criosd,  cha  n-aithne  dha  e-fèin,  no  'n  saogbal ; 
cha  n-aithne  dhapeacadh  ;  agus  cha  n-aithne  dha 

an  gnothach  a  dh'earb  Dia  ris  a  dheanamh  air 
thalamh,  gus  an  iompaichear  e.  Tha'n  sgriobtur 
a'  gràdh,  gu'm  beil  na  h-aingidh  'nan  sluadh  mi- 
reusonta,  agus  gu'n  d'  rinn  Dia  gliocas  an 
t-saoghail  so  amaideach  (2  Tes.  iii.  2.  1  Cor. 
i.  20.)  Agus  air  teachd  do  'n  Mhac  strùidheii 
gu  chèill,  rùnaich  e  pilleadh,  (Luc.  xv.  17.) 
Nach  glic  an  saòghal,  an  uair  a  bheir  iad  eas- 
ùmhlachd  do  Dhia,  agus  a  ruitheas  iad  a  chum 
ìfrinn,  air  eagal  gu'm  bi  iad  às  an  cèill  ? 

3-  Ciod  a  th'  anns  an  obair  a  dh'iarras  Criosd 
ort  a  dheaftamh,  a  chuireas  duine  às  a  bheachd  ? 
An  cuir  teas  ghràdh  do  Dhia,  earbs*  às,  gairm 
air,  smuaintean  sòlasach  air  glòir  shìorruidh,  cùl 
a  chuir  ri  peacadh,  gràdh  bràithreil,  agus  spèis 
do  dh'  obair  an  Tighearna;  An  cuir  na  nithe  sin 
daoine  às  am  beachd? 

4.  An  uair  a  ghearanas  sibh  gu'm  beil  na  nithe 
sin  àrd  airbhurson,  thasibh  a'  dìteadh  Dhèfèin  ; 
do  bhrìgh  gu'n  tug  e  na  nithe  sin  duinn  mar  obair, 
agus  gun  do  chuir  e  fhacal  an  cèill  duinn,  a' 
sparradh  air  gach  neach  leis  an  àill,  sonas,  gluasad 
a"a  rèirgach  oiàhcK agus  latha  An  cò  àrd  ri  beann- 
tan  daibh,  na  nithe  sin  chum  an  do  chrùthaicheadh 
sinn,  agus  chum  am  beil  sinn  beò  ?  Ma  gear- 
anas  sinn  so,  ni  sinn  amhlaran  brùideil  dhinn 
fèin  ;  agus  tha  sinn  mar  dhream  nach  bean  ri 
gnothaichibh  is  àirde  na  nithe  talmhaidh  feòlmhor. 
Ma's  ro  àrd  na  flaitheas  ri  smuainteachadh  orra, 
agus  deanamh  air  an  son,  is  ro  ard  iad  mar  an 
ceudna  r'an  sealbhachadh  gu  bràth. 

5.  Na'n  ceadaicheadh  Dia  dodhuinelag-cheann- 
ach  a  chiall  a  chall  air  uairibh  le  smuaintibh  air 
nithibh  sìorruidh  :  thàrladh  so  bho  ain-eolas    an 

duine  sin  air  nithibh  sìorruidh,  do  bhrìgh  gu'n 
do  thriall  e  gun  fhear  iùil ;  agus  b'  fhearr  leam 
gu  mòr,  mòr  a  bhi  ann  an  staid  an  f  hir  sin,  na  ann 
an  staid  an  t-sluaigh  cheann-laidir  neo-iorapaicht' 
a  mheasas  mire  chuthaich  mar  an  gliocas. 

Cun.  8.  Shaoilinn  nach  eil  urrad  chùram  aig 
Dia  do  smuaintibh,  do  bhriathraibh,  agus  do 
gniomharraibh  dhaoine ;  's  nach  eil  e  caoin- 
shuarrach  umpa. 

Freag.  Tuigear  uaidh'  so  nach  creid  sibh  facal 
Dè\  agus  mur  creid,  ciod  e  a  chreideas  sibh? 
Nach  tugadh  'ur  reuson  fèin  duibh  teagasg  a's 
fearr  na  chunnuil  so,  ged  nach  creid  sibh  an 
sgriobtur  ?  An  saoil  sibh  nach  robh  cùram  aig 
Dia  dhinn,  an  uair  a  dh'  aontaich  e  ar  cruthachadh 
le  facal  a  chumhachd,  ar  cumail  suas  le  a  làimh 
thrèin,  agus  ar  naltrum  le  'mhathas  nach  traogh  ? 
An  dean  duine  glic  obair  innealt'  an  diomhanas? 
An  dean,  no  an  ceannaich  sibh  uaireadair  a  dh' 
amharc  air  gach  latha,  gun  chùram  a  ghabhail  am 
bi  e  ceart  no  mi-cheart?  Air  chinnte  mur  creid 
sibh  gu'm  beil  sùil  aig  Dia  'na  fhreasdal  sòn- 
raicht'airbhur'n-inntinnibh,  agusair'urgiùlan,cha 
chreid  sibh  gu'm  beil  sùil  aig  air  'ur  n-  uireasbhuidh, 
no  gu'n  dìolar  leis  i.  Agus  na'n  gabhadh  Dia  cho 
beag  cùram  dhibh  's  a  shaoileas  sibh,  cha  bhiodh 
sibh  beò  gus  a  nise  :  bhiodh  ceud  galar  ann  an 
gleachd  spàirneil  a  dh'  f  heuchainn  cho  dhiù  is 
luaith' a  chuireadh  às  duibh.  Seadh.  thathaich- 
eadh  na  deamhnaibh  sibh  agus  spionadh  iad  leo 
beò  sibh,  mar  a  shluigeas  an  garbh-iasg  am  mion- 
iasg,  agus  na  h-eoin  f  heòi  itheach  an  eunlaidh  eile. 
Cha  n-urrainn  sibh  a  smuainteachadh  nach  do 
chruthaich  Dia  an   duine  chum   crìch   no    feuni 

èigin  :  agus  ma  chruthaich  e  chum  feum  sam  bith 
e,  is  ann  a  chum  a  bhi  sona  ann  an  gèill  a  thoirt 
da  fèin.  Agus  an  saoil  sibh  nach  math  le  Dia 
gu'm  freagradh  an  duine  a'  chrìoch  sin,  agus  gu'n 
deanadh  e  an  obair  chum  an  do  dhealbhadh  e  ; 
an  obair  o  'n  sruth  sonas  da  anam  ? 

Seadh  leis  a'  chunnuil  aindiadhaidh  so,  b'  àill 
leibh  a  dhearbhadh,  gu'n  do  chruthaich  agus  gu'n 
do  chum  Dia  suas  an  saoghal  an  diomhanas.  Ach 
c  arson  a  chruthaich  e  creatairean  iochdaranach 
na  talmhuinn,  ach  achum  feum  an  duine  ?  Nach 
eil  an  talamh  'g  'ur  giùlan,  agus  'g  'ur  n-altrum? 
Nach  eil  gach  beathach  a  th'  air  uachdar,  a' 
freasdal  d'  ur  feum,  leo  fèin  agus  le  'n  saothair  ? 
An  do  dhealbh  Dia  àros  cho  ghlòrmhor ;  an  tug 
e  do'n  duine  mar  ionad  còmhnuidh  e ;  agus  an 
do  chruthaich  e  luchd-freasdail  d'a  mar  an  ceud- 
na;  agus  a  nis'  an  saoil  sibh  nach  eil  dùil  aig  Dia 
ri  ni-eigin  o  làmhaibh  an  duine  air  son  so  uile  ? 
An  saoil  sibh  gur  coma  le  Dia  ciod  a  smuain- 
ticheas,  a  labhras,  no  a  ni  an  duine  ?  ma  shaoileas 
sibh  so,  tha  bhur  barail  ro  mhearachdach. 

Cun.  9.  Nach  bu  mhath  an  saoghal,  an  uair 
nach  robh  daoine  cho  saoithreachail  orra  fèin  mu 
chràbhadh  sa  tha  iad  a  nise  ? 

Freag.  Bu  ghnà  leis  gach  linn  an  aimsir  a 
chaidh  seachd  a  mholadh.  Bu  ghnà  leis  an 
t-saoghal  a  tha  thus'  a  moladh  a  ràdh  gu'm  b' 
fhearr  linn  an  sinnearachd  o'  shean  no  'n  linn 
fèin,  agus  b'  i  roghainn  an  sinnsearachd  an  linn  a 
chaidh  seachad  :  b'  e  so  gearan  gach  linn  do  'n 
t-saoghal.  Is  lèir  dhuinn  olc  ar  linne  fèin,  ach 
cha  lèir  dhuinn  an  t-olc  a  chaidh  seachad. 
Theagamh  gu'm  beil  sibh  a' labhairt  do  rèir  bhur 

baralach;  oir  saoilidh  daoine  saoghalta  nach  eil 
linn  is  fearr  na'n  linn  sin  is  taitnicbe  leo  fèin  ;  an 
linn  anns  am  bi  iad  subhach,  sòlasach.  Agus 
cha  n-eil  e  mar  cheist  orm,  nach  abairan  diabhol 
cho  mhath  ruibhse  gur  iad  na  linntean  a  chaidh 
seachad  ab'  fhearr,  an  uair  a  fhuaire-fèin  mòran 
sòlais,  anabharra  gèille,  agus  beagan  as-umlachd. 
Ach  's  e  saoghal  a's  fearr  gu  mòr  an  uair  a 
gheibh  Dia  mòran  gràidh,  spèis  agus  ùmhlachd. 
Agus  ciod  eil  an  dòigh  air  an  aithnich  sibh 
mathas  no  olcas  an  t-saoghail  ach  so  ? 

Cùn.  10.  Tha  cho  lugha  gnèchràbhaidh  ann, 
's  nach  eil  fios  againn  ciod  an  creideamh  d'  am 
bi  sinn  ;  uime  sin,  fanaidh  sinn  mar  tha  sinn. 

Freag.  Do  bhrìgh  gu'm  beii  iomadh  gnè 
chreidimh  ann,  am  bi  thusa  do  'n  chreideamh  is 
meas'  is  aithne  dhut  ?  Cha  n-eil  neach  cho  fada 
bho  shligh  an  fhir-chreidimh  ris  a?  pheacach 
shaoghalt'  ifrionnach,  neo-iompaichte  :  oir  cha 
chuir  a  bharail  so,  no  a  bharail  ud  air  seacharan 
e,  mar  neach  eiLe :  ach  is  aon  seacharan  claon  a 
bheatha  gu  h-iomlan.  Na'n  ràchadh  tu  air  turas 
ris  am  biodh  t'  anam  an  earbsa,  an  stadadh,  noam 
pilleadh  tu  air  t'ais,  do  bhrìgh  gu'n  tachradh 
slighe  neo-chòmhnard  gharbh  ort,  no  air  son  gu'm 
faiceadh  tu  cuid  do'n  luchd-astair  a'  triall  air 
sligh'  a  mharc-shluaigh,  cuid  air  slighe  nan 
coisichean,  agus  cuid  a'  leum  dhìg  a's  ghàraidh- 
ean  seadh,  agus  cuid  eil' a"  call  na  slighe  air  fad? 
no  nach  b'  fhearr  leat  an  t-sligh'  iarraidh  gu 
cùramach  ?  Ma  tha  cuid  do  luchd-tuarasdail 
agad,  nach  eil  eòlach  air  t'  obair  a  dheanamh  gu 
ceart,  agus  cuid  a  tha  mi-diùleas,  am   bu  mhath 

leat  càch  a  bhi  diomhain,  do  bhrìgh  gu'm  faic  iad' 
aii  co-luchd-tuarasdail  cuid  ri  mìle  gnothach, 
agus  cuid  eile  ri  macnas  ? 

Cun.  11.  Cha  lèir  dhomh  gur  fearr  staid 
dhaoine  diadhaidh  na  staid  dhaoine  eile.  Tha 
iad  cho  bochd  agus  agus  cho  àmhgharach  sa  tha 
na  h-aingidh  fèin. 

Freag.  Abair  gu'm  beil  daoine  diadhaidh  ni's 
bochdte  agus  ni's  truaighe  na  daoin'  eile,  'nuair  a 
chì  Dia  sin  iomchuidh  :  gidheadh  an  saoil  thu  gur 
tuarasdal  leo  socair  agus  saibhreas  saoghalta  ? 
Thaisg  iad  an  ionmhas  agus  am  muinghinn  ann 
an  saoghal  eile,  no  eha-n  f  hìr  Chriosdaidhean  iad. 
Mar  is  lugha  tha  aca,  is  mòid'  a  tha  aca  r'a 
fhaighinn  :  agus  fanaidh  iad  gu  neoghearanach, 
gus  an  toir  Dia  dhaibh  na  nithe  sin  a  tha 
dh'easbhuidh  orra'  a  dheanamh  an  sonais  iomlan. 

Cun.  12.  An  deigh  dhut  urrad  a  ràdh  's  as  urr- 
ainn  thu,  is  i  mo  rùnsa,  mo  dhòchas  a  chuir  ann  an 
Dia,  agus  earbs'  às  an  ni'sfearr  ath'annam  chomas 
a  dheanamh,  ach  gun  urrad  leth-trom  a  chuir 
orm  fèin  le  cràbhadh  'sa  tha  thus'  ag  iarraidh  orm. 

Freag.  An  e  sin  a  bhi  'deanamh  an  ni  as  fearr 
a  th'  ann  ad  ehomas,  an  uair  nach  pill  thu  ri  Dia^ 
ach  a  bhitheas  do  chridh'  an  aghaidh  gèili  dhdr- 
achdach  naomh'  a  thoirt  dha  ?  Creideam  gur  e 
sin  an  ni  is  fear  a  tb'  ann  ad  rùn,  ach  cha  n-e  an 
ni  is  fearr  a  th'  ann  ad  chomas  ;  agus  's  e  sin 
aobhar  do  dhòrainn  aig  a'  cheann  mu  dheireadh. 

2.  Is  e  m'  iarrtas  dùrachdach,  gu'n  cuir  thu 
do  dhòchas  ann  an  Dia,  agus  gu'n  earb'  thu  às. 
Ach  ciod  an  ni  ris  am  beil  do  dhùil?  An  e  do 
dhùil  gu'n  teasairgear  thu,  ma  philleas  tu,  agus 

•nia  naomliaichear  thu  ?  Gheall  Dia  sin  dut ; 
agus  na  caomhuinn  dùil  a  bhi  agad  ris.  Ach  ma 
shaoileas  tu  gu'n  teasairgear  thu  gu'n  iompachadh 
agus  gu'n  bheatha  naomha,  cha  n-e  so  dòchas  a' 
chuir  ann  an  Dia,  ach  anns  an  diabhol,  agus 
annad  fèin  :  oir  cha  tug  Dia  an  gealladh  so  dhut, 
ach  a  cheart  atharrach  :  ach  thug  an  diabhol  agus 
t?fhèin  spèis  dhut  e,  agus  dhùisg  iad  an  dòchas 
sin  annad. 

Seadh,  mur  eil  agaibh  an  aghaidh  iompachaidh 
agus  beatha  naomha  ach  an  leithid  sin,  chaill 
sibh  'ur  saothair,  oir  cha  n-eil  annt'  utt'  ach  neo- 
ni :  agus  ma  shaoileas  stbh  gur  deagh  aobhar 
dhuibh  gach  teagamh  dhiù  sin,  a  chuir  iompaidh 
oirbh  cùl  a  chuir  ri  Dia  agus  sibh-fèin  a  thilgeil 
an  ifrinn  na  dòrain  ;  gun  teasairgeadh  Dia  sibh 
o  leithid  sin  do  reuson,  agus  o  chruas  cridhe 
aineolach  gun  mhothachadh.  Am  bi  do  mhisnich 
agaibh  gach  teagamh  dhiù  sin  a  chuir  an  cèill 
mar  leith-sgeul,  ann  an  làthair  cathair-breith- 
eanais  an  Dè  mhòir  ?  An  saoil  sibh  gur  leith- 
sgeul  do  neach  sam  bith  a  ràdh  ris  an  Tighearna, 
♦*  cha  do  phill  mi  do  bhrìgh  gu'n  robh  urrad  agam 
r'a  dheanamh  air  thalamh  ;  a  chionn  nach  bu 
taitneach  leam  giùlan  cuid  de  luchd-aidmheil  a 
clireidimh  ;  agus  dobhrìgh  gu'm  faca  mi  cho 
lugha  gnè  chràbhaidh  aig  daoine."  O^  cia  gràc' 
a  leigeas  sòlas  an  latha  sin  ris,  laigse  mhasiach 
nan  leisgeulan  sin.  An  robh  an  saoghal  agad  ri 
cùram  a  ghabhail  deth  ?  Thugadh  an  saoghal 
d'an  tug  thu  gèill,  do  thuarasdal  dut, agusteasairg- 
eadh  e  thu  ma  's  urainn  e.  Nach  robh  saoghal  a 
b'  f  hearr  agad  ri  cùram  a  ghabhail  deth  air  tùs  ? 
Nach  do    sparradh   ort  rìoghachd    Dhè*    agus  a 

ceartas  iarraidh  air  tùs,  agus  nach   do  ghealladh 
gun  cuirear  na  h-uile  nithe  eile  riut,  (Mat.    vi. 
33.)  Agus  nach  d'  innseadh  dhut,   gu'm   beil   an 
diadhachd    aig  am  beil  gealladh    na  beatha  tha 
làthair,  agus    a    chum  teachd,  tarbhach  a  churn 
nan.uile  nithe,  (1  Tim.  iv.  8.)  An  do  chum  peac- 
adh  luchd-aidmheil  a'  chreidimh  air  t'  ais  thu  ? 
Bu  chàra  dhut  a  bhi  ni  b'  f  hurachar,  agus  rabh- 
adh  a  ghabhail  o  'n  cùl-sleamhnacha-san  gu  bhi 
air  t'  f  haicill,  agus  a  bhi  ni's  cùramaich  ;   is  e    an 
sgriobtur  agus  cha  n-e  an  giùlan-san  bu  riaghailt 
dut.     An  do    chùm   iomadh    gnè    chreidimh  an 
t-saoghail  air  t'  ais  thu  ?     Cha  do  theagaisg  an 
sgriobtur    riaghailt    gud  ghiùlan     dut    ach   aoD 
slighe,   agus    b'   i   sin  an    t-slighe    cheart ;  na'n 
leanadh    tu  a'  chuid  a   bha  còmhnard  rèidh  cha 
rachadh  tu  riamh  air  seacharan.       Nach  cuir  ap 
leithid  so  do  dh'  fhreagraibh  'nad'  thosd  thu  ?   Mur 
cuir,  thaseòleir  aig  Dia  a  chuireas  tosd  ort  gu  sìor- 
ruidh.      'Nuair  a  chuir  Dia  mar  cheist  air   an 
duine   neo-iompaichte,    agus    a   thubhairt  e  ris. 
M  A  charaid,  cionnas  a  thàinig  thus'  steach  an  so 
gun  trusgan  nabainnse  umad  ?"     (Mat.  xxii.  12.) 
Is  e  sin  ri  ràdh,    ciod   e   do   ghnothach    do   m' 
eaglais  ann  am  measg  m'  fhior  luchd-cràbhaidh, 
gun  chridhe  agus  gun  giùlan  naomh'  agad  ?   Ciod 
am  freagairt  a  thug  an  duine  n^o-iompaicht'  air  a' 
cheist  so  ?     Cha  tug  facal ;  ach  bha  e  'na  thosd, 
gun  a  bheag  r'a  ràdh  air  a  shon  fein.     Dùinidh 
a'  cheist  shoillear  so,   agus  mòrachd  uabhasach 
nadiadhachd  beul  nan  aingidhsin  is  tulchuisiche 
'n-ur  measg,  ged  ^ach  cuirear  casg  ortsa,  le  aon 
ni  is  urrainn  lucha-teagaisg  a  ràdh  riut  a  nis'  ach 
connsachaidhidh  tu  gur  ceart  do  chùis  fèin  cia  rai- 

eheart  air  bith  i.  Tha  dearbhfhios  agaui  nach  bi 
feum  d-hut  fa-dheireadh  ann  an  aon  leith-sgeul  is 
urrainn  thu  nis'  a  chuir  an  cèill,  an  uair  a  rann- 
saichear  do  chùis  an  làthair  an  Tighearna  agus 
an  t-saoiihail  gu  lèir. 

Seadh,  's  gann  a  chreideas  mi  gur  taitneach 
le  'r  coguisibh  fèin  'ur  leithsgeulan  ;  oir  mas 
taitneach  is  coltach  nach  eil  aithreachas  'n  'ur  rùn. 
Ach  ma  tha  so  'n'ur  rùn,  is  coltach  nach  mòr 
bhur  n-earbs'  às  an  leithsgeul  a  tha  agaibh 
'na  aghaidh. 

Ciod  a  nis'  a  pheacaich  neo-iompaichte  ?  am 
beil  deagh  aobhar  agad  gun  iompachadh  air  ball 
agus  le  t'  uile  chridhe  ?  no  an  triali  thu  do 
dh'  ifrinn  a  dh'  aindeoin  gach  reusoin  ?  Thoir  an 
aire  dhutfèin  'na  thrà,  oir  is  ro  anamoch  dhut  sin  a 
dheanamh  gu  grad.  Am  faod  thu  gearan  a 
dheanamh  air  Dia,  air  obair,  no  air  do  thuarasdal  ? 
Am  measa  an  t-uachdaran  Dia  na'n  diabhol  agus 
an  fheòil  d'an  gèill  thu  ?  Am  beil  cron  ann  an 
gìùlan  naomha  ?  Am  fearr  caithe-beatha  saogh- 
alta,  agus  mi-naomha  na  e  ?  An  abair  do  choguis 
riutgu'n  dean  iompachadh  agus  beatha  naomhado 
dochann  ?  Ciod  an  cron  a  ni  iad?  An  olc  leat 
spiorad  Chriosd  a  bhi  annad?  An  olc  leat 
cridhe  fiorghlan  ?  Na'm  b'  olc  a  bhi  naomh'  an 
abradh  Dia,  Bithibh-sa  naomha,  oir  a  ta  mise 
naomha!,,  (1  Pead.  i.  16.  Lebh.  xx.  7.)  An  olc 
a  bhi  coltach  ri  Dia  ?  Nach  do  chruthaich  Dia  ah 
duine  d'a  rèir  fèin  ?  Is  i  an  naomhachd  so 
iomhaigh  Dliè :  Chaill  Adhamh  i,  agus  is  àill  le 
Criosd  a  h-aiseag  dhutsa,  agus  do'n  dream  sin 
uil'  a  shàbhalas  e  le  'fhacal  agus  le  'spiorad. 
C'arson  a  bhaisteadh  thu  fèin  agus  do  chlanndo'n 

Spiorad  Naoraha,  mar  t'  f  hear-naomhachaidh 
mur  àill  leat  gu'n  naomhaichear  thu,  agus  ma 
shaoileas  tu  gu'n  dean  naomhachadh  do  chron  ; 
innis  domh  gun  bhreug,  mar  an  làthair  an 
Tighearna ;  gecT  is  leisg  leat  a  bhi  naomha,  nach 
b'  fhearr  leat  bàsachadh  mar  naomh  na  mar 
dhroch  dhuine  ?  Na'm  biodh  tu  ri  bàsachadh 
air  ball,  nach  b'  f  hear  leat  bàsachadh  mar  duine 
iompaichte,  na  mar  dhuine  neo-iompaichte  ? 
Mar  dhuine  fior-ghlan  nèamhaidh,  na  mar  dhuine 
feòlmhor  talmhaidh?  Agus  nach  abradh  tu  le 
Balaam,  "  Faigheam-sa  bàs  an  ionracain,  agus 
bitheadh  mo  chrìoch  dheireannach  coltach  r'a 
chrìch-san  ?"  (Aireamh.  xxiii.  10.)  Agus  c'ar- 
son  nach  guidh  thu  nis'  an  ni  sin  a  ghuidheadh 
tu  an  deigh  so,  's  èigin  dut  iompachadh,  no  thig 
ort  òidhche  tinnis  agus  bàis  anns  nach  faod  thu 
»0  a  dheanamh,  ge  do  b'  àill  leat  e. 

Ach  ciod  a  ta  eagal  ort  a  chall  ma  philleas  tu  ? 
An  caill  thu  do  chàirdean  neo-iompaichte  ?  Ma 
chailleas  gheibh  thu  càirdean  eile  is  fearr  na  iad ; 
gheibh  thu  Dia,  Criosd,  an  Spiorad  Naomh'  agus 
gach  criosdaidh.  Gheibh  thu  aon  charaid  is 
fearr  dhut,  agus  a  ni  ni's  mò  air  do  shon,  na's 
urrainn  gach  caraid  saoghalt'  a  dheanamh. 
Mhealladh  na  càirdean  sin  a  chaill  thu  do 
dh'  ifrinn  thu,  ach  cha-n  f  haod  iad  do  theasairginn : 
ach  saoraidh  an  caraid  a  gheibh  thu  t'  anam  o 
ifrinn,  agus  bheir  e  thu  chum  a  shuaimhneis 
shìorruidh  fèin. 

Tha  eagal  ort  gu'n  caill  thu  t'  aoibhneas,  agus 
nach  bi  latha  subhach  agad  gu  bràth  ma  philleas 
tu.  Mo  thruaigh !  an  annsa  leatsùgradh  amaid- 
each  feòlmhor,  na  beatha  chràbhach,  smuaintean 

air  glòir  shìorruidh,  teas  ghràdh  do  Dhia,  seirc 
do'n  chinne-daonna,  sìth  cogais,  agus  aoibhneas 
anns  an  Spiorad  Naomh'  anns  am  beil  staid  nan 
gras  a'  co-sheasamh  ?  (Rom.  xvi.  17- )  Na'm 
bu  mhò  an  sòlas  leat  smuainteachadh  air  t' 
fhearann  agus  air  t'  oighreachd,  nam  biodh  Tigh- 
earnas  na  tìre  gu  lèir  agad,  na  smuainteachadh 
air  cluich  chloinne  bige  ;  c'arson  nach  fearr  leat 
smuainteachadh  air  rìoghachd  nèimh,  mar 
oighreachd,  na  air  saibhreas  an  t-saoghail  gu 
lèir  ?  Mar  is  amaideachd  leanbaidh  a  bheir  air 
cloinn  bhig  urrad  thlachd  a  ghabhail  ann  an 
t'  nithibh  faoine,  's  nach  cuir  iad  ann  an  geali 
t'  oighreachd  iad  ;  mar  an  ceudna  is  amaideachd 
anabarrach  a  bheir  ortsa  urrad  thlachd  a  ghabhail 
do  t'  inbh,  do  d'  shaibhreas  agus  do  d'  shòlas 
saoghalta,  's  nach  cuir  thu  iad  ann  an  geall  an 
t-sonais  nèamhaidh.  Ach  ciod  a  ni  thu  air  son 
sòlais,  an  uair  a  chaileas  tu  iad  sin  ?  Nach 
smuaintich  thu  air  so  ?  an  uair  a  chriochnaicheas 
do  shòlas  saoghalta  le  uabhas,  agus  a  thèid  e  às 
mar  smal  le  droch  bhòladh,  bithidh  sòlas 
nèamhaidh  nan  naomh  a'  sìor  dhol  am  meud. 
Bhlais  mi  fèin  beagan  do'n  t-sòlas  nèamhaidh,  ann 
an  dearcadh  air  an  dearbhachd  a  th'  agam  air 
gràdh  Dhè  ann  an  Criosd,  agus  ann  an  smuain- 
teachadh  air  an  latha  bheannaicht'  a  tha  ri  teachd  : 
agus  tharruinn  mi  làn-deoch  do'n  t-sòlas  thalmh- 
aidh,  gidheadh,  is  èigin  domh  aideachadh 
o  m'  mhothachadh  fèin,  nach  coimeas  d'a  chèil' 
iad  :  Is  èigin  domh  aideachadh  ma  shoillsicheas 
grian  na  beatha  gu  deàlrach  oirnn,  gur  sòlasaich 
aon  latha  ann  an  staid  na  naomhachd,  na  sìor- 
ruidheachd   ann  an  staid  an  t-sòlais  pheacaich. 


Y24l  gairm  do'n  t-sluaqh 

"  Is  fearr  là  a'  d'  chùirtibh  na  mìle  :  b'  f  hearr 
leam  a  bhi  dorsaireachd  ann  an  tigh  mo  Dhè\  na 
bhi  'm  chòmhnuidh  ann  am  pàilliunaibh  aingidh- 
eachd."  (Sal.  lxxxiv.  10.)  Tha  gàire  nan  aingidh, 
mar  ghàire  luchd-cuthaich,  do  nach  leir  an  dòr- 
ainn  fèin :  uime  sin  thuirt  Solamh  ris  a'  ghàire 
sin.  "  Is  cuthach  e  ;  agus  mu  shùgradh,  ciod  a 
ni  e  ?  Is  fearr  dol  do  thigh  a'  bhròin,  na  dol  do 
thigh  na  cuirme ;  oir  is  e  sin  crìoch  nan  uile 
dhaoine,  agus  gabhaidh  an  beò  g'a  chridhe  t.  Is 
fearr  doilgheas  no  gàire  ;  oir  le  dubhachas  na 
gnùise  nithear  an  cridhe  ni's  fearr :  Tha  cridhe 
nan  daoine  glic  ann  an  tigh  a'  bhròin,  ach  cridhe 
nan  amadan  ann  an  tigh  an  t-subhachais :  Is 
fearr  èisdeachd  ri  duine  ghlic,  na  gu'n  èisdeadh 
duine  ri  òran  amadanan.  Oir  mar  fhuaim 
droighnich  fo  phoit,  mar  sin  tha  gàire  an  amadain  : 
is  diomhanas  so  mar  an  ceudna."  (Ecles.  ii.  2 ; 
vii.  2 — 6.)  Cha  n-eil  'ùr  sùgradh  ard-ghuthach,  ach 
mar  ghàire  ni  duine  'nuarr  thasa  ga  dhiogladh  : 
ni  e  gàire  gun  aobhar  gàirdeachais.  Is  glice  dhut 
gu  mòr.t'  òigreachd  a  thoirt  air  son  gàir'  a  thoirt 
ort  le  diogladh  na  cùl  a  chuir  ri  gràdh  Dhè,  ri 
sòlas  na  naomhachd,  ri  dòchas  nèamhaidh,  agus 
thu-fèin  a  chuir  am  mugha  ;  chum  's  g.u'n  toil- 
ichear  i'  fheòil  le  sòlas  peacaidh  car  tamall  beag. 
Smuaintich  mardhuine  geur-chùiseach  an  glic  an 
giiìlan  so.  Is  e  do  nàdur  mi-naomha'  a  bheir  ort 
giùian  naomh'  a  mheas  mar  leathtrom,  agus 
giùlan  ana-miannach  a  mheas  mar  shòlas.  Ma 
philleas  tu,  bheir  an  Spiorad  Naomha  dhut  nàdur 
agus  togradh  eile,  agus  an  sin,  is  sòlasaiche  leat  gu 
mòr  cùl  a  chuir  ri  d'  pheacadh,  na  bhi  'g  a  altrum 
ni's  faide  ;  agus  is  cainnt  dut  an  sin,  nach  robh 

eòlas  agad  air  sòlas  beatha,  agus  nach  robh  thu 
riamh  ceart,  gus  an  do  ghabh  thu  tlachd  ann  an 
Dia,  agus  ann  an  naomhachd. 

Ceist.  C'arson  a  tha  daoine  cho  mhi-reusont' 
ann  an  gnothach  ris  am  beil  an  sonas  an  earbsa  ? 
Tha  iad  gheur-chùiseach  gu  leòir  an  an  gnoth- 
aichibh  eile,  ach  c'  arson  a  tha  iad  cho  leisg  gu 
iompachadh,  a's  gur  saothair  chaillte  bhi  labhairt 
riu  air  cùis  cho  shoilleir ;  oir  caithidh  cuid 
mhòr  dhiù  am  beatha  agus  bàsaichidh  iad  gun 
iompachadh  ? 

Freag,  Chum  a'  cheist  so  fhuasgladh  ann  am 
briatharaibh  aithghearr. 

1.  Tha  anabharra  gràidh  do'n  t-saoghal  agus 
do'n  f  heòil  ann  an  nàdur  dhaoine  ;  rugadh  iad 
'nam  peacaich,  agus  tha  'n  nàdur  cho  naimhdeil 
do  Dhia  agus  do  naomhachd  's  a  tha  'n  nathair- 
nimhe  do'n  duine  :  agus  an  uair  a  bhios  gach 
teagasg  a  gheibh  iad  ann  an  aghaidh  droch-rùin 
shuidhicht'  an  nàduir,  cha-n  ìoghnadh  ged 
chaileas  luchd-teagaisg  an  saothair,  agus  ged 
nach  tcir  iad  buaidh  le  'n  iompaidh. 

2.  Tha  iad  ann  an  dòrchadas  cho  dù-neulach 
thiugh  's  nach  Jèir  dhaibh  an  ni  sin  a  chluinneas 
iad.  Mar  dhuin'  a  rugadh  dall,  achluinneas  mòr 
chliù  an  t-solais;  ach  's  coma  dha  so  mur  lèir 
dha  e.  Cha  n-aithne  dhaibh  Dia  no  cumhachd 
an  t-soisgeil,  cha  n-aithne  dhaibh  an  Spiorad 
Naomh'  no  giùlan  seirceil  do  rèir  an  fhior 
chreidimh :  cha  n-aithne  dhaibh  cinnt,  diong- 
mhaltas  mòr-luach,  agus  òirdhearcas  na  h-oigh- 
reachdnèamhaidh.  Chan-aithnedhaibhant-iomp- 
achadh,noinntinnagusgiùlan  naomha  ;  seadh,  ged 
chluinn  iad  iomradhorra.     Dhalladhiadleduibhre 

dorch  an  aineolais,  Chaidh  iad  rair  seacharan 
peacach,  mar  dhuine  a  chaill  a  shlighe  fo  dalla- 
bhrat  na  h  òidhche  gun  fhios  aige  Vàit'  an 
robh  e,  gus  an  do  bhrist  an  latha  speur-ghlan  a 
dheanamh  an  iùil  dha  gu  ceann  uidhe. 

3.  Tha  dùil  thoileil  aca  nach  feum  iad  làn- 
iompachadh,  ach  atharrachaidh  ann  an  cuid,  agus 
gu'mbeiliadair  an  t-slighe  gu  nèamh  cheana ;  agus 
gum beil  iad  iompaichte  ged  nach  eil ;  agus  ma  chì 
thu  neach  a  chaill  an  t-slighe  gu  tur,  cha  n-eil 
feum  dhut  a  bhi  'glaodhaich  ris  pilleadh,  tnur  creid 
e  gu'm  beil  e  air  seacharan. 

4.  Tha  iad  'nan  tràillean  do  'n  ana-miannaibh 
feòlmhor  ;  tha  iad  bàit'  ann  an  saoghaltachd,  agus 
cha  nì  leo  ach  solas  talmhaidh.  Chuir  an  ana- 
miannancìocrach,  an  tograbh  neo-gheimnidh,  agus 
am  buaireas  inntinn,  às  an  cèill  iad,  agus  f  huair 
iad  làmhan-uachdar  orracho  mòr  's  nach  urr' iad 
diùltadh  gèill  a  thoirt  daibh,  no  ni  sam  bith  a 
thoirt  fainear  ach  iad  sin  :  air  an  aobhar  sin  ars'  am 
misgear,  '*  Is  ionmhuinn  leam  deagh  dheoch 
làidir,  agus  cha  bheò  mi  as  a  h-eagmhais/  Ars 
an  geòcach,  '<  Is  ionmhuinn  leam  cuirm  shòghail 
agus  cha  sòlas  leam  ach  V*  Ars'  an  neo-ghlan, 
"  is  ionmhuinn  leam  m'  ana-mhianna  feòlmhor, 
agus  cha  sonas  leam  ach  an  làn-shàsachadh/' 
Is  ionmhuinn  le  cieasaich  a  chleasachd,  agus  cha 
ni  leis  ach  ì.  Mar  so  is  tràillean  ceangailte 
do  'n  t-saoghaì  agus  do  'n  fheòil  iad,  agus  is  ea- 
comasach  an  toilealchadh  ;  agus  an  ni  nach  àill  leo, 
cha-n  urr'  iad  a  dheanamh,  ma's  fior  iad  fèin. 
Tha 'n  duine  saoghalta  cho  cùramach  mu  nithibh 
talmhaidh,  's  nach  eil  ùine,  cridhe,  no  rùn  aige, 
chum  smuainteachadh  air  nithibh  nèamhaidh,  ach 

mar  dh'  ith  bà  granda  caola  Pharaoh  na  bà 
sgiamhacha  rearnhara,  (Gen.  xli.  4.)  Js  amhaila 
shluig  smuaintean  talmhaidh  smuaintean  nèamh- 
aidh. 

5.  Tha  euiddo  dhaoine  a'  ruith  airseachran  le 
sruth  na  droch  cuideaehd,  agus  cha  n-eil  ach 
droch  bharail  aca  air  giùlan  diadhaidh,  do-bhrìgh 
gu'n  eluinn  iad  an  luchd-comuinn  'g  a  shìor- 
dhìteadh  :  no  air  a'  chuid  is  lugha,  saoilidh  iad 
gur  tearuinte  dhaibh  am  mòr-shluagh  a  leantainn, 
agus  mar  so  thèid  iad  air  an  aghaidh  ann  an 
slighe  peacaidh  ;  agus  ged  a  spìonar  neach  agus 
neaeh  eil'  uatha,  d'  an  tilgeil  ann  an  ifrinn,  cha 
chuir  so  oillt  orra,  oir  cha  lèir  dhaibh  e  àit'  an'  do 
thilgeadhiad:  agusmothruaigh  !  triallaidh  iad  ann 
an  slighe  peacaidh  gun  fhios  aca  gu'm  beil  an 
luchd-gaoil  agus  comuinn,  a  th'  ann  an  dòrainn, 
a  chaoidh  so  gu  goirt.  Bu  mhath  leis  an  duine 
dhoichiollach  shaibhir  ann  an  ifrinn,  neach  a  thoirt 
rabhadh  d'a  chùignear  bhràithrean,  mu'n  rach- 
adh  iad  do  dh'  ionad  na  dòrainn  sin. 
(Luc.  xvi.)  Is  coltach  gu'm  b'  aithne  dha  an 
rùn  agus  an  giùlan,  agus  gu'n  robh  cabhag  orra 
chum  ifrinn,  gun  smuainteachadh  gu'n  robh  am 
bràthair  an  sin  ;  seadh,  agus  gur  gann  a  chreid- 
eadh  iad  aon  neach  a  dh'  innseadh  dhaibh  gu'm  bu 
chòmhnaidh  dha  ionad  na  chlaoidhe  sìorruidh.  Is 
cuimhneleamsealladh,  a  dh'  innis  duin'  uasalàraid 
domh,  a  chunnaic  e-fèin  air  drochaid  Shebhuirn. 
Bha  fear  ag  iomain  treud  reamhar  uan,  agus 
choinnich  ni-eigin  iad  a  chuir  sgaoim  orra,  a 
thug  air  aon  diù  leum  thar  balla  na  drochaid, 
agus    air    sleamhnachadh    da   chasaibh,    thuit  e 

anns  an  t-sruth  ;  chunnaic  càch  an  t-uan  so  a*  dol 
às  an  sealladh,  agus  leum  gach  aon  diù  an  deigh 
a  chèile  thar  an  drochaid  anns  an  t-sruth 
cheudna ;  agus  is  beag  nach  do  bhàthadh  iad 
uile  ;  cha  robh  fios  aig  an  deireadh  ciod  bu  dìol 
do  'n  toiseach,  ach  shaoil  iad  gu'm  bu  tearainte 
dhaibh  a  mhòr-chuideachd  a  leantainn  ;  ach  cho 
luath  's  a  thuit  iad  bun  os  ceann  thar  a'  bhalla, 
mhothaich  iad  an  t-atharrach.  Is  amhail  a 
thachair  do  'n  t-sluagh  fheòlmhor  neo.iompaichte. 
Bàsaichidh  neach  làimh  riu,  agus  tuitidh  e  ann 
an  ifrinn,  agus  leanaidh  neach  eii'  e:  agus 
triallaidh  càch  air  an  luirg,  do  bhrìgh  nach 
smuaintich  iad  c'àit'  an  deach  iad.  Ach  'nuair  a 
dh'  fhosglas  am  bàs  an  sùilean,  agus  a  chì  iad  an 
dòrainn  a  th'  air  an  taobh  eile  do  'n  bhalla ; 
seadh,  ann  an  saoghal  eile,  ciod  nach  tugadh  iad 
air  son  a  bhi  far  an  robh  iad  roimhe. 

6.  Os-barr,  tha  nàmhad  mi-runach,  innleachd- 
ach,  agus  neo-f  haicinneach  aig  daoine  ;  nàmh- 
aid  a  leagas  a  cheap-tuislidh  anns  an  dorch ; 
agus  is  priomh-obair  dha  'bhi  bacadh  an 
iompachaidh  ;  'g  an  cumail  far  am  beil  iad  ;  a' 
cuir  ìompaidh  orra  gun  an  sgriobtur  a  chreidsinn  ; 
gun  dragh  a  chuir  air  an  inntinnean  leis  ;  droch- 
bharail  a  bhi  ac'  air  beatha  dhiadhaidh  ;  a  meas 
gur  anabharr  neo-fheumail  i,  agus  gu'n  tearnar 
iad  gun  iompachadh,  agus  gun  urrad  dragha ; 
agus  gu'm  beil  Dia  cho  tròcaireach  's  nach  ièir- 
sgrios  e  an  leithid  sin  ;  air  a'  chuid  is  lugha,  gu'm 
faod  iad  fuireach  tamall  beag  eile ;  an  leòir 
sòlais  a  ghabhail ;  an  saoghal  a  leantainn  beagan 
ni's  faide;  agus  an  sin,  cùl   a   chuir  ris  le  aith- 

reachas.  Leis  na  h-innleachdaibh  mealltach  so, 
cumaidh  an  diabhol  cuid  mhòr  do  'n  t-sluagh  fo 
bhruid,  agus  treòraichidh  se  chum  a  dhòrainn 
fèin  iad. 

Is  iad  sin,  agus  an  leithid  eile  do  chnaip-starr- 
aidh,  a  chumas  anabharra  sluaigh  o  iompachadh. 
Ge  do  chaith  Dia  agus  Criosd,  an  Spioraid 
Naom-h'  agus  luchd-teagaisg,  urrad  do  shaothair 
air  an  iompachadh  ;  gidheadh,  do-bhrìgh  gu'n  do 
chuireadh  tosd  air  an  reuson,  agus  nach  urrainn 
iad  freagairl;  a  thoirt  do'n  Tighearn'  a  ghlaodhas 
'nan  deigh,  il  Pillibh,  pillibh,  c'arson  a  bhàs- 
aicheas  sibh  ?"  chailleadh  gach  saothair  a  bhuil- 
icheadh  air  cuid  mhòr  dhiù  ;  agus  cha-n  fhàg  iad 
a  nis'  aig  luchd-teagaisg  r'a  dheanamh,  ach 
suidhe  sìos,  agus  an  dòrainn  a  chaoidh. 

Thaisbean  mi  nise  duibh  reusontachd  iarrtais 
Dhè,  agus  mi-reasontachd  as-ùmhlachd  dhaoine 
aingidh.  Agus  mur  dean  so  feum,  agus  ma 
dhiùltas  daoine  pilleadh,  bheirear  fainear  anns  atl 
àit'  is  faigse,  cò  aig  tha  choire  ma  thèid  iad  am 
mugha.  Agus  treòraichidh  so  mi  chum  an 
teagaisg  dheireannaich,  ni  is  e  so. 

Teagasg  VII.  Mur  iompaich  na  h-aingidh  an 
deigh  so  uile,  cha  n-e  coire  Dhè  ach  an  coire  fèin 
gu'n  sgriosar  iad  ;  oir  bàsaichidh  iad  do  bhrìgh 
gur  ròghnaiche  leo  bàs  na  iompachadh. 

Ma  thèìd  sibh  do  dhy  ifrinn,  cò  abheir  furtac/id 
dhuibh  ?  Shaor  Dia  e.fèin  o  'r  fuil ;  cha  laidh 
coire  bhur  lèir-sgrios  air-san.  Faodaidh  fear- 
teagaisg  neo-chùramach,  agus  an  dream  a  bheir 
misneach  dhuibh  anns  an  olc^  agus  nach  toirmisg 
'tir  peacannan  dhuibh,  cuid  d  Jur  ciont'  a  tharr- 
uinn  orra  fèin  ;  aeh  bithibh  cinnteach,  nach  agrar 

air  Dia  i ;  Ars'  an  Tighearna  mu  Fhion-lios  gun 
toradh,  an  deigh  dha  a  thogail  aun  am  fonn 
tarbhach,  na  clachan  a  thilgeil  às,  agus  rogha 
nan  crann  fiona  shuidheachadh  anm  "  Ciod 
tuilleadh  a  ghabhadh  deanamh  ri  m'  f  hion-lios 
nach  d'  rinn  mi  ann  ?"  (Isa.  v.  4.)  Mar  an 
ceudna,  am  faodadh  Dia  tuilleadh  a  dheanamh 
ruibhs'  ach  na  rinn  e  ?  Chruthaich  e  bhur  cuirp 
gu  h-iongantach  ;  chuir  e  anmannan  reusont' 
annta  d'  an  riaghladh  ;  chùm  e  suas  sibh  le 
chumhachd;  dh'  altrum  e  sibh  le  mhathas ; 
thug  e  air  creutairean  eile  bhi  freasdalach  dhuibh  ; 
thug  e  dhuibh  lagh  cothromach  iomlan  d'  ar 
stùradh  :  an  uair  a  bhris  sibh  e,  agus  a  chuir  sibh 
às  duibh  fèin  ;  dh'  amhairc  e  oirbh  le  tiom- 
chridhe,  dh'  aontaich  e  gu  h-iongantach  gràs- 
mhor  Aon  Mhac  Sìorruidh  a  bhàsachadh,  mar 
ìobairt  air  son  'ur  peacaidh,  agus  bha  e  ann  an 
Criosd  a'  rèiteachadh  an  tsaoghail  ris  fèin. 
Thug  Criosd  duibh  e-fèin,  agus  beatha  shìorruidh 
mar  thiodhlac  saor,  ma  ghabhas  sibh  e  agus  ma 
philleas  sibh.  Air  a'  chumhnant  reusonta  so 
thairg  e  dhuibh  gu  saor  làn-mhathanas  'n  ur  n' 
uile  pheacaidh.  Sgrìobh  e  so  'na  fhacaì,  naisg 
se  e  le  spiorad  agus  thairg  e  dhuibh  e  le  luchd- 
teagaisg  gu  minig,  agus  ghuidh  iadsan  oirbh  a 
ghabhail  agus  pilleadh  ri  Dia.  Thug  iad  earail 
oirbh  'na  ainm,  reusonaich  iad  a'  chùis  ruibh, 
agus  fhreagair  iad  'ur  n-uile  chunnuilean  fanna. 
Dh'  fhuirich  Dia  fada  ruibh.  Dh'  fhuilig  e.ana- 
cainnt  uaibh.  Chùm  e  suas  sibh  gu  gràsmhor 
ann  am  meadhon  'ur  peacaidh  :  chuartaich  e  sibh 
leis  gach  gnè  throcair  !  choimeasg  e  sòlas  le  V 
dòlas,  a' cuimhneachadh  ur  n-amaideachddhuibh, 

agus  d'  ur  gairm  g'  ur  cèill ;  bu  tric  a  Spiorad  a' 
gleachdribhurn-anmaibh,  agusagràdh  riù  fa-leth, 
"  Pi!l  a'  pheacaich,  pill  air  iarrtas  do  Dhè*  : 
c'ait'  an  triall  thu  ?  ciod  is  obair  dhut  ?  An 
aithne  dhut  do  chrìoch,  no  ceann  t'  uighe  ? 
Cia  f  had  a  bheir  thu  fuath  do  d'  chàirdean,  agus 
gràdh  do  d'  naimhdean?  C'  uin  a  thrèigeas  tu 
gach  peacadh,  a  philleas  tu  ri  d'  Dhia,  a  bheir  thu 
suas  thu  fèin  d'a  ùmhlachd,  agus  a  chuireas  tu 
t'  Fhear-saoraidh  ann  an  sèilbh  t'anma  ?  C'uin  a 
thàrlas  so  ?"  Thagradh  leas  t'anma  riut  air  a 
mhodh  so.  Agus  air  dhut  a  bhi  mall,  sparradh 
ort  cabhag  a  dheanamh,  agus  ghlaodh  Dia  riut 
greasad  ort,  ag  ràdh,  <c  An  diugk,  am  feadh  a 
mhaireasan  latha^  na  cruadhaich  do  chridhe  :  nach 
pill  thu  nise  gun  tuilleadh  dàlach  ?"  Chuireadh 
beatha  ann  ad  thairgse :  leigeadh  ris.  dut  an 
sòlas  nèamhaidh  anns  an  t-soisgeul.  Dhèarbhadh 
dhut  a  chinnt,  agus  cinnte  dùrainn  shìorruidh  na 
h-aiteam  a  chaidh  am  mugha.  Mar  b'àill  leat 
sealladh  do  fhlaitheas  na  glòire,  agus  do  dh' 
ifrinn  na  dòrainn  f  haicinn,  ciod  tuilleadh  a  dh' 
iarradh  tu.  Nochdadh  dhut  Criosd  air  a  cheusadh 
am  fianais  do  shùl,  (Gal.  iii.  J.)  Dh'  innseadh 
dhut  gu  minig,  gur  duine  càillt  thu  mar  pill  thu  ; 
agus  is  cò  tric  a  chuala  tu  olc  agus  diomhanas 
peacaidh  ;  agus  faoineachd  sòlais  agus  saibhris 
an  t-saoghail  so  ;  giorrad  agus  neo-chinntichead 
do  bheatha :  agus  sìorruidheachd  sòlais  agus 
dòrainn  an  t-saoghail  eile.  Leigeadh  so  agus 
tuilleadh  ris  dut,  a  rithist  agus  a  rithist ;  gus an  robh 
thu  sgìth  'ga  èisdeachd  :  agus  is  lughaid  a  thug 
thu  fainear  e,  gun  cuala  tu  e  cho  tric,  mar  chù 
gobha,  air  an   d'   f  huair  cleachdadh  buaidh    cho 

mòr,  's  gu  n  caidil  e  gu  suaimhneach  fofhuaim 
nan  òrd,  agus  na  drithleannan  a'  sradadh  mu 
chluasan  ;  agus  ged  nach  d'iompaich  so  uile  thu, 
gidheadh,  tha  thu  beò,  agus  gheibh  thu  tròcair 
an  diugh,  ma  's  àill  leat  i.  A  nise  leig  a'  chùis 
fo  bhreth  do  reusoin  fèin  ;  agus  fiosraich  dheth, 
an  i  coire  Dhè  no  do  choire  fèin,  ma  thèid  thu 
am  mugha  gun  iompachadh  an  dhèigh  so  uile  ? 
Ma  bhàsaicheas  tu  nise  .  is  ann  do  bhrìgh  gur 
fearr  leat  bks  na  beatha.  Ciod  tuilleadh  a  dh' 
f  haodar  a  ràdh  riut  ?  No  innis  fèin  mas 
aithne  dhut,  ciod  eii'  an  dòigh  air  an  teasairgir 
thu  ?  An  abair  thu,  "  Bu  mhath  leam  iompach- 
adh  mar  nuadh-chreutair,  adh  cha-n  urra  mi  ; 
'b.u  mhath  leam  mo  chuideachd,  mo  smuaintean, 
mo  bhriathran,  agus  mo  ghniomharran  atharrach- 
adh,  ach  cha-n  urra  mi  sin  a  dheanamh.  Nach 
b'  urrainn  thu  nà'm  b*  àill  leat  ?  Ciod  a  bhac  thu 
ach  aingeachd  do  chridhe  fèin  ?  Cò  a  thug 
ort  peacachadh  ;  no  a  chum  air  t'  ais  thu  bho  leas 
t' anma  ?  Nach  robh  an  teagasg,  an  ùin'  agus 
an  comas  ceudna  agadsa  gu  bhi  diadhaidh,  a  bha 
aig  do  dheagh  nàbaidh  ?  Agus  c'arson  nach 
faodadh  tusa  bhi  diadhaidh  mar  an  ceudna ;  an 
do  dhùineadh  dorus  na  h-eaglais  ort  ?  no,  nach 
do  chum  thu-fèin  a  mach  thu  ?  no,  nach  do 
shuigh  agus  nach  do  chaidil  thu ;  agus  nach 
cuala  tu  mar  nach  cluinneadh  tu.  An  do  chnir 
Dia  cunnuil  ort  'na  fhacal,  an  uair  a  thug  e 
cuireadh  do  pheacachaibh  pilleadh  ;  agus  agheall 
e  dhaibh  tròcair  na'm  pilleadh  iad  ?  A.n  dubhairt 
e,  Bheir  mi  mathanas  do  gach  neach  a  ghabhas 
aithreachas,  ach  dhutsa  ?"  An  do  dhiùlt  e  comas 
aoraidh  dhut  ?  an  do  thoirmisg  exihut  ùrnaigh  a 

dheanamh,  ni  's  mò  na  do  chàch  ?  tha  fios 
agad  nach  do  thoirmisg.  Cha  d'  iomain  Dia 
uaithe  thu,  ach  theich  thu-fèin  uaithe.  Agus 
an  uair  a  ghairm  e  d'a  ionnsaidh  thu,  cha 
b'  àill  leat  teachd.  Na'n  diultadh  Dia  dhut  geall- 
adh  agus  tairgse  choitcheann  na  tròcair,  no  na'n 
abradh  e  riut ;  u  Seas  uam,  cha  bhi  gnothach  sam 
bith  agam  ri  d'  leithid  ;  na  dean  ùrnaigh  rium, 
oir  cha-n  èisd  mi  riut.  Cha  toir  mi  feart  air 
t'  aithreachas  air  a  mheud,  agus  cha  f hreagair  mi 
a  dh'aindeoin  cho  dùrachdach  sa  dh'  iarras  tìi 
tròcair.''  Murfàgadh  Diaagad  mar  mhuiniginn 
ach  an-dòchas  bha  sàr  leith-sgeul  agad.  Agus 
dh'  fhaodadh  tu  a  ràdh,  Carson  a  ghabhas  mi 
aithreachas,  agus  a  philleas  mi,  agus  gun  fheum 
sam  bith  dhomh  ann  ?  Ach  cha  b' e  so  do 
chòr-sa.  B'  f  hurusda  dhut  Criosd  a  bhi  agad 
mar  Thighearna  agus.mar  Lèigh,  mar  tha  e  aig 
daoin'  eile,  ach  cha  b'  àill  leate  ;  do-bhrìgh  nach 
do  mhothaich  thu  tliu-fèin  tinn  ni's  leòir  air  son 
an  lèigh ;  agus  nach  b'  àill  leat  dealachadh  ri 
t'  easlainte  :  thubhairt  thu  le  d'  chridhe  mar  an 
luchd-ceannairc  "  Cha-n  àill  leinn  amfearsomar 
rìgh."  (Luc.  xix.  14.)  Ghabhadh  Criosd  thu  fo  a 
sgiathaibh  slàinteil,  ach  cha  b'àill  leat  sin,  (Mat. 
xxiii.  37.)  Nach  anabarrach  an  spèis  do  leas 
dhaoine  a  thaisbean  an  Tighearna  'na  fliacal 
naomha  ?  Nach  mòr  an  tiom-chridhe  leis  an 
dubhairt  e,  "  O  !  nach  èisdeadh  mo  shluagh  rium  ! 
nach  imicheadh  Israel  a'm  shlighibhi  !'*  (Sal.lxxxi. 
13.)  O  !  gu'm  biodh  an  gnè  chridhe  so  annta, 
gu'm  biodh  m*  eagals'  orra,  agus  gu'n  gleidheadh 
iad  m'  àintean  uile  a  ghnà,  a  chum  gun  èireadh 
gu  math  dhaibh  agus  d'  an  cloinn  gu  bràth  !  O  J 

gu'm  bhiodh  iad  glic,  O  !  gu'n  tuigcadh  iad  so, 
gu'n  tugadh  iad  fainear  an  crìoch  dheireannach  V 
(Deut.  v.  29— xxxii.  29.)  Bhiodh  Dia  dhut 
raar  Dhia,  agus  bheireadh  e  dhut  sonas  mòr  mar 
do  mhiann,  na'n  tugadh  tu  gèill  d'a;  ach  thug 
thu  barrachd  spèis  do'n  t-saoghal  agus  do'n  f  heòil 
na  thug  thu  dba,  agus  uime  sin  cha  d'  èisd  thu 
ris ;  ge  do  mhol  thu  e  a'  toirt  cliù  dha ; 
gidheadh  cha  b'  àill  leat  e  fa-dheireadh.  Air  an 
aobhar  sin  cha-n  iongantach  ged  a  thug  e  suas 
thu  do  dh'  ana-miannaibh  do  chridhe,  a  ghluasad 
a  rèir  do  thoile  f&n.  Dh'  aontaich  e  chùis  a 
thagradh  riut,  agus  chuir  e  mar  cheist  ort, 
"  Ciod  a  ta  annamsa,  no  ann  am  obair  is  gu'm 
bitheadh  tu  cho  mhòr  am'  aghaidh  ?  Ciod  an 
cron  a  rinn  mi  ort  a  pheacaich  ?  an  do  thoill  mi 
an  gnàthachadh  mi-shuairce  so  o  d'  làmhaibh  ? 
Is  iomadh  tròcair  a  nochd  mi  dhut ;  agus  c'arson 
a  ni  thu  dimeas  orm  ?  Am  mise  no  'n  diabhol  is 
nàmhaid  dhut  ?  An  ann  o  bheatha  naomh'  no  bho 
ghiùlan  peacach,  a  tha  aobhar  agad  teicheadh  ? 
Ma  thèid  thu  am  mugha,  's  tu  fèin  an  coireach  ; 
oir  thrèig  thu  mise  doDhia  tearmainn.  a  SmachdT 
aichidh  t'  aingidheachd  fèin  thu,  agus  ni  do  chùl- 
sleamhnachadh  fèin  do  chronachadh :  aithnich 
uime  sin  agus  faic,  gur  olc  agus  searbh  an  ni  gun 
do  thrèig  thu  mise  ?"  (Ier.  ii.  19.)  Ciod  an  cron 
a  fhuair  thu  dhomh,  an  uair  a  thrèig  thu  mi  as^us 
a   lean  thu  diomhanas  ? 

Tha  'n  Tighearn  a'  gairm  nèamh  agus  talamh 
mar  f  hianais  a  thagradh  r'a  shluagh.  ((  Eisdibh-sa 
O  shlèibhtean  co-strì  an  Tighearna,  agus  sibhse 
a  bhunaitean  laidirnatalmhuinn;  ortha  co-strìaig 
an   Tighearna    r'a   shluagh,  agus  tagraidh  e   ri 

Israel.  O  !  mo  shluagh,  ciod  a  rinn  mise  ort, 
agus  ciod  anns  an  do  sgìthich  mi  thu  ?  tog  fianais 
a'm'  aghaidh,  oir  thug  rù  nios  thu  à  tìr  na  h-Eiphit, 
&c.  (Mic.  vi.  2 — 4.)  "  Cluinnibh  O  nèamhan, 
agus  tabhair  èisdeachd  o  thalaimh  ;  oir  tha  an 
Tighearna  labhairt ;  Dh'  altrum  mis'  agus  thog  mi 
suas  clann,  agus  rinn  iad  ceannairc  a'm'  aghaidh. 
Is  aithne  do'n  damh  a  shealbhadair,  agus  do'n 
asail  prasach  a  maighistir ;  ach  cha  n-aithne  do 
dh'  Israel ;  cha  n-eil  mo  shluagh  sa  toirt  fainear. 
Ah,  cinneach  peacach  !  sluagh  luchdaichte  ìe 
aingidheach,  sìol  nan  daoidh  !"  &c.  (Isa.  i.  2 — 4.) 
44  O  shluagh  amaideach  agus  gun  chèill?  nach 
easan  t'  athair  a  cheannaich  thu  ?  nach  d'rinn  e 
thu,  agus  nach  dodhaingnich  e  thu?''  (Deut.xxxii. 
6.)  An  uair  a  chunnaic  Triath  na  slàinte  gu'n  do 
chuir  thu  cùl  ris-fèin,  gu'n  d'  f  hàg  thu  e,  agus  gu'n 
robh  thu  a'  sealg  nithediombuan  saoghalta,  leig  e 
do  ghòraich  ris  dut,  agus  ghairm  e  thu  gu  obair  bu 
tarbhaich,  ag  ràdh,  Si  C'arson  a  ta  sibh  a  caith- 
eamh  airgeid  air  ni  nach  aran  ?  agus  bhur  shaothair 
air  ni  nach  sàsaich  ;  Eisdibh  le  deagh  aire  rium-sa, 
agus  ithibh  an  ni  a  ta  math,  agus  gabhadh  'ur 
n-anam  toil-inntinn  ann  an  cuilim  shòghmhoir. 
Aomaibh  'ur  chluas  agus  thigibh  am  ionnsaidh-sa; 
èisdibh  agus  mairidh  'ur  n-anam  beò,  agus  ni  mi 
ruibh  co-cheangal  sìorruidh,  eadhon  tròcair- 
ean  cinnteach  Dhaibhidh."  (Isa.  Iv2,  3.)  Iarraibh 
an  Tighearna,  am  feadh  a  ta  e  r'a  fhaotainn; 
gairmibh  air,  am  feadh  a  ta  e  am  fagus.  Trèig- 
eadh  ant-aingidh  ashlighe,  agus  anduineeacorach 
a  smuaintean  agus  pilleadh  e  ris  an  Tighearn, 
agus  nochdaidh  e  tròcair  dha  ;  agus  ri  ar  Dia-ne, 
oir  bheir  e  mathanas  gu   pailt.     (Rann.    6.  7-") 

Agus  an  uair  nach  èisdeadh  tu,  nach  tug  thu 
do'n  Tighearn'  aobhar  gu  gearan  ort,  agus  coire 
do  leir-sgrios  f  hàgail  air  do  rag-mhuinealachd 
fèin ?  Ci  Biodh  ioghnadh  oiibh,  O  nèamhan 
mu'n  ni  so,  agus  biodh  uabhas  oirbh  ;  deir  an 
Tighearna !  òir  chuir  mo  shluaghsa  dà  olc  an 
gniomh  ;  thrèig  iad  mise  tobar  nan  uisgeachan 
beò,  agus  chladhaich  iad  a  mach  dhaibh-fèin  sluic, 
sluic  eu-dionach  nach  cùm  uisge."  (Ier.  ii.  12,  13.) 
Is  minig  a  thug  Criosd  cuireadh  saor  d'hut,  ag 
ràdh.  "  An  neach  air  am  beil  tart,  thigeadh  e  ; 
agus  g  b'e  neach  leis  an  àill  gabhadh  e  uisge  na 
beatha  gu  saor."  (Tais.  xxii.  17.)  Ach  an  deigh 
gach  tairgse,  thug  sibh  aobhar  dò  Chriosd  an 
gearan  so  a  dheanamh  ;  *'  Gidheadh  cha-n  àill 
leìbh  teachd  am  ionnsaidhsa  chum  gu'm  faigheadh 
sibh  beatha,,>  (Eoin.  v.  40.)  Thug  e  cuireadh  dhut 
chum  fleadh  nan  naomh  ann  an  rìoghachd  a 
ghràis  :  agus  o  nach  robh  toil  agad  d'i,  ghabh  thu 
mar  leith-sgeul,  nach  ceadaicheadh  t'  f  hearann, 
do  sprèidh,  agus  do  ghnothaichean  saoghalta  dhut 
g^ill  a  thoirt  d'a  chuireadh,  agus  mar  so,  bhros- 
naich  thu  e  chum  fèirge,  agus  chuir  e  roimhe  nach 
blais  thu  air  a  shuipeir  gu  bràth.  (Luò.  xiv.  15 
— 25.)  Cò  nis'  an  coireach,  cò  ach  thu  fèin  ? 
cò  is  priomh-aobhar  do  d'  lèir-sgrios  ach  do 
thoil  cheannairceach  fèin  ?  oir  ròghnaich  thu  dol 
am  mugha.  Leig  Criosd  fèin  ris  a'  chùis  gu 
h-iomlan.  4f  Tha  gliocas  ag  èigheach  a  muigh, 
anns  na  sràidibh,  tha  i  a'  cur  a  mach  a  gutha; 
ann  an  àitibh  sònraichte  a'  cho-chruinneachaidh 
tha  i  ag  èigheach,  ann  am  fosgladh  nan  geata; 
anns  a'  bhaile  tha  i  a'  cur  a  mach  a  bfiathran,  ag 
radh.       Cia  f  had,  a  dhaoine  baoghalta,  a  ghràdh- 

mhilleadh  an  uair  a  ta  tròcair  dlù  dhaibh  ;  ach 
cha  'n  èisd  iad  ruinn.  Tha  sinn  ag  earalachadh 
orra  am  peacadh  a  thrèigsinn,  agus  ruith  a 
dh'ionnsaidh  Chriosd  gun  dàil,  agus  rud-eigin 
truais  a  ghabhail  dhiù  fèin :  ach  cha  chuir  iad 
tiom-chridhe  no  tròcair  an  gniomh.  Gidheadh, 
saoilidh  iad  gur  neo-iochdmhor  an  ni  do  Dhia 
an  sgrios  gu  sìorruidh.  Och  a  thruaghanan  a  ta 
peacachadh  gu  deònach,  togarach !  Cha  n-e 
Dia  a  ta  an-iochdmhor  dhuibh,  ach  sibh-fèin. 
Fhuair  sibh  fios  gur  eigin  dibh  pilleadh  no 
losgadh  gu  sìorruidh  ;  ach  cha  phill  sibh.  Fhuair 
sibh  fios  ma  ghleidheas  sibh  peacadh,  gu'n  glèidh 
sibh  mallachd  Dhè  leis  ;  gidhèadh,  gleidhidh  sibh 
e.  Fhuair  sibh  fios  nach  eil  slighe  chum  sonais 
ach  slighe  na  naomhachd,  gidheadh,  cha  bhi  sibh 
naomha.  Ciod  eile  b'  àili  leibh  Dia  a  ràdh 
ruibh  ?  ciod  eile  b'  àill  leibh  e  dheanamh  r'a 
thròcair  ?  Thairg  e  dhuibh  i,  agus  dhiùlt  sibh  i. 
Tha  sibh  ann  an  doimhne  peacaidh  agus  ann  an 
cunnart  dòrainn,  agus  shìn  Dia  a  làmh  thearmainn 
a  mach  dhuibh  a  gidheadh,  dhiùlt  sibh  i. 
Ghlanadh  e  dhibh  sàl  peacaidh,  ach  's  fearr  leibh 
oirbh  e.  Is  ionmhuinn  leibh  'ur  n-ana-miannaibh, 
craos,  misg  agus  macnus,  agus  cha  trèig  sibh  iad. 
Am  b'  àill  leibh  gu'n  giùlanadh  Dia  do  nèimh 
sibh  d'ur  n-aindeoin?  no  ara  b'  àill  leibh  gu'n 
togadh  e  sibh-fèin  agus  'ur  peacadh  do  nèimh 
le  chèile  ?  Is  ni  so  cho  do-dheanta  ri  iomp- 
achadh  na  grèine  gu  dorchadas.  An  saoil  sibh 
gu'm  fosglar  na  nèamhan  tìorghlan,  do'n  anam 
neò-ghlan  mhi-naomha !  Cha-n  fhosglar  gu 
bràth,  do  ni  neo-ghlan  sam  bith.  (Tais.  xxi.  27.) 
"  Ciod  e  comunn  an  t-solais  ris  an  dòrchadas,  agus 

ciod  an  rèite  a  ta  aig  Criosd  ri  belial  ?  (2  Cor. 
vi.  14,  15.)  Ciod  a  nis  a  ni  sibh  ?  an  glaodh  sibh 
air  tròcair  o  Dhia  ?  C'arson  ?  Ghlaodh  Dia 
ruibh  tròcair  a  dheanamh  oirbh  fèin,  ach  cha 
d'rinn.  Chìluchd-teagaisgcuparinah-amaideachd, 
deoch  mhillidh  cuirp  agus  arima  ann  an  làimh 
misgear,  glaodhaidh  iad  ris  iochd  a  dheanamh 
air  fèin,  agus  gun  an  copan  a  chuir  r'a  bheul ; 
ach  cuiridh  e  r'a  bheul  e,  oir  is  toigh  lèis  e,  agus 
òlaidh  e  às  e  ged  rachadh  ifrinn  sios  leis  ;  guh 
leith-sgeul  sam  bith  ach  nach  faod  e  'leaschadh. 
Ciod  a  dh'  f  hàodas  neach  a  ràdh  ri  leithid  sin  do 
dhuine  ?  teagaisgidh  sinn  do  thruaghanaibh 
aindiadhaidh,  neo-chùramach,  agus  saoghalta, 
Nach  dean  a  leithid  so  do  ghiùlan  an  gnothach, 
agus  nach  toir  e  chum  nam  flaitheas  gu  bràth  iad. 
Nam  biodh  torc  fiadhaich  an  tòir  oirbh  nach 
luathàicheadh  sibh  'ur  ceum  ?  ach  ged  a'  tha 
mallachd  Dhè,  agus  ari  diabhol,  agus  ifrinn  an 
tòir  oirbh,  cha  ghluais  sibh,  ach  cuiridh  sibh  mar 
cheist,  "  Ciod  e  aobhar  na  cabhaig  ?"  Am  beil  an 
t'anam  neo-bhàsmhor  cho  neo-luachmhor  'n'ur 
barail  ?  O  !  deanaibh  iochd  oirbh  fèin  !  Ach 
cha  toir  iad  fainear  sinn,  àgus  cha  ghabh  iad 
truas  sam  bith  dhiù  fèin.  Teagaisgidh  sinn  daibh 
gur  searbh  an  crìoch  ;  oir  cò  is  urra  còmhnaidh 
a  ghabhail  anns  an  teine  shìorruidh  ?  gidheadh, 
chà  truagh  leo  iad-fèin.  Agus  an  abair  na 
truaghannan  mi-nàrach  sin,  gu'm  beil  Dia  ni's 
trocairich  gu  mòr,  na  gu?n  sgrios  e  iad.  An  uair 
is  iad-fèin  a  tha  gu  dàna,  an-iochdmhor,  a' 
ruith  a  chum  lèir-sgrios.  Ge  do  rùigeamaid  iad 
ceann-ruisgte,  agus  ge  do  chuireamaid  ìompaidh 
orr'airarglùinibhjcha-nurrasinnstada'chuirorra; 

àicheas  sibh  baoghaltachd  ?  agus  a  ghabhas 
luchd-fbchaid  tlachd  'nam  fochaid,  agus  a  bheir 
amadain  fuath  do  dh'  èolas  ?  Pillibh  ri  m'  ach- 
mhasan  :  feuch,  dòirtidh  mi  mach  mo  spiorad 
dhuibh  ;  ni  mi  aithnichte  mo  bhriathran  dhuibh. 
A  chionn  gu'n  do  ghairm  mi^  agus  gu'n  do 
dhiùlt  sibhse,  gu'n  do  shìn  mi  mach  mo  làmh 
agus  nach  tug  duine  sam  bith  an  aire  :  Ach  gu'n 
do  chuir  sibh  an  neo-brìgh  m'  uile  chomhairle, 
agus  nach  b'  àill  leibh  a  bheag  do  nTachmhasan  : 
Ni  mise  mar  an  ceudna  gàire  ri'r  sgrios-sa ;  ni 
mi  fanaid  'nuair  a  thig  bhur  n-eagal ;  'Nuair  a 
thig  bhur  n-eagal  mar  f  hàsaehadh,  agus  a  thig 
bhur  lèir-sgrios  oirbh  mar  iomaghaoith  ;  'nuair  a 
thig  teinn  agus  cràdh  cridhe  oirbh.  An  sin 
gairmidh  iad  ormsa,  ach  cha  fhreagair  mi ; 
iarraidh  iad  mi  gu  moch,  ach  cha-n  f  haigh  iad 
ini  ;  A  chionn  gu'n  d'  f  huathaich  iad  eòlas,  agus 
nach  do  ròghnaich  iad  eagal  an  Tighearna*  Cha 
b'  àill  leo  bheag  do  m'  chomhairle,  rinn  iad  tàir 
air  m'  achmhasan  uile.  Uime  sin  ithidh  iad  do 
thoradh  an  slighe  fèin  agus  lìonar  iad  le  'n 
innleachdaibh  fèin.  Oir  marbhaidh  claonadh 
nan  daoine  baoghalta  iad,  agus  sgriosaidh 
soirbheachàdh  nàn  amadan  iad  fèin.  Ach  ge 
b'e  dh'  èisdeas  riumsa,  gabhaìdh  e  còmhnaidh  an 
tearuinteachd,  agus  bithidh  e  saor  o  eagal  uilc." 
(Gnà.  i.  20—33.)  Mheas  mi  iomchuidh  an 
teagasg  so  a  chuir  an  cèill  duibh  gu  h-iomlan,  do 
bhrìgh  gu'n  leig  e  ris  làn-aobhar  lèir  sgrios  nan 
aingidh.  Cha  sgriosar  iad  do  bhrìgh  nach  do 
teagaisg  Dia  iad,  ach  a  chionn  nach  do  ghabh  iad 
fòghlum.  Cha  tèid  iad  am  mugha  do  bhrìgh 
nach  do  ghairm  Dia  iad,  ach  a  chionn   nach   do 

phill  iad  air  iompaidh.  Is  i  an  toil  fèin  fior-aobhar 
an  truaighe. 

O  na  briathraibh  a  labhradh  faodaidh  sibh  na 
nithe  so  leanas  fhòghlum  : — 

1.  O  so  chì  sibh,  nach  toibheum  agus  ain- 
diadhachd  a  mhàin  Dia  a  choireachadh  air  son 
lèir-sgrios  dhaoine  ;  ach  mar  an  ceudna,  gur  mi- 
nàdurraannidonah-aingidh  a'chasaid  soadhean- 
amh  an  aghaidh  an  Cruthadair.  Glaodhaidh  iad 
gu  gearanach,  ag  ràdh,  nach  tug  Dia  gràs  daibh, 
gu'm  beil  a  bhagradh  borb,  agus  na  leigeadh  Dia 
gu'n  sgriosar  gach  duine  neo-iompaichte  agus  mi- 
naomha ;  agus  is  cruaidh  an  gnothach  leo  gu'n 
smachdaichear  peacadh  diombuan  le  dioghaltas 
bith-bhuan  ;  agus  is  cainnt  daibh  ma  thèid  iad 
am  mugha  nach  faod  iad  a  leasachadh  :  An  uair 
is  sìor-obair  dhaibh  a'  bhi  sgrios  an  anmann- 
an,  agus  cha  chùm  iad  làmhan  o  'n  cron  fèin  air 
iompaidh  Dhè  no  dhaoine.  Saoilidh  iad  gur  neo- 
iochdmhor  an  ni  do  Dhia  an  sgrios,  gidheadh,  tha 
iad  cho  an-iochdmhor  dhaibh  fèin,  's  gu'n  ruith 
iad  gu  dian  do  dh'  ifrinn  ;  ge  d'  innis  Dia  dhaibh 
nach  eil  i  ach  ro  ghoirid  uatha,  gidheadh,  cha 
chuir  iompaidh,  gealladh,  no  bagradh  stad  orra. 
Chì  sinn  gur  beag  nach  eil  iad  làn-mhillte :  Tha 
'm  beatha  neo-chùramach,  feòlmhor,  saoghalt',  a' 
dearbhadh  gu'm  beil  iad  fo  chumhachd  an  dia- 
bhoil ;  tha  fios  againn  ma  thig  bàs  orra  gun 
iompachadh  nach  faod  an  saoghal  gu  lèir  an 
teasairginn  ;  agus  do  thaobh  neo-chinntichead 
am  beatha,  is  aobhar  eagail  gach  latha  gu'n  tuit 
iad  ann  an  teine  na  dòrainn.  Air  an  aobhar  sin 
tha  sinn  a'  guidheadh  gu  dùrachdach  orra,  truas 
a   ghabhail    ran    anmaibh,  agus  gun  iad   fèin    a 

aòh  do  dh'  ifrinn  thèid  iad!  ach  cha  chreid  iad 
gur  i  is  ceann-uighe  dhaibh,  gus  ari  tuit  iad  innte  ! 
Ged  a  ghuidheas  sinn  orra  air  sgàth  ari  Dè  a 
chruthàich  agus  a  ghleidh  iad  ;  air  sgàth  Chriosd 
a  bhàsaich  air  an  son  ;  agus  air  sgàth  an  arimaibh 
bochda  ;  truas  a  ghabhail  diubh  fèin  ;  gun  dòl 
rii's  faìd'  air  ari  t-slighe  do  dh'  ifrinn  ;  ach  pilleadh 
ri  Criosd,  am  feadh  a  ta  'làmhan  sìnte  rìiach ; 
tòiseachadh  air  beatha  nuadh,  am  feadh  a  ta  dorus 
nan  gràs  fosgailte  ;  agus  tròcair  a  ghabhail,  am 
feadh  a  ta  tròcair  r'a  faotainn  :  ge  do  ghuidheas 
sinn  s'o  orra  cha-n  atharraich  ar  n-iompaidh  iad. 
Ged  a  b'  ionann  leinn  e  's  am  bàs,  cha-n  urrainn 
sinn  a  thoirt  orra  urrad  agus  smuainteachadh 
air  an  cunnart,  agus  ni's  lugha  gu  mòr  na  siri 
pilleadh  uaithe.  Gidheadh,  is  furasd  leo'aràdh, 
"  Tha  dùii  agaiiin  gu'm  bi  Dia  tròcaireach.,'  Ach 
afi  do  smuàintich  sibh  riamh  gu'n  dubhairt  e.  "  Is 
sluagh  gun  tuigs'  iad,  uime  sin  c'ha  ghabh  an  Tì 
a  rinn  iad  truas  diubh,  agus  cha  nochd  easan  a 
dhealbh  iad  caoimhneas  dhaib'h."  (Isa.  xxvii.  11.) 
Mur  sgeudaich  neach  eile  sibh  air  dhuibh  a  bhi 
lomnochd,  mur  beathaich  e  sibh  air  dhuibh  a  bhi 
acrach :  ma  thilgeas  e  sibh  ann  am  prìosan  ma 
bhuaileas,  agus  ma  chlaoidheas  e  sibh  ;  nach 
abair  sibh  gur  duine  gun  iochd  e?  Ach,  ni  sibh 
a  mhìle  urrad  so  oirbh  fèin.  Tilgidh  sibh  naibli 
'ur  n-anmaibh  agus  'ur  cuirpgu  sìorruidh,  ach  cha 
ghearain  sibh  'ur  nan-iochd  fèin  gu  bràth. 
Seadh,  ach  is  èigin,  (mar  a  shaoileas  sibh)  gur  an- 
iòchdmhor  an  Dia  a  dtV  fhuirich  ruibh  gù  trò- 
caireach  gus  a  nis,  ma  smachdaicheas  e  sibh  fa- 
dheireadh.  Mur  toir  an  Dia  Naomha  comas  do 
nà  truaghanaibh  tràilleil  so'  saltairt  le  dìmeas  atr 

fuil  a  Mhic,  agus  mar  na  h-Iudhaich,  a  bhi 
tilgeadh  smugaid 'na aodann ;  a bhi deanamh  tailceis 
air  Spiorad  nan  gràs  ;  fanaid  air  peacadh,  agus 
magadh  air  naomhachd  ;  a  bhi  deanamh  tuilleadh 
dimeas  air  tròcair  shlàinteil,  na  air  salachar  ana- 
miannaibh  feòlmhor ;  agus  an  dèigh  so  uile,  mur 
teasairgear  iad  leis  an  tròcair  a  dhiùit  iad,  agus 
nach  b'  àill  leo,  cha  'n  abair  iad  ach  an-tighearn 
gun  iochd  ri  Dia  fèin.  Ach  is  easan  am  breith- 
eamh  fìreanach  a  chothromaicheas  gniomharran 
air  meidh  a  cheartais  neo.chlaon ;  ged  nach 
cliùthaichear  e  ann  an  lathair  cathair  breitheanais 
nan  truaghan  tàireil  sin 

Is  aithne  dhomh  iomadh  gearan  sònraicht'  a  ni 
daoine  neo-iompaicht'  air  an  Tighearna,  ach 
cha  stad  mi  aig  an  àm  so  r'an  àireamh. 
Nam  biodh  luchd-connspaid  an  t-saoghail,  cho 
cùramach  a  seachnadh  peacaidh  agus  lèir- 
sgrios,  's  a  bha  iad  dìcheallach  a  rannsachadh 
aobhar  na  dòrainn,  agus  d'  a  cuir  a  leth  Dhè, 
chuireadh  iad  an  geur-chùis  an  gniomh  air  mhodh 
bu  tarbhaiche  dhaibh  fèin,  agus  dheanadh  iad  ni 
bu  lugha  do  dh'eacoir  air  an  Tighearna.  An 
uair  a  tha  duaichneachd  cho  gràineil  ri  peacadh 
annainn,  dioghaltas  an-trom  an  tòir  air  ar  n-anm- 
annan,  agus  ifrinn  a' fosgladhgu  h-uabhasach  d'ar 
slugadh  beò ;  shaoileadh  neach  gu'm  bu  cheist 
shoilleir,  sho-fhreagraidh,  Cò  e  an  coireach  ?  An 
e  Dia,  no  'n  duine  ceann-aobhar  na  dòrainn  sin  ? 
Is  luchd-breithe  cho  càirdeil  dhaibh-fèin  cuid 
do  dhaoine,  's  gur  usa  leo  gearan  a  dheanamh  air 
mathas  neochrìochnach  fhoirfidh,  na  air  an 
anmaibh  droch-bheusach  fèin ;  is  teòm  iad  air 
aithris  air  an  ceud-  shinnsireachd  a  thuirt  ri  Dia. 

"  Mheall  an  nathair  mi  agus  dh'ith  mi."  Agus  a 
bhean  a  f  huair  mi  uat  fèin,  thug  i  dhomh,  agus 
dh'ith  mi."  Mar  so  dh'  f  hàg  Adhamh  agus  Eubh 
gu  cealgach  coire  an  ceannairc  air  Dia  fèin. 
Agus  mar  an  ceudna  ars'  an  sliochd  neo-iom- 
paichte.  ri  Dia,  "  Tha  'n  t-eòlas  a  thug  thu  dhuinn 
neo.f  hoghainteach  a  \.hum  ar  leas  a  thuigsinn  ; 
tha'n  toilaf  huair  sinn  uatneo-chomasach  air  sonas 
a  ròghnachadh ;  tha  na  cuspairean  leis  an  do 
chuartaich  thu  sinn,  a'  mealladh  furachrais  ar 
n-anma  d'  an  ionnsaidh  fèin  ;  agus  tha  'm 
buaireadh  d'  an  do  cheadaich  thu  ionnsaidh  a 
thoirt  oirnn,  a  toirt  buaidh."  Ann  an  aon  fhacal, 
ge  do  chruthaich  Dia  an  duine  ann  an  inbh 
beagan  is  isle  na  inbh  nan  aingeal,  gidheadh,  cha 
toilich  ni  sam  bith  an  t-aingidh  is  isle  na  làn- 
f  hoirfeachd  an  Uile-chumhachdaich  ! 

Cun.  Ach  cha-n  urrainn  dhuinn  sinn-fèin  iomp- 
achadh  ;  mur  iompaich  Dia  sinn ;  cha.n  urrainn 
duinn  ni  sam  bith  a  dheanamh  gun  ghràs  Dè  : 
cha  n-ann  o'n  tì leis an  àill  no bho'n  tì  a  ruitheas, 
ach  o  Dhia  a  ni  tròcair. 

Freag.  Tha  dà  ghnè  thròcair  aig  Dia  r'an 
nochdadh  :  tròcair  an  iompachaidh  ;  agus  tròcair 
an  tslànachaidh ;  agus  cha  toir  e  tròcair  na 
slàinte  ach  a  mhain  do'n  dream  leis  an  àill  i,  agus 
a  ruitheas  d'a  h-ionnsaidh  ;  oir  gheall  e  i  dhaibh- 
san,  agus  dhaibh-san  a  mhàin.  Ni  tròcair  an 
iompachaidh  daoine  ain-dheònach  deònach  ; 
agus  ged  nach  airidh  'ur  toil  agus  'ur  dìcheall 
fèin  air  gràs  Dhè ;  gidheadh,  tha 'ur  diùltadh 
toileach  a'  toilltinn  nach  toirear  dhuibh  e.  Is  i 
bhur  n  an-toil  fèin  'ur  neo-chomas,  agus  cha  ghabh 
i   leith-sgeul  'ur    peacaidh,  ach  an-tromaichidh 

si  e.  B'  f  hurasda  dhuibh  pilleadh  na'm  b'  àillleibh ; 
agus  ma  tha  bhur  toil  cho  thruaillidh,  's  nach 
faod  ni  sam  bith  ach  gràs  foghainteach  Dhè  'ur 
n-iompachadh,  is  mòid'  ur  n-aobhar  an  gràs  so 
iarraidh,  aontachadh  leis,  meadhonnan  nan  gràs  a 
ghnàthachadh  do  rèir  'ur  comais,  gun  an  dearmad 
agus  gun  chathachadh  'n-an  aghaidh.  Deanaibh 
an  ni  is  fearr  a  tha  'n  'ur  comas,  agus  an  sin 
gearanaibh  ma  bios  aobhar  agaibh,  gu'n  do 
dhiùlt  Dia  a  ghràs  duibh. 

Cun.  Is  coltach  gu'm  b'  àili  leat  a  ràdh  fad,na 
h-ùine  so,  gu'm  beil  saor-thoil  aig  an  duine. 

Freag.  Gun  dragh  a  chuir  oirbh  le  connspaid 
dho-thuigsinn  mu  'n  t-saor-thpil ;  toilicheadh  sp 
sibh,  gu'm  beil  saorthoil  agaibh,  no  comas  na 
nithe  sin  is  àill  leibh  a  ròghnachadh,  agus  na 
nithe  sin  nach  àill  a  dhiùltadh.  Mothaichidh  gach 
duine  an  comas  so  ann  fèin.  Ach  gu  truagh! 
o  anabharr  ar  neo-chùram's  tric  leinn  gu'n  gabh 
sinn  arleas  an  ripchd  ar  n-aimhleis,  agus  gur  mi- 
thaitneach.leinn  e  ;  gun  diùlt  sinn  e;  agps  gu'n 
gabh  sinn  ar  n-aimhleas  an  riochd  ar  leas  ;  gu'n 
taitinn  e  ruinn,  agus  gu'n  ròghnaich  sinn  e.  A 
nise  nach  feumach  an  neo-chùram  so  air  smachd- 
achadh  Dhè  d'  ar  mosgladh  ;  agus  ma  dhiùltas 
sinnmpsgladh  gu  bràth,  nach  do  thoill  sinn  gu'm 
buanaich  an  smachd  gu  sìorruidh  ?  Abraibh 
gu'm  beil  nàmhaid  mi-rùnach  agaibh,  a  bheir 
ionnsaidh  mhillteach  oirbh  gach  uair  a  thachras 
sibh  air,  agus  a  mharbhas  'ur  clann  !  angabh  sibh 
a'  chainntso  uaithe  mar  leith-sgeul,  Cha  rpbh  saqr- 
thoil  agam,  is  e  so  mo  nàdur  ;  cha-n  fhaod  mi 
math  a  ròghnachadh  mur  toir  Dia  gràs  domh  ?" 
An  gabh  sibh  leithsgeul  o  sheirbhiseach  a  ghoideas 

'ur  maoin  sbaoghalta  ?  An  cùm  an  leith-sgeuì 
so  murtairean  agus  meirleich  o'n  chroich  ?  Mur 
cùm,  an  saoilsibh  gu'n  saor  e  sibhs'  o  dhioghaltas 
an  Uile-chumhachdaich  air  an  d'rinn  sibh  sìor 
cheannairc  ro  dàna  ? 

2.  O  so  mar  an  ceudna  thugaibh  fainear  na  trì 
nithe  sin.— (1.)  Cia  innleachdach  am  buair- 
eadair  an  diabhol. — (2.)  Cia  cealgach  an  ni  am 
peacadh. — (3)  Cia  amaideach  an  creatuir  an 
duine  truaillte.  Is  innleachdach  am  buaireadair 
an  diabhol  da  rìreadh,  cuiridh  e  iompaidh  air 
mòran  triall  chum  an  teine  shìorruidh  gu  deònach, 
an  aghaidh  gach  earail  agus  comhairl'  a  gheibh 
iad  d'an  cumail  uaithe.  Is  ni  mealltach  am 
peacadh  gu  deimhin,  cuiridh  e  drùidheachd  air 
na  mìltean  chum  sonas  sìorruidh  a  chuir  an  geall 
neo-ni !  Is  amaideach  an  creatair  an  dtiine  gu 
dearbh,  o'm  meallar  beatha  bhith-bhuan  le  f  hios, 
air  son  ni  ro  shuarrach  ;  seadh,  agus  le  nàmhaid 
air  am  beil  e  làn-eolach.  Shaoileadh  tu  gu'm  bu 
ni  do-dheante  le  duine  glic  sam  bith  e-fèin  a  thilg- 
eil  an  geall  beagain  air  iompaidh  an  namhaid  ann 
an  teine,  no'n  uisge,  no'n  ann  an  sloc  ghuail  chum 
a  sgrios :  gidheadh,  tha  daoine  so-aomaidh  le 
iompaidh  an  diabhoil  chum  iad-fèin  a  thilgeil  an 
ifrinn.  Nam  biodh  'ur  saoghal  'n'ur  làmhaibh 
fèin  ;  's  gu'm  faodadh  sibh  a  bhi  beò  gus  am 
milleadh  sibh  sibh-fèin  ;  cia  fhad  a  mhaireadh 
sibh  air  thalamh  ?  ach  ged  a  tha  'ur  beatha  bhith- 
bhuan  Vur  làmhaibh  fèin  air  chor  's  nach  millear 
sibh  gu  sìorruidh  mar  am  mill  sibh  fèin  sibh  ; 
gidheadh,  cia  tearc  iad  a  chumas  an  làmhan  o'n 
ièir-sgrios  fèin  ?  Mo  thruaighe  !  cia  innleachd- 
o 

ach  an  diabhol,  cia  truallaidh  an  duine,  agus  cia 
mealltach  drùidheachd  a'  pheacaidh  ? 

3.  Tuigibhuaithe  so  mar  an  ceudna,  nach  mòr  an 
t-aobhar  iongantais  ma  bhacas  daoine  aingidh, 
daoine  eile  o  thriall  air  an  t-slighe  do  nèamh  ;  mas 
àill  leo  cho  liugha  neach  a  bhi  neo-iompaichte 
's  as  urr  iad  ;  na  bu  mhath  leo  mòran  a  tharruinn 
chum  peacaidh  agus  an  glasadh  ann  !  Am  faod 
sibh  dùil  a  bhi  agaibh  gu'n  dean  iad  iochd  air 
daoine  eil  'nuair  nach  dean  iad  iochd  orra  fèin  ? 
An  saoilsibh  gu'n  sòr  iad  lèir-sgrios  dhaoin'  eile, 
'nuair  nach  sòr  iad  an  lèir-sgrios  fèin  ?  Cha 
mheasa  do  dhaoin'  eil'  iad  na  dhaibh  fèin. 

4.  Fa-dheòigh,  foghlumaibh  uaithe  so,  gur  e  àrd- 
nàmhaid  an  duine  neo-iompaichte  e-fèin  ;  gur  e'n 
dioghaltas  is  mò  a  nithear  air  anns  an  t-saoghal 
so  f hàgail  dha  fèin  ;  gur  i  mòr-obair  gràs  Dhè  a 
theasairginn  uaithe  fèin ;  gur  còir  d'a  ghearan, 
agus  d'a  àrd  chasaid  a  bhi  air  fèin,  do  bhrìgh  nach 
eil  obair  is  deacaire  aige  na  cuir  'na  aghaidh  fèin  ; 
no  nàmhaid  is  mò  aige  na  chridhe  ana-miannach 
agus  a  thoil  aingidh,  ri  ùrnaigh  a  dheanamh 
'nan  aghaidh  gu  dùrachdach,  agus  ri  gleachd 
spàirneil  a  chumail  riù  gach  latha.  Tuigibh  na'm 
b'  àill  leibh  math  a  dheanamh  air  daoine  eile,  agus 
an  cuideachadh  a  chumnèimh,  gur  e  cruaidh-chas 
is  mò  a  th'  agaibh  anns  an  obair  so  an  saoradh 
uatha  fèin,  o  dhoiile  inntinn,  o'n  toil  thruaillidh, 
o  n-ana-miannaibh  do-theagaisg,  o'm  buaireas 
bras  agus  mi-riaghailteach.  Dh'  ainmich  mi  na 
nithe  so  chum  bhur  teagasg,  agus  fàgaidh  mi 
agaibh  iad  gu  smuainteach  orra. 

A  nis'    a    dhaoine     rannsaich  sinn  a  mach  na 

ciontaich  mhòra  sin,  luchd-millidh  an  anma 
eadhon,  daoine  fèin,  agus  an  toil ;  agus  ciod  a  nis 
a  nithear  riu,  ach  breth  a  thoirt  orra  do  rèir  an 
dearbhaidh  a  tha  agaibh  air  am  mi-rùn  millteach  ; 
agus  earalachadh  orra  an  aingidheachd  dhòrainn- 
each  so  aideachadh  ann  an  làthair  an  Tighearna, 
iad-fèin  irioslachadh  air  a  son,  agus  gun  a  cuir 
an  gniomh  tuilleadh  gu  bràth.  Ris  na  trì  cinn 
shònraichte  sin  cuirich  rni  beagan  eile. — (1.) 
Chum  iompaidh  a  chuir  oirbh. — (2.)  D'  ur  n-irios- 
lachadh. — (3.)  D'  ur  n-ath-leasachadh,  mas  ion 
domh  ciiiil  a  bhi  agam  gur  urrainn  mi  sin  a 
dheanamh. 

1.  Is  aithne  dhuinn  urrad  do  nàdur  ro  ghràs- 
mhor  an  Tighearn'  a  tha  toileach  math  a  dhean- 
amh  agus  tròcair  a  nochdadh  ;  's  nach  eil  aobhar 
againn  umhail  a  chuir  gur  e  aobhar  ciontach  ar 
dorainn,  no  a  ràdh  gu'm  beil  e  an-iochdmhor. 
Oir  is  e  ùghdar  gach  mathais,  agus  Dia  tearmainn 
nan  uiìe  :  cumaidh  e  suas  iad  le  uile-chumhachd, 
riaghlaidh  se  iad  le  gliocas  gun  mhearachd, 
agus  altrumaidh  se  iad  le  mathas  nach  traogh : 
Tha  e  ceart  'na  uile  shlighibh,  agus  naomha  'na 
uile  ghniomharraibh,  agus  uime  sin  cha  n-e 
ùghdar  ar  peacannan,  oir,  u  Tha  e  math  mar  an 
ceudna  do  na  h-uile  ;  agus  tha  achaomh-thròcair 
os-ceann  uil'  oibribh.''  Sal.  cxlv.  9,  15 — 17» 

Ach  is  ni  soilleir  gu'm  beiì  inntinn  an  duine 
dorch,  a  thoilcrosta,  agus  ana-miannaibh  a'  tilgeil 
a  shonais  bun  os-ceann  ;  tha  e  ri  obair  a  lèir-sgrios 
fèin,  le  amaideachd  agus  le  truailleachd.  Na'm 
faiceadh  sibh  uan  marbh  air  an  t-slighe,  cò  dhiù 
a  choiricheadh  sibh  air  a  shon  a'  chaora  no'n 
sionnach  nam  biodh  iad  le  chèile  na^n  seasamh  dlù 

dha  ?  Ma  chi  sibh  taigh  briste  agus  an  teaghlach 
airam  mort,  an  luaithe  a  shaoileadh  sibh  gur  e  'n 
Rìgh  no  am  breitheamh  glic  agus  cothromach 
aig  nach  robh  feum  air  am  maoin  a  chuir  às 
daibh,  no  'm  meirleach  ladorna  ?  Air  an  aobhar 
sin  arsa  Seumas,  i.  13 — 15.  "  Na  abradh  neach 
sam  bith  an  uair  a  bhuairear  e,  tha  mi  air  mo 
bhuaireadh  le  Dia  ;  oir  cha  chomasach  Dia  a 
bhuaireadh  le  olc,  ni  mò  a  bhuaireas  e  neach  sam 
bith.  Ach  tha  gach  duine  air  a  bhuaireadh,  'nuair 
a  thairngear,  agus  a  thàlaidhear  e  le'ana-mhiann 
fèin.  An  sin  air  bhi  do'n  ana-miann  torrach, 
beiridh  e  peacadh  :  agus  air  do'n  pheacadhabhi 
air  a  chrìochnachadh,  beiridh  e  bàs."  Chì  sibh 
an  so  gur  e  am  peacadh  gineil  'ur  n-ana-miannaibh 
fèin,  agus  nach  còir  ainmeachadh  air  Dia;  agus 
gur  e  am  bàs  iarmad  'ur  peacaidh  fèin,  agus  an 
toradh  sin  a  thilgeas  e  dhuibh  air  dha  bhi  abaich. 
Mar  a  tha  nimh  anns  an  damhanallaidh,  tha 
ionmhas  an  uiìc  annaibh  fèin,  o'n  ginear  'ur  lèir- 
sgrios ;  agus  o'n  sniomhar  lìontaibh  'ur  dòrainn. 
Is  ni  soilleir  gur  e  bhur  nàdur  fèin  fior-aobhar 
'ur  truaighe. 

2.  Is  ni  soilleir  gur  sibh  fèin  luehd-sgriosaidh 
'ur  n-anmaibh,  o'n  tha  sibh  cho  ullamh  gu  gabhail 
ris  gach  gnè  bhuairidh,  ach  beag,  a  thairgear 
dhuibh.  Is  gann  a  ta  'n  diabhol  cho  ullamh  d'  ur 
brosnachadh  a  chum  uilc  'sa  tha  sibh-fèin  a  thoirt 
èisdeachd  dha,  agus  a  dheanamh  mar  is  àill  leis. 
Ma  bhuaireas  e  sibh  gu  barailean  seacharanach, 
gèillidh  sibh.  Ma  bhacas  e  dhibh  deagh  rùn, 
tha  so  so-dheante.  Na'm  fuaraicheadh  e  bhur 
deagh  thograibh,  cha  n-e  sin  is  do-dheante. 
Na'm  b'  àill  leis  'ur  n  ana-miannaibh  gràineil  f  had- 

adh,  tha  iad  so-bheothachaidh.  Nain  b'  àill  leis 
'ur  brosnachadh  gu  smuain,  gniomh,  no  giùlan 
docharach  tha  sibh  iasgaidh,  cha-n  f  heum  sibh 
bhur  n-earalachadh  g'  an  ionnsaidh.  Cha  ranns- 
aich  sibh  a  shanus  aimhleasach,  cha  chuir  sibh 
cùl  ris  mar  a  chuireas  e  an  cèill  e  ;  agus  cha 
mhùch  sibh  srad  an  uilc  a  sbèideas  an  diabhol 
annaibh  :  ach  aomaidh  sibh  leis,  bheir  sibh 
coinneamh  dha  an  leth  na  slighe,  gabhaidh  sibh  a 
chomhairle,  agus  brosnaichidh  sibh  e  d'  ur 
buaireadh.  Is  furasda  iasg  cho  chìocrach  ruibh 
a  ghlacadh  ;  iasg  a  ruitheas  ag  iarraidh  lòin,  agus 
a  ghlacas  an  dubhan  lòm  mur  tachair  biadh  is 
fearr  air. 

3.  Is  ni  soilleir  gu'mbeil  bhur  lèir-sgrios  uaibh 
fèin,  o  'n  a  chuireas  sibh  an  aghaidh  gach  ni 
agus  neach  a  chuidicheas  leibh,  a  theasairgeas 
sibh.  a  ni  math  dhuibh,  no  'bhacas  'ur  dòrainn. 
Chuidicheadh  Dia  leibh,  theasairgeadh  e  sibh  le 
fhacal,  ach  cuiridh  sibh  'na  aghaidh,  oir  is  ro 
tbeann  leibh  iarrtas.  Naomhaicheadh  e  sibh  le 
a  Spiorad,  ach  cuiridh  sibh  'na  aghaidh,  agus 
mùchaidh  sibh  a  chomhairle.  Ma  bheir  neach 
sam  bith  achmhasan  dhuibh  air  son  peacaidh, 
bheir  sibh  anacainnt  da  ;  agus  na'rn  b'  àill  leis  'ur 
n-iompachadh  gu  beatha  naomh'  agus  fios  'ur 
cunnairt  a  thoirt  duibh,  bheir  sibh  ro  bheag 
buidheachais  da,  ag  ràdh,  M  Gabhsa  cùram  do 
d'  leas  fèin  oir  cha  f  hreagair  thu  air  ar  son.ne." 
No  air  a  chuid  is  lugha,  cuiridh  sibh  uaibh  e  le 
beag  taing,  agus  cha  phill  sibh  air  iompaidh.  Ge 
do  bheireadh  luchd-teagaisg  fòghlum  diomhair 
mar  chuideachadh,  cha  tig  sibh  d'  an  ionnsaidh ; 
cha  mhothaich  ur  n-anmannan  dìblidh  feum  aca 

fèìn  air  cuideachadh.  Na'n  ceasnaiclieadh  iad 
sibh,  tha  sibh  ro  shean  r'ar  ceasnachadh,  ged 
nach  eil  sibh  ro  shean  a  chum  a  bhi  aineolach 
agus  mi-naomha.  Ge  b'  e  ni  is  urr'  iad  a  ràdh 
ruibh  chum  'ur  leas,  tha  sibh  cho  fhèin-spèiseil, 
agus  ghlic  'n  'ur  beachd  fèin ;  seadh,  ann  an 
doimhne  bhur  'n-aineòlais  's  nach  toir  sibh  feart 
air  aon  ni  nach  còrd  ri  bhurbarailibh  mearachdach, 
ach  cuiridh  sibh  an  aghaidh  'ur  luchd-teagaisg, 
mar  gu'm  bu  ghlice  sibh-fèin  na  iad  ;  cuiridh  sibh 
an  aghaidh  gach  ni  is  urr'  iad  a  ràdh  ruibh,  le 
bhur  n-aineolas,  'ur  ragmhuinealachd,  'ur  conn- 
spaid  amaideach,  'ur  leithsgeulaibh  fanna,  agus'ur 
diùltadh  mi-reusonta  ;  agus  cha  ghabh  sibh  gu 
fàillteach  ri  math  sam  bith  a  thairgear  dhuibh. 

4,  Osbarr  is  ni  shoilleir  gur  luchd-fèin-sgrios 
sibh  ;  oir  tharruinn  sibh  fèin  aobhar  'ur  lèir-sgrios, 
seadh,  o'n  Dia  uile-bheannaichte.  Cha  chòrd 
ìnnleachd  a  ghliocais  ruibh.  Cha  chòrd  a  cheartas 
ruibh,  ach  measaidh  sibh  e  mar  an-iochd.  Cha 
chòrd  a  naomhachd  ruibh,  ach  tha  sibh  ullamh 
gu  smuainteachadh  gur  coltach  ruibh  fèin  e,  agus 
gu'm  beil  e  cho  suarrach  mu  pheacadh  ruibh 
fèin.  (Salm  I.  21.)  Cha  chòrd  fhìrinn  ruibh, 
ach  saoijidh  sibh  gur  breugach  a  bhagradh. 
Ged  a  shaoileadh  neach  gu'm  beil  meas  urramach 
agaibh  air  a  mhathas,  gidheadh,  mi-ghnàthaichidh 
sibh  e  a  neartachadh  'ur  peacaidh,  a  thaobh  gu'ni 
beil  Dia  tròcaireach,  agus  saibhir  an  gràs. 

5.  Seadh,  bheir  sibh  lèirsgrios  o'n  Fhear- 
shaoraidh  bheannaichte,  agus  bàs  sìorruidh  o 
Thriath  na  beatha.  Cha  n-eil  aobhar  misnich  is  mò 
agaibh,  na  gu'n  do  bhàsaich  Criosd  air  'ur  son ; 
mar  gun  rachadh  cunnart  bàis  sìorruidh  seac^ad, 

agus  air  an  aobhar  sin  gur  tearainte  dhuibh 
peacachadh  le  dànadas :  mar  gu'm  bu  tràill 
Criosd  do  'n  diabhol,  agus  d'  ar  peacaibhs',  agus 
mar  gu'm  b'  èigin  da  feitheamh  oirbh  am  feadh 
a  bheir  sibh  obair  dha  ;  agus  do  bhrigh  gur  e 
lèigh  an  anma,  agus  gu'm  beil  comas  aige  an 
dream  sin  uil'  a  theasairginn  gu  h-iomlan  a  thig 
a  dh'ionnsaidh  Dhè  trìd-san,  saoilidh  sibh  gur 
èigin  da  'cheadachadh  dhuibh  a  chuideachadh  a 
dhiùltadh  ;  gur  èigin  da  a  chungaidh-leighis  a 
mhi-bhuileachadh  oirbh  ;  agus  saoilidh  sibh  gur 
èigin  da  bhur  teasairginn  ged  nach  tig  sibh  da 
ionnsaidh  ;  mar  so,  'si  'n  earbsa  dhàna  'ni  sibh  à 
bàs  Chriosd  is  aobhar  do  chuid  mhòir  d'  ur 
peacannan. 

Cha  smuaintich  sibh  gu'n  tàinig  Criosd,  a 
shaoradh  a  shluaigh  o'  m  peacaibh,  agus  d'  an 
naomhachadh  mar  shìuagh  sònraichte  dha  fèin  ; 
agus  g'  an  co-dhaingneachadh  ann  an  naomhachd 
a  rèir  iomhaigh  an  Athair  nèamhaidh,,  agus  an 
ceannaird.  Mat.  i.  21.  Tit.  ii.  14.  3  Pead.  i.  15,  16. 

6.  Mar  an  ceudna,  bheirsibh  'ur  dòrainn  fèin  bho 
fhreasdal  agus  bho  oibribh  Dhè.  An  uair  a 
smuainticheas  sibh  air  eòlas  agus  òrduidhean 
sìorruidh  Dhè,  is  ann  d'  ar  cruadhachadh  fèin 
ann  am  peacadh,  no  a'  lionadh  'urnanma  le 
smuaintibh  connspaideach,  mar  gu'm  bu  chòir  do 
dh'òrduidhean  Dè  obair  aithreachais  agus  giùlan 
naomh'  a  bhuileachadh  oirbh,  no,  mar  gu'm  b'  e 
aobhar  'ur  peacaidh,  agus  'ur  leir-sgrios.  Ma 
smachdaichease  sibh  isàrd'urgearan;  mashoirbh- 
icheas  e  leibh,  is  mòid'  a  dhi-chùimhnicheas  sibh 
e  agus  a  bheatha  tha  chum  teachd.  Ma  shoirbh- 
icheas  na  h-aingidh  'n  'ur  làthair  their  sibh  gur  co 

inhath  bhi  aingidh  agus  diadhaidh.     Agus  mar  so 
bheir  sibh  'ur  bàs  sìorruidh  fèin  ò  gach  ni. 

7.  Agus  bheir  sibh  an  lèir-sgrios  ceudna  bho 
uile  thiodhlaicean  agus  thròcairean  bhur  Dè. 
Thug  e  dhuibh  iad  mar  chomhar  a  ghràidh, 
chum  ùmhlachd  a  thoirt  d'a  fèin,  ach  gnàthaich- 
idh  sibh  iad  an  aghaidh  iarrtais  a  chum  'ur 
n-ana-miannaibh  feòlmhor  fèin  a  shàsachadn. 
Ithidh  agusòlaidh  sibh  chum  'ur  n-acras  agus-'ur 
n-iotadh  a  chasg,  ach  chan-ann  achum  glòir  Dhè 
agus  g'ar  deanamh  treun  'na  obair.  Mi-ghnàth- 
aichidh  sibh  'ur  n-èideadh  chum  mòrcuis  proise. 
Tairngidh'  ur  saibhreas  'ur  n-anmannan  o  nèamh. 
Sèididh  'ur  n-urram  agus  'ur  deagh-chliù  suas 
sibh  le  uaill.  Ni  an  neart  agus  an  t-slàint'  a 
mhealas  sibh,  neo-chùramach  dearmadach  sibh  mu'r 
crìch  dheireannaich.  Seadh,  mi-ghnàthaichidh 
sibhtròcairdhaoineeile,  chum'urdochannfèin.  Ma 
chì  sibh  an  urram  agus  am  mòr-luach,  brosnaich- 
idh  so  bhur  fàrmad.  Ma  chì  sibh  an  saibhreas,  tha 
sibh  ullamh  a  chum  a  shanntachadh.  Ma  dhearc- 
as  sibh  air  maise,  mosglaidh  so  bhur  miann  neo- 
gheamnaidh.  Agus  is  math  an  ni  mur  mi-còrd 
sealladh  do  'n  diadhachd  fèinruibh. 

8.  Iompaichidh  sibh  gu  peacadh  na  deagh 
thiodhlacan  sin  abhuilich  Dia  oirbh,  agus  meadh- 
onnan  nan  gràs  a  dheasaidh  e  d?a  eaglais.  Ma  tha 
ceudfadh  no  pàirtean  agaibh  n'is  luachmhoire  na 
th'  aig  daoin'  eile,  fàsaidh  sibh  ullach  fèin-spèiseil: 
mur  eilagaibh  ach  tiodhlacan  coitcheann,measaidh 
sibh  iad  mar  ghràsan  sònraichte.  Measaidh  sibli 
èisdeachd  'ur  dleasanais  mar  dheagh  obair  a 
ghabhas  'ur  leith-sgeul,  ged  nach  cuir  sibh  'ur 
dleasanas  an  gniomh.    Iompaichear  'ur  n-ùrnaigli 

gu  peacadh,  do  bhrìgh  gu'n  toir  sibh  spèis  do 
dh'  euceart  'n  'ur  cridheachan"  (Sal.  lxvi.  18.) 
Agus  do  bhrìgh  nach  "  trèig  sibh  eacoir"  an  uair 
a  ghairmeas  sibh  air  ainm  an  Tighearna,  (2  Tim. 
ii.  22.)  Tha  bhur  n-ùrnaigh  na  gràineilachd  do- 
bhrìgh  gu  'n  tiondadh  sibh  'ur  cluas  o  èisdeachd 
an  lagha,  (Gnà.  xxviii.  9.)  Agus  a  chionn  gur 
deise  leibh  "  iobairt  nan  amadan"  a  thoirt  do 
Dhia,  na  èisdeachd  agus  gèill  a  thoirt  d'a  fhacaì. 
(Ecles.  v.  1.)  Cha  cheasnaich  sibh  sibh-fèin,  roimh 
ghabhail  Suipier  an  Tighearna,  ach  do  bhrìgh  nach 
dean  sibh  aithn'  air  corp  an  Tighearna,  ithidh 
agus  òlaidh  sibh  breitheanas  duibh  fèin.  1  Cor. 
xi.  28,  29. 

9.  Seadh,  ni  sibh  fàt.h  peacaidh  agus  lèir-sgrios 
do  'n  dream  ris  am  bi  bhur  coluadar,  agus 
d'  an  gniomharraibh,  mabhioseagal  Dè  orra  is 
beag  oirbh  iad.  Ma  bhios  iad  aindiadhaidh 
leanaidh  sibh  an  ceuman.  Ma  tha  na  h-aingidh 
lionmhor,  saoilidh  sibh  gur  tearuinte  dhuibh  an 
leantainn  Ie  dànadas.  Ma  tha  daoine  diadhaidh 
tearc  is  mòid  a  ni  sibh  do  dhimeas  orra  le 
dànadas.  Ma  ghluaiseas  iad  gu  h-iomchuidh 
saoilidh  sibh  gu'm  beil  iad  ro-fhaiceallach  tear- 
uinte ;  ma  thuiteas  aon  dhiù  ann  am  mearachd 
sònraichte,  tuitidh  sibh  air  a  mhùin,  agus  pillidh 
sibh  o  naomhachd  do  bhrìgh  gum  beil  daoine 
eile  neo-iomlan  an  naomhachd  :  mar  gu'm  bu 
bharantas  laghail  dhuibh  sibh-fèin  a  chuir  às  a 
mhuineal  a  chionn  gun  do  chuir  daoine  neo- 
fhaiceallach  iad  fèin  as  na  h-altaibh.  Maleigeas 
am  fuar-chràbhach  ris  e-fèin,  is  cainnt  duibh  gur 
ionann  daibh  uile,  agus  measaidh  sibh  gu'm  beil 
sibh-fèin  cho  ionraic  ris  an  dream   is  fearr  dhiù, 

Ma  gheibh  an  duine  crkbhach  an  tuisleadh  is 
lugha,  ma  ghearras  e  mheur,  bheir  so  misneach 
dhuibh  'ur  sgòrnannan  fèin  a  ghearradh.  Ma 
labhras  luchd-teagaisg  ruibh  gu  soilleir  saor, 
their  sibh  gu'n  do  throd  iad  ruibh.  Ma  labhras 
iad  ruibh  gu  macanta  ciùin,  no  gu  fuar-chainnt- 
each,  an  dara  cuid  caidlidh  sibh,  no  cha  mhò  a 
dhrùigheas  an  teagasg  oirbh,  na  air  an  stòl  air  an 
dean  sibh  suidhe.  Ma  shnàigeas  mearachd  do  'n 
eaglais,  sluigidh  sibh  e  gu  cìocrach,  agus  dìtidh 
cuid  eil'  an  teagasg  criosdail  air  son  an  iomraill 
sin,  ged  a  tha'n  soisgeul  gu  h-iomlan  'naaghaidh. 
Agus  na'm  b'  àill  le  luèhd-teagasg  yur  tarruinn  o 
mhearachd  sean  sam  bith  aig  nach  eil  mar 
bharantas  ach  gu'n  do  fhreumhaich  e  fadiomadh 
linn  ann  an  cleachdadh  dhaoine,  tha  sibh  cho 
diomach  an  uair  a  chomhairlicheas  iad  duibh  a 
leasachadh  agus  cùl  a  chuir  ris,  's  ge  do  bhiodh 
'ur  n-anmaibh  agus  'ur  sonas  an  earbsa  ris,  agus 
leanaidh  sibh  gu  teann  ri  seann  mhearachd,  an 
uair  is  àrd  a  chluinnear  'ur  glaodh  gearanach  an 
aghaidh  mearachd  ùr.  Is  tearc  connspaid  a 
thàrlas  am  measg  luchd-teagaisg  an  t-soisgeil, 
nach  tarruinn  sibh  'ur  bàs  fèin  uaithe.  Cha  toir 
sibh  èisdeachd,  no  gèill,  do  theagasg  fior-ghlan 
an  fhir  nach  co-shìn  ruibh  ann  am  barailibh. 
Tha  neach  nach  èisd  ri  fear-teagaisg  do  bhrìgh 
gu'n  leugh  e  a  shearmoin,  agus  neach  eiìe  nach 
èisd  ris  do  bhrìgh  nach  leugh  e  i.  Tha  neach 
nach  èisd  ri  fear-teagaisg  a  chionn  gu  'n  abair  e 
ùrnaigh  an  Tighearna  ;  agus  neach  eile  nach  èisd 
ris  do  bhrìgh  naeh  abair  e  L  Tha  neach  nach 
èisd  ris  an  dream  a  ghabhas  leis  an  easbuigeachd, 
agus  neach  eile  nach  èisd  ris  an  dream  nach  gabh. 

Mar  so  b'  fhurasd  a  nochdadh  dhuibh  ann  an 
iomadh  càs  eile,  gun  tarruinn  sibh  lèir-sgrios  o 
gach  ni  a  thig  dlù  dhuibh  ;  is  ni  ro  shoilleir  gur 
luchd-fèin-sgrios  daoine  aindiadhaidh,  agus'gu'm 
beil  an  dòrainn  uatha  fèin. 

A  nis'  air  smuainteachadh  dhuibh  air  na  nithibh 
sin  a  chuala  sibh  agus  air  'ur  slighefèin,  shaoilinn 
gu'm  bu  chòir  dhuibh  a  chuimhneachadh  ciod  a 
rinn  sibh,  nàire  'ghabhail  deth,  agus  a  bhi  làn- 
iriosal  an  uair  a  bheir  sibh  fainear  e.  Agus  mur 
dean  sibh  so,  dearcaibh  air  na  fìrinnibh  so  a 
leanas : — 

1.  Is  peacadh  am  fèin-sgrios,  a  tha  'n  aghaidh 
an  tograidh  is  neart-mhoir'  a  tha  'n  'ur  nàdur, 
eadhon,  togradh  an  fhèin-thearmainn.  Tha 
spèis  nàdurra  aig  gach  bith  mothachail  da  leas, 
da  shonas,  agus  da  fhoirfeachd  fèin  ;  agus  an 
ròghnaich  sibhs  'ur  lèir-sgrios  ?  An  uair  a 
sparrar  oirbh  'ur  nàbaidh  a  ghràdhachadh  mar 
sibh-fèin  :  tha  so  a'  roi-chiallachadh  gur  dual 
duibh  sibh-fèin  a  ghràdhachadh.  Ach  mur 
gràdhaich  sibh  'ur  nàbaidh,  ach  mar  a  ghràdh- 
aicheas  sibh  sibh-fèin,  is  coltach  nach  b'  olc  leibh 
ged  rachadh  an  sluagh  gu  lèir  am  mugha. 

2.  Cia  mòr  a  ta  sibh  an  aghaidh  'ur  rùin  agus 
'ur  tograidh  fèin  I  Tha  fios  agam  nach  miann 
leibh  'ur  lèir-sgrios  fèin,  seadh,  an  uair  a  bhios 
sibh  'g  a  thoilltinn  ;  saoilidh  sibh  nach  eil  sibh 
ach  a'  deanamh  math  dhuibh  fèin,  le  bhi  sàsach- 
adh  'ur  n-ana-miannaibh  feòlmhor.  A  nise  mo 
thruaigh  !  cha  n-eil  so  ach  mar  dheoch  do  'n  uisg' 
f  huar  ann  an  an-teas  fiabhrais.  Na  m  b'  àill  leibh 
sòlas,  saibhreas,  agus  urram,  iarraibh  iad  anns  an 

àit'  anns  am  beil  iad  r'a  faotainn,  agus  na  bithibh 
'g  an  sealg  air  an  t-slighe  chum  ifrinn. 

3.  Nach  truagh  gu'n  deanadh  sibh  an  ni  sin 
oribh  fèin,  nach  urrainn  aon  neach  eil  air  thalamh, 
no  ann  an  ifrinn  a  dheanamh  oirbh !  Ge  do 
chruinnicheadh  gach  duine  air  thalamh,  agus 
deamhan  an  ifrinn,  a  thoirt  ionnsaidh  oirbh, 
chan  f haod  iad  'ur  milleadh  no  a  thoirt  oirbh 
peacachadh  mar  aontaich  sibh  leo.  Agus  an 
dean  sibh  an  ni  sin  oirbh  fèin,  nach  fhaod  duine 
no  deamhnaibh  a  dheanamh  ?  Is  beag  oirbh  an 
droch-spiorad,  a  chionn  gur  e  bhur  nàmhaid  a 
dhealbhas  bhur  dòrainn  e.  Agus  am  bi  sibh  ni's 
measa  narn  diabhol  dhuibh-fein  ?  Is  e  so  bhur  còr 
cunnartach  na'n  tuigeadh  sibh  e  ;  an  uair  a  ruith- 
eas  sibh  o  dhiadhachd  gu  peacadh,  agus  a  dhiùlt- 
as  sibh  pilleadh  air  iaratas  Dhè,  ni  sibh  tuilleadh 
coire  d'ur  n-anmaibh  fèin  na's  urrainn  duine  no 
deamhan  a  dheanamh.  Agus  ged  a  chuireadh 
sibh  'ur  geurchùis  gu  lèir  an  gniomh  a  dhealbh 
an  aimhleis  is  mò  dhuibh-fèin,  cha-n  f haodadh 
sibh  dòrainn  a  dhealbh'  a  bheireadh  bàrr  oirre  so. 

4.  Tha  sibh  mi-dhìleas  anns  a'  ghnothach  a 
dh'earb  Dia  ruibh.  Dh'earb  e  mòran  d'  ur  sonas 
ruibh-fèin,  agus  am  meall  sibh  e  'na  earbsa? 
Sparr  e  oirbh  'irr  cridhe  a  choimhid  le  'r  n-uile 
dhìcheall ;  agus  an  e  so  coimhid  a  ni  sibh  air  ? 
Gnà.  ii.  23. 

5.  Thoirmisg  sibh  do  gach  aon  neach  eile 
truas  a  ghabhail  dìbh,  an  uair  nach  gabh  sibh 
truas  dibh-fèin  :  ma  ghlaodhas  sibh,  ag  iarradh 
tròcair  o  Dhia  an  latha  'ur  n-àmhghair  ;  cò  ris  an 
ion  duibh  dùil  a  bhi  agaibh,  ach  gu  'n  iomain    e 

naidhe  sibh,  ag  ràdh  "  Cha  ghabhadh  sibh  truas 
dibh-fè*in  :  agus  cò  tharruinn  an  lèir-sgrios  so 
oirbh  ach  'ur  toile  aingidh  fèin  ?''  Agus  ma  chì 
'ur  bràithrean  sibh  ann  an  dòrainn  shìorruidh,  an 
truagh  leo  sibh,  agus  gur  sibh-fèin  'ur  luchd- 
millidh  agus  nach  gabhadh  sibh  comhairle  ? 

6.  Is  aobhar  sìor-chlaoidh  d'ur  n-anmaibh  ann 
an  ifrinn,  a  bhi  smuainteachadh  gu'n  d'iomain 
sibh  sibh-fèin  gu  deònach  a  chum  ionad  na  dòrainn 
sin.  O  !  nach  cràdh-cridheleibh  gu  bràth  a  bhi  a' 
cuimhneachadh  gur  e  so  'ur  deanadas  fèin  ? 
Gu'n  d'  f  huair  sibh  fios  an  lèir-sgrios  so  roi-làimh, 
a  rithist  agus  a  rithist,  ach  nach  do  sheachainn  sibh 
e:  gu'n  do  pheacaich  sibh  gu  deònach  agus  gu'n  do 
thiondaidh  sibh  air  faibh  o  Dhia:  gu'n  robh  ùin' 
agus  aimsir  agaibh,  mar  a  bh'  aig  daoin'  eile,  ach 
gu'n  do  mi-ghnàthaich  sibh  iad :  Bha  luchd- 
teagaisg  agaibh,  mar  a  bh'  aig  muinntir  eile, 
ach  dhiùlt  sibh  an  teagasg :  bha  easeamplair- 
ean  naomh'  agaibh,  ach  cha  do  ghluais  sibh  d'an 
reir  ;  thairgeadh  dhuibh  Criosd?  gràs  agus  glòir, 
mar  a  thairgeadh  do  chàch,  ach  thug  sibh 
tuilleadh  spèis  d'ar  n-ana-miannaibh  feòlmhor, 
na  thug  sibh  dhaibh  I  Chuireadh  luach  'n-ur 
làmhaibh,  ach  cha  robh  cridhe  annaibh  ga 
bhuileachadh.  (Gnà.  xvii,  17.)  Nach  sìorchlaoidh 
d'ar  n-anmaibh  smuainteachadh  air  an  amaideachd 
so  ?  O  !  nach  eil  'ur  sùilean  fosgailt,  a  dh'  fhaicinn 
gu'n  d'  rinn  sibh  eacoir  air  vr  n-anmaibh  gu  deòn- 
ach  !  O  nach  do  thuig  sibh  ni's  fearr  briatharan 
Dè  !  "  Eisibh  ri  teagasg,  agus  bithibh  glic,  agus 
na  diùltaibh  e.  Is  beannaicht'  an  duine  a  dh' 
èisdeas  rium,  a'  deanamh  faire  aig  mo  gheataibh 
g.ìch  là,  a'  feitheamh  aig  ursannaibli  mo  dhorsa. 
P 

Oir  esan  a  gheibh  mise  gheibh  e  beatha,  agus 
gheibh  e  deagh-ghean  o'n  Tighearna.  Ach  esan 
a  pheacaicheas  a'm'  aghaidh-sa  ni  e  cron  d'a 
anam  fèin :  iadsan  uile  a  dh'  f  huathaicheas  mi, 
gràdhaichidh  iad  am  bàs."    Gnà.  viii.  33 — 36. 

Air  teachd  dhomh  a  nis'  a  chum  co'-dhùnadh  na 
h-oibreach  so,  is  duilich  le  m'  anam  dealachadh 
ruibh,  air  eagal  an  dèigh  mo  shaothair,  gu'm  meall 
ur  n-ana-miannan  feòlmhor  sibh,  gu'n  cuir,  agus 
gu'n  gleidh  an  diabhoì  agus  an  saoghal  sibh,  ann 
an  ifrinn.  O  ro-mheud  mo  chùram  d'  ur 
n-anmaibh,  is  eagal  leam  so,  mar  is  aithne  dhomh 
gu'm  beil  sibh  so-lùbaidh  gu  h-aimhleas  :  gidheadh 
faodaidh  mi  a  ràdh  leis  an  fhàidh  Ieremiah. 
"  Latha  na  h-iarguin  cha  d'iarr  mi."  (xvii.  16.) 
Cha  do  mhiannaich  mi  le  Seumas  agus  le  Eoin 
gu'n  tigeadh  teine  o  nèimh  a  sgrios  na  h-aiteam 
sin  a  dhiult  gabhail  ri  Iosa  Criosd.  (Luc.  ix. 
54.)  Ach  shaothraich  mi  fad  na  h-ùine  so  a 
ghabhail  roi'  an  teine  shìorruidh  sin :  agus  is 
dùilich  leam  gu'n  robh  feum  agaibh  air  mo  shaoth- 
air  I  Is  truagh  nach  robh  sibh  cho  neo-f  heumach 
air  mo  shaothairs'  ann  am  barail  Dhè\  'sa  bha 
sibh  'n  ur  barailibh  fèin  !  A  chàirdean  caomha  !  is 
cò  duilich  leam  gu'n  laidheadh  sibh  ann  an  dòrainn 
an  teine  shìorruidh,  agus  gu'n  dùnar  dorus  nan 
neamhan  oirbh  gu  bràth,  a's  mas  urra  mi  gabhail 
roimhe,  gun  cuir  mi  a  cheist  so  oirbh  aon  iiair 
eile,  "  Ciod  a  nis'  a  ta  'n  ur  n-aire  ?  Am  pill  no  'm 
oàsaich  sibh  ?"  Amhairceam  oirbh  mar  dh'  aimh- 
airceas  lèigh  air  dhuine  euslan  ann  an  tuinneas 
cunnartach,  ag  ràdh,  Ged  a  tha  thu  ann  an  gàbh- 
adh  cho  mòr  na'n  gabhadh  tu  a'  chungaklh- 
leighis  so;  agus  na'n  diùltadh  tu  na  nithe  millteach 

ud,  chuirinn  m'  anam  ann  an  àite  t'  anma,  ach 
mur  gabh  thu  mo  chomhairl,  is  duine  marbh  thu. 
Ciod  e  'ur  barail  air  a  leithid  so  do  dhuine,  mur 
faod  a  lèigh  no  'chàirdean  gu  lèir,iompaidha  chuir 
air  aon  chungaidh-leighis  'ghabhail  d'a  theasair- 
ginn  fèin,  no  beagan  do  nithibh  nimheil  millteach 
a  sheachnadh  ?  'S  eso  'ur  còr-sa.  Ach  cia  mòr 
air  bith  an  cunnart  anns  am  beil  sibh  air  son  'ur 
peacaidh,  pillibh  a  nise  ri  Criosd,  agus  mairidh  /ur 
n-anmannan  beò  gu  sona.  Cuiribh  uaibh  am  peac- 
adh  bàsmhor  le  aithreachas,  agus  na  pillibh  tuill- 
eadhris  ach  ri  leas'ur  n-anmannan,  agus  bithidh 
sibh  gu  math.  Ach  na'm  b'  ann  a  mhàin  ri'rcuirp  a 
bhiodh  argnothach-ne,bhiodhrud-eigin  do  bharaiì 
againn  ciod  a  dheanamaid  ruibh.  Ged  nach 
aontaicheadh  sibh,  chumamaid  no  cheanglamaid 
sibh,  agus  dhoirteamaid  an  ioc-shlainte  sìos  'n'ur 
sluganaibh  agus  chumamaid  nithe  dochannach 
uaibh.  Ach  cha  bhuinear  ri'r  n-anmaibh  air an  dòigh 
so ;  cha-n  fhaod  sinn  'ur  n-iompachadh  an 
aghaidh  'ur  toile.  Cha  ghiùlainear  luchd-cuthaieh 
gu  nèamh  fo  chuibhreach.  Faodar  'ur  milleadh 
an  aghaidh  'ur  toile,  oir  pheacaich  sibh  le  'r  tòil, 
ach  cha-n  fhaodar  'ur  teasairginn  an  aghaidh  'ur 
toile.  B'  iomchuidh  leis  an  Dia  uile-ghlic,  cuid 
mhòr  do  shonas  agus  do  lèir-sgrios  dhaoine  a 
chur  fo  roghaion  an  toile  fèin  :  chum  's  pach 
tèid  neach  sam  bith  do  nèimh,  ach  an  neach  a 
ròghnaich  an  t-slighe  g'a  ionnsaidh,  agus  nach  tèid 
neach  sam  bith  do  dh'  ifrinn,  ach  neach  d'  an 
èigin  a  radh,  «.«  f  huair  mi  mo  roghainn,  thug  mo 
thoil  fèin  an  so  mi."  Na'm  faodainn  a  thoirt  oirbh 
abhi  làn-toileach  le  rùn  socrach  anma,  bhiodh  an 
obair  tuilleadh  'sleth-dheante.  Ach  mothruaighe ! 

an  èigin  duinne  ar  càirdean  a  chall,  agusdhaibh- 
san  an  Dia,  an  sonas,  agus  an  anma  a  chall,  as 
eugmhais  so  ?  Ach  nior  leigeadh  Dia  ?  Is  mòr 
an  t-iongantas  leam,  gu'm  beildaoinechoan-iochd- 
mhor,  agus  cho  beag  mothachaidh  anns  na  gnoth- 
aichibh  is  mò,  an  uair  ata  iad  cho  deagh- 
mhèineach  suairc  agus  còmpant'  anns  na 
gnothaichibh  is  lugha.  Air  leam  gu'm  beil  gach 
coimhearsnach  a  ta  agam  cho  sheirceil  domh,  's 
na'n  iarrainn  costa  reusonta  dhomh  fèin  o  gach 
neach  fa  ieth  dhiù  gu'n  deònaicheadh  iad  e; 
gidheadh  an  uair  a  thig  mi  dh'  iarraidh  orra  an 
gnothach  is  fearr  air  bith  a  dheanamh  dhaibh 
fèin,  tha  mòran  dhiù  nach  toir  dhomh  ach 
èisdeachd  fhoighidneach.  Cha-n  fhios  domh  an 
saoil  no  nach  saoil  an  sluagh  gu'm  beil  fear- 
teagaisg  a'  labhairt  a  rìreadh  o  *n  chùbaid  do 
rèir  eòlais :  gidheadh,  shaoilinn  gur  tearc 
eoimhearsnach  a  ta  agam,  na'n  suidhinn  leis  gu 
caidreach,  ag  innse  dha  ciod  a  chunnaic,  no  ciod 
a  rinn  mi,  no  ciod  is  aithne  dhomh  anns  an 
t-saoghal,  nach  creideadh  agus  nach  tugadh 
fainear  mo  bhriathran  :  ach  an  uair  a  dhearbhas 
ni  dhaibh  o  f  hacal  an  Dè  nach  breugaichear, 
>iod  a  chì  iad  fèin  anns  an  t-saoghal  a  ta  ri 
-eachd,  taisbeanaidh  iad  le  'n  giùlan,  an  dara  cuid 
nach  creid,  no  nach  toir  iad  fainear  mo  theagasg. 
Ma  thàchras  mi  air  neach  sam  bith  dhìù  air  an 
t-slighe,  agus  ma  dh'  innseas  mi  dha  sud  sloc 
guail,  no  so  beò.ghaineamh,  no  sin  luchd- 
reubainn  ann  an  ionad  uaigneach  a'  feitheamh 
ort ;  is  furasda  dhcmh  iompaidh  a  chuir  air  dol 
taobh  eile.  Ach  an  uair  dh'  innseas  mi  dhaibh 
gu'm  beil  an  diabhol  ri   fa-f  heitheamh  chum    an 

lèir-sgrios,  gu'm  beil  am  peacadhmillteach  dhaibh, 
agus  nach  ni  faoin  a  bhi  sùgradh  ri  ifrinn, 
triallaidh  iad  air  an  aghaidh  mar  nach  cluinneadh 
iad  facal.  Gu  fior  a  choimhearsnachaibh,  tha  mi 
cho  dùrachdach  ruibh  o  'n  chùbaid  'sa  tha  mi 
ann  an  coluadar  càirdeil ;  agus  ma  bheir  sibh 
fainear  mi  gu  bràth,  guidheam  oirbh  thugaibh  fain- 
ear  mi  an  so.  Shaoilinn  nach  eil  neach  agaibh 
uile,  na'm  biodh  m'  anam  n'ur  làmhaibh,  nach 
biodh  toileach  a  theasairginn,  ged  nach  faod  mi 
a  ghealltainn  gu'n  trèigeadh  e  a  pheacadh  air  mo 
shon.  Innis  dhomh  a  mhisgear,  am  beil  thu  cho 
an-iochdmhor  dhomhs'  a  labhras  riut,  's  nach 
leigeadh  tu  seachad  cupan  no  dhà  dibhe  na'n 
saoileadh  tu  gu'n  teasairgeadh  sin  m'  anam  o 
ifrinn  ?  Am  b'  fhearr  leat  gu'n  loisginn  ann  an 
sin  gu  sìorruidh,  na  gu'm  biodh  tu-fèin  neo- 
mhisgeach  mar  dhaoin'  eile?  Na'm  b'  fhearr 
leat  sin,  nach  èigin  domh  a  ràdh,  gur  uilebheist 
guniochdthu,agus  nachduine?  Na'ntiginn  acrach 
no  lomnochd  a  dh'  ionnsaidh  do  dhoruis,  nach 
dealaicheadh  tu  ri  tuilleadh  nacùpan  dibhe  chum 
mo  theasairginn?  Is  cinnteach  mi  gu'n  deal- 
aicheadh  :  na'm  bu  tearmann  do  m'  anam  e.  Tha 
fios  agam  gu'n  cuireadh  cuid  agaibh  sibh-fèin  ann 
an  cunnart  air  mo  shon.  Agus  nach  gabh  sibli 
os-làimh,  air  m'  iompaidh,  dealachadh  ri  bhur  n-ana. 
miannaibh  feòlmhor  air  sgàth  bhur  sonais  fèin  ? 
An  diùitadh  tu  deoch  a  dhuine,  a  theasairg- 
inn  m'  anma,  na'm  boidh  a  thearmann  an 
earbsa  ri  d'  dheagh-ghean  ?  agus  nach  dean  thu  sin 
a  shaoradh  t-anma  fèin  ?  Creidibh  mi  a  dhaoine, 
guidheam  oirbh  an  diùgh  cho  dùrachdach  ar  n- 
anmannan  fèin  a  theasairginn,  's  a  ghuidhinn  uaibh 

tearmann  domh  fèin  nam  feumainn  dol  mar  dhiol- 
dèirc  a  dh'  ionnsaidh  'ur  dorsaibh  ga  iarraidh. 
Agus  air  an  aobhar  so  na'nèisdeadh  sibh  rium  an 
sin,  èisdibh  a  nise  rium.  Na'ra  bu  truagh  leibh 
mis'  ann  an  àmhghar,  guidheam  oirbh  gabhaibh 
truas  a  nise  dhibh-fèin.  Guidheam  oirbh  a 
rithist,  mar  air  mo  glùnaibh  lùbte  èisdibh  ri'r 
Fearsaoraidh,  agus  pillibh  air  iompaidh-san,  chum 
's  gu'm  bi  sibh  beò.  Sibhs'  uil'  a  bha  fo  aineolas, 
fo  neo-chùram,  agus  fo  dhànadas  gus  an  diugh ; 
sibhs'  uil' a  bha  bàit'  ann  an  ro-chùram  saoghalta, 
agus  nach  do  chiìimhnich  Dia,  no  glòir  shìor- 
ruidh ;  sibhs'  uil'  a  tha  fo  thraillealachd  d'  ur  n-ana- 
miannaibh  feòlmhor,  do  bhiadh,  do  dbeoch  agus 
do  shùgradh  neo-gheamnaidh :  agus  sibhs'  uile  do 
nach  aithne  feumalachd  na  naomhachd,  agus 
nach  robh  eòlach  riamh  air  obair  naomhachaidh 
an  Spioraid  Naoimhe  'n  'ur  n-anmaibh,  agus 
nach  do  ghabh  ri'r  Fear-saoraidh  beannaichte  le 
creideamh  beò,  le  iongantas,  buidheachas^  agus 
mothachadh  da  ghràdh,  agus  nach  do  mhothaich 
riamh  spèis  is  mò,  no  gràdh  is  laiste  do  Dhia 
agus  do  nèimh,  na  na  bha  agaibh  d'  ur  suaimhneas 
feòlmhor,  agus  do  nithibh  talmhaidh  :  guidheam 
oirbh  gu  dùrachdach,  cha  n  -ann  a  mhàin  air  mo 
sgàth-sa,  no  air  sgàth  'ur  n-anmaibh  fèin,  ach  air 
sgàth  an  Tighearna,  na  triallaibh  aon  latha 
tuilleadh  'nur  ceud  slighe;  ach  amhaircibh  air 
gach  taobh,  agus  glaodhaibh  ri  Dia,  ag  iarraidh 
gràis  an  iompachaidh,  chum  's  gu'n  nuadh- 
chruthaichear  agus  gu'n  saorar  sibh  o  na 
plàighibh  a  tha  dlù  dhuibh,  agus  d'  am  beil  sibh 
buailteach.  Agus  ma  ni  sibh  dad  gu  bràth  air 
mo   shon,   deònaichibh  an  achanaich  so  dhomh, 

sibh  a  phillibk  o  V  droch  shlighibh  agus  a  bhi  beò  ; 
Diùltaibh  dhomh  aon  ni  a  dh'  iarras  mi  gu  bràth 
d/iomh-fèin,  ma  dheònaicheas  sibh  so  dhomh. 
Agus  ma  dhiùltas  sibh  so,  is  coma  leam  aon  ni 
eil  a  dh'  f  haodas  sibh  a  thoirt  seachad.  Seadh, 
mas  àill  leibh  aon  ni  a  dheanamh  gu  bràth  air 
iarrtas  an  Tighearn  a  chruthaich  agus  a  shaor 
sibh.,  na  diùltaibh  so  dha:  oir  ma  dhiùltas,  is 
coma  leis  ciod  eile  dh'  fhaodas  sibh  a  dheònach- 
adh  dha.  Mas  àill  leibh  gu'm  freagair  e  bhur 
n-ùrnaighean  gu  bràth,  gu*n  deònaich  e  bhur 
n-iarrtas,  agus  gun  toir  e  tearmann  duibh  aig 
uair  bàis,  breitheanais,  no  ann  an  àmhghar  air 
bith  ;  na  diùltaibh  an  achanaich  so  dha  a  nis'  ann 
an  latha  bhur  socair.  0  !  creidibh  mi  'dhaoine. 
Cha-n  f  haic  sibh  bàs  agus  breitheanais,  nèamh 
agus  ifrinn,  le  'r  sùilibh  corporra  an  uair  a 
bhios  iad  fad  uaibh,  air  an  dòigh  air  am  faic 
sibh  iad  an  uair  a  bhios  iad  dlù  dhuibh.  An 
sin  cluinnidh  sibh  leithid  na  teachdaireachd  a 
chuir  mis'  an  cèill  duibh,  le  tuilleadh  mosglaidh 
agus   furachais  anma. 

Seadh,  ged  nach  eil  barail  cho  math  agam  air 
gach  neach,  tha  dùil  agam  gur  i  rùn  cuid  agaibh 
pilleadh  a  nis'  agus  a  bhi  beò  :  agus  gu'm  beil 
sibh  ullamh  a  chuir  na  ceist  sin,  a  chuir  na 
h-Iudhaich  air  Peadar,  (an  uair  a  bhioradh  an 
cridhe,)  ag  ràdh  «'  Fhearabh  agus  a  bràithrean 
ciod  a  ni  sinn?"  (Gniomh.  ii.  37»)  Ciod  an 
dòigh  air  an  làn-iompaichear  sinn  ?  Tha  sinn 
toileach  a  bhi  umhal  do  Dhia  nam  b'  aithne 
dhuinn  ar  dleasanas.  Nar  leigeadh  Dia  gu'n 
diùlt  sinn  iompachadh,  agus  gu'n  ròghnaich  sinn 
lèir-sgrios,  mar  a  rinn  sinn  gus  a  nis. 

Mas  e  so  rùn  agus  smuaÌDtean  'ur  cridhe, 
faodar  a  ràdh  ruibh  mar  a  thubhairt  Dia  ri 
sluagh  a  thug  deagh  ghealladh  dha,  "  Is  math  a 
thubhairt  iad  gach  ni  a  labhair  iad,  O  !  gu'm 
biodh  an  gnè  chridhe  so  annta,  gu'm  biodh 
m'eagals'orra,  agusgu'ngleidheadhiadm'  àintean 
uile  do  ghnà :"  (Deut.  v.  28,  29.)  Is  sàr-mhath 
'ur  rùn-sa,  agus  O  !  gu'n  robh  cridh'  annaibh  ga 
chuir  an  gniomh  !  agus  an  dùil  gu'n  tachair  sin,  is 
toileach  a  sheòlas  mi  dhuibh  ciod  a  ni  sibh  ;  agus 
sin  gu  h-aithghearr,  a  chum  's  gur  usa  dhuibh  a 
chiiimhneachadh  r'a  chur  an  gnìomh. 

Seoladh  1.  Na'm  b'  àill  leibh  a  bhi  iompaichte 
agus  air  'ur  saoradh,  gnàthaichibh  mòr  dìcheall  a 
thuigsinn  feum  agus  fior-nàdur  an  iompachaidh, 
c'arson,  cò  uaidhe,  cò  dh'  innsaidh,  agus  cò  leis, 
is  èigin  duibh  iompachadh. 

Tuigibh  ciod  an  còr  brònach  anns  am  beil 
sibh,  gu  uair  'ur  n-iompachaidh,  chum  's  gu'm 
faic  sibh  nach  cor  e  anns  an  tearainte  dhuibh 
còmhnaidh  a  ghabhail.  Tha  sibh  fo  chionta  gach 
peacaidh  a  chuir  sibh  riamh  an  gniomh ;  fo 
fhèirg  Dhè,  agus  fo  mhallachd  an  lagha ;  is 
tràillean  naisgte  sibh  do'n  diabhol,  tha  sibh  saoith- 
reach  'na  obair gach  làtha  an  aghaidh  an  Tighearn ; 
an  aghaidh  'ur  leas  fèin,  agus  math  dhaoine  eile : 
tha  sibh  gu  spioradail  marbh  agus  duaichnidh,  air 
bhi  dhuibh  gun  bheatha,  gun  nàdur  agus  gun 
iomhaidh  an  Tighearna.  Tha  sibh  neo-iom- 
chuidh  air  obair  naomha,  cha  dean  sibh  dad  a  tha 
fior-thaitneach  le  Dia.  Tha  sibh  gun  ghealladh 
gun  chinnt  agaibh  air  tearmann  uaidhe,  mur  pill 
sibh.  Tha  sibh  sìor-bhuailteach  d'a  cheartas, 
gun  f  hios  agaibh  c'uin  a   spìonar   do  dh'    ifrinn 

sibh,  ach  tha  làn-chinnt  agaibh  gu'n  teid  sibh  am 
mugha,  ma  bhàsaicheas  sibh  anns  an  staid  sin  : 
agus  cha  deann  ni  sam  bith  aeh  iompachadh 
ar  dion  o'n  chunnart  anns  am  beil  sibh.  Cha 
dean  suairceas,  leasachadh,  no  dìcheall  is  lugha 
na  làn-iompaebadh  tearaint'  ur  n  anmannan  gu 
bràth.  Cùimhnichibh  ciod  is  ciall  do  'n  truaighe 
mhi-nàdurrach  so,  agus  mar  an  ceudn  am  feum  a 
tha  agaibh  air  iompachadh. 

Agus  an  sin  is  èigin  gu'n  tuig  sibh  ciall  an 
iompachaidh  :  is  ciall  da,  nuadh  chridhe,  nuadh 
rùn  agus  nuadh  chaithe-beatha  naomha. 

Ceist.     C'arson  is  èigin  duinn  iompachadh  ? 

Freag.  Chum  gach  crioch  dhiù  so  a  leanas, 
air  am  faod  sibh  ruigheachd. — (1.)  Air  iompaeh- 
adh  dhuibh,  is  beò-bhuill  do  chorp  Chriosd  sibh, 
agus  bithidh  seilbh  agaibh  ann,  ath-nuadhaichear 
sibh  do  rèir  iomhaigh  Dhè,  sgeadaichear  sibh  le 
ghràsaibh  uile,  beothaichear  sibh  le  beatha  nuaidh 
nèamhaidh,  teasairgear  sibh  o  ain-tighearnas  an 
droeh-spioraid  agus  a'  pheacaidh,  saorar  sibh  o 
mhallaehd  an  lagha,  gheibh  sibh  mathanas  ano 
an  uile  pheacaibh  *ur  beatha,  gabhaidh  Dia  ruibh 
mar  a  chlann,  bheir  e  comas  duibh  'ur  n-Athair 
a  ràdh  ris  le  dànadas,  agus  dol  d'a  ionnsaidh  le 
ùrnaigh  an  aimsir  teinn  agus  airc',  agus  gabhaidh 
e  ruibh  mar  a  gheall  e  ;  gheibh  sibh  an  Spiorad 
^^0^11*  a  ghabhail  còmhnaidh  annaibh,  d'  ur 
naomhachadh  agus  d'ur  seòladh  :  gheibh  sibh 
co-pàirt  ann  am  bràithreachas,  co-chomunn 
agus  ùrnaigh  nan  naomh' :  nithear  iomchaidh  air 
obair  Dhè  sibh ;  saorar  sibh  o  ain-tighearnas 
peacaidh  ;  bithidh  sibh  mar  bheannachadh  feum- 
ail  do'n  ionad  anns  am  bi  bhur  còmhnaidh,  agus 

gheibh  sibh  gealladh  na  beatha  so,  agus  na 
beatha  ta  ri  teachd.  Cha  bhi  dì  ni  sam  bith 
oirbh  a  tha  do  rìreadh  math,  agus  gheibh  sibh 
neart  a  ghiùlan  'ur  n-àmhgharan  feumach  ; 
blaisidh  sibh  ni-eigin  do  cho-chomunn  Dhè  anns 
an  Spiorad  ;  gu  sònraicht,  anns  gach  òrdugh 
naomh',  anns  am  beil  Dia  a'  deasachadh  cuirm 
shlàinteil  d'  ur  n-anmaibh  ;  is  sibh  òighreachan 
nèimh  am  feadh  a  bhios  sibh  air  thalamh  ; 
gheibh  sibh  roi-shealladh  do  'n  ghlòir  shìorruidhìe 
sùil  creidimh,  agus  mar  so  bithidh  sibh  beò,  agus 
gheibh,  sibh  bàs  an  sìth  :  agus  cha  bhi  sibh  gu 
bràth  cho  dìblidh  bochd,  's  nach  bi  'ur  sonas  ni's 
mò  gu  mòr  na  'ur  truaighe.  Nach  luachmhor 
gach  beannachadh  dhiùsinjathari'mfaighinnanns 
a'  bheatha  so  fèin. — (2.)  Agus  ann  an  àm  bàis 
thèid  'ur  n-anmaibh  a  dh'  ionnsaidh  Chriosd, 
agus  ann  an  lathabhreitheanais  fìreanaichear  agus 
glòraichear  'ur  n-anmannan  agus  'ur  cuirp,  agus 
cuirear  iadannanseilbh  gàirdeachas'urTighearna : 
agus  nithear  suas  'ur  sonas  leis  na  sòlasaibh  sòn- 
raichte  so: — 

1.  Nithear  coilionta  sibh  :  nithe?,r  neo-bhàs« 
mhor  'ur  cuirp  bhàsmhor,  agus  cuiridh  'ur  truaill- 
eachd  neo^thruailleachd  umpa;  chabhi  sibhacrach 
no  pàiteach,  sgìth  no  ea-slan  ni's  mò :  cha  bhi 
aobhar  eagail  agaibh  roimh  nàire,  roi  dhòlas, 
roi  bhàs  no  roi  ifrinn.  Làn-shaorar  'ur  n-anmaibh 
o  pheacadh,  agus  làn  ullaichear  sibh  a  ghabhail 
eòlais  air  Dia,  agus  a  thoirt  gràidh  agus 
cliù  dha. 

2.  Is  obair  dhuibh  dearcadh  air  glòir  an  Fhir- 
shaoraidh,  ann  an  co-chuideachd  nèamhaidh  nan 
naomh  ;  agus  sealladh   a  ghabhail  do  ghlòir   an 

Dè  uile-bheannaichte  ;  ard-chuspair  'ur  gràidh  a 
dheanamh  dheth-san  a  ghràdhaich  sibh  ;  agus  a 
mholadh  gu  sìorruidh. 

3.  Meadaichidh  'ur  glòir,  glòir  an  nuaidh  Ier- 
usalem  cathair  an  Dè  beò,  agus  is  mò  so  dhuibh 
na  sòlas  aonaranach. 

4.  Glòraichear  am  Fear-saoraidh  'n  urglòir-sa, 
molar  a  mhòrachd  leibh  gu  sìorruidh,  agus  is 
taitneach  leis  sibh,  oir  is  sibh  saothair  anma  :  agus 
is  mò  dhuibh  so  na  'ur  glòrachadh  fèin. 

5.  Agus  glòraichear  'n  'ur  glòir-sa  mòrachd 
shìorruidh  an  Dè  bheò  :  mar  a  mholar  a  mhòrachd 
leibh,  mar  a  cho-pàirticheas  e  a  ghlòir  agus  a 
mhathas  ruibh,  agus  mar  is  taitneach  leis  sibh, 
agus  coiliontachd  oibreach  ghlòrmhoir  fèin 
ann  an  glòir  an  nuaidh-Ierusalem,  agus  ann  an 
glòir  a  Mhic  shìorruidh. 

Faodaidh  an  diol-deirce  is  bochda  'n  ur  measg, 
so  uif  a  shealbhachadh  gu  sìorruidh. 

2.  Chì  sibh  c'arson  is  èigin  duibh  iompachadh  : 
agus  a  nis'  is  èigin  duibh  a  thuigsinn  cò  uaidh'  is 
eigin  duibh  iompachadh  :  agus  a  dh'  aon  f  hacal, 
's  èigin  duibh  iompachadh  o  bhur  fèin-spèis 
fheòlmhor,  crioch  an  t-sluaigh  neo•iompaicht, 
uile.  Is  èigin  duibh  iompachadh  o  ana-miannaibfa 
feòlmhor,  leis  an  àill  gu'n  toilicheadh  sibh  iad 
fèin  roimh  Dhia,  na  h-ana-mianna  sin,  a  tha  'g  'ur 
mealladh  a  chum  so  a  dheanamh.  Is  èigin 
duibh  iompachadh  o'n  diabhol,  agus  o'n  t-saoghal, 
ain  biadh  leis  am  meall  an  t-iasgair  cealgach  sin 
'ur  n-anmannan.  Agus  mar  so  's  èigin  duibh 
iompachadh  o  gach  peacadh  toile  is  aithne 
dhuibh. 

3.  Is  eigin  duibh  a  thuigsinn  cò  dh'  ionnsaidh  is 

còir  dhuibh  iompachadh,  eadhon  a  dh'  ionnsaidh 
Dhè  mar  'ur  crìoch  ;  a  dh'  ionnsaidh  Chriosd  mar 
an  t-slighe  chum  an  Alhar ;  a  dh'  ionnsaidh 
naomhachd  mar  an  tsligh'  a  dh'  òrduich  Criosd, 
agus  mar  so  a  dh'  ionnsaidh  feum  uile  mheadh- 
onnan  nan  gràs  a  thàirg  an  Tighearna  dhuibh  mar 
chòmhnadh. 

4.  Fa-dheòigh,  's  èigin  duibh  a  thuigsinn  cò 
leis  is  còir  dhuibh  iompachadh.  Eadhon  le 
Criosd,  an  t-aon  Fhear-saoraidh,  agus  an  t-aon 
Fhear  eadar-ghuidhe  ?  agus  leis  an  Spiorad 
/hior-ghlan,  am  Fear-naomhachaidh  ;  agus  leis 
an  fhacal  mar  inneal  iompachaidh  an  Spioraid ; 
agusle  creideamh  agus  aithreachas  mar  na  meadh. 
onnan  agus  na  dleasanais  r'  an  coilionadh  air  bhur 
taobh-sa.     *S  èigin  da  so  uileadh  a  bhith. 

Svòladh.  II.  Mas  àili  leibh  iompachadh 
agusa  bhi  tearuinte,  smuaintichibh  gu  dùrachdach 
ann  an  uaigneas  ;  oir  millidh  neo-chùram  an 
saoghal.  Rachaibh  gu  tric  an  uaigneas  agus 
smuaintichibh  an  sin  c'arson  a  rinneadh  sibh  ;  air 
a'  bheatha  a  chaith  sibh,  air  an  aimsir  a  chaill  sibh, 
agus  air  a'  pheacadh  a  chuir  sibh  an  gniomh  : 
smuaintichibh  airgradh,  fulangas  agus  iomlanachd 
Chriosd  ;  air  a'  chunnart  d'  am  beil  sibh  buailt- 
each  ;  air  dlùthas  bàis  agus  breitheanais  duibh  ; 
agus  air  mòr  luach  cinnteach  an  t-sòlais  nèamh- 
aidh  !  smuaintichibh  air  uabhas  cinnteach,  agus 
air  dòrainn  bhith-bhuan  ifrinn,  agus  air  sìor- 
ruidheachd;  smuaintichibh  air  feumalachd  an 
iompachaidh,  agus  naomhachd  beatha.  Maoth- 
aichibh  'ur  n-anmannan  le  smuaintean  mar  iad  sin. 

Seàladh.  III.  Mas  àill  leibh  iompachadh 
ngus    a     bhi    tearuinte,    feithibh    air  facal     De, 

meadhon  gnàthaicht,  an  iompaichadh.  Leughaibh 
no  èisdibh  na  sgriobturan  naomha,  agus  sgrìobh- 
adh  diadhaidh  eiP  a  chuireas  ruibh  an  sgriobtur 
gu  tric,  agus  feithibh  air  searmonachadh  follais- 
each  an  fhacail.  Mar  a  shoillsicheas  Dia  an 
saoghal  leis  a'  ghrèin,  agus  nach  ann  Ieis  fèin  a 
mhàin  :  mar  sin  iompaichidh  agus  teasairgidh  e 
an  sluagh  le  'luchd-teagaisg,  oir  is  iad  solus  an 
t-saoghail.  (Gniomh.  xxvi.  17,  18.  Mat.  v.  14.) 
An  uair  a  dh'  iriosiaich  e  Pòl  gu  miorbhuileach, 
chuir  e  Ananias  d'a  ionnsaidh.  (Gniomh.  ix.  10.) 
Agus  an  uair  a  chuir  e  aingeal  a  dh'  ionnsaidh 
Chornelius,  dh'  iarradh  air  fios  a  chuir  air 
Peadar,  a  dh'  innseadh  dha  ciod  bu  chòir  dha  a 
chreidsinn  agus  a  dheanamh. 

Seòladh.  IV.  Cleachdaibh  dhuibh  fèin  dol  a 
dh'  ionnsaidh  Dhè  le  ùrnaigh  dhùrachdaich  gu 
tric.  Aidichibh  agus  deanaibh  caoidh  air  son 
'ur  beatha  a  chaidh  seachad,  agus  iarraibh  gràs 
d'  ur  soillseachadh  agus  d'  ur  n'  iompachadh. 
Guidhibh  mathanas  gach  peacaidh  a  chaidh 
seachad,  agus  gu'n  toir  Dia  a  Spiorad  duibh,  a 
dh'  atharachadh  'ur  cridh'  agus  'ur  giùlan,  agus 
dur  stùradh  air  a  shlighe  fèin,  agus  d'ur 
teasairginn  o  bhuaireadh.  Agus  saothraichibh 
ann  an  obair  an  Tighearna  gach  latha  gun  sgìos. 

Seòladh.  Y.  Sguiribh  air  ball  dogach  peacadh- 
toil'  is  aithne  dhuibh,  stadaibh  agus  na  triallaibh 
anns  an  t-slighe  sin  ni's  mò  ;  na  biodh  misg  oirbh 
ni's  mò,  ach  seachnaibh  fàth  agus  ionad  na  mi- 
chèille.  Na  mallaichibh,  na  mionnaichibh,  agus 
na  càinibh  ni's  mò ;  tilgibh  uaibh  le  gràin  'ur 
n-ana-miannan  agus  *nr  sòlasaibh  peacach  ;  agus 
ma  rinn  sibh  eacoii  air  neach,  thugaibh  co- 

leasachadh  dha,  mar  thug  Sacheus.  Ma  chuireas 
sibh  'ur  seanna  pbeacadh  an  gniomh  a  rithist,  an 
ion  duibh  dùil  a  bhi  agaibh  ri  beannachadh  Dhe* 
air  meadhonnan  'ur  n-iompachaidh  ? 

Seòladh.  VI.  Ma  bha  droch-cuideachd 
agaibh  roimh  so,  atharraichibh  iad  air  ball,  ma 
dh'  fhaod  is  sibh.  Cha  n-ann  le  cùl  a  chuir 
ri  bhur  càirdean  dìleas,  ach  ri  bhur  còmpanachaibh 
peacach  agus*  neo-f  heumail,  agus  ceanglaibh 
sibh-fèin  ri  luchd-eagail  an  Tighearna,  agus 
iarraibh  eòlas  uatha  air  an  t-slighe  gu  nèamh. 

Seòladh.  VII.  Thugaibh  suas  sibh-fèin  do'n 
Tighearn'  Iosa,  ìè'igh  'ur  n-anma,  chum  's  gu'n 
glan  e  sibh  le  fhuil,  gu'n  naomhaich  e  sibh  le 
Spiorad,  le  fhacal,  agus  le  luchd-teagaisg, 
meadhonnan  iompachaidh  an  Spioraid.  Is  e 
Criosd  an  t-slighe,  an  f  hìrinn  agus  a'  bheatha; 
agus  cha  n-eil  slighe  ri  dol  chum  an  Athar  ach 
tre  Chriosd.  (Eoin.  xiv.  1.)  "  Oir  cha  n-eil 
ainm  air  bith  eile  fo  nèamh  tre  am  faod  sinn  a 
bhi  air  ar  tearnadh.''  (Gniomh.  iv.  12.)  Air  an 
aobhar  sin  gabhaibh  eòlas  air  a  phearsa  agus  air  a 
nàdur,  tuigibh  ciod  a  rinn,  a  dh'  f  huilig,  agus  a 
ni  e  air  bhur  son  ;  agus  smuaintichibh  cia  mar  a 
bhios  e  làn-diongmhalt  a  riarachadh  'ur  n-uil' 
uireasbhuidh. 

Seòladh*  VIII.  Mas  àill  leibh  da-rìreadh 
pilleadh  agus  a  bhi  beò,  deanaibh  e  gun  da.il. 
Mur  àill  leibh  pilleadh  an  diugh  cha-n  àill  leibh 
pilleadh  gu  bràth.  Cuimhnichibh  gu'm  beil  sibh 
fad  na  h  ùine  so  'n-ur  fuil  fèin  ;  fo  chionta  nam 
mìle  peacadh,  agus  fo  fhèirg  Dhè  air  an  son  ; 
gu'm  beil  sibh  'nur  seasamh  air  bruach  ìfrinn, 
agus  gun  ach  ceum  eadar  sibh  agus   bàs.     Agus 

am  faod  neach  sam  bith  ach  duine  gun  ehiall  a 
bhi  suaimhneach  anns  a'  chunnart  so  ?  Air  an 
aobhar  sin,  mosglaibh,  mosglaibh  gu  grad,  agus 
teichibh  le  'r  n-anmaibh  ;  mar  a  theicheadh  sibh 
o  thaigh  r'a  theine  os  'ur  ceann.  O  !  na'm  bu 
lèir  dhuibh  an  sìor-chunnart  anns  am  beil  sibh, 
an  call  do-labhairt  fo  'm  beil  sibh  gach  latha,  agus 
cia  sona  tearuinte  dh'  f  haodadh  sibh  a  bhi,  na'n 
iompaicheadh  sibh,  na'm  bu  lèir  dhuibh  so,  cha 
sheasadh  sibh  diomhain,  ach  philleadh  sibh  air 
ball.  Tha  mòran  a'  dol  am  mearachd  nach  pill 
gun  dàil  agus  gu  deònach,  an  uair  a  leigear  ris 
daibh  gur  èigin  daibh  iompachadh  no  dol  am 
mugha.  Tha  'ur  beatha  neo-chinnteach  gearr  ; 
agus  ciod  an  staid  arins  am  bi  sibh  ma  bhàsaicheas 
sibh  gun  làn-iompachadh  !  Dh'  f  huirich  sibh  ro 
fhada  cheana ;  bha  sibh  ro  fhad  a'  deanamh 
eacoir  air  Dia,  fàsaidh  am  peacadh  làidir,  agus 
freumhaichidh  e  gu  teann,  mur  spìon  sibh  às  a 
bhun  e  gun  dàil.  Fàsaidh  'ur  n-iompachadh 
ni's  cruaidhe  agus  ni's  cunnartaiche,  ma 
chuireas  sibh  dàil  ann ;  tha  mòran  agaibh 
cheana  r'a  dbeanamh,  agus  air  an  aobhar  sin 
na  cuiribh  dàil  anns  an  obair  gu  lèir  gu 
deireadh  'ur  n-aimsir,  air  eagal  gu'n  trèig  Dia 
sibh,  agus  gu'n  toir  e  suas  dhuibh-fèin  sibh,  agus 
ma  thàrlas  so  thèid  sibh  am  mugha  gu  sìorruidh. 
Seòladh.  IX.  Mas  àill  leibh  pilleadh  ri 
beathagu  bràth,  pillibh  air  ball  aguslàn-dheònach. 
Na  tairgibh  an  co-cheangal  so  a  dheanamh  ri 
Criosd,  eadhon  gu'n  roinn  sibh  'ur  n-anmannan 
eadar  e-fèin  agus  an  saoghal,  guJn  trèig  sibh  cuid 
d'  ur  peacaibh  air  iarrtasan ;  gu'n  gleidh  sibh 
cuid  eile  dhiù  ;  agus  gu'n  cuir  sibh   uaibh   urrad 

'sa  cheadaicheas  'ur  n-ana  miannan  dhuibh  a 
sheachnadh.  Is  fèin-mhealltaireachd  so ;  oir  is 
eigin  duibh  cùi  a  chuir  ris  gach  ni  a  tha  agaibh 
gu  cridheil,  deònach  air  neo  cha  deisciobuil  sibh 
do  Chriosd.  (Luc.  xiv.  26.  33.)  Mur  gabh 
sibh  Dia  agus  sonas  mar  chrannchur,  agus  mur 
leag  sibh  'ur  n-uile  mhaoin  gu  h-iosal  aig  casan 
Chriosd,  cha  deisciobuil  sibh  dha.  Ach  cha-n 
fhuilear  leibh  crannchur  do  nithibh  matha  talmh- 
aidh,  oir  cha  leòir  leibh  Dia  agus  glòir  shìor- 
ruidh,  agus  is  diomhain  a  bhi  'g  an  tairgse 
dhuibh  mar  shonas  coilionta.  Cia  cràbhach  aii 
bith  sibh  'n-ur  barailibh  fèin,  gidheadh  mur  eil 
agaibh  do  'n  chràbhadh  ach  trei-dhireas,  soirbh- 
eachadh  sòlas,  agus  tearmann  feòlmhor,  na  earb- 
aibh  'ur  sonas  riù,  oir  a  dh'aindeoin  cho  taitneach 
'sa  tha  iad  so  leibh,  tha  iad  gu  cinnteach,  cho 
dòrainneach  bàsmhor  ri  aindiadhachd  fholl- 
aiseach,  ged'  atha'n  dreach  beagan  ni'sfearr. 

Sedladh  X.  Mas  àill  leibh  pilleadh  agus  a 
bhi  beò,  iompaichibh  gu  deònach  agus  na 
gabhaibh  ùin  f  hada  g'  ur  comhairleachadh,  mar 
ann  an  gnothach  amharasach.  Na  bithibh 
iomluath,  mar  dhaoin  a  tha  neo-chinnteach  an  e 
Dia  no  'n  fheòil,  uachdaran  is  fearr;  an  e 
nèamh,  no  ifrinn  ceann-uighe  is  fearr  ;  an  e  am 
peacadh,  no  naomhachd  caithe-beatha  is  fearr. 
Ach  cuiribh uaibh  'ur  seann  ana-miannan  feòlmhor, 
agus  ròghnaichibh  leasachadh  beatha  air  ball, 
agus  le  rùn  suidhicht  anma :  na  bitheadh  aon 
rùn  agaibh  an  diugh  agus  rùn  eil  am  maireach  ; 
ach  thugaibh  litir-dhealachaidh  do'n  t-saoghal 
uile ;  agus  le  làn-rùn  thugaibh  suas  sibh-fèin 
agus  gach  u'  a  tha  agaibh  do  Dhia.      A  nis'   air 

cluinntinn,  no  air  leughadh  so  dhuibh,  ròghnaich- 
ibh  leas  bhur  n  anma,  rau'n  caidil  sibh  òidhch'  eile, 
agus  mu'n  gluais  sibh  às  an  àite  so.  Mu'm  bi 
cothrom  aig  an  diabhol  'ur  fuadachadh  leis,  rògh- 
naichibh  iompachadh.  Oir  cha  phill  sibh  gu 
bràth,  gus  an  ròghnaich  sibh  pilleadh,  le  làn-rùn 
agus  dian-thogradh  gun  chaochla. 

A  nise  rinn  mise  mo  dhìcheall  anns  an  obair 
so,  chum  's  gu  'n  iompaich  sibh  air  iarrtas  Dè, 
agus  gu'm  bi  sibh  beò.  Ach  ciod  a'  bhuil  a 
bhios  air  mo  shaothair  cha-n  aithne  dhomh. 
Chuir  mi  sìol  air  iarrtas  Dè,  aeh  cha-n  urrainn 
mi  toirt  air  fàs.  Cha-n  f  haod  mi  dol  ni's  faide 
le  in'  theachdaireachd;  cha-n  urraim  mi  a  sparradh 
'n  'ur  cridheachaibh,  no  thoirt  oirr'  oibreach- 
adh  annta  ;  Cha-nfhaod  mi  bhur  n-obair  fèin  a 
dheanamh  air  bhur  son,  eadhon,  a  thoirt  oirbh 
aoidheachd  a  thoirt  do  m'  theachdaireaehd,  no 
smuainteachadh  oirre  :  ni  mò  is  urra  mi  obair 
Dhè  a  dheanamh,  eadhon,  'ur  cridheachan 
f  hosgladh  a  chum  aoidheachd  a  thoirt  dh'i ;  no 
sealladh  sùl  a  thoirt  duibh  air  flaitheas  na  glòire,  no 
air  ifrinn  na  dòrainn,  no  maoth  chridhe  nuadh  a 
thoirt  dhuibh.  Na'm  b'  aithne  dhomh  tuilleadh  a 
dheanamh  chum  bhur  n-iompachadh?  is  dòigh 
leam  gun  deanainn  e  gu  deònach. 

Ach,  O  !  Athair  chaoimh  nan  uile  Spiorad: 
mhionnaich  thu  mar  is  beò  thu,  nach  taitneach 
leat  bàs  nan  aingidh,  ach  gur  ròghnaiche  leat 
gu'm  pilleadh,  agus  gu'm  bitheadh  iad  beò  ;  na 
diùlt  do  bheannaehadh  do  gach  iompaidh  agus 
seòladh  dhiù  so,  agus  na  ceadaich  do  d'  nàimhdibh 
buaidh  chaithream  a  dheanamh  ann  ad  làthair ; 
na  ieig  do  mhealltair  mòr  an    anma  làmh-an- 

sachdar  f  haighinn  air  do  Mhac,  air  do  Spiorad, 
ao  air  t'  f  hacal.  Amhairc  le  tiom-chridhe  air 
gach  peacach  truagh  neo-iompaichte  leis  nach 
truagh  e-fèin,  agus  nach  iarr  còmhnadh.  Faiceadh 
\n  dall,  cluinneadli  am  bodhar,  agus  mosgladh 
Àm  marbh  air  t'  iarrtas  ;  agus  na  leig  le  peacadh 
no  le  bàs  cuir  'na  t'  aghaidh.  Dùisg  an  neo- 
chùramach,  fuasgail  gach  iomacheist,  socraich  an 
duine  udalach,  agus  sileadh  sùilean  gach  peacaich 
a  leughas  na  briathran  so  le  deuraibh  frasach  an 
aithreachais,  aisig  an  ciall  daibh  agus  pill  ri  d' 
Mhac  iad  rau'n  iomain  am  peacadh  iad  a  chum 
dòrainn.  Ma  labhras  tus'  am  facal  bithidh  buil 
air  mo  shaothair-sa  a  thearnadh  mhòran  annman- 
nan  chum  an  gàirdeachas  bith-bhuan,  agus  do 
ghlòir  shìorruidh  fèin,  Amen. 

